id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
398523ac-ddd8-4a68-aebb-f3423e9dbe16 | លោក ស៉ី ជីនពីង ជូនពរលោក ដូណាល់ ត្រាំ និងភរិយា ដែលឆ្លងជំងឺកូវីដ-១៩ ឲ្យឆាប់ជាឡើងវិញ | ប្រធានាធិបតីចិន លោក ស៉ី ជីនពីង នាថ្ងៃសៅរ៍នេះ បានផ្ញើសារជូនពរប្រធានាធិបតីអាមេរិក លោក ដូណាល់ ត្រាំ និងលោកស្រី មេឡានៀ ត្រាំ ឲ្យជាសះស្បើយឆាប់ៗពីជំងឺ COVID-19 វិញ។ នេះបើតាមការចេញផ្សាយដោយទីភ្នាក់ងារព័ត៌មាន ស៉ីនហួរ នៅថ្ងៃសៅរ៍ ទី០៣ ខែតុលា ឆ្នាំ២០២០។ ក្នុងសារខាងលើផ្ញើទៅកាន់លោក ត្រាំ លោកប្រធានាធិបតីចិនបាននិយាយថា លោកទទួលបានដំណឹងថា លោកប្រធានាធិបតីអាមេរិកនិងលោកជំទាវទី១ បានធ្វើតេស្តវិជ្ជមានចំពោះជំងឺ COVID-19 ដូច្នេះហើយរូបលោក និងភរិយាគឺលោកស្រី ផេន លីយាន់ សូមជូនពរឲ្យអ្នកទាំងពីរឆាប់ជាឡើងវិញ។ គួរជម្រាបថា កាលពីថ្ងៃសុក្រសប្តាហ៍នេះ លោក ត្រាំ បានប្រកាសដោយផ្ទាល់ឲ្យអន្តរជាតិបានដឹងថា លោកនិងភរិយាបានធ្វើតេស្តវិជ្ជមានចំពោះជំងឺ COVID-19 បន្ទាប់ពីទីប្រឹក្សាជាន់ខ្ពស់ម្នាក់របស់លោក គឺលោកស្រី ហូប ហីក បានឆ្លងជំងឺនេះ។ បច្ចុប្បន្ន លោក ត្រាំ កំពុងតែសម្រាកនៅមន្ទីរពេទ្យយោធាមួយកន្លែង ដើម្បីទទួលការតាមដាន និងព្យាបាលយ៉ាងយកចិត្តទុកដាក់ជាទីបំផុត ទោះលោកមានរោគសញ្ញាកម្រិតស្រាលក៏ដោយក្តី៕ | 2020-10-04T03:14:00+07:00 | freshnewsasia.com | https://m.freshnewsasia.com/index.php/en/internationalnews/172482-2020-10-03-13-14-40.html |
4ec8d114-1db1-42d1-afee-b9ef076d9b1a | ភាពញៀនគ្រឿងញៀន ជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី០៣ ខែតុលា៖ បង្ក្រាប២៦ករណី ឃាត់ខ្លួន៥១នាក់ | យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី០៣ ខែតុលា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប២៦ករណី ក្នុងនោះ ករណីប្រើប្រាស់១១ករណី, ដាំដុះ១ករណី, ជួញដូរ១៤ករណី និងឃាត់ខ្លួនជនសង្ស័យ៥១នាក់។ របាយការណ៍បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី០៣ ខែតុលា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៧,៩៧៣ករណី ឃាត់មនុស្ស១៦,០៩៧នាក់ (ស្រី១០១៩នាក់)៕ | 2020-10-04T01:07:00+07:00 | freshnewsasia.com | https://m.freshnewsasia.com/index.php/en/localnews/172472-2020-10-03-11-07-02.html |
d9c20d4f-69a1-4b27-a054-cf69567fb802 | UPDATE: លោក ដូណាល់ ត្រាំ កំពុងព្យាបាលជំងឺកូវីដ-១៩ ដោយប្រើប្រាស់ថ្នាំមួយប្រភេទ ខណៈសុខភាពលោកគឺនៅល្អធម្មតា (Video inside) | លោកវេជ្ជបណ្ឌិត សន ខុនលី (Sean Conley) បានឲ្យដឹងថា ប្រធានាធិបតីសហរដ្ឋអាមេរិកលោក ដូណាល់ ត្រាំ កំពុងលេបថ្នាំរ៉េមដេស៊ីវា (Remdesivir) សម្រាប់ការព្យាបាលដែលជាប្រភេទថ្នាំប្រឆាំងជំងឺ COVID-19 ផលិតដោយក្រុមហ៊ុនជីវសាស្រ្ត ជីលីដ (Gilead) របស់សហរដ្ឋអាមេរិក។ នេះបើតាមការចេញផ្សាយ ដោយសារព័ត៌មានចិនស៊ីនហួរ នារសៀលថ្ងៃសុក្រ ទី០២ ខែតុលា ឆ្នាំ២០២០។ លោក Conley បានគូសបញ្ជាក់ថា លោក ត្រាំ ដែលកំពុងសម្រាកព្យាបាលនៅឯមន្ទីរវេជ្ជសាស្ត្រយោធាជាតិ វ៉លធឺ រីដ (Walter Reed) នៅទីក្រុង បេធីស្តា (Bethesda) រដ្ឋម៉ារីលែនដ៍ (Maryland) បានបញ្ចប់ការប្រើប្រាស់ថ្នាំ Remdesivir ដំណាក់កាលដំបូងហើយ។ វេជ្ជបណ្ឌិតរូបនេះបានបន្ថែមទៀតថា លោកបានណែនាំឲ្យលោកប្រធានាធិបតីផ្លាស់ប្តូរទៅ Walter Reed រិញកាលពីរសៀលថ្ងៃសុក្រ ដើម្បីធ្វើពិនិត្យបន្ថែមជាមួយអ្នកឯកទេសមកពីមន្ទីរពេទ្យយោធា និងសាកលវិទ្យាល័យ ចន ហបឃីនស៍ (Johns Hopkins)។ គួរជម្រាបថា លោកប្រធានាធិបតី ដូណាល់ ត្រាំ ត្រូវបានគេរាយការណ៍ថា មានស្ថានភាពល្អប្រសើរហើយ ដោយលោកមិនត្រូវការជំនួយពីអុកស៊ីសែននោះឡើយ បន្ទាប់ពីការពិគ្រោះយោបល់ជាមួយអ្នកឯកទេសយើងបានសម្រេចជ្រើសរើសថ្នាំ Remdesivir សម្រាប់ការព្យាបាល។ នេះបើតាមការលើកឡើងរបស់លោកវេជ្ជបណ្ឌិត Conley៕ | 2020-10-03T22:05:00+07:00 | freshnewsasia.com | https://m.freshnewsasia.com/index.php/en/internationalnews/172456-2020-10-03-08-05-48.html |
8a444c5d-791b-44e2-bdfe-6c315b9d7b57 | ប្រធានរៀបចំយុទ្ធនាការបោះឆ្នោតលោក ដូណាល់ ត្រាំ អះអាងថា «លោកក៏ឆ្លងជំងឺកូវីដ-១៩ដែរ» (Video inside) | ប្រធានរៀបចំយុទ្ធនាការបោះឆ្នោតរបស់លោក ដូណាល់ ត្រាំ គឺលោក ប៊ីល ស្ទេភាន (Bill Stepien) បានឲ្យដឹងថា រូបលោកក៏បានឆ្លងជំងឺ COVID-19 ដែរ។ នេះបើតាមការចេញផ្សាយដោយ ទីភ្នាក់ងារព័ត៌មានស៉ីនហួរ នៅរសៀលថ្ងៃសៅរ៍ ទី០៣ ខែតុលា ឆ្នាំ២០២០។ ក្នុងសារអ៉ីម៉ែលមួយផ្ញើទៅកាន់ក្រុមការងារយុទ្ធនាការ លោក Stepien វ័យ ៤២ឆ្នាំបានប្រាប់ថា ទោះជាបែបនេះក្តី ស្ថានភាពរបស់លោកគឺនៅធម្មតា ហើយនឹងត្រឡប់ទៅបំពេញការងារនៅការិយាល័យផ្ទាល់វិញ ពេលដែលទទួលបានការអនុញ្ញាត។ ប៉ុន្តែខណៈនេះលោកនឹងចាត់ចែងការងារពីផ្ទះទៅសិន។ លោក Stepien បានជិះយន្តហោះ Air Force One ជាមួយលោក ត្រាំ ទៅកាន់ទីក្រុងក្លេវលែនដ៍ (Cleveland) នៃរដ្ឋអូហៃយ៉ូ (Ohio) ដើម្បីចូលរួមវេទិកាតស៊ូមតិលើកដំបូងរវាងលោក ត្រាំ និងលោក ចូ បៃដិន កាលពីថ្ងៃអង្គារសប្តាហ៍នេះ។ គួរជម្រាបថា លោក ត្រាំ បានប្រកាសកាលពីថ្ងៃសុក្រម្សិលមិញនេះថា រូបលោក និងភរិយាបានឆ្លងជំងឺ COVID-19 បន្ទាប់ពីទើបប្រាប់ថា ទីប្រឹក្សាជាន់ខ្ពស់ម្នាក់របស់លោកបានឆ្លងជំងឺនេះ។ លោក ត្រាំ កំពុងស្នាក់នៅមន្ទីរពេទ្យយោធា វ៉លធឺ រីដ (Walter Reed) ដើម្បីទទួលការព្យាបាល។ រាល់ព្រឹត្តិការណ៍ឃោសនាបោះឆ្នោត ដែលត្រូវបានប្រកាសនាពេលកន្លងមក ដោយមានការចូលរួមពីលោក ត្រាំ កំពុងត្រូវកែសម្រួលទៅធ្វើតាមរយៈប្រព័ន្ធវីដេអូអនឡាញវិញ ឬពន្យារពេលជាបណ្តោះអាសន្ន៕ | 2020-10-03T21:24:00+07:00 | freshnewsasia.com | https://m.freshnewsasia.com/index.php/en/internationalnews/172453-2020-10-03-07-24-52.html |
24abf4f7-ec18-4e88-98ae-b8ef56e7e951 | លោក បៃដិន ផ្ញើសារជូនពរលោក ត្រាំ និងភរិយាឲ្យឆាប់ជាពីជំងឺកូវីដ-១៩ ខណៈរឿងអវិជ្ជមានអំពីលោក ត្រាំ ត្រូវដកចេញពីការឃោសនាបោះឆ្នោតសិន (Video inside) | ក្រោយទទួលដំណឹងថា ប្រធានាធិបតីអាមេរិកលោក ដូណាល់ ត្រាំ ដែលជាគូប្រជែងរបស់ខ្លួន ក្នុងការបោះឆ្នោតនាដើមខែវិច្ឆិកាខាងមុខនេះបានឆ្លងជំងឺ COVID-19 ជាមួយភរិយា បេក្ខភាពប្រធានាធិបតីរបស់បក្សប្រជាធិបតេយ្យគឺលោក ចូ បៃដិន បានបង្ហោះសារជូនពរលោក ត្រាំ និងលោកស្រី មេឡានៀ ឲ្យជាសះស្បើយឆាប់ៗពីជំងឺនេះ។ នេះបើតាមការដកស្រង់ចេញពីសារព័ត៌មាន The Hill នៅរសៀលថ្ងៃសៅរ៍ ទី០៣ ខែតុលា ឆ្នាំ២០២០។ លោក ចូ បៃដិន បានសរសេរលើបណ្តាញសង្គម Twitter ដូច្នេះថា ។ ជាមួយគ្នានេះមានប្រភពបង្ហើបឲ្យដឹងដែរថា យុទ្ធនាការបោះឆ្នោតរបស់លោក បៃដិន នឹងសម្រេចដកចោលសិន នូវការឃោសនាបែបអវិជ្ជមានទាំងឡាយ ហើយងាកទៅផ្តោតតែលើសារវិជ្ជមានៗវិញ ខណៈលោក ត្រាំ កំពុងមានជំងឺ COVID-19 បែបនេះ។ ប្រភពដដែលបានបន្តថា លោក ចូ បៃដិន មិនអាចនិយាយពាក្យថា រួចហើយ តែបែរជាបន្តការឌឺដង និងរិះគន់លោកក្នុងសារឃោសនាបោះឆ្នោត នោះឡើយសម្រាប់ពេលនេះ។ គួរជម្រាបថា លោក ដូណាល់ ត្រាំ បានសម្តែងការអរគុណចំពោះការជូនពរទាំងអស់សម្រាប់រូបលោក និងភរិយា។ បច្ចុប្បន្នលោកត្រូវបានបញ្ជូនទៅកាន់មន្ទីរពេទ្យយោធា វ៉លធឺ រីដ (Walter Reed) ដើម្បីតាមដាន និងព្យាបាលឲ្យបានដិតដល់បំផុត បើទោះបីជាលោកមានរោគសញ្ញាកម្រិតស្រាលក៏ដោយ៕ | 2020-10-03T19:58:00+07:00 | freshnewsasia.com | https://m.freshnewsasia.com/index.php/en/internationalnews/172442-2020-10-03-05-58-14.html |
9a8eb51a-bba6-441e-818c-fdb7fdaa19cf | BREAKING: សមាជិកព្រឹទ្ធសភាអាមេរិកមួយចំនួនទៀត «ឆ្លងជំងឺកូវីដ-១៩» ដែលប្រការនេះកំពុងបង្កក្តីព្រួយបារម្ភជាខ្លាំង! (Video inside) | បន្ទាប់ពីប្រធានាធិបតីអាមេរិកលោក ដូណាល់ ត្រាំ បានឆ្លងជំងឺ COVID-19 សមាជិកព្រឹទ្ធសភាអាមេរិកពីររូបគឺលោក ម៉ៃក៍ លី (Mike Lee) និងលោក ថុម ធីល្លីស (Thom Tillis) ក៏បានក្លាយសមាជិកចុងក្រោយគេនៃសភាជាតិអាមេរិក ដែលបានធ្វើតេស្តវិជ្ជមានចំពោះជំងឺនេះផងដែរ។ ឥឡូវនេះថ្នាក់ដឹកនាំសភាអាមេរិក កំពុងតែពិចារណាឡើងវិញជុំវិញគោលការណ៍ធ្វើតេស្តរក COVID-19 របស់ខ្លួននៅក្នុងវិមានសភា។ នេះបើតាមការចេញផ្សាយដោយ ទីភ្នាក់ងារព័ត៌មាន AP នៅព្រឹកថ្ងៃសៅរ៍ ទី០៣ ខែតុលា ឆ្នាំ២០២០។ ទាំងលោក ត្រាំ លោក Lee និងលោក Tillis សុទ្ធតែបានចូលរួមក្នុងពិធីប្រកាសជ្រើសតាំងលោកស្រី អេមី ខុនលី បារែត (Amy Coney Barrett) ជាចៅក្រមថ្មីនៃតុលាការកំពូលអាមេរិក ដែលរៀបចំឡើងនៅសេតវិមានកាលពីចុងសប្តាហ៍មុន។ លោក Lee បានប្រាប់អ្នកសារព័ត៌មានថា រូបលោកមានរោគសញ្ញស្រាល ខណៈលោក Tillis បានឲ្យដឹងថា លោកពុំមានចេញរោគសញ្ញាអ្វីទាំងអស់។ សមាជិកព្រឹទ្ធសភាអាមេរិកទាំងពីររូបនេះ បានបញ្ជាក់ទៀតថា នឹងធ្វើចត្តាឡីស័ករយៈពេល ១០ថ្ងៃ។ សម្រាប់លោកស្រី Barrett វិញគឺមិនបានឆ្លងជំងឺ COVID-19 ឡើយបន្ទាប់ពីការធ្វើតេស្តយ៉ាងល្អិតល្អន់។ គួរជម្រាបថា គោលការណ៍ធ្វើតេស្ត COVID-19 បច្ចុប្បន្ននៅវិមានសភាជាតិអាមេរិក ខេបភីថល ហ៊ីល (Capitol Hill) គឺមិនមែនជាការចាំបាច់តែម្តងឡើយ ពោលបើអ្នកណាសង្ស័យថា ខ្លួនឯងប្រឈមនឹងការឆ្លងអាចទៅស្នើសុំការធ្វើតេស្តបាន។ ពាក់ព័ន្ធបញ្ហានេះថ្នាក់ដឹកនាំសភាជាតិអាមេរិក កំពុងតែគិតគូរពិចារណាឡើងវិញ ជុំវិញការធ្វើតេស្តរក COVID-19 នៅក្នុងវិមាន Capitol Hill ដែលអាចនឹងតឹងរ៉ឹងជាងមុនខ្លាំង៕ | 2020-10-03T18:48:00+07:00 | freshnewsasia.com | https://m.freshnewsasia.com/index.php/en/internationalnews/172438-2020-10-03-04-48-37.html |
456f5a63-b191-48bb-b36d-30dc0a7652ab | អតីតនាយករដ្ឋមន្ត្រីថៃលោក ថាក់ស៊ីន អះអាងថា «បានឆ្លងជំងឺកូវីដ-១៩» ខណៈលោកស្រី យីងឡាក់ វិញបានធ្វើចត្តាឡីស័ក (Video inside) | អតីតនាយករដ្ឋមន្រ្តីថៃ ដែលកំពុងនិរទេសខ្លួនរស់នៅឯបរទេស លោក ថាក់ស៊ីន ស៊ីណាវ៉ាត់ (Thaksin Shinawatra) បាននិយាយថា លោកត្រូវបានគេបញ្ជូនទៅកាន់មន្ទីរពេទ្យ ប្រហែលជាពីរសប្តាហ៍មកហើយ បន្ទាប់ពីបានទទួលការធ្វើតេស្ត និងរកឃើញថាខ្លួនលោកមានផ្ទុកវីរុសកូរ៉ូណា (COVID-19)។ នេះបើតាមការចេញផ្សាយដោយសារព័ត៌មាន CNA នៅព្រឹកថ្ងៃសៅរ៍ ទី០៣ ខែតុលា ឆ្នាំ២០២០។ អ្នកនាំពាក្យក្រៅផ្លូវការនៅទីក្រុងបាងកក នៃក្រុមគ្រួសារស៊ីណាវ៉ាត់ លោក វីម រុងវឌ្ឍនាចិន្តា (Wim Rungwattanachinda) បានគូសបញ្ជាក់ថា ។ លោក Wim ក៏បានគូសបញ្ជាក់បន្ថែមថា ។ ទន្ទឹមនឹងនេះបងប្អូនស្រីរបស់លោក Thaksin គឺលោកស្រី យីងឡាក់ (Yingluck) និង យ៉ាវវ៉ាផា (Yaowapa) ក៏ត្រូវបានគេឱ្យធ្វើចត្តាឡីស័កផងដែរបន្ទាប់ពីលោក Thaksin ត្រូវបានគេរកឃើញថា មានផ្ទុកមេរោគ COVID-19 នេះ ប៉ុន្តែលោកស្រីបានចេញលទ្ធផលអវិជ្ជមានចំពោះមេរោគនេះ។ ជាមួយគ្នានេះដែរ លោក Thaksin បាននិយាយថា លោកសង្ស័យថាខ្លួនបានឆ្លងមេរោគ COVID-19 នេះ ដោយសារតែលោកភ្លេចលាងសម្អាតដៃ ខណៈដែលលោកបានទៅកាន់ទីកន្លែងញុំាអាហារមួយ បើទោះបីជាលោកបានពាក់ម៉ាសការពារ មុនពេលចេញទៅទីសាធារណៈក៏ដោយ។ គួរបញ្ជាក់ថា លោក Thaksin បានបង្កើតគណបក្សនយោបាយមួយ បន្ទាប់ពីលោកបានក្លាយជាមហាសេដ្ឋីក្នុងវិស័យទូរគមនាគមន៍ និងបានក្លាយជានាយករដ្ឋមន្រ្តីថៃ បន្ទាប់ពីបានឈ្នះការបោះឆ្នោតនៅឆ្នាំ២០០១។ លោកបានជាប់ឆ្នោតជាថ្មីនៅឆ្នាំ២០០៥ ប៉ុន្តែកងទ័ពបានធ្វើរដ្ឋប្រហារ បណ្តេញលោកចេញវិញនៅឆ្នាំ២០០៦ បន្ទាប់ពីនោះ លោកបានប្រឈមមុខនឹងការចោទប្រកាន់ជាច្រើន ទាក់ទងនឹងការរំលោភអំណាច និងអំពើពុករលួយ។ លោក Thaksin បានអះអាងថា ការធ្វើរដ្ឋប្រហារប្រឆាំងរូបលោកនេះ គឺជាការធ្វើទុក្ខបុកម្នេញផ្នែកនយោបាយ ហើយលោកក៏បានរត់គេចខ្លួនចេញពីប្រទេសថៃ ខណៈដែលលោកកំពុងស្ថិតនៅក្រៅឃុំ បន្ទាប់ពីការផ្តន្ទាទោសលើបទចោទប្រកាន់មួយ ដែលលោកត្រូវបានផ្តន្ទាទោស ដាក់ពន្ធនាគាររយៈពេល ០៣ឆ្នាំ៕ | 2020-10-03T17:30:00+07:00 | freshnewsasia.com | https://m.freshnewsasia.com/index.php/en/internationalnews/172432-2020-10-03-03-30-29.html |
8dfc260f-c0f8-44b9-b4ad-7402963857f7 | BREAKING: លោក ដូណាល់ ត្រាំ ធ្វើដំណើរដល់មន្ទីរពេទ្យយោធាហើយ ដើម្បីព្យាបាលជំងឺកូវីដ-១៩ (Video inside) | ប្រធានាធិបតីសហរដ្ឋអាមេរិកលោក ដូណាល់ ត្រាំ បានបង្ហាញខ្លួនជាសាធារណៈក្រោយឆ្លងជំងឺ COVID-19 នៅល្ងាចថ្ងៃសុក្រ (ម៉ោងនៅវ៉ាស៊ីនតោន) និងបានជិះឧទ្ធម្ភាគចក្រពិសេស (Marine One) ទៅដល់មន្ទីរពេទ្យយោធាមួយហើយ ដើម្បីចាប់ផ្តើមដំណើរការចត្តាឡីស័ក និងព្យាបាលជំងឺរបស់លោក។ នេះបើតាមការចេញផ្សាយ ដោយសារព័ត៌មាន CNA នាព្រឹកថ្ងៃសៅរ៍ ទី០៣ ខែតុលា ឆ្នាំ២០២០។ លោក ត្រាំ បានបង្ហោះវីដេអូខ្លីមួយនៅលើ Twitter ពេលរៀបចំចាកចេញពីសេតវិមានយ៉ាងដូច្នេះថា «ខ្ញុំសូមថ្លែងអំណរគុណដល់អ្នករាល់គ្នា សម្រាប់ការគាំទ្រយ៉ាងខ្លាំង... ខ្ញុំនឹងទៅមន្ទីរពេទ្យ វ៉លធឺ រីដ (Walter Reed) ហើយខ្ញុំគិតថា សុខភាពរបស់ខ្ញុំមិនអីទេ»។ លោក ដូណាល់ ត្រាំ ក៏បានបន្ថែមទៀតថា ជំទាវទីមួយរបស់លោក គឺលោកស្រី មេឡានៀ ក៏មានសុខភាពល្អដែរ។ នៅជុំវិញបញ្ហានេះ សេតវិមានបានឲ្យដឹងថា លោកប្រធានាធិបតីបានធ្វើដំណើរទៅដល់ មន្ទីរវេជ្ជសាស្ត្រយោធាជាតិ Walter Reed ហើយ ដោយលោកនឹងនៅតែបន្តបំពេញភារកិច្ចជាធម្មតា ចេញពីមន្ទីរពេទ្យនោះតែម្តង។ រហូតមកទល់ពេលនេះ លោក ត្រាំ ត្រូវបានគេរាយការណ៍ថា នៅតែមានអារម្មណ៍អស់កម្លាំង ប៉ុន្តែស្ថិតក្នុងស្មារតីល្អនៅឡើយ ហើយជំទាវទីមួយវិញ មានអការៈក្អកស្រាលៗ និងឈឺក្បាល ចំណែកឯកូនប្រុសពៅអ្នកទាំងពីរឈ្មោះ បារ៉ុន (Barron) ដែលរស់នៅក្នុងសេតវិមានដែរនោះ បានធ្វើតេស្តអវិជ្ជមានចំពោះ COVID-19។ នេះបើតាមការលើកឡើងរបស់វេជ្ជបណ្ឌិត នៃកងទ័ពជើងទឹកអាមេរិកលោក សន ខុនលី (Sean Conley)។ គួរបញ្ជាក់ថា ព័ត៌មានអំពីលោក ត្រាំ ឆ្លងជំងឺ COVID-19 នេះប្រាកដជាបង្កឲ្យមានអស្ថិរភាពនៅរដ្ឋធានីវ៉ាស៊ីនតោន និងនៅជុំវិញពិភពលោក ដោយគ្រប់គ្នាបាននិងកំពុងចោទជាសំណួរថា តើវីរុសដ៏កាចសាហាវមួយនេះអាចរាលដាលក្នុងចំណោម ឥស្សរជននយោបាយជាន់ខ្ពស់ដោយរបៀបណា។ ប៉ុន្មានម៉ោងមុន លោក ត្រាំ បានប្រកាសថា លោកឆ្លងជំងឺ COVID-19 សេតវិមានក៏បានប្រកាសដែរថា ជំនួយការជាន់ខ្ពស់ម្នាក់ដែលបានធ្វើដំណើរជាមួយលោក ក្នុងកំឡុងពេលមួយសប្តាហ៍នោះ ក៏បានធ្វើតេស្តវិជ្ជមានផងដែរចំពោះជំងឺនេះ៕ | 2020-10-03T16:40:00+07:00 | freshnewsasia.com | https://m.freshnewsasia.com/index.php/en/internationalnews/172427-2020-10-03-02-40-38.html |
e18a39bc-2667-43c2-a4b5-106f941a13cb | ក្មេងម្នាក់ឆ្លងជំងឺឆ្កែឆ្កួតកម្រិតធ្ងន់ ដោយសារឆ្កែខាំ ហើយយកទៅព្យាបាលមិនទាន់ពេល | ក្មេងម្នាក់ត្រូវបានឆ្លងជំងឺឆ្កែឆ្កួតកម្រិតធ្ងន់ ដោយសារឆ្កែខាំ ហើយយកទៅព្យាបាលមិនទាន់ពេលវេលា។ ក្មេងដែលឆ្កែខាំនោះនៅថ្ងៃទី១១ ខែកញ្ញា ឆ្នាំ២០២០ ហើយបានបញ្ជូនមកដេកពេទ្យនៅព្រឹកថ្ងៃទី២ ខែតុលា ឆ្នាំ២០២០ នៅមន្ទីរពេទ្យខេត្តមិត្តភាពកម្ពុជា-ជប៉ុន ស្រុកមង្គលបូរី ខេត្តបន្ទាយមានជ័យ។ លោកវេជ្ជបណ្ឌិត ឡេ ចាន់សង្វាត ប្រធានមន្ទីរសុខាភិបាលខេត្តបន្ទាយមានជ័យ បានប្រាប់ឲ្យដឹងថា ក្មេងដែលឆ្កែខាំនោះ ឈ្មោះ គួយ រក្ស ឪពុក ឈ្មោះ ម៉ៅ ខេមរ៉ា និងម្តាយឈ្មោះ សុខ សាវន្ត រស់នៅក្នុងភូមិ សន្តិភាព ឃុំទួលពង្រ ស្រុកម៉ាឡៃ ខេត្តបន្ទាយមានជ័យ។ ក្មេងនេះត្រូវបានឆ្កែខាំ រយៈពេលប្រហែល ២០ថ្ងៃកន្លងមកហើយ និងត្រូវបានបញ្ជូនមកពីផ្ទះ ទៅកាន់មន្ទីរពេទ្យខេត្តមិត្តភាពជប៉ុនមង្គលបូរី។ តាមការពិនិត្យ របស់គ្រូពេទ្យ ឃើញមានរោគសញ្ញាជំងឺឆ្កែឆ្កួតកម្រិតធ្ងន់ធ្ងរ។ លោកវេជ្ជបណ្ឌិត ឡេ ចាន់សង្វាត បានបញ្ជាក់ឲ្យដឹងបន្តទៀតថា ក្មេងនោះត្រូវបានសម្រេចឲ្យបញ្ជូនទៅសម្រាកព្យាបាលបន្ត នៅមន្ទីរពេទ្យខេត្តបាត់ដំបង តែក្មេងដែលឆ្កែខាំនោះ ប្រហែលមិនអាចព្យាឲ្យជាបានឡើយ ព្រោះពិសឆ្កែឈានចូលកម្រិតធ្ងន់ហើយ។ ក្នុងនោះប្រធានមន្ទីរសុខាភិបាលខេត្ត បានធ្វើការអំពាវប្រជាពលរដ្ឋ ដែលមានសត្វឆ្កែចិញ្ចឹម យកទៅចាក់វ៉ាក់សាំងសត្វ ហើយចងខ្សែចិញ្ចឹមឲ្យបានត្រឹមត្រូវ។ ករណីត្រូវបានឆ្កែ ឬឆ្មាខាំ ត្រូវមកទទួលការពិគ្រោះ ឬចាក់វ៉ាក់សាំងឲ្យបានទាន់ពេលវេលា៕ | 2020-10-03T15:02:00+07:00 | freshnewsasia.com | https://m.freshnewsasia.com/index.php/en/localnews/172420-2020-10-03-01-02-21.html |
ef244eaf-d836-4488-a6eb-dbb18f3f4538 | TOP NEWS: ថ្ងៃនេះក្រសួងសុខាភិបាលប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០៣ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន៣នាក់ដដែល។ សូមជម្រាបថា គិតត្រឹមម៉ោង ០៧៖០០ព្រឹកថ្ងៃទី០៣ ខែតុលា ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ មានចំនួនសរុប២៧៨នាក់ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៥នាក់ និងអ្នកកំពុងសម្រាកព្យាបាលនៅមន្ទីរពេទ្យចាក់អង្រែចំនួន០១នាក់ មន្ទីរពេទ្យខេត្តសៀមរាប ចំនួន០១នាក់ និងមន្ទីរពេទ្យបង្អែកខេត្តបាត់ដំបង ចំនួន០១នាក់៕ | 2020-10-03T14:49:00+07:00 | freshnewsasia.com | https://m.freshnewsasia.com/index.php/en/localnews/172418-2020-10-03-00-49-18.html |
9bf763f5-11d8-40f6-bead-0cb536cf2bd2 | អ្នកជំនាញ អះអាងថា សេវាកម្មព្យាបាលជំងឺក្នុងស្រុក ទទួលការគាំទ្រកើនឡើងពីសំណាក់ប្រជាជនកម្ពុជា | ភ្នំពេញ ៖ ការរាតត្បាតនៃជំងឺកូវីដ-១៩ បាន ទូទាំងសកលលោក បានធ្វើឲ្យការធ្វើដំណើរទៅ ព្យាបាលជំងឺ នៅក្រៅប្រទេសរបស់ប្រជាជនកម្ពុជា មិនអាចធ្វើទៅបាន ដោយងាកមករកសេវាកម្មព្យាបាលជំងឺនៅក្នុងុប្រទេស និងធ្វើឱ្យមន្ទីរពេទ្យរដ្ឋ និងគ្លីនិកឯកជននានា ទទួលបានអតិថិជនច្រើនលើសលុបពីមួយថ្ងៃទៅមួយថ្ងៃ។ អ្នកជំនាញ បានអះអាងថា សេវាកម្មព្យាបាលជំងឺក្នុងស្រុក ទទួលការគាំទ្រកើនឡើងពីសំណាក់ប្រជាជនកម្ពុជា។ លោកវេជ្ជបណ្ឌិត អ៊ាវ សុខា ឯកទេសជំងឺមហារីក និងឈាមនៃមន្ទីរពេទ្យកាល់ម៉ែត បានឲ្យដឹងថា បច្ចុប្បន្ននេះ អ្នកជំងឺនៅគ្លីនិករបស់លោក មានការកើនឡើងពី៥ទៅ៦ដង បើធៀបនឹងពេលមុន ដែលមិនទាន់មានការផ្ទុះឡើង នៃជំងឺកូវីដ-១៩។ លោកវេជ្ជបណ្ឌិត អ៊ាវ សុខា បានបញ្ជាក់ថា នៅពេលដែលប្រជាពលរដ្ឋកម្ពុជា មកទទួលការព្យាបាលច្រើន មានន័យថា ពួកគាត់ទុកចិត្ត ចំពោះសេវាព្យាបាលនៅក្នុងប្រទេស ហើយដើម្បីឆ្លើយតបទៅតាមតម្រូវការ និងការជឿទុកចិត្ត លោកនិងខិតខំជាមួយក្រុមការងារ ស្រាវជ្រាវរបកគំហើញថ្មីៗ ផ្នែកវិទ្យាសាស្ត្រវេជ្ជសាស្ត្របន្ថែមទៀត ដើម្បីធ្វើយ៉ាងណាឱ្យសេវាកម្មព្យាបាលក្នុងស្រុក ដើរទាន់នូវការវិវឌ្ឍន៍នៃជំងឺថ្មីៗ ដែលបានកើតមានឡើង។ គួរបញ្ជាក់ថា កម្ពុជា បានបាត់បង់ទឹកប្រាក់ច្រើនរយលានដុល្លារ ដោយសារការចេញទៅរកសេវាព្យាបាលនៅក្រៅប្រទេស។ ប្រជាជនកម្ពុជា ប្រមាណជាង ១លាននាក់ បានធ្វើដំណើរទៅបរទេស ក្នុងគោលបំណងពិនិត្យ ព្យាបាលជំងឺ និងវិស្សមកាលជាដើម។ ពលរដ្ឋខ្មែរភាគច្រើន ធ្វើដំណើរទៅកាន់ប្រទេសថៃ សិង្ហបុរី និងវៀតណាម។ កន្លងទៅក្រសួងសុខាភិបាលសាធារណៈរបស់ថៃ បានបង្ហាញថា ប្រទេសថៃទទួលបានកំណើនប្រជាជនកម្ពុជាក្នុងមួយឆ្នាំចំនួនប្រមាណជាង ២២ម៉ឺននាក់ ដែលមកពិនិត្យសុខភាព និងព្យាបាលជំងឺនៅប្រទេសថៃ៕ | 2020-10-03T10:21:17+07:00 | cen.com.kh | https://cen.com.kh/archives/250381.html |
a5c403d0-0343-4bb2-bbb7-d1adadcce364 | ក្រសួងសុខាភិបាលរកឃើញជំងឺកូវីដ-១៩ មួយករណីថ្មីទៀត នៅថ្ងៃទី២ តុលា | ក្រសួងសុខាភិបាលរកឃើញជំងឺកូវីដ-១៩ មួយករណីថ្មីទៀត កើតលើស្ត្រីខ្មែរម្នាក់ អាយុ ៣៣ឆ្នាំ ធ្វើដំណើរមកពីសហរដ្ឋអាមេរិក មកដល់កម្ពុជា កាលពីថ្ងៃទី១៦ កញ្ញា។ បច្ចុប្បន្ន ស្ត្រីរូបនេះ កំពុងសម្រាកព្យាបាលនៅមន្ទីរពេទ្យបង្អែកខេត្តបាត់ដំបង។ ក្រសួងបញ្ជាក់ទៀតថា អ្នកដំណើរតាមយន្តហោះជាមួយស្ត្រីរូបនោះ មានចំនួន ៤០នាក់ ហើយអ្នកប៉ះពាល់ផ្ទាល់ជាមួយអ្នកជំងឺមានចំនួន០៧ នាក់។ អាជ្ញាធរកំពុងស្រាវជ្រាវរកអ្នកប៉ះពាល់ផ្ទាល់ និងប្រយោលជាមួយអ្នកជំងឺបន្តទៀត ហើយនឹងប្រកាសជាសាធារណៈនៅពេលបញ្ចប់ការស្រាវជ្រាវនេះ។ គិតត្រឹមថ្ងៃទី២ តុលា កម្ពុជាមានអ្នកកើតជំងឺកូវីដ-១៩ ចំនួន ២៧៨នាក់ ក្នុងនោះជាសះស្បើយចំនួន ២៧៥នាក់ និងកំពុងសម្រាកព្យាបាលចំនួន ៣នាក់ ដោយមិនទាន់មានករណីស្លាប់នៅឡើយទេ។ ទាក់ទងនឹងរឿងកូវីដ-១៩ នេះដែរ ប្រទេសអាល្លឺម៉ង់នៅថ្ងៃទី០១ តុលា បានប្រកាសផ្ដល់ជំនួយ ៧ លានយូរ៉ូ ស្មើនឹងប្រមាណ ៨ លានដុល្លារ ដល់កម្ពុជា ដើម្បីឆ្លើយតបជាបន្ទាន់ ចំពោះផលប៉ះពាល់នៃជំងឺរលាកសួតដ៏កាចសាហាវនេះ៕ | 2020-10-03T09:39:00+07:00 | rfa.org | https://www.rfa.org/khmer/news/health/new-positive-Covid19-10022020223232.html |
06b276b6-cd05-41ed-9ec7-4a869e031704 | ព្រោះតែជីវភាពទើបឆ្លងដែន! អាជ្ញាធរថៃ ចាប់បញ្ជូនពលករខ្មែរឆ្លងដែនខុសច្បាប់ជាង ១០នាក់មកកម្ពុជាវិញ | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត កាលពីថ្ងៃទី២ ខែតុលា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ១២នាក់ ស្រី៣នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-10-03T09:28:02+07:00 | kbnnews.com | https://kbn.news/archives/183848 |
69a2f762-845c-414b-89c7-7897cbe0f86e | រដ្ឋធានីអេស្ប៉ាញបិទសកម្មភាពជាថ្មី ខណៈប្រទេសនានាក្នុងពិភពលោកបន្តប្រយុទ្ធទាំងលំបាកនឹងជំងឺកូវីដ១៩ | នៅថ្ងៃដែលពិភពលោកបានឮព័ត៌មានថា ប្រធានាធិបតីសហរដ្ឋអាមេរិកលោក Donald Trump និងភរិយារបស់លោក បានឆ្លងជំងឺកូវីដ១៩ ប្រទេសនានានៅជុំវិញពិភពលោក បន្តខិតខំទាំងលំបាកក្នុងការបញ្ឈប់ការរាលដាលនៃវីរុសនេះ និងសម្រេចថា ត្រូវដាក់ការរឹតត្បិតអ្វីទៅលើប្រជាពលរដ្ឋរបស់ខ្លួន។ រដ្ឋធានី Madrid នៃប្រទេសអេស្ប៉ាញ ដែលមានប្រជាពលរដ្ឋចំនួន ៣ លាននាក់ និងទីក្រុងជិតៗនោះ ដែលមានប្រជាពលរដ្ឋយ៉ាងតិចណាស់ក៏ ១០០.០០០ នាក់ បានបិទសកម្មភាពសកម្មសង្គមមួយផ្នែកជាថ្មីម្តងទៀត កាលពីយប់ថ្ងៃសុក្រ ដើម្បីព្យាយាមបញ្ឈប់ការកើនឡើងនៃករណីឆ្លងវីរុសកូរ៉ូណា។ នៅក្រោមបទបញ្ជាថ្នាក់ជាតិ ពលរដ្ឋក្នុងតំបន់នេះ មិនត្រូវបានអនុញ្ញាតិឲ្យធ្វើដំណើរចេញពីផ្ទះរបស់ខ្លួន លើកលែងទៅធ្វើការងារ សាលារៀន ទិញម្ហូបអាហារ និងទៅមន្ទីរពេទ្យ។ រង្គសាលនិងភោជនីយដ្ឋានទាំងអស់ បានត្រូវបង្ខំឲ្យបិទទ្វាលឿនជាងពេលធម្មតា និងកាត់បន្ថយចំនួនកៅអីសម្រាប់អតិថិជនចំនួន ៥០ ភាគរយ។ ទ្វីបអឺរ៉ុបទាំងមូលកំពុងជួបប្រទះនឹងការកើនឡើងជាថ្មីនៃករណីឆ្លងច្រើននៃជំងឹកូវីដ១៩ ដោយប្រទេសអេស្ប៉ាញ កំពុងនាំមុខការឆ្លងថ្មី ៣០០ នាក់ ក្នុងប្រជាជន ១ សែននាក់៕ | 2020-10-03T07:00:00+07:00 | khmer.voanews.com | https://khmer.voanews.com/a/spain-capital-returns-to-partial-lockdown-as-countries-around-the-world-struggle-to-stop-coronavirus/5607484.html |
cb720d71-80b7-4d16-a1ce-fefba1b9c398 | លោក Trump ចូលក្នុងបញ្ជីឈ្មោះមេដឹកនាំក្នុងពិភពលោកដែលឆ្លងវីរុសកូរ៉ូណា | លោកប្រធានាធិបតី Donald Trump បានធ្វើតេស្តឃើញវីរុសកូរ៉ូណា ដែលធ្វើឲ្យលោកចូលក្នុងបញ្ជីឈ្មោះមេដឹកនាំពិភពលោកមួយក្រុមតូច ដែលបានឆ្លងជំងឺនេះ។ លោក Trump មានអាយុ ៧៤ ឆ្នាំ អាចប្រឈមនឹងហានិភ័យខ្ពស់។ ខាងក្រោមនេះគឺជាបញ្ជីមេដឹកនាំដទៃទៀត ដែលបានឆ្លងជំងឺកូវីដ១៩។ មេដឹកនាំខ្លះកំពុងផ្ញើសារបន់ស្រន់ឲ្យលោក Trump ឆាប់ជាសះស្បើយ។ នាយករដ្ឋមន្រ្តីអង់គ្លេស Boris Johnson គឺជាមេដឹកនាំពិភពលោកសំខាន់ដំបូងគេ ដែលត្រូវបានបញ្ជាក់ថា បានឆ្លងជំងឺកូវីដ១៩ បន្ទាប់ពីលោកប្រឈមមុខនឹងការរិះគន់ចំពោះការមើលស្រាលនៃជំងឺរាតត្បាតនេះ។ លោកត្រូវបានគេផ្លាស់ប្តូរទៅមន្ទីរព្យាបាលអ្នកជំងឺកម្រិតធ្ងន់ នៅក្នុងខែមេសា បន្ទាប់ពីអាការៈរបស់លោកកាន់តែធ្ងន់ធ្ងរ មួយថ្ងៃបន្ទាប់ពីលោកបានសម្រាកព្យាបាលនៅមន្ទីរពេទ្យ ក្រោយពីការធ្វើតេស្តជាប្រចាំនោះ។ ក្រុមមន្រ្តីបាននិយាយថា លោកត្រូវបានគេបញ្ចូលអុកស៊ីសែន ប៉ុន្តែមិនត្រូវការម៉ាស៊ីនជំនួយដកដង្ហើមទេ។ ក្រោយមក លោកបានថ្លែងអំណរគុណដល់បុគ្គលិកសេវាសុខភាពជាតិ ដែលបានជួយសង្គ្រោះអាយុជីវិតរបស់លោក នៅពេលដែលស្ថានភាពជំងឺរបស់លោកមានសភាពធ្ងន់ធ្ងរនោះ។ ព្រះអង្គម្ចាស់ Charles ដែលជាអ្នកត្រូវស្នងរាជបល្ល័ង្កអង់គ្លេស ក៏បានធ្វើតេស្តរកឃើញថា បានឆ្លងជំងឺកូវីដ១៩ផងដែរ កាលពីខែមីនា ហើយព្រះអង្គមានអាការៈជំងឺស្រាល។ ប្រធានាធិបតីប្រេស៊ីលលោក Jair Bolsonaro បានប្រកាសថា លោកបានឆ្លងជំងឺកូវីដ១៩ នៅក្នុងខែកក្កដា ហើយបានថ្លែង ជាសាធារណៈសរសើរថ្នាំគ្រុនចាញ់hydroxychloroquine ដែលលោកបានផ្សព្វផ្សាយថា អាចព្យាបាលជំងឺ កូវីដ១៩ ហើយលោកបានលេបថ្នាំនេះខ្លួនឯង។ អស់រយៈពេលជាច្រើនខែ លោកនិយាយបង្អាប់ថា ជំងឺកូវីដ១៩ ជាជំងឺផ្តាសាយកំប៉ិកកំប៉ុក ខណៈលោកមិនអើពើទៅនឹងការរក្សាគម្លាតពីគ្នា នៅក្នុងការធ្វើបាតុកម្មមានមនុស្សណែនតាន់តាប់ ហើយលោកក៏បានលើកទឹកចិត្តឲ្យមនុស្សម្នារចេញ អំឡុងពេលលោកចេញពីគេហដ្ឋានប្រធានាធិបតីដោយមិនពាក់ម៉ាស់នោះទេ។ ប្រធានាធិបតីនៃប្រទេសហុងឌូរ៉ាស លោក Juan Orlando Hernandez បានប្រកាសកាលពីខែមិថុនាថា លោកបានធ្វើតេស្តវិជ្ជមានរួមជាមួយនឹងមនុស្សពីរនាក់ផ្សេងទៀត ដែលបានធ្វើការជិតស្និទ្ធជាមួយលោក។ លោក Hernández បាននិយាយថា លោកបានចាប់ផ្តើមនូវអ្វីដែលលោកហៅថា ការព្យាបាល MAIZ ដែលជាការពិសោធន៍ថ្នាំដែលមិនមានការបញ្ជាក់ ដោយដាក់បញ្ចូលគ្នានូវសារជាតិ microdacyn, azithromycin, ivermectin និងស័ង្កសី។ លោកត្រូវបានបញ្ជូនទៅសម្រាកព្យាបាលនៅមន្ទីរពេទ្យមួយរយៈពេលខ្លី ហើយក៏ត្រូវបានអនុញ្ញាតឲ្យចេញពីមន្ទីរពេទ្យ។ លោកបានចូលរួមក្នុងការអំពាវនាវដែលកំពុងកើនឡើងក្នុងការឲ្យមានសមធម៌នៃការផ្តល់វ៉ាក់សាំងការពារជំងឺកូវីដ១៩ ដោយលោកបានសួរសំណួរនៅឯកិច្ចប្រជុំមេដឹកនាំពិភពលោកនៅសហរដ្ឋអាមេរិកនាពេលថ្មីៗនេះថា «តើយើងទុកឲ្យប្រជាពលរដ្ឋស្លាប់ឬ?» ប្រធានាធិបតីបេឡារុសលោក Alexander Lukashenko ដែលបានច្រានចោលការព្រួយបារម្ភអំពីវីរុសនេះ ដោយចាត់ទុកថា ជា«ជំងឺវិកលចរិក» ហើយបានផ្តល់អនុសាសន៍ឲ្យផឹកស្រាវ៉ូដកា ដើម្បីឲ្យមានសុខភាពល្អនោះ បាននិយាយកាលខែកក្កដាថា លោកបានឆ្លងជំងឺកូវីដ១៩ ប៉ុន្តែលោកមិនមានរោគសញ្ញាអ្វីទេ។ បេឡារុស គឺជាប្រទេសមួយក្នុងចំណោមប្រទេសមួយចំនួន ដែលមិនមានវិធានការទូលំទូលាយ ដើម្បីទប់ស្កាត់ការរាតត្បាតនៃជំងឺកូវីដ១៩នេះទេ។ មន្ត្រីជាន់ខ្ពស់ដទៃទៀតនៃប្រទេសដែលស្ថិតក្នុងអតីតសហភាពសូវៀត ហើយដែលបានឆ្លងជំងឺកូវីដ១៩ រួមមាននាយករដ្ឋមន្រ្តីអាមេនីលោក Nikol Pashinyan និងនាយករដ្ឋមន្ត្រីរុស្ស៊ីលោក Mikhail Mishustin។ ព្រះបរមរាជវាំងនៃប្រទេសម៉ូណាកូនៅខែមីនាបានឲ្យដឹងថា អ្នកគ្រប់គ្រងមេដឹកនាំប្រទេសដ៏តូចមួយនៅតំបន់មេឌីទែរ៉ាណេនេះ បានធ្វើតេស្តមានលទ្ធផលវិជ្ជមាន ប៉ុន្តែព្រះរាជសុខភាពរបស់ព្រះអង្គមិនមានអ្វីគួរឲ្យព្រួយបារម្ភទេ។ ព្រះអង្គគឺជាប្រមុខរដ្ឋទីមួយ ដែលមានព្រះបន្ទូលជាសាធារណៈថា ព្រះអង្គបានឆ្លងជំងឺកូវីដ១៩នេះ។ ប្រធានាធិបតីហ្គាតេម៉ាឡាលោក Alejandro Giammattei បាននិយាយថា លោកបានធ្វើតេស្តឃើញមានជំងឺកូវីដ១៩ កាលពីខែកញ្ញា។ លោកបានថ្លែងសុន្ទរកថាតាមកញ្ចក់ទូរទស្សន៍ថា៖ «អាការៈជំងឺរបស់ខ្ញុំស្រាលណាស់។ រហូតមកដល់ពេលនេះ ខ្ញុំឈឺខ្លួន។ ថ្ងៃនេះ ខ្ញុំឈឺរាងអន់ជាងម្សិលមិញ។ វាឈឺដូចជាជំងឺផ្តាសាយធំ។ ខ្ញុំមិនគ្រុនទេ។ ខ្ញុំក្អកបន្តិចបន្តួច»។ លោកបាននិយាយថា លោកនឹងធ្វើការពីផ្ទះ។ កាលពីខែកក្កដា ប្រធានាធិបតីស្តីទីនៃប្រទេសប៊ូលីវីអ្នកស្រី Jeanine Anez បានឆ្លងជំងឺកូវីដ១៩ ដែលបណ្តាលឲ្យអ្នកស្រី ត្រូវនៅដាច់ដោយឡែកពីអ្នកដទៃ(ធ្វើចត្តាឡីស័ក) ប៉ុន្តែអ្នកស្រីថា អ្នកស្រីបានស្រួលខ្លួនហើយ។ ប្រធានាធិបតីសាធារណរដ្ឋដូមីនិកដែលទើបឈ្នះឆ្នោត គឺលោក Juis Abinader បានឆ្លង និងរើបពីជំងឺកូវីដ១៩ ក្នុងអំឡុងពេលលោកធ្វើយុទ្ធនាការរកសំឡេងឆ្នោត។ លោកត្រូវនៅដាច់ដោយឡែកពីអ្នកដទៃ(ធ្វើចត្តាឡីស័ក្ត)ជាច្រើនសប្តាហ៍ មុនការបោះឆ្នោតកាលពីខែកក្កដាកន្លងទៅ។ ប្រទេសអ៊ីរ៉ង់ ដែលជាកន្លែងឆ្លងវីរុសកូរ៉ូណាដំបូងគេនៅមជ្ឈិមបូពា៌ មានមន្ត្រីជាន់ខ្ពស់រដ្ឋាភិបាលជាច្រើននាក់បានធ្វើតេស្តរកឃើញថា បានឆ្លងជំងឺកូវីដ១៩។ ក្នុងចំណោមមន្ត្រីទាំងនោះមានអនុប្រធានាធិបតីអ៊ីរ៉ង់ជាន់ខ្ពស់លោក Eshaq Jahangiri និងលោកអនុប្រធានាធិបតី Massoumeh Ebtekar។ សមាជិកនៃគណៈរដ្ឋមន្ត្រីជាច្រើននាក់ផ្សេងទៀត ក៏បានឆ្លងជំងឺកូវីដ១៩នេះដែរ។ អនុប្រធានាធិបតីឥណ្ឌាលោក M. Venkaiah Naidu អាយុ៧១ឆ្នាំបានធ្វើតេស្តកាលពីពេលថ្មីៗនេះមានជំងឺកូវីដ១៩ ក៏ប៉ុន្តែការិយាល័យរបស់លោកបានបញ្ជាក់ថា លោកមិនមានរោគសញ្ញាអ្វីទេ ហើយលោកត្រូវនៅដាច់ដោយឡែកពីអ្នកដទៃនៅក្នុងគេហដ្ឋានរបស់លោក។ រដ្ឋមន្ត្រីក្រសួងមហាផ្ទៃឥណ្ឌាលោក Amit Shah ដែលជាមនុស្សសំខាន់ទី២របស់រដ្ឋាភិបាលលោកនាយករដ្ឋមន្ត្រីឥណ្ឌា Narendra Modi ត្រូវសម្រាកព្យាបាលជំងឺកូវីដ១៩ នៅមន្ទីរពេទ្យ កាលពីខែមុន ហើយបានរើបពីជំងឺនេះ។ រដ្ឋមន្ត្រីថ្នាក់ក្រោមខាងផ្លូវដែករបស់ប្រទេសឥណ្ឌា លោក Suresh Angadi គឺជារដ្ឋមន្ត្រីទីមួយដែលបានបាត់បង់ជីវីតដោយសារតែជំងឺកូវីដ១៩ កាលពីសប្តាហ៍មុន។ កាលពីខែមេសា ពេលនៅជារដ្ឋមន្ត្រីសុខាភិបាលអ៊ីស្រាអែល លោក Yaakov Litzman បានធ្វើតេស្តឃើញថា បានឆ្លងជំងឺកូវីដ១៩ ហើយលោកបានរើបពីជំងឺនេះ។ លោក Litzman គឺជាមេដឹកនាំសហគមន៍សាសនា ultra-Orthodox របស់អ៊ីស្រាអែល ដែលមានអត្រាឆ្លងជំងឺរាតត្បាតនេះច្រើន ពីព្រោះមេដឹកនាំសាសនាជាច្រើននាក់ បានបដិសេធចាត់វិធានការតឹងរ៉ឹងនានាលើសកម្មភាពជួបជុំសាសនា។ លោក Rafi Peretz មន្ត្រីទទួលបន្ទុកកិច្ចការរដ្ឋក្រុង Jerusalem បានតេស្តរកឃើញថា បានឆ្លងជំងឺកូវីដ១៩ កាលពីអំឡុងរដូវក្តៅកន្លងទៅ ពេលដែលករណីឆ្លងបានកើនឡើងទូទាំងប្រទេស ហើយលោកបានជាសះស្បើយ។ រដ្ឋមន្ត្រីការពារជាតិអាហ្វ្រិកខាងត្បូងលោក Nosiviwe Mapisa-Nqakula និងរដ្ឋមន្ត្រីក្រសួងធនធានរ៉ែ និងថាមពលលោក Gwede Mantashe និងរដ្ឋមន្ត្រីក្រសួងការងារលោក Thulas Nxesi បានឆ្លងជំងឺកូវីដ១៩ ពេលករណីជំងឺនេះកើនឡើងកាលពីខែមិថុនា និងកក្កដាកន្លងទៅនេះ។ អនុប្រធានាធិបតីស៊ូដង់ខាងត្បូងលោក Riek Machar និងសមាជិកនៃគណៈរដ្ឋមន្ត្រីមួយចំនួនផ្សេងទៀត បានឆ្លងជំងឺកូវីដ១៩។ កាលពីខែកក្កដាកន្លងទៅ អនុប្រធានាធិបតីហ្គាំប៊ីអ្នកស្រី Isatou Touray និងរដ្ឋមន្ត្រីក្រសួងហរិញ្ញវត្ថ ក្រសួងថាមពល និងក្រសួងកសិកម្ម បានឆ្លងជំងឺកូវីដ១៩។ កាលពីខែមេសា នាយករដ្ឋមន្ត្រីហ្គីណេប៊ីសូលោក Nuno Gomes Nabiam បានឆ្លងជំងឺកូវីដ១៩៕ | 2020-10-03T07:00:00+07:00 | khmer.voanews.com | https://khmer.voanews.com/a/trump-joins-growing-list-of-virus-infected-world-leaders-/5606865.html |
b5435226-a21f-4f4b-9a94-31b34a384413 | អាយុនិងទម្ងន់ ជាកត្តាថ្លឹងថ្លែងពីដំណើរវិវត្តន៍នៃជំងឺកូវីដ១៩របស់លោក Trump | អ្នកជំនាញនិយាយថា អាយុ និងទម្ងន់របស់លោកប្រធានាធិបតី Donald Trump ធ្វើឲ្យលោក អាចប្រឈមនឹងគ្រោះថ្នាក់ខ្ពស់ ក្នុងករណីមានអាការៈជំងឺកូវីដ១៩ធ្ងន់ធ្ងរ ក៏ប៉ុន្តែវាពិបាកក្នុងការព្យាករណ៍ឲ្យលើសពីនេះ ទៅលើដំណើរវិវត្តន៍នៃស្ថានភាពជំងឺកូវីដ១៩ របស់លោក។ វេជ្ជបណ្ឌិតរបស់លោកប្រធានាធិបតី គឺលោក Sean Conley បានបញ្ជាក់នៅក្នុងសេចក្តីថ្លែងការណ៍មួយ កាលពីព្រឹកថ្ងៃសុក្រថា លោកប្រធានាធិបតីនិងភរិយារបស់លោកគឺលោកស្រី Melania Trump បានធ្វើតេស្តរកឃើញថា បានឆ្លងវីរុសកូរ៉ូណា តែមានសុខភាពធម្មតានៅពេលនោះ។ លោក Sean Conley បន្តថា៖ «ខ្ញុំរំពឹងថា លោកប្រធានាធិបតី នឹងបន្តបំពេញភារកិច្ចរបស់លោកដោយគ្មានការបង្អាក់ ខណៈពេលដែលលោកកំពុងរើបឡើងវិញពីជំងឺកូវីដ១៩ នេះ»។ លោក Trump មានអាយុ ៧៤ ឆ្នាំ ហើយអត្រាត្រូវទៅសម្រាកព្យាបាលនៅមន្ទីរពេទ្យកើនឡើងជាលំដាប់ទៅតាមអាយុរបស់អ្នកជំងឺ។ មនុស្សដែលមានអាយុស្របាលនឹងលោកTrump ត្រូវបានបញ្ជូនទៅព្យាបាលនៅមន្ទីរពេទ្យក្នុងអត្រា ៥ ដងខ្ពស់ជាងមនុស្សដែលមានអាយុពី ១៨ ទៅ ២៩ ឆ្នាំ។ រីឯអត្រាមរណៈវិញ គឺខ្ពស់ជាង៩០ ដង។ បានឲ្យដឹងថា លោក Trump មានកម្ពស់ ១,៩ ម៉ែត្រ និងមានទម្ងន់ជិត ១១១ គីឡូក្រាម។ ទិន្នន័យខាងលើនេះ បានដាក់សន្ទស្សន៍រាងកាយរបស់លោកចូលក្នុងតារាងនៃអ្នកដែលធាត់ជ្រុល។ ទិន្នន័យអំពីកម្ពស់ និងទម្ងន់របស់លោក Trump អាចឲ្យដឹងថា អត្រាដែលលោក ប្រឈមនឹងការតម្រូវឲ្យទៅសម្រាកព្យាបាលនៅមន្ទីរពេទ្យ មានដល់ទៅ៣ដង។ លោកវេជ្ជបណ្ឌិត Amesh Adalja អ្នកឯកទេសជំងឺឆ្លង និងជាអ្នកស្រាវជ្រាវជាន់ខ្ពស់ផ្នែកសន្តិសុខសុខាភិបាលនៃមជ្ឈមណ្ឌល Johns Hopkins បាននិយាយថា៖ «ជាទូទៅអ្នកដែលមានទិន្នន័យកម្ពស់ និងទម្ងន់ដូចនេះ ត្រូវតែទទួលការព្យាបាលឲ្យបានដិតដល់»។ លោកវេជ្ជបណ្ឌិត Amesh Adalja បានថ្លែងបន្ថែមទៀតថា៖ «ក៏ប៉ុន្តែ វាមិនមែនមានន័យថា អ្នកទាំងនោះប្រាកដជាមានអាការៈធ្ងន់ធ្ងរនោះទេ»។ លោក Adalja បាននិយាយបន្ថែមទៀតថា កម្រិតធ្ងន់ធ្ងរនៃការកើតជំងឺកូវីដ១៩មានភាពចម្រុះគ្នាខ្លាំង ដែលរួមមានតាំងពីការធ្លាក់ខ្លួនឈឺដោយមិនចេញរោគសញ្ញាអ្វីទាំងអស់ រហូតដល់ការស្លាប់។ លោកបានបន្តថា៖ «អាការៈធ្ងន់ធ្ងរនៃអ្នកជំងឺដែលឆ្លងវីរុសកូរ៉ូណាគឺមានលក្ខណៈខុសៗគ្នា អាស្រ័យទៅលើមនុស្សម្នាក់ៗ។ យើងមិនដឹងច្បាស់ពីមូលហេតុដែលថា ហេតុអ្វីបានជា មនុស្សមួយចំនួនទោះបីជាពួកគេស្ថិតនៅក្នុងក្រុមដែលមានហានិភ័យខ្ពស់ក៏ដោយ ក៏ពួកគេមានអាការៈស្រាល ហើយអ្នកផ្សេងទៀត បែរជាមានអាការៈធ្ងន់ធ្ងរនោះ»។ ដែលជាកន្លែងសម្បូរដោយក្រុមមន្សុសដែលមានហានិភ័យខ្ពស់ បានរកឃើញថា មានមនុស្សជាង ១ភាគ៣ នៃអ្នកដែលបានធ្វើតេស្តរកឃើញថា បានឆ្លងជំងឺវីរុសកូរ៉ូណានេះ មិនមានរោគសញ្ញាអ្វីនោះទេ។ លោក Mark Meadows ប្រធានខុទ្ទកាល័យនៃសេតវិមាន បាននិយាយកាលពីថ្ងៃសុក្រថា លោក Trump មាន«រោគសញ្ញាកម្រិតស្រាល»។ មនុស្សភាគច្រើន មិនធ្លាក់ខ្លួនឈឺធ្ងន់ធ្ងរទេ ក្រោយពីពួកគេឆ្លងវីរុសកូរ៉ូណា។ ប៉ុន្តែ អ្នកជំងឺមួយចំនួនតូចកាន់តែមានអាការៈធ្ងន់ធ្ងរពី ៨ ទៅ ១០ ថ្ងៃក្រោយមក បន្ទាប់ពីពួកគេមានរោគសញ្ញាដំបូង។ អ្នកស្រី Helen Boucher ប្រធានផ្នែកជំងឺឆ្លងនៅមជ្ឈមណ្ឌលវេជ្ជសាស្ត្រ Tufts ថ្លែងថា៖ «សប្តាហ៍ទី២ (ក្រោយពីឆ្លងវីរុសកូរ៉ូណា) នោះ ពិតជាសំខាន់ណាស់សម្រាប់យើងក្នុងការឃ្លាំមើលអ្នកជំងឺ»។ អ្នកស្រី Boucher បានកត់សម្គាល់ឃើញថា អ្នកជំងឺដែលសម្រាកព្យាបាលនៅមន្ទីរពេទ្យក្នុងសប្តាហ៍ទី២ អាច «ធ្លាក់ខ្លួនឈឺខ្លាំង» រហូតដល់សប្តាហ៍ទី៣ និងទី៤។ ដូច្នេះ វាត្រូវការពេលវេលា ដើម្បីដឹងអំពីលទ្ធផល។ យ៉ាងតិចណាស់រយៈពេល ១០ ថ្ងៃបន្ទាប់ពីរោគសញ្ញាលេចចេញដំបូង ដរាបណា ២៤ ម៉ោង បានកន្លងផុតហើយ ហើយពួកគេគ្មានគ្រុនក្តៅហើយ គ្មានរោគសញ្ញាផ្សេងទៀតទេនោះ។ បើដូចការណែនាំខាងលើនេះនោះ មានន័យថា លោក Trump នឹងមិនមានពេលច្រើនក្នុងការចេញទៅធ្វើយុទ្ធនាការឃោសនារកសំឡេងឆ្នោតនោះទេ ដោយសារនៅសល់តែជិតមួយខែទៀតប៉ុណ្ណោះ មុនថ្ងៃបោះឆ្នោតនឹងឈានមកដល់។ ទោះបីអាការៈរបស់លោកមិនធ្ងន់ធ្ងរជាងនេះហើយលោកបានជាធូរស្បើយយ៉ាងឆាប់រហ័សក៏ដោយក៏លោកប្រហែលជាមិនមានសុខភាពពេញលេញទេ នៅចុងបញ្ចប់នៃរយៈពេល ១០ ថ្ងៃ ដែលលោកត្រូវនៅដាច់ដោយឡែកពីគេនោះ។ លោកវេជ្ជបណ្ឌិត Amesh Adalja បានថ្លែងថា៖ «ជួនកាល ក្នុងករណីខ្លះទោះបីជាអ្នកជំងឺមានអាការៈស្រាលក៏ដោយ ក៏ពួកគេត្រូវចំណាយពេលខ្លះ ដើម្បីឲ្យមានសុខភាពជាធម្មតាឡើងវិញ»៕ | 2020-10-03T07:00:00+07:00 | khmer.voanews.com | https://khmer.voanews.com/a/age-weight-weigh-on-trump-covid-prognosis/5607598.html |
1dd9658f-aa98-45da-8d28-1c10650c5f1c | ដាណឺម៉ាកសម្រេចសម្លាប់សត្វសំពោចចំនួនជាង ១លានក្បាលចោល ក្រោយមានផ្ទុះករណីឆ្លងជំងឺកូវីដ-១៩ ក្នុងចំណោមសត្វទាំងនេះ | អាជ្ញាធរប្រទេសដាណឺម៉ាកបានឲ្យដឹងថា សត្វសំពោចម៉្យាង (Mink) ចំនួន១លានក្បាល នឹងត្រូវសម្លាប់ចោល បន្ទាប់ពីបានរកឃើញមានករណីឆ្លង COVID-19 បន្ថែមទៀត ក្នុងចំណោមប្រភេទសត្វនេះ នៅតាមកសិដ្ឋានដែលចិញ្ចឹមពួកវាយករោម។ នេះបើយោងតាមការចេញផ្សាយដោយ សារព័ត៌មាន CNA នៅថ្ងៃសុក្រ ទី០២ ខែតុលា ឆ្នាំ២០២០។ ដាណឺម៉ាកត្រូវគេចាត់ទុកថាជាតំបន់ដែលចិញ្ចឹមសំពោច Mink ដើម្បីយករោម ធំជាងគេបំផុតនៅលើពិភពលោក។ កន្លងមកនេះ មានសត្វសំពោចដែលឆ្លង COVID-19 ជាច្រើនក្បាល ត្រូវបានគេសម្លាប់ចោលរួចហើយផងដែរ ប៉ុន្តែករណីឆ្លងនៅតែបន្តរកឃើញ។ ក្រសួងបរិស្ថាននិងចំណីអាហាររបស់ប្រទេសដាណឺម៉ាក បាននិយាយនៅក្នុងសេចក្តីថ្លែងការណ៍មួយ កាលពីល្ងាចថ្ងៃព្រហស្បតិ៍ ទី០១ ខែតុលាកន្លងទៅនេះថា កសិដ្ឋានចញ្ចឹមសត្វសំពោចចំនួន៤១កន្លែង មានផ្ទុះករណីឆ្លង COVID-19 ខណៈ ២០កន្លែងផ្សេងទៀតរងផលប៉ះពាល់។ ជុំវិញបញ្ហានេះដែរ រដ្ឋមន្រ្តីបរិស្ថាននិងចំណីអាហារដាណឺម៉ាក លោក ម៉ូហ្គិនស៍ ជែនសិន (Mogens Jensen) បានលើកឡើងថា ។ គួរជម្រាថា កាលពីខែឧសភាកន្លងទៅ អាជ្ញាធរអេស្ប៉ាញបានបញ្ជាឲ្យសម្លាប់ចោលសត្វសំពោចចំនួន ៩៣,០០០ក្បាល នៅឯកសិដ្ឋានមួយ ដើម្បីបង្ការកុំឆ្លងរាលដាលដល់មនុស្ស បន្ទាប់ពីបានរកឃើញថា មានសត្វសំពោចជាច្រើនក្បាល បានឆ្លងជំងឺ COVID-19។ ចំណែកឯប្រទេសហូឡង់ ក៏បានរាយការណ៍ពីករណីស្រដៀងគ្នានេះដែរ និងបានចាត់វិធានការសម្លាប់សត្វសំពោចទាំងនោះចោលដូចគ្នា បន្ទាប់ពីមនុស្សពីរនាក់ ត្រូវបានគេរកឃើញថា បានឆ្លងវីរុសនេះពីសំពោច បើទោះបីជាករណីឆ្លងពីសត្វទៅមនុស្ស ត្រូវបានគេជឿជាក់ជាករណីដ៏កម្របំផុតក៏ដោយ៕ | 2020-10-03T04:19:00+07:00 | freshnewsasia.com | https://m.freshnewsasia.com/index.php/en/internationalnews/172411-2020-10-02-14-19-16.html |
80f3f340-5493-45dd-bd44-492daac2751a | ឯកឧត្តម ហោ សំអាត នាំយកសម្ភារការពារជំងឺកូវីដ-១៩ ជាអំណោយសម្តេចក្រឡាហោម ស ខេង និងលោកជំទាវ ប្រគល់ជូនដល់សាលាស្រុកកំពង់ត្របែក | នារសៀលថ្ងៃសុក្រ ទី២ ខែតុលា ឆ្នាំ២០២០ តបតាមការចាត់តាំងដ៏ខ្ពង់ខ្ពស់ពីឯកឧត្តម នាយឧត្តមសេនីយ៍ សន្ដិបណ្ឌិត ខៀវ សុភ័គ រដ្ឋលេខាធិការក្រសួងមហាផ្ទៃ នាយកខុទ្ទកាល័យសម្តេចក្រឡាហោម និងជាអនុប្រធានក្រុមការងាររាជរដ្ឋាភិបាលចុះមូលដ្ឋានស្រុកកំពង់ត្របែក ឯកឧត្តម ឧត្តមសេនីយ៍ឯក ហោ សំអាត នាយករងខុទ្ទកាល័យសម្តេចក្រឡាហោម អនុប្រធានក្រុមការងារចុះជួយស្រុក និងជាប្រធានក្រុមការងារចុះជួយឃុំកន្សោមអក បានអញ្ជើញនាំយកសម្ភារការពារជំងឺកូវីដ-១៩ ជាអំណោយដ៏ថ្លៃថ្លារបស់សម្តេចក្រឡាហោម និងលោកជំទាវ ប្រគល់ជូនដល់សាលាស្រុកកំពង់ត្របែក ខេត្តព្រៃវែង ដោយមានការអញ្ជើញចូលរួមពី ឯកឧត្តម លោក-លោកស្រី សមាជិក សមាជិការក្រុមការងាររាជរដ្ឋាភិបាលចុះជួយមូលដ្ឋានស្រុកកំពង់ត្របែក អាជ្ញាធរមូលដ្ឋានគ្រប់ជាន់ថ្នាក់ មេឃុំ លោកគ្រូ-អ្នកគ្រូ គ្រូពេទ្យ ព្រមទាំងប្រជាពលរដ្ឋផងដែរ។ ជាកិច្ចចាប់ផ្ដើម លោក យ៉ាវ សានិន អភិបាលស្រុកកំពង់ត្របែក បានថ្លែងអំណរគុណយ៉ាងជ្រាវជ្រៅបំផុត ចំពោះសម្ដេចក្រឡាហោម ស ខេង និងថ្នាក់ដឹកនាំក្រសួងមហាផ្ទៃ ព្រមទាំងក្រុមការងាររាជដ្ឋាភិបាលចុះជួយស្រុកកំពង់ត្របែកទាំងអស់ ដែលបានប្រគល់នូវសម្ភារការពារជំងឺកូវីដ-១៩ ជូនដល់រដ្ឋបាលស្រុកកំពង់ត្របែក តាមរយៈឯកឧត្តម ហោ សំអាត អនុប្រធានក្រុមការងារចុះជួយស្រុកកំពង់ត្របែក នាពេលនេះ។ លោកបន្ដថា សម្ភារការពារជំងឺកូវីដ-១៩ ដែលជូនដល់រដ្ឋបាលស្រុកនាពេលនេះ គឺពិតជាមានសារៈសំខាន់ណាស់សម្រាប់ការចូលរួមការពារជំងឺកូវីដ-១៩នៅមូលដ្ឋាន។ បន្ថែមពីនេះទៀត លោកអភិបាលស្រុកកំពង់ត្របែក ក៏បានលើកឡើងថា ចំពោះការងារពាក់ព័ន្ធទៅនឹងការអនុវត្តគោលនយោបាយរបស់រាជរដ្ឋាភិបាល រដ្ឋបាលសស្រុកកំពង់ត្របែក បានខិតខំប្រឹងប្រែងអនុវត្តតួនាទី ភារកិច្ចយ៉ាងត្រឹមត្រូវបំផុត សំដៅធ្វើយ៉ាងណាឲ្យរដ្ឋបាលស្រុកអនុវត្តបានជោគជ័យប្រកបដោយប្រសិទ្ធភាពខ្ពស់ តាមយុទ្ធសាស្ដ្រចតុកោណ ដំណាក់កាលទី៤ របស់រាជរដ្ឋាភិបាល។ នាឱកាសនោះផងដែរ ឯកឧត្តម ហោ សំអាត មានប្រសាសន៍ថា «អនុវត្តតាមប្រសាសន៍ ឯកឧត្តម នាយឧត្តមសេនីយ៍ សន្ដិបណ្ឌិត ខៀវ សុភ័គ រដ្ឋលេខាធិការក្រសួងមហាផ្ទៃ និងជានាយកខុទ្ទកាល័យសម្តេចក្រឡាហោម បានចាត់តាំងអោយខ្ញុំបាទ ពាំនាំយកនូវអំណោយដ៏ថ្លៃថ្លារបស់សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ និងលោកជំទាវ ពាំនាំយកមកប្រគល់ជូនរដ្ឋបាលស្រុកកំពង់ត្របែក ដើម្បីធ្វើការចែកជូនអាជ្ញាធរមូលដ្ឋាន ក៏ដូចជាប្រជាពលរដ្ឋជាបន្ដទៀត។ ឆ្លៀតក្នុងឱកាសនោះ ឯកឧត្តម ក៏បានផ្ដាំផ្ញើទៅដល់អាជ្ញាធរគ្រប់ជាន់ថ្នាក់ និងប្រជាពលរដ្ឋគ្រប់រូប ត្រូវថែរក្សាសុវត្ថិភាព សុខភាព ដើម្បីចៀសវាងការឆ្លងជំងឺកូវីដ-១៩ ជាពិសេស ត្រូវពាក់ម៉ាស់ជាប់ជានិច្ច លាងដៃឲ្យបានញឹកញាប់ រក្សាគម្លាតសុវត្ថិភាព ហើយត្រូវស្តាប់តាមការណែនាំរបស់ក្រសួងសុខាភិបាល ទោះបីកម្ពុជាគ្មានអ្នកស្លាប់ដោយជំងឺកូវីដ-១៩ ក៏ដោយ ក៏ត្រូវការពារខ្លួនឱ្យបានខ្ជាប់ខ្ជួនគ្រប់ពេលវេលា។ ជាងនេះទៅទៀត ឯកឧត្តម ហោ សំអាត ក៏បានអំពាវនាវដល់ រដ្ឋបាលឃុំ និងអាជ្ញាធរស្រុកកំពង់ត្របែកទាំងអស់ ត្រូវមានការយកចិត្តទុកដាក់ខ្ពស់ ចំពោះប្រជាពលរដ្ឋដែលទៅពិនិត្យបញ្ជីឈ្មោះ និងការចុះឈ្មោះបោះឆ្នោត ឆ្នាំ២០២០ នៅតាមឃុំនិមួយៗ។ សូមជម្រាបថា សម្ភារការពារជំងឺកូវីដ-១៩ ជូនដល់សាលាស្រុកកំពង់ត្របែក នាពេលនេះ រួមមាន ៖ អាល់កុល ចំនួន១,៩៨០លីត្រ, ម៉ាស់ ចំនួន២៤,០០០សន្លឹក និងសម្ភារមួយចំនួនទៀត ដើម្បីយកទៅប្រើប្រាស់នៅ រដ្ឋបាលស្រុកកំពង់ត្របែក, អធិការដ្ឋាននគរបាលស្រុក, ការិយាល័យស្រុកប្រតិបត្តិ, មន្ទីរពេទ្យបង្អែកស្រុក, បញ្ជាការមូលដ្ឋានកងរាជអាវុធហត្ថស្រុក, បញ្ជាការផ្នែកសឹករងស្រុក, សាលាឃុំ និងសាលារៀន ជាដើម ដើម្បីចូលរួមចំណែកជាមួយរាជរដ្ឋាភិបាលក្នុងយុទ្ធនាការប្រយុទ្ធប្រឆាំងទៅនឹងជំងឺកូវីដ១៩ និងដើម្បីចូលរួមលើកកម្ពស់សុខុមាលភាពដល់មន្រ្តីរាជការសាធារណៈ។ ក្នុងនោះផងដែរ ឯកឧត្តម ហោ សំអាត អនុប្រធានចុះជួយស្រុកកំពង់ត្របែក ក៏បានប្រគល់ជូននូវអំណោយដល់អ្នកចូលរួម ក្នុងម្នាក់ៗ ទទួលបានសារុង និងថវិកា៥ម៉ឺនរៀលផង ៕ | 2020-10-02T22:52:05+07:00 | kbnnews.com | https://kbn.news/archives/183814 |
7434d611-0b14-434a-ba34-b844ee922952 | បុគ្គលិកក្រុមហ៊ុនអាមេរិក Amazon ជាង១៩,០០០នាក់ឆ្លងជំងឺកូវីដ-១៩ | ក្រុមហ៊ុនលក់ទំនិញតាមអនឡាញដ៏ធំបំផុតនៅអាមេរិកគឺ Amazon បានរាយការណ៍ឲ្យដឹងថា បុគ្គលិកជួរមុខរបស់ខ្លួននៅទូទាំងសហរដ្ឋអាមេរិកជាង ១៩,០០០នាក់បានឆ្លងជំងឺ COVID-19 ដែលស្មើនឹង ១.៤៤% នៃចំនួនបុគ្គលិកសរុប។ នេះបើតាមការចេញផ្សាយដោយសារព័ត៌មាន CNA នៅរសៀលថ្ងៃសុក្រ ទី០២ ខែតុលា ឆ្នាំ២០២០។ ក្រុមហ៊ុន Amazon បានគូសបញ្ជាក់ឲ្យដឹងថា ។ ប៉ុន្តែអត្រានៃការឆ្លងខាងលើនេះ គឺនៅទាបជាងការរំពឹងទុករហូតដល់ទៅ ៤២ភាគរយឯណោះ ខណៈពីមុនមកត្រូវបានក្រុមជំនាញរំពឹងទុកថា បុគ្គលិករហូតដល់ទៅជាង ៣៣,៩០០នាក់ឯណោះអាចនឹងឆ្លង COVID-19។ ការលាតត្រដាងនូវករណីឆ្លងរាតត្បាតនៃ COVID-19 ខាងលើនេះ ជាការមើលឃើញដ៏កម្រមួយ ដែលផ្ដល់ផលប៉ះពាល់យ៉ាងខ្លាំងចំពោះបុគ្គលិករបស់ក្រុមហ៊ុន Amazon នៅសហរដ្ឋអាមេរិក។ បុគ្គលិកមួយចំនួនបាននិយាយថា ក្រុមហ៊ុន Amazon បានដាក់សុខភាពបុគ្គលិករបស់ខ្លួនឲ្យស្ថិតនៅក្នុងហានិភ័យ ដោយនៅតែបន្តបើកដំណើរការក្រុមហ៊ុនរបស់ខ្លួន ខណៈជំងឺរាតត្បាតសកល (COVID-19) នេះ កំពុងតែលុកលុយយ៉ាងខ្លាំង។ យ៉ាងណាមិញ ក្រុមហ៊ុន Amazon នៅតែសម្រេចចិត្តបន្តបើកដំណើរការក្រុមហ៊ុនរបស់ខ្លួនដដែល ដោយមានការអនុវត្តវិធានការមួយចំនួន រួមមានការត្រួតពិនិត្យសីតុណ្ហភាពរាងកាយ ការរក្សាគម្លាតសុវត្ថិភាព និងនីតិវិធីសុវត្ថិភាពផ្សេងៗទៀតសម្រាប់បុគ្គលិករបស់ខ្លួន។ គួរបញ្ជាក់ថា ក្រុមហ៊ុន Amazon ក៏បានលើកទឹកចិត្តឲ្យក្រុមហ៊ុនអាជីវកម្មផ្សេងទៀត រាយការណ៍ពីតួលេខដែលអាចប្រៀបធៀបបានផងដែរ និងថែមទាំងបាននិយាយថា ខ្លួននឹងពង្រីកការធ្វើតេស្តរក COVID-19 ដល់បុគ្គលិកនៅសហរដ្ឋអាមេរិកចំនួន ៥០,០០០នាក់ក្នុងមួយថ្ងៃ ដើម្បីចូលរួមទប់ស្កាត់នូវការឆ្លងរីករាលដាលនៃជំងឺនេះ៕ | 2020-10-02T20:39:00+07:00 | freshnewsasia.com | https://m.freshnewsasia.com/index.php/en/internationalnews/172364-2020-10-02-06-39-52.html |
6933a798-6e20-4d6a-b84f-b3273e6f7eca | ស្ថានទូតអូស្រ្តាលី និងមូលនិធិជនពិការ រួមសហការគ្នាជួយការពារជនពិការនៅកម្ពុជា ចៀសផុតពីជំងឺកូវីដ១៩ | ស្ថានទូតអូស្រ្តាលី និងមូលនិធិជនពិការ បានរួមសហការគ្នាជួយការការពារជនពិការនៅកម្ពុជា ចៀសផុតពីជំងឺកូវីដ១៩។ លោក Pablo Kang អគ្គរាជទូតស្ថានអូស្រ្តាលីប្រចាំកម្ពុជា បានថ្លែងថា រដ្ឋាភិបាលនៃប្រទេសអូស្រ្តាលីតែងតែគាំទ្រ និងធ្វើការយ៉ាងជិតស្និតជាមួយរាជរដ្ឋាភិបាលកម្ពុជា តាមរយៈកម្មវិធី ACCESS លើសកម្មភាពដែលជួយអភិវឌ្ឍដល់ជនពិការ កុមារ និងស្រ្តី។ សម្រាប់ការផ្តល់សេវាដល់ជនពិការ កម្មវិធី ACCESS បានចូលរួមជួយជាផ្នែកបច្ចេកទេស និងថវិកាដល់មូលនិធិជនពិការ ក្នុងការរៀបចំសកម្មភាពអភិវឌ្ឍសេវាស្តារលទ្ធភាពពលកម្មនៅកម្ពុជា។ លោក Pablo Kang បានបន្តថា សម្រាប់បរិបទនៃការរីករាលដាលជាសកម្មនៃជំងឺកូវីដ១៩នេះ ស្ថានទូតអូស្រ្តាលីពិតជាមានក្តីសោមនស្សជាមួយនឹងសមិទ្ធិផល និងកិច្ចខិតខំប្រឹងប្រែង របស់រាជរដ្ឋាភិបាលកម្ពុជា ដែលបានទប់ស្កាត់ជំងឺនេះបានល្អ។ លោកបានបន្ថែមថា ដើម្បីចូលរួមនិងបង្កើនកិច្ចសហការល្អរវាងប្រទេសទាំង២ រាជរដ្ឋាភិបាលអូស្រ្តាលី តាមរយៈស្ថានទូតអូស្រ្តាលីប្រចាំប្រទេសកម្ពុជា បានផ្តល់នូវសម្ភារការពារជំងឺកូដ១៩ ជូនមជ្ឈមណ្ឌលស្តារលទ្ធភាពពលកម្មកាយសម្បទា៣រួចមកហើយ នៅខេត្តសៀមរាប តាកែវ និងមណ្ឌលគៀនឃ្លាំង(ភ្នំពេញ) សម្រាប់កម្មវិធីរយៈពេល២ថ្ងៃនេះ ស្ថានទូតអូស្រ្តាលីបាននាំមកនូវ សម្ភារការពារជំងឺកូវីដ១៩ រួមមាន អាកុលចំនួន៨១០ដប ម៉ាស់វះកាត់ចំនួន៧០ប្រអប់ ម៉ាស់ក្រមាចំនួន៨១០ម៉ាស់ ស្រោមដៃចំនួន៤០ប្រអប់ ជូនដល់មជ្ឈមណ្ឌលស្តារលទ្ធភាព ពលកម្មកាយសម្បទាខេត្តព្រៃវែង និងក្រចេះ ធ្វើការផ្តល់ជូនជនពិការដែលមកទទួលសេវា។ ជាមួយគ្នានោះ លោក ជួរ រតនៈ នាយកមូលនិធិជនពិការ បានថ្លែងអំណរគុណដល់រដ្ឋាភិបាលរបស់ប្រទេសអូស្ត្រាលី ដែលបានឧបត្ថម្ភនូវសម្ភារការពារទាំងនេះ ដល់មជ្ឈមណ្ឌលស្តារលទ្ធភាពពលកម្មកាយសម្បទាទាំង២ ដែលពិតជាបានរួមចំណែកដល់ការរក្សាសុវត្ថិភាពដល់ជនពិការ និងមន្រ្តីបម្រើសេវា។ លោកបន្តថា រយៈពេល៩ខែដើមឆ្នាំ២០២០នេះ ដោយសារមានផលប៉ះពាល់នៃជំងឺកូវីដ១៩ មជ្ឈមណ្ឌលខេត្តព្រៃវែង និងក្រចេះ បានផ្តល់សេវាស្តារលទ្ធភាពពលកម្មកាយសម្បទាជូនជនពិការចំនួន ៩៧៩នាក់ គឺមានការធ្លាក់ចុះប្រមាណ១៤%ធៀបនឹងការផ្តល់សេវាក្នុងឆ្នាំ២០១៩។ ដោយអនុវត្តតាមការណែនាំពីក្រសួងសុខាភិបាល និងមានការជួយគាំទ្រពីក្រសួងអាណាព្យាបាលរបស់ខ្លួន មូលនិធិជនពិការបានរក្សាបាននូវការផ្តល់សេវាប្រកបដោយគុណភាព និងសុវត្ថិភាពជូនជនពិការ តាមរយៈការរៀបចំឱ្យមានឧបករណ៍ការពារ ការធ្វើអនាម័យជាប្រចាំ ការផ្តល់ជាម៉ាស់និងទឹកអាកុល និងការណែនាំអប់រំនានាដល់ជនពិការ។ ជាក់ស្តែង នៅថ្ងៃទី៣០ ខែកញ្ញា និងថ្ងៃទី១ ខែតុលា ឆ្នាំ២០២០ មជ្ឈមណ្ឌលស្តារលទ្ធភាពពលកម្មកាយសម្បទាខេត្តព្រៃវែង និងក្រចេះ បានទទួលនូវសម្ភារការពារជំងឺកូវីដ១៩ ពីស្ថានទូតអូស្ត្រាលីប្រចាំប្រទេសកម្ពុជា ដែលមានការចូលរួមពីលោក Pablo Kang អគ្គរាជទូតអូស្រ្តាលីប្រចាំកម្ពុជា លោក ជួរ រតនៈ នាយកមូលនិធិជនពិការ ថ្នាក់ដឹកនាំមូលនិធិជនពិការ មន្រ្តីជាន់ខ្ពស់របស់កម្មវិធី ACCESS មន្រ្តីរបស់មជ្ឈមណ្ឌលស្តារលទ្ធភាពពលកម្មកាយសម្បទាខេត្ត និងជនពិការជាច្រើនរូប។ នៅក្នុងឱកាសនោះដែរ ប្រតិភូនៃស្ថានទូតអូស្ត្រាលី បានទស្សនៈកិច្ចសិក្សាលើសកម្មភាពនៃផ្តល់សេវារបស់មជ្ឈមណ្ឌលស្តារ និងបានសាកសួរសុខទុកដល់ជនពិការដែលកំពុងទទួលសេវា។ ក្រៅពីនេះ ប្រតិភូស្ថានទូតអូស្រ្តាលី ក៏បានចុះពិនិត្យពីស្ថានភាពរស់នៅរបស់ជនពិការនៅតាមសហគមន៍ចំនួន២នាក់ដែលបានផ្លាស់ប្តូរ ក្រោយពីបានទទួលសេវាស្តារលទ្ធភាពពលកម្មពីមជ្ឈមណ្ឌលស្តារលទ្ធភាពពលកម្មកាយសម្បទា៕ | 2020-10-02T18:51:00+07:00 | freshnewsasia.com | https://m.freshnewsasia.com/index.php/en/localnews/172357-2020-10-02-04-51-30.html |
bd366e5e-a511-4af7-bed8-aea6f9c3e6c0 | UPDATE: អ្នកកើតជំងឺគ្រុនឈីកនៅស្រុកល្វាឯម ខេត្តកណ្តាល បានជាសះស្បើយចំនួន១៧នាក់ នៅសល់តែ២នាក់ប៉ុណ្ណោះ | គិតចាប់ពីថ្ងៃចាប់ផ្ដើមផ្ទុះករណីជំងឺគ្រុនឈីកទៅលើពលរដ្ឋភូមិពាមស្ដី ឃុំព្រែកឬស្សី ស្រុកល្វាឯម ខេត្តកណ្តាល ដែលកើតការសង្ស័យលើពលរដ្ឋ១៥៦នាក់ ក្នុងចំណោម៣២០នាក់ មកពិនិត្យសេវា ក្នុងនោះមានតែ១៩នាក់ រកឃើញថា មានគ្រុនឈីក ពេលនេះត្រុវបានមន្រ្តីសុខាភិបាលបញ្ជាក់ថា បានជាសះស្បើយចំនួន១៧នាក់ នៅសល់តែ២នាក់ប៉ុណ្ណោះ កំពុងសំរាកព្យាបាលនៅមណ្ឌលសុខភាពស្រុកល្វាឯម ខេត្តកណ្ដាល។ លោក កន សុកកាយ អភិបាលស្រុកល្វាឯម បានប្រាប់អ្នកយកព័ត៌មាន Fresh News ប្រចាំខេត្តកណ្ដាល នាថ្ងៃទី២ ខែតុលា ឆ្នាំ២០២០នេះថា ។ គួររម្លឹកថា ករណីគ្រុនឈីកផ្ទុះនៅឯស្រុកល្វាឯម បានកើតឡើងភ្លាមៗនៅល្ងាចថ្ងៃទី២៦ ខែកញ្ញា ហើយត្រូវបានក្រុមមន្ត្រីសុខាបាល អភិបាលស្រុកល្វាឯម ស្នងការនគរបាលខេត្ត បានចុះទៅដល់ទីតាំងកើតហេតុទាំងយប់ ដើម្បីជួយសង្រ្គោះប្រជាពលរដ្ឋ។ នៅថ្ងៃទី២៧ ខែកញ្ញា អភិបាលខេត្តកណ្ដាលលោក គង់ សោភ័ណ្ឌ, លោកឧត្តមសេនីយ៍ស្នងការ និងលោក កន សុកកាយ អភិបាលស្រុក បានចុះទៅម្ដងទៀត ដើម្បីសួរសុខទុក្ខ ក្រោមការណែនាំរបស់សម្ដេចតេជោហ៊ុន សែន នាយករដ្ឋមន្រ្តីនៃកម្ពុជា និងសម្ដេចកិត្តិព្រឹទ្ធ ប៊ុន រ៉ានី ហ៊ុនសែន និងបានឧបត្ថម្ភថវិកាដល់ពលរដ្ឋគ្រប់ៗគ្នាផងដែរ៕ | 2020-10-02T18:27:00+07:00 | freshnewsasia.com | https://m.freshnewsasia.com/index.php/en/localnews/172353-2020-10-02-04-27-55.html |
108de804-5fcd-4dee-b660-f294f4bbae5b | BREAKING: លោក ដូណាល់ ត្រាំ និងភរិយាចាប់ផ្តើមធ្វើចត្តាឡីស័ក និងរង់ចាំលទ្ធផលធ្វើតេស្តកូវីដ-១៩ ក្រោយទីប្រឹក្សាម្នាក់ឆ្លងជំងឺនេះ! (Video inside) | ប្រធានាធិបតីអាមេរិកលោក ដូណាល់ ត្រាំ បាននិយាយថា លោកនិងភរិយាគឺលោកស្រីជំទាវទីមួយ មេឡានៀ ត្រាំ (Melania Trump) កំពុងចាប់ផ្ដើមដំណើរការធ្វើចត្តាឡីស័ក និងទន្ទឹមរង់ចាំលទ្ធផលធ្វើតេស្ដរក COVID-19 បន្ទាប់ពីមានសេចក្ដីរាយការណ៍ថា ទីប្រឹក្សាជាន់ខ្ពស់របស់លោកម្នាក់ ត្រូវបានធ្វើតេស្ដវិជ្ជមាន COVID-19។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃសុក្រ ទី០២ ខែតុលា ឆ្នាំ២០២០។ នៅក្នុងសារមួយបង្ហោះលើគណនី Twitter របស់លោកផ្ទាល់នៅថ្ងៃព្រហស្បតិ៍សប្ដាហ៍នេះ (ពេលវេលានៅវ៉ាស៊ីនតោន) លោក ត្រាំ បានគូសបញ្ជាក់យ៉ាងដូច្នេះថា ។ គួរបញ្ជាក់ថា ទីប្រឹក្សាជាន់ខ្ពស់មួយរូបរបស់លោក ដូណាល់ ត្រាំ គឺលោកស្រី ហូប ហីកស៍ (Hope Hicks) ត្រូវបានធ្វើតេស្ដវិជ្ជមាន COVID-19 បន្ទាប់ពីបានរួមដំណើរជាមួយលោក ត្រាំ នៅលើយន្ដហោះពិសេស Air Force One។ លោកស្រី Hicks បានរួមដំណើរជាច្រើនលើកជាមួយលោក ត្រាំ កាលពីពេលថ្មីៗនេះ ក្នុងនោះរួមមានទាំងវេទិកាតស៊ូមតិក្នុងទីក្រុង ក្លេវលែនដ៍ (Cleveland) កាលពីថ្ងៃអង្គារ និងបានអមដំណើរលោកប្រធានាធិបតីអាមេរិករូបនេះ ទៅចូលរួមក្នុងយុទ្ធនាការឃោសនាបោះឆ្នោត កាលពីថ្ងៃពុធកន្លងទៅនៅឯរដ្ឋ មីននីសូតា (Minnesota) ផងដែរ។ មកទល់នឹងពេលនេះ មិនទាន់មានព័ត៌មានលម្អិតថា តើលោកស្រី Hicks មានរោគសញ្ញាធ្ងន់ ឬក៏ស្រាលនៅឡើយទេ។ បើតាមសេតវិមានថា លោក ត្រាំ បានថែទាំសុខភាព និងការពារខ្លួនលោកជានិច្ច ហើយក្រុមមន្ត្រីរបស់លោក តែងតែបានអនុវត្តតាមការណែនាំយ៉ាងខ្ជាប់ខ្ជួន ដើម្បីទប់ស្កាត់ការឆ្លងរាតត្បាត COVID-19។ ក៏ប៉ុន្តែជារឿយៗ លោក ត្រាំ និងក្រុមមន្ត្រីរបស់លោកត្រូវបានគេសង្កេតឃើញថា មិនបានពាក់ម៉ាសឡើយ នៅពេលចូលរួមក្នុងយុទ្ធនាការឃោសនាបោះឆ្នោត៕ | 2020-10-02T17:32:00+07:00 | freshnewsasia.com | https://m.freshnewsasia.com/index.php/en/internationalnews/172345-2020-10-02-03-32-51.html |
07d471cb-3ba6-4d38-a800-c0821da9289c | កសិករដាំម្រេចកំពតមួយចំនួនធំ បង្ខំចិត្តបោះបង់ចោលការដាំម្រេច ដោយសារការអូសបន្លាយនៃជំងឺកូវីដ១៩ រាំងស្ទះពិបាកដល់លក់ចេញ | ខេត្តកំពត៖ ម្ចាស់ចំការម្រេចប្រមាណជិត ៧០កន្លែង ក្នុងចំណោមជាង ៤០០កន្លែងក្នុងខេត្តកំពត បានបង្ខំចិត្តបោះបង់ចោលការដាំម្រេច ព្រោះតែអំឡុងពេលនៃការរាតត្បាតជំងឺកូវីដ១៩ អូសបន្លាយយូរផលិតផលធ្វើបាន ត្រូវរាំងស្ទះពិបាកក្នុងការលក់ចេញ។ ចំការម្រេចដែលបង្ខំចិត្តបោះបង់ទាំងនោះ ស្ថិតក្រោមការគ្រប់គ្រងរបស់សមាគមម្រេចកំពត ដោយហេតុផលដែលពួកគាត់មិនបន្តអាជីវកម្មធ្លាប់មានជាយូរលង់មកហើយនោះ ដោយសារជំងឺកូវីដ១៩ បានអូសបន្លាយជាច្រើនខែកន្លងមក ប្រធានសមាគមម្រេចកំពត លោក ងួន ឡាយ បានឲ្យដឹងថា មកដល់ពេលនេះ ម្ចាស់កសិដ្ឋាន ចំនួន ៦៨ កន្លែង បានបោះបង់ចោលការដាំម្រេច ក៏ដូចជាការថែទាំដំណាំរបស់ខ្លួន។ លោកបន្តថា សមាគមម្រេចកំពតគ្រប់គ្រងកសិដ្ឋានម្រេចក្នុងខេត្តកំពត និងខេត្តកែប ៤៤៧គ្រួសារ ជាអ្នកផលិត និងគ្របដណ្តប់លើផ្ទៃដី ២៩០ហិកតា ក្នុងនោះមានក្រុមហ៊ុនកែច្នៃវេចខ្ចប់សម្រាប់នាំចេញចំនួន៣៧។ ប្រធានសមាគមម្រេចកំពតរូបនេះ បានបញ្ជាក់ថា នៅមានសមាជិកសមាគមជាច្រើនទៀតកំពុងត្រៀមបោះបង់មុខរបរនេះផងដែរ។ ហេតុផលដែលពួកគាត់មិនបន្តអាជីវកម្មធ្លាប់មានជាយូរលង់មកហើយនោះ ព្រោះតែអំឡុងពេលនៃការរាតត្បាតជំងឺកូវីដ១៩ ផលិតផលធ្វើបានត្រូវរាំងស្ទះពិបាកក្នុងការលក់ចេញ។ លោក បានបញ្ជាក់ទៀតថា ក្រៅពីកត្តាទីផ្សារ ក្រុមហ៊ុនធំៗដែលបោះបង់ការផលិតទាំងនោះ ជួបបញ្ហាបច្ចេកទេសគ្រប់គ្រង ព្រោះដើម្បីទទួលបានគុណភាពល្អ ម្រេចកំពត មានការលំបាកក្នុងការផលិត។ ហានិភ័យទាំងនេះហើយ ទើបជំរុញឱ្យម្ចាស់កសិដ្ឋានបោះបង់ចោលនូវការផលិត។ លោក ងួន ឡាយ បានបញ្ជាក់បន្ថែមថា ជាទូទៅក្នុងចំណោមម្រេចប្រមាណ ៧០តោន ដែលលក់ចេញរៀងរាល់ឆ្នាំ គឺនាំចេញទៅក្រៅប្រទេសតែរង្វង់ ៤០តោន ឯ ៣០តោនទៀត សម្រាប់ភ្ញៀវទេសចរបរទេស ដែលចូលមកកម្សាន្តទិញដោយផ្ទាល់ប៉ុណ្ណោះនៅចំការ។ ប៉ុន្តែបច្ចុប្បន្នដោយសារតែវិបត្តិជំងឺកូវីដ១៩ មិនមានភ្ញៀវអន្តរជាតិចូលមកដូចបណ្តាឆ្នាំមុនៗ ទើបធ្វើឱ្យបរិមាណម្រេចលក់ចេញមានការថយចុះ។ គួរបញ្ជាក់ថា បើតាមប្រធានសមាគមម្រេចកំពត កាលពីឆ្នាំ២០១៩ ម្រេចដែលបានលក់ចេញមានចំនួន ៧២តោន។ ដោយឡែកគិតមកដល់ចុងខែកញ្ញា ឆ្នាំ២០២០ ការលក់ចេញបានប្រមាណ ៤៣តោន ដែលភាគច្រើនជារបស់ក្រុមហ៊ុនធំៗ ផលិត និងវេចខ្ចប់ដោយខ្លួនឯង៕ | 2020-10-02T12:00:36+07:00 | cen.com.kh | https://cen.com.kh/archives/250117.html |
608ddbbd-7a95-48c4-b8cc-a01e6ba0c060 | តើបុរសនិងស្ត្រី មានអាយុលើសពី ៥០ឆ្នាំឡើងទៅ ច្រើនមានបញ្ហាសុខភាពអ្វីខ្លះ? | គ្រូពេទ្យជំនាញសុខភាពផ្ដល់យោបល់ថា ទាំងបុរសនិងស្ត្រី នៅពេលអាយុលើសពី៥០ឆ្នាំឡើងទៅ នឹងអាចមានបញ្ហាសុខភាពទាំងផ្លូវកាយ និងផ្លូវចិត្ត។ តើបញ្ហាសុខភាពទាំងនោះមានអ្វីខ្លះនិង វិធីណាខ្លះ ដើម្បីរក្សាសុខភាពឲ្យបានល្អប្រសើរ? អ្នកជំនាញសុខភាពលើកឡើងថា មនុស្សមានអាយុលើសពី ៥០ឆ្នាំឡើងទៅ អាចមានជំងឺមហារីកពោះវៀនធំ ជំងឺគាំងបេះដូង ជំងឺដាច់សរសៃឈាមក្នុងខួរក្បាល និងជំងឺផ្លូវចិត្ត ជាដើម។ ក្រុមគ្រូពេទ្យលើកឡើងថា វិធីដ៏ល្អបំផុតគឺត្រូវប្រកាន់យករបៀបរស់នៅដែលមានសុខភាពល្អ និងទៅពិនិត្យសុខភាពឲ្យបានទៀងទាត់។ លោកវេជ្ជបណ្ឌិតជំនាញខ្មែរអាមេរិកាំង ផេង សុធីរ មានប្រសាសន៍ប្រាប់អាស៊ីសេរីតាមទូរស័ព្ទថា បញ្ហាធំៗបី ដែលជាមូលហេតុចម្បង បណ្ដាលឲ្យប៉ះពាល់ដល់សុខភាពខ្លាំង ក្រោយអាយុ៥០ ឆ្នាំ រួមមាន ការទទួលទានប្រៃពេក ដែលនាំឲ្យកើតជំងឺលើសឈាម ពិសាជាតិស្ករច្រើនពេកនាំឲ្យកើតជំងឺទឹកនោមផ្អែម ហើយនឹងទទួលទានជាតិខ្លាញ់ច្រើនពេក នាំឲ្យកើតកូលេស្តេរ៉ូ ដែលនាំឲ្យស្ទះ និងដាច់សរសៃឈាមក្នុងខួរក្បាល។ បន្ថែមពីនេះ លោកថា ទាំងបុរសនិងស្ត្រី ត្រូវទៅពិនិត្យសុខភាពឲ្យបានទៀងទាត់យ៉ាងតិច មួយឆ្នាំម្តង៖ « »។ បន្ថែមពីនេះលោកវេជ្ជបណ្ឌិតថា បញ្ហាប្រែប្រួលអារម្មណ៍ ឆាប់ខឹង មួរម៉ៅ និងភាពតានតឹងក្នុងចិត្ត ក៏កើតឡើងច្រើនដែរចំពោះអ្នកមានអាយុលើសពី៥០ឆ្នាំឡើងទៅ។ លោកវេជ្ជបណ្ឌិត ផេង សុធីរ មានប្រសាសន៍ថា ភាគច្រើន មិនថាពលរដ្ឋខ្មែរ ឬជនជាតិអាមេរិកាំងទេ គឺច្រើនតែមានបញ្ហាស្មុគស្មាញក្នុងជីវិត និងបញ្ហារកាំរកូសក្នុងគ្រួសារ ឬអាចនិយាយបានថា វិបត្តិមជ្ឈិមវ័យ ឬភាសាអង់គ្លេសហៅថា Midlife Crisis។ លោកថា បញ្ហានេះ ភាគច្រើនបណ្ដាលឲ្យលែងលះគ្នា ហើយករណីខ្លះ ធ្វើឲ្យជីវិតកាន់តែជួបបញ្ហាលំបាកខ្លាំងឡើង៖ « »។ លោកវេជ្ជបណ្ឌិត ផេង សុធីរ បន្តថា ការស្រាវជ្រាវក៏បានបង្ហាញផងដែរថា បុរសភាគច្រើន ប្រសិនបើមិនបានរៀបការម្តងទៀត ឬមានគូស្រករថ្មី ច្រើនតែមានបញ្ហាផ្លូវចិត្តធ្ងន់ធ្ងរ រហូតដល់ខ្លះ ប្រើប្រាស់គ្រឿងញៀន និងញៀនស្រា ជាដើម។ អាស្រ័យហេតុនេះ លោកណែនាំថា មុនសម្រេចធ្វើអ្វីមួយ ត្រូវគិតពិចារណាឲ្យបានត្រឹមត្រូវ និងច្បាស់លាស់៖ « »។ គេហទំព័រសុខភាពក្រុមគ្រូពេទ្យជំនាញ WebMD និងគេហទំព័រសុខភាពជាច្រើនទៀត ឲ្យដឹងថា កាលណាអាយុលើសពី៥០ឆ្នាំឡើងទៅ រាងកាយរបស់មនុស្សមានការប្រែប្រួល ដូចជាឡើងទម្ងន់ សក់ជ្រុះ ឬសក់ប្រែពណ៌ស មុខមាត់ឡើងជ្រីវជ្រួញ ថ្លង់ ឬត្រចៀក មិនសូវស្តាប់ឮ និងគ្មានមានថាមពលជាដើម។ ក៏ប៉ុន្តែនេះ មិនមែនមានន័យថា យើងបញ្ឈប់នូវសកម្មភាពនានាដែលយើងអាចធ្វើបាន ឬក៏លែងគិតគូរពីសុខភាពរាងកាយ និងផ្លូវចិត្តរបស់យើងនោះដែរ។ ក្រុមវេជ្ជបណ្ឌិតលើកឡើងថា អ្នកមានអាយុលើសពី ៥០ឆ្នាំ ក្រៅតែពីជំងឺគាំងបេះដូង និងជំងឺដាច់សរសៃឈាមក្នុងខួរក្បាល ដែលជាមូលហេតុចម្បងបណ្ដាលឲ្យស្លាប់ភ្លាមៗនោះ ពួកគេក៏អាចជួបបញ្ហាជំងឺផ្សេងទៀតជាច្រើនដែរដូចជា មហារីកសុដន់ មហារីកក្រពេញប្រូស្តាត មហារីកពោះវៀនធំ គ្រួសក្នុងប្រមាត់ គ្រួសក្នុងតម្រងនោម ការរលាកសួត ការរលាកសន្លាក់ដៃជើង ជំងឺពុកឆ្អឹង វិលមុខ ជំងឺភ្នែក ឈឺចុកចាប់ក្នុងពោះ និងជំងឺធ្លាក់ទឹកចិត្ត ជាដើម។ ទំព័រសុខភាពដដែលបន្តថា ដើម្បីថែទាំសុខភាពឲ្យបានល្អប្រសើរ មានថាមពលគ្រប់គ្រាន់សម្រាប់ការរស់នៅប្រចាំថ្ងៃប្រកបដោយផាសុកភាព ទាំងបុរសនិងស្ត្រីត្រូវទទួលទានរបបអាហារទ្រទ្រង់សុខភាព ដូចជា បន្លែនិងផ្លែឈើឲ្យបានច្រើន សាច់ត្រីនិងសាច់គ្មានខ្លាញ់ គ្រាប់ធញ្ញជាតិ និងទទួលទានទឹកឲ្យបានច្រើន។ បន្ថែមពីនេះ ត្រូវដើរហាត់ប្រាណយ៉ាងតិចឲ្យបាន ៣០នាទីក្នុងមួយថ្ងៃ រក្សាទម្ងន់កុំឲ្យធាត់ខ្លាំងពេក ពីព្រោះកាលណាវ័យចាស់ គឺងាយនឹងឡើងទម្ងន់ ប្រសិនបើមិនប្រុងប្រយ័ត្ន។ បញ្ឈប់ការជក់បារី ការប្រើប្រាស់គ្រឿងញៀន កាត់បន្ថយការសេពសុរា ឬគ្រឿងស្រវឹងច្រើនហួសហេតុពេក និងត្រូវគេង សម្រាកពេលយប់ឲ្យបានគ្រប់គ្រាន់ គឺចន្លោះពី ៧ទៅ៨ម៉ោង។ សំខាន់ជាងនេះទៀត គឺកាត់បន្ថយភាពតានតឹង និងស្មុគស្មាញក្នុងចិត្ត ហើយប្រសិនបើមានបញ្ហាធ្លាក់ទឹកចិត្ត ដែលនាំឲ្យកើតទុក្ខ និងពិបាកចិត្តរហូត គឺត្រូវទៅពិគ្រោះយោបល់ជាមួយគ្រូពេទ្យជំនាញ ដើម្បីទទួលបានសេវាព្យាបាល៕ | 2020-10-02T11:41:00+07:00 | rfa.org | https://www.rfa.org/khmer/program/health/sudden-health-problems-after-50-and-focus-on-healthy-lifestyle-10022020003633.html |
8f36204c-1ac4-4099-a057-4b6dc225c36d | ស្ត្រីជនជាតិខ្មែរម្នាក់ ដែលទើបត្រឡប់មកពីសហរដ្ឋអមេរិក រកឃើញមាន វិជ្ជមានវីរុសកូវីដ១៩ | ភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន ស្តីពីករណីវិជ្ជមានវីរុសកូវីដ១៩ថ្ មី ១នាក់ទៀត ដែលត្រូវបានរកឃើញលើស្ត្រីជនជាតិខ្មែរ ដែលទើបត្រឡប់មកពីសហរដ្ឋអាមេរិក។ ស្ត្រីជនជាតិខ្មែរដែលទើបរកឃើញឆ្លងកូវីដ១៩ មានអាយុ៣៣ឆ្នាំ អាសយដ្ឋានស្នាក់នៅភូមិក្តុល ឃុំក្តុលដូនទាវ ក្រុងបាត់ដំបង ខេត្តបាត់ដំបង ជាអ្នកធ្វើដំណើរមកពីសហរដ្ឋអាមេរិក ដោយបានបន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី១៦ ខែកញ្ញា ឆ្នាំ២០២០។ បន្ទាប់មកនៅថ្ងៃទី១៩ ខែកញ្ញា ឆ្នាំ២០២០ គាត់បានចាកចេញពីរាជធានីភ្នំពេញ ទៅខេត្តបាត់ដំបង ក្រោយលទ្ធផលតេស្តលើកទី០១ របស់គាត់ អវិជ្ជមានវីរុសកូវីដ-១៩។ នៅថ្ងៃទី១៣នៃការធ្វើចត្តាឡីស័កនៅផ្ទះរបស់គាត់ គឺត្រូវនឹងថ្ងៃទី៣០ ខែកញ្ញា ឆ្នាំ២០២០ ការវិភាគវត្ថុសំណាកលើកទី២ របស់គាត់ គឺទទួលបានលទ្ធផល វិជ្ជមានវីរុសកូវីដ-១៩ ហើយបច្ចុប្បន្ននេះ អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យបង្អែកខេត្តបាត់ដំបង។ ក្រសួងបានបញ្ជាក់ទៀតថា មានមិត្តភក្តិពីរនាក់ បានមកដឹកស្ត្រីទើបរកឃើញជំងឺកូវីដ១៩នេះ តាមរថយន្តផ្ទាល់ខ្លួនចេញពីភ្នំពេញ ទៅ អាសយដ្ឋានខាងលើក្នុងខេត្តបាត់ដំបង។ តាមការស្រាវជ្រាវ និងសាកសួរព័ត៌មានជាបឋម និងភ្លាមៗ ដោយក្រុមការងារឆ្លើយតបបន្ទាន់ របស់មន្ទីរសុខាភិបាលខេត្តបាត់ដំបង ក្រោយពីទទួលបានលទ្ធផល វិភាគវត្ថុនៃមន្ទីរពិសោធន៍វិទ្យាស្ថានប៉ាស្ទ័រកម្ពុជា នៅយប់ថ្ងៃទី០១ ខែតុលា ឆ្នាំ២០២០ បានបង្ហាញថា អ្នកដែលបានប៉ះពាល់ផ្ទាល់ជាមួយអ្នកជំងឺមានចំនួន ៧នាក់ (៥នាក់ជាក្រុមគ្រួសារ និង ២នាកជាមិត្តភក្តិរបស់អ្នកជំងឺ) ហើយអ្នកដំណើរតាមយន្តហោះជាមួយអ្នកជំងឺនេះសរុបមានចំនួន ៤០នាក់។ ក្រុមការងារ នឹងបន្តការស្រាវជ្រាវរកអ្នកប៉ះពាល់ផ្ទាល់ និងប្រយោលជាបន្តទៀតនៅថ្ងៃទី២ ខែតុលានេះ និងនៅថ្ងៃបន្តបន្ទាប់ទៀត ដោយសារស្ថានភាពអាកាសធាតុនៅខេត្តបាត់ដំបង នាយប់ថ្ងៃទី១ ខែតុលា ឆ្នាំ២០២០ មានភ្លៀងធ្លាក់ខ្លាំងពេក និងយប់ជ្រៅផងនោះ។ ក្រសួងនឹងបន្តជម្រាបជូនសាធារណជននូវលទ្ធផលនៃការស្រាវជ្រាវរកអ្នកប៉ះពាល់នូវពេលបញ្ចប់ការងារនេះ។ សូមជម្រាបថា គិតត្រឹមម៉ោង ៧ព្រឹកថ្ងៃទី២ ខែតុលា ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ មានចំនួនសរុប២៧៨នាក់ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៧៥នាក់ និងអ្នកកំពុងសម្រាកព្យាបាលនៅមន្ទីរពេទ្យចាក់អង្រែ ចំនួន១នាក់ មន្ទីរពេទ្យខេត្តសៀមរាប ចំនួន១នាក់ និងមន្ទីរពេទ្យបង្អែកខេត្តបាត់ដំបង ចំនួន១នាក់៕ | 2020-10-02T10:58:18+07:00 | cen.com.kh | https://cen.com.kh/archives/250069.html |
080aa335-4615-400c-baf9-b83000f47846 | ដំណឹងល្អ! ស្ពានអាកាសថ្មើរជើង ឆ្លងកាត់ផ្លូវជាតិលេខ៥ ក្នុងខេត្តពោធិ៍សាត់នឹង សាងសង់ឡើង នាពេលឆាប់ៗនេះ | រាជធានីភ្នំពេញ៖ ក្រុមការងារបច្ចេកទេស របស់ក្រុមហ៊ុនស្ពេកមេឌៀ (SPACE MEDIA ) សហការជាមួយរដ្ឋបាលខេត្តពោធិ៍សាត់ កាលពីថ្ងៃទី១ ខែតុលា ឆ្នាំ២០២០ បានចុះពិនិត្យ និងសិក្សាដោយផ្ទាល់ លើទីតាំងគ្រោងសាងសង់ស្ពានអាកាសថ្មើរជើង ឆ្លងកាត់ផ្លូវជាតិលេខ៥ ត្រង់ចំណុចសារៈមន្ទីរខេត្តពោធិ៍សាត់ ដែលនឹងឈានដល់ការស្ថាបនា ក្នុងពេលឆាប់ៗខាងមុខ។ លោក ឃុត ឧសភា នាយករដ្ឋបាលសាលា ខេត្តពោធិ៍សាត់ បានឱ្យដឹងថា ក្រោមការចង្អុលការពី លោក ម៉ៅ ធនិន អភិបាលនៃគណៈអភិបាលខេត្តពោធិ៍សាត់ បានចាត់ឱ្យក្រុមការងារបច្ចេកទេស របស់ក្រុមហ៊ុនស្ពេកមេឌៀ (SPACE MEDIA) សហការជាមួយរដ្ឋបាលខេត្ត ដើម្បីចុះពិនិត្យ និងសិក្សាជាក់លាក់ លើទីតាំងគ្រោងសាងសង់ស្ពានអាកាសថ្មើរជើងនេះ ធ្វើយ៉ាងណាឱ្យមានសោភណ្ឌភាព និងសមស្របតាមលក្ខណៈបច្ចេកទេស។ លោកនាយករដ្ឋបាលបន្តថា ស្ពានអាកាសថ្មើរជើង ថ្មីស្រឡាងនេះ នឹងត្រូវសាងសង់ឡើងក្នុងឆាប់ៗខាងមុខ ស្របពេលដែលច្រាំងស្ទឹង និងសួនច្បារ ១៤មករា ត្រូវបាននឹងកំពុងស្ថាបនាជិតរួចរាល់ហើយ។ ស្ពានអាកាសថ្មើរជើងថ្មីនេះ នឹងចូលរួមចំណែកយ៉ាងធំធេង ក្នុងការលើកកម្ពស់សោភ័ណភាព និងមុខមាត់ខេត្តពោធិ៍សាត់ មិនតែប៉ុណ្ណោះក៏បានកាត់បន្ថយគ្រោះថ្នាក់ចរាចរណ៍ ពេលអ្នកថ្មើរជើងឆ្លងកាត់ទ្រូងផ្លូវនេះ។ លោកនាយករដ្ឋបាលបន្ថែមថា ខេត្តក៏មានគម្រោងកែលម្អសោភ័ណភាពក្រុង ឱ្យមានលក្ខណៈទាក់ទាញ និងស្រស់បំព្រង តាមរយៈការដាក់ភ្លើងបំភ្លឺផ្លូវសំខាន់ៗ តាមទីសាធារណៈក្នុងក្រុងពោធិ៍សាត់ ព្រមទាំងមានគម្រោងបន្ថែម ជុំវិញការដាំដើមឈើ នៅអមសង្ខាងផ្លូវវៀងក្រុងផងដែរ។ គួរបញ្ជាក់ថា ស្ពានអាកាសថ្មើរជើងនេះ ត្រូវបានក្រុមប្រឹក្សាខេត្តពោធិ៍សាត់ ពិនិត្យ និងអនុម័តស្ថាបនា ក្នុងកិច្ចប្រជុំលើកទី១២ ឆ្នាំទី១ អាណត្តិទី៣ កាលពីថ្ងៃទី៤ ខែមិថុនា ឆ្នាំ២០២០កន្លងទៅ នៅវេទិកាសាលាខេត្តពោធិ៍សាត់ ដើម្បីចូលរួមលើកកម្ពស់សោភ័ណភាពក្រុងពោធិ៍សាត់ និងដើម្បីសម្រួលដល់ការធ្វើដំណើរ របស់អ្នកថ្មើរជើងឆ្លងកាត់ទ្រូងផ្លូវនេះ៕ | 2020-10-02T09:06:03+07:00 | kbnnews.com | https://kbn.news/archives/183652 |
890e16a7-336d-4323-beaa-20e5ab9e6d98 | ក្រសួងធម្មការ និងសាសនា បានចេញសេចក្តីណែនាំស្តីពីការៀបចំពិធីបុណ្យកឋិនទាន ក្នុងការទប់ស្កាត់ និងការពារជំងឺកូដ -១៩ និងអនុវត្តវិធានការសុវត្ថិភាពសុខភាពរបស់ក្រសួងសុខាភិបាល | ភ្នំពេញ៖យោងលិខិតលេខ ០៨/២០២០ គជបអ ចុះថ្ងៃចន្ទ ៦កើត ខែភទ្របទ ឆ្នាំជូត ទោស័ក ព.ស.២៥៦៤ ត្រូវនឹងថ្ងៃទី ២៤ ខែសីហា ឆ្នាំ ២០២០ ស្តីពីការរៀបចំបុណ្យកាន់បិណ្ឌ ភ្ជុំបិណ្ឌ និង កឋិនទាន របស់ គណៈកម្មាធិការជាតិរៀបចំបុណ្យជាតិ-អន្តរជាតិ។ បុណ្យកឋិនទាន ជាកាលទានមួយដ៏ថ្លៃថ្លា មានលក្ខណៈពិសេសក្នុងព្រះពុទ្ធសាសនា ដែលក្នុងមួយឆ្នាំ មានតែម្តង មានរយៈពេលកំណត់ ២៩ថ្ងៃ ចាប់ពីថ្ងៃ១រោច ខែអស្សុជ ដល់ថ្ងៃ១៥កើត ខែកត្តិក ត្រូវនឹងថ្ងៃទី៣ ដល់ថ្ងៃទី៣១ ខែតុលា ឆ្នាំ២០២០ ដោយវត្តមួយអាចទទួលបានតែអង្គកឋិនមួយតែប៉ុណ្ណោះ ជាទានមានផលានិសង្ឃ ខ្ពស់ ទាំងទាយកទាយិកា (អ្នកឱ្យ) និងទាំងបដិគ្គាហកៈ(អ្នកទទួល) ជាទីជ្រះថ្លា និងចំណូលចិត្តរបស់ ពុទ្ធបរិស័ទខ្មែរ ដែលតែងតែប្រារព្ធធ្វើជារៀងរាល់ឆ្នាំ។ ដើម្បីឱ្យបុណ្យកឋិនទានប្រព្រឹត្តិទៅដោយរលូន និងមានសណ្តាប់ធ្នាប់របៀបរៀបរយ ក្រសួងធម្មការនិង សាសនា សូមធ្វើការណែនាំដូចខាងក្រោម៖ ទាយកទាយិកាម្ចាស់ដើមកឋិន ត្រូវយកចិត្តទុកដាក់ទទួលខុសត្រូវ និងណែនាំអ្នកចូលរួមដង្ហែ អង្គកឋិន ពិសេសយុវជន ហាមមិនឱ្យធ្វើអំពើផ្តេសផ្តាស់ដូចជាយកដុំដី ដុំថ្ម ទឹក និងវត្ថុផ្សេង ទៀត ចោលឬតប់ទៅលើអ្នកដទៃនៅតាមផ្លូវសាធារណៈដែលត្រូវដង្ហែអង្គកឋិន។ ទាយកទាយិកាម្ចាស់ដើមកឋិន ត្រូវពិនិត្យឱ្យបានច្បាស់លាស់ ហ្មត់ចត់ចំពោះអ្នកជិះរថយន្តត្រីចក្រយានយន្ត កប៉ាល់ ទូក កាណូត អំពីចំនួនមនុស្សដែលជិះ មិនត្រូវឱ្យឈរ ឬអង្គុយលើជញ្ជាំង ឬតោងរថយន្ត ឬអង្គុយលើបង្កាន់ដៃកប៉ាល់ ទូក កាណូត ជាដាច់ខាត ចៀសវាងគ្រោះថ្នាក់ ជាយថាហេតុ ដូចជាក្រឡាប់រថយន្ត ឬលិចកប៉ាល់ ទូក កាណូតជាដើម។ ហាមដើររៃអង្គាសនៅតាមផ្លូវសាធារណៈ ទីប្រជុំជន តាមគេហដ្ឋាន ។ល។ ដែលធ្វើឱ្យបាត់បង់សណ្តាប់ធ្នាប់របៀបរៀបរយសង្គម និងតម្លៃព្រះពុទ្ធសាសនា។ ចំពោះអាចារ្យ និងគណៈកម្មការវត្ត ដែលមានភារកិច្ចត្រៀមរង់ចាំទទួលទាយកទាយិកាដែលជា ម្ចាស់ដើមកឋិន ត្រូវសហការជាមួយអាជ្ញាធរពាក់ព័ន្ធ រៀបចំសណ្តាប់ធ្នាប់របៀបរៀបរយ ព្រមទាំង ធានានូវសន្តិសុខ សុវត្ថិភាពតាំងពីពេលដែលទាយកទាយិកាចូលដល់ និងចេញពីទីវត្តនោះ ជាការចាំបាច់បំផុត។ រាល់ការរៀបចំបុណ្យកឋិនទាន ត្រូវអនុវត្តតាមការណែនាំរបស់រាជរដ្ឋាភិបាលកម្ពុជា ក្នុងការទប់ស្កាត់ និងការពារជំងឺកូដ -១៩ និងអនុវត្តវិធានការសុវត្ថិភាពសុខភាពរបស់ក្រសួងសុខាភិបាល គឺត្រូវរៀបចំឱ្យមានជាកន្លែងពិនិត្យសុខភាព មុនពេលចូលក្នុងទីធ្លាវត្តអារាម ព្រះវិហារ ឬសាលាឆាន់ ត្រូវមានឧបករណ៍វាស់កម្ដៅ សាប៊ូ ជែល ឬទឹកអាល់កុលសម្រាប់លាងសម្អាតដៃជាប្រចាំ។ ត្រូវ ពាក់ម៉ាស់ ក្រមា កន្សែង ឬប្រើក្រដាសខ្ទប់មាត់នៅពេលក្អក ឬកណ្តាស់ និងត្រូវរក្សាគម្លាតបុគ្គល ម្នាក់ទៅបុគ្គលម្នាក់ទៀតឱ្យបានយ៉ាងតិចមួយម៉ែត្រកន្លះ។ ទទួលបានសេចក្តីណែនាំនេះ សូមលោកប្រធានមន្ទីរធម្មការ និងសាសនារាជធានី -ខេត្ត សហការ ជាមួយព្រះមេគណ ព្រះអនុគណ ព្រះចៅអធិការគ្រប់វត្តអារាមទូទាំងព្រះរាជាណាចក្រកម្ពុជា និងប្រធានអង្គភាព ពាក់ព័ន្ធធ្វើការផ្សព្វផ្សាយ និងទទួលខុសត្រូវចាត់ចែងអនុវត្តឱ្យមានប្រសិទ្ធភាពខ្ពស់ចាប់ពីថ្ងៃចុះហត្ថលេខា នេះតទៅ៕ | 2020-10-02T08:07:04+07:00 | cen.com.kh | https://cen.com.kh/archives/249940.html |
fded4c3f-9328-4046-bdbb-8eae60c4acd1 | មិនចេះអស់ ! ព្រឹកនេះក្រសួងប្រកាសរកឃើញករណីឆ្លងកូវីដ-១៩ លើស្ត្រីជនជាតិខ្មែរ១នាក់ | ក្រសួងសុខាភិបាល នៅព្រឹកថ្ងៃទី០២ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មាន ស្តីពីករណីវិជ្ជមានវីរុសកូវីដ១៩ថ្មី ០១នាក់ទៀត ដែលត្រូវបានរកឃើញលើស្ត្រីជនជាតិខ្មែរ ដែលទើបត្រឡប់មកពីសហរដ្ឋអាមេរិក ៕ | 2020-10-02T07:59:19+07:00 | kbnnews.com | https://kbn.news/archives/183643 |
c501fe09-add7-4a0b-a7c5-f08b80dc7147 | លោកស្រី ឱ វណ្ណឌីន ក្រើនរំឮកអាជ្ញាធរខេត្តកំពង់ស្ពឺ និងមន្ត្រីសុខាភិបាលខេត្ត ឱ្យខិតខំទប់ស្កាត់រលកទី២ជំងឺកូវីដ | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានក្រើនរំឮកដល់អាជ្ញាធរខេត្តកំពង់ស្ពឺ, មន្ទីរសុខាភិបាលខេត្ត ព្រមទាំងមន្ត្រីពាក់ព័ន្ធទាំងអស់ ឱ្យរួមគ្នាទប់ស្កាត់ បង្ការការឆ្លងរាលដាលជំងឺកូវីដ-១៩ រលកទី២ ក្នុងមូលដ្ឋាន ហើយត្រូវអនុវត្តតាមការណែនាំ របស់ក្រសួងសុខាភិបាល និងតាមការណែនាំរបស់រាជរដ្ឋាភិបាល។ ការក្រើនរំឮកបែបនេះ របស់លោកស្រី ឱ វណ្ណឌីន បានធ្វើឡើងនាឱកាសដែលលោកស្រី រួមនឹងលោកស្រី វេជ្ជបណ្ឌិត Li Ailan ប្រធានអង្គការសុខភាពពិភពលោក ប្រចាំប្រទេសកម្ពុជា បានជួបពិភាក្សាការងារជាមួយ លោក វ៉ី សំណាង អភិបាលខេត្ត និងជាប្រធានគណៈកម្មការខេត្តប្រយុទ្ធប្រឆាំង និងជំងឺកូវីដ-១៩ ខេត្តកំពង់ស្ពឺ នៅព្រឹកថ្ងៃទី០១ ខែតុលា ឆ្នាំ២០២០នេះ។ ក្នុងជំនួបពិភាក្សានេះ លោកស្រី ឱ វណ្ណឌីន បានថ្លែងនូវការកោតសសើរ ចំពោះការខិតខំប្រឹងប្រែងរបស់រដ្ឋបាលខេត្តកំពង់ស្ពឺ និងអាជ្ញាធរពាក់ព័ន្ធទាំងអស់ ដែលបានយកចិត្តទុកដាក់ក្នុងការចូលរួមប្រយុទ្ធប្រឆាំងនឹងជំងឺកូវីដ-១៩ ព្រមទាំងកិច្ចការងារផ្សេងៗទៀត ដែលក្រសួងសុខាភិបាល បានជូនដំណឹងជាបន្តបន្ទាប់នាពេលកន្លងមក ទទួលបានជោគជ័យល្អប្រសើរ។ ក្រៅអំពីបញ្ហាជំងឺកូវី១៩នេះដែរ លោកស្រី ឱ វណ្ណឌីន ក៏បានលើកឡើងអំពីវិស័យសុខាភិបាលផ្សេងៗទៀត ពាក់ព័ន្ធទៅនឹងជំងឺគ្រុនឈាម ជំងឺគ្រុនឈីក និងវិធានការការពារទប់ស្កាត់ជំងឺគ្រុនចាញ់ជាដើម ដែលតម្រូវឱ្យមន្ទីរសុខាភិបាល និងអាជ្ញាធរយកចិត្តទុកដាក់តាមដានជាប្រចាំផងដែរ។ លោក វ៉ី សំណាង បានថ្លែងនូវការអរគុណចំពោះប្រតិភូក្រសួងសុខាភិបាល ដែលបានឆ្លៀតពេលវេលាដ៏មមាញឹកចុះមកបំពេញបេសកកម្ម នៅខេត្តកំពង់ស្ពឺ ដើម្បីសុខុមាលភាពរបស់ប្រជាពលរដ្ឋ ក្នុងគោលបំណងបង្ការទប់ស្កាត់ នូវការរីករាលដាលនៃជំងឺកូវីដ១៩ ដែលពិភពលោក ក៏ដូចជាប្រទេសកម្ពុជាជួបប្រទះសព្វថ្ងៃ ។ ជាមួយគ្នានេះលោល វ៉ី សំណាង ក៏បានជម្រាបជូនថា កន្លងមករដ្ឋបាលខេត្ត បានអនុវត្តន៍តាមការណែនាំរបស់រាជរដ្ឋាភិបាលកម្ពុជា ក៏ដូចជាក្រសួងសុខាភិបាលនូវវិធានការបង្ការ ទប់ស្កាត់ ការរីករាលដាលនៃជំងឺកូវីដ-១៩ ហើយក៏បានធ្វើការណែនាំបន្ដដល់រដ្ឋបាលក្រុង-ស្រុក ឃុំ-សង្កាត់ ឱ្យបន្តយកចិត្តទុកដាក់ផ្សព្វផ្សាយអំពីវិធានការការពារ ទប់ស្កាត់ ជំងឺកូវីដ១៩ ដល់ប្រជាពលរដ្ឋតាមខ្នងផ្ទះតំបន់ទេសចរណ៍ រមណីយដ្ឋាន និងអាហារដ្ឋានជាដើម។ គួរបញ្ជាក់ថា រដ្ឋបាលខេត្តកំពង់ស្ពឺ បានត្រៀមទីតាំងទីតាំង៤កន្លែង សម្រាប់ធ្វើចត្តាឡីស័ករួមមាន៖ មន្ទីរពេទ្យបង្អែកខេត្តកំពង់ស្ពឺ, វិទ្យាល័យកំពង់ស្ពឺ, វិទ្យាល័យសម្ដេចឪ សម្ដេចម៉ែ និងមជ្ឈមណ្ឌលអភិវឌ្ឍន៍ជនបទកម្ពុជា-កូរ៉េ សម្រាប់ទទួលពិនិត្យព្យាបាលអ្នកជំងឺកូ វីដ-១៩៕ | 2020-10-01T20:58:00+07:00 | freshnewsasia.com | https://m.freshnewsasia.com/index.php/en/localnews/172280-2020-10-01-06-58-38.html |
401879f1-b048-4864-a125-c0af14ba5650 | អភិបាលខណ្ឌច្បារអំពៅ ចែកអំណោយជូនពលរដ្ឋ៧៣គ្រួសារ នៅសហគមន៍វាលស្បូវ និងអំពាវនាវបន្ដចូលរួមទប់ស្កាត់ជំងឺកូវីដ-១៩ | អភិបាលខណ្ឌច្បារអំពៅ លោក ចេង មុនីរ៉ា នៅព្រឹកថ្ងៃទី០១ ខែតុលា ឆ្នាំ២០២០នេះ បានដឹកនាំក្រុមការងារចុះសំណេះសំណាល និងចែកអំណោយជូនប្រជាពលរដ្ឋ៧៣គ្រួសារ នៅក្នុងសហគមន៍វាលស្បូវ សង្កាត់ក្បាលកោះ ខណ្ឌច្បារអំពៅ។ ក្នុងឱកាសនោះ លោក ចេង មុនីរ៉ា ក៏បាននូវការផ្តាំផ្ញើសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជូនដល់ប្រជាពលរដ្ឋទាំងអស់ដែលជានិច្ចកាល សម្តេចទាំងពីរតែងតែបានគិតគូរ និងយកចិត្តទុកដាក់ចំពោះប្រជាពលរដ្ឋ នៅតាមមូលដ្ឋាននានា។ ជាពិសេសចំពោះប្រជាពលរដ្ឋក្រីក្រ ជួបការលំបាក ទុរគតជន ជនពិការ អ្នកផ្ទុកមេរោគអេដស៍ ជំងឺអេដស៍ ជាពិសេសក្នុងអំឡុងពេល នៃជំងឺកូវីដ-១៩ នេះជាដើម ដែលសម្តេចទាំងទ្វេបានផ្តាំផ្ញើដល់អាជ្ញាធរគ្រប់លំដាប់ថ្នាក់ ឲ្យគិតគូរពីសុខទុក្ខ និងការលំបាកនានារបស់ប្រជាពលរដ្ឋ ដើម្បីដោះស្រាយឲ្យបានទាន់ពេលវេលា។ បន្ថែមពីនេះ លោកអភិបាលខណ្ឌបានគូសបញ្ជាក់ថា បើទោះបីបច្ចប្បន្ននេះ ក្នុងប្រទេសកម្ពុជាមិនទាន់មានការឆ្លងជំងឺកូវីដ-១៩ នៅតាមសហគមន៍ក៏ដោយ ក៏យើងទាំងអស់គ្នាត្រូវមានការប្រុងប្រយ័ត្ន និងចូលរួមថែរក្សាអនាម័យ បរិស្ថានជុំវិញខ្លួន ជាពិសេសត្រូវអនុវត្តឲ្យបានល្អតាមការណែនាំរបស់ ក្រសួងសុខាភិបាល ដូចជាលាងដៃជាមួយសាប៊ូ ឬទឹកអាកុល និងត្រូវពាក់ម៉ាសជាដើម។ ជាមួយគ្នានោះ លោក ចេង មុនីរ៉ា ក៏បានដោះស្រាយចម្ងល់ផ្សេងៗ របស់ប្រជាពលរដ្ឋ និងទទួលយកសំណើ ដើម្បីដោះស្រាយជូនជាបន្ត ដោយមិនទុកឲ្យប្រជាពលរដ្ឋរស់នៅក្នុងសហគមន៍វាលស្បូវនេះ ជួបការលំបាកឡើយ។ បើតាមលោក ញាណ ច័ន្ទសោភា នាយករដ្ឋបាល បានបញ្ជាក់ថា អំណោយដែលអនុសាខាកាកបាទក្រហមខណ្ឌច្បារអំពៅ នាំយកមកផ្តល់ជូនប្រជាពលរដ្ឋសហគមន៍វាលស្បូវ នាពេលនេះមាន៖ អង្ករ មី ឆៃប៉ូវ ទឹកត្រី ទឹកស៉ីអ៉ីវ សៀង និងឃីត១កញ្ចប់៕ | 2020-10-01T18:22:00+07:00 | freshnewsasia.com | https://m.freshnewsasia.com/index.php/en/localnews/172257-2020-10-01-04-22-07.html |
6405020f-80f0-4a60-8c14-4403efd41c39 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០១ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន២នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី០១ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា បានរកឃើញអ្នកមានវីរុសកូវីដ-១៩ មានចំនួនសរុប២៧៧នាក់ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេសមានចំនួន ២៧៥នាក់ និងអ្នកកំពុងសម្រាកព្យាបាលនៅមន្ទីរពេទ្យចាក់អង្រែចំនួន០១នាក់ និងមន្ទីរពេទ្យខេត្តសៀមរាប ចំនួន០១នាក់៕ | 2020-10-01T14:15:00+07:00 | freshnewsasia.com | https://m.freshnewsasia.com/index.php/en/localnews/172236-2020-10-01-00-15-40.html |
f89b3c8b-f384-47f0-bbd8-be6afe80ab73 | ការស្រាវជ្រាវមួយរកឃើញថា ពលករចំណាកស្រុកប្រឈមបញ្ហាផ្លូវចិត្តធ្ងន់ធ្ងរ | ភ្នំពេញ — មួយភាគបីនៃពលករខ្មែរចំណាកស្រុកធ្វើការនៅប្រទេសថៃមានគុណភាពជីវិតទាបដោយសារបញ្ហា stress (ជំងឺផ្នែកផ្លូវអារម្មណ៍) ខ្លាំង មានអាការៈជំងឺធ្លាក់ទឹកចិត្ត (de·pression )និងបរិស្ថានរស់នៅមានស្តង់ដារទាប។ នេះបើយោងតាមអត្ថបទស្រាវជ្រាវមួយអំពី «ស្ថានភាពសុខភាពផ្លូវចិត្តនិងគុណភាពជីវិត ក្នុងចំណោមពលករកម្ពុជាចំណាកស្រុកនៅប្រទេសថៃ»។ ក្នុងខែកញ្ញាឆ្នាំ ២០២០។ អត្ថបទនេះសិក្សាក្នុងចំណោមពលករកម្ពុជាចំណាកស្រុកចំនួនជាង ១២០០ នាក់ នៅក្នុងខេត្តសាកែវ និងខេត្តសូរិន្ទ ប្រទេសថៃ។ ពលករកម្ពុជាប្រមាណ ២៥០០០ នាក់ ធ្វើការនៅខេត្តនេះ កាលពីឆ្នាំ ២០១៨ នៅអំឡុងពេលដែលអ្នកស្រាវជ្រាវចុះសិក្សា។ លោក ប៉ាល់ ចំរើន អ្នកស្រាវជ្រាវជាន់ខ្ពស់នៃអង្គការខាណា ដែលធ្វើការលើផ្នែកសុខភាពនិងជាអ្នកដឹកនាំការស្រាវជ្រាវនេះ លើកឡើងថា បញ្ហាច្រើនដូចជាសុខភាពផ្លូវចិត្ត ការរំលោភបំពានកម្លាំងពលកម្ម និងបរិស្ថានរស់នៅស្តង់ដារទាប បានធ្វើឲ្យគុណភាពជីវិតរបស់ពួកគេធ្លាក់ចុះ។ អ្នកស្រាវជ្រាវរូបនេះ បានប្រាប់វីអូអេថា៖ «ទាក់ទងនឹងគុណភាពជីវិតឬសេចក្តីសុខរបស់កម្មករហ្នឹងឃើញថា ៣៤ ជិត ៣៥ ភាគរយ (មួយភាគបី) នៃកម្មករដែលធ្វើការនៅថៃហ្នឹង គុណភាពជីវិតគាត់តិចតួច មានន័យថា គុណភាពជីវិតរបស់គាត់នៅក្នុងកម្រិតខ្សោយ ដោយសារកត្តាមួយចំនួនពាក់ព័ន្ធដូចជាគាត់មានកម្រិតស្ត្រេស កម្រិតភាពធុញថប់ និងជំងឺធ្លាក់ទឹកចិត្តជាដើម»។ បណ្ឌិតផ្នែកសុខភាពសាធារណៈនៃសាកលវិទ្យាល័យ Khon Kaen ប្រទេសថៃរូបនេះ បន្តថា៖ «ហ្នឹងដែលខ្ញុំទៅឃើញផ្ទាល់គឺឃើញថា ពួកគាត់ភាគច្រើនដែលនៅតាមចម្ការអំពៅ ចម្ការដំឡូងអីជាលក្ខណៈតូបតូចៗ ដែលនិយោជកគ្រាន់តែផ្តល់ជាឈើ ឬសម្ភារៈតិចតួច ដែលគាត់ត្រូវយកមកសាងសង់ខ្លួនឯង។ អ៊ីចឹងគុណភាពសំណង់ខ្ទម ដែលគាត់ធ្វើហ្នឹងគឺត្រឹមតែបានប្រក់ការពារខ្យល់ភ្លៀងតិចតួចអីតែប៉ុណ្ណឹង។ សហគមន៍គាត់នៅឆ្ងាយដាច់ពីជនជាតិថៃ ដែលគេរស់នៅភូមិស្រុករបស់គេ»។ គុណភាពជីវិតល្អសំដៅដល់កម្រិតស្តង់ដារសុខភាព សេចក្តីសុខសុភមង្គលរបស់បុគ្គលម្នាក់ៗ ដែលកើតចេញពីសុខភាពរាងកាយ សុខភាពផ្លូវចិត្ត ទំនាក់ទំនងសង្គម និងបរិស្ថានជុំវិញខ្លួន។ នេះបើតាមការកំណត់របស់អង្គការសុខភាពពិភពលោក (WHO)។ មានទីស្នាក់ការនៅក្នុងប្រទេសអង់គ្លេសនេះ សរសេរថា៖ «អត្រាប្រេវ៉ាឡង់(ទូទៅ)នៃភាព stress (ជំងឺផ្នែកផ្លូវអារម្មណ៍) មធ្យមនិងខ្លាំង ក្នុងចំណោមពលករទាំងនោះ មានដល់ជិត ៦៨ ភាគរយ ហើយរោគសញ្ញានៃជំងឺធ្លាក់ទឹកចិត្ត (depression) មានដល់ជិត ៧០ ភាគរយ»។ នេះមានន័យថា ក្នុងចំណោមពលករ ១០០ នាក់ មានជិត ៧០ នាក់ ប្រឈមនឹងការធ្លាក់ទឹកចិត្ត (depression)។ ការសិក្សានេះក៏បានប្រៀបធៀបជាមួយនឹងការសិក្សាស្រដៀងគ្នាធ្វើឡើងនៅបណ្តាប្រទេសក្នុងតំបន់អឺរ៉ុប ដែលគេរាយការណ៍ថា ក្នុងចំណោមពលករចំណាកស្រុក ១០០ នាក់ ដែលមានជំនាញទាបនោះមាន ៦៣ នាក់ប្រឈមនឹងបញ្ហាផ្លូវចិត្ត។ ពលករចំណាកស្រុកខ្មែរនៅប្រទេសថៃធ្វើការក្នុងវិស័យកសិកម្មសំណង់អ្នកបម្រើតាមផ្ទះសេវាកម្មឧស្សាហកម្មផលិតវកម្ម និងចិញ្ចឹមសត្វ។ ពួកគេភាគច្រើនទទួលបានប្រាក់ចំណូលមិនគ្រប់គ្រាន់ហើយជាប់បំណុលធនាគារ។ នេះបើយោងតាមការស្រាវជ្រាវដដែលនេះ។ អត្ថបទស្រាវជ្រាវនេះបន្ថែមទៀតថា បញ្ហាផ្លូវចិត្តមានទំនាក់ទំនងជិតស្និទ្ធទៅនឹងគុណភាពជីវិតទាប។នៅពេលប្រឈមនឹងបញ្ហាផ្លូវចិត្ត ពលករភាគច្រើនបានជ្រើសរើសយកការជក់បារីនិងសេពសុរា។ការណ៍នេះបង្កឲ្យមានការរំខានដល់ការបំពេញការងារ បន្ថែមបន្ទុកសេដ្ឋកិច្ចបង្កអំពើហិង្សាក្នុងគ្រួសារនិងអាចឈានដល់ការលេងល្បែងស៊ីសងថែមទៀតផង។ លោក ប៉ាល់ ចំរើន ជាអ្នកសិក្សាការស្រាវជ្រាវនេះបន្តថា ពលករចំណាកស្រុកទាំងនោះត្រូវការជាចាំបាច់នូវការអន្តរាគមន៍ពីរដ្ឋាភិបាលនិងស្ថាប័នពាក់ព័ន្ធ ទៅលើការគាំទ្រផ្នែកសេវាអប់រំការប្រឹក្សាផ្នែកសុខភាពផ្លូវចិត្ត និងការកែលម្អស្ថានភាពរស់នៅរបស់ពលករទាំងនោះ។ លោក ប៉ាល់ ចំរើន បារម្ភថា វិបត្តិសេដ្ឋកិច្ចដែលបង្កឡើងដោយជំងឺរាតត្បាតកូវីដ១៩ ជាបន្ទុកបន្ថែមដល់ស្ថានភាពរស់នៅដល់ពលករទាំងនោះ។ ត្រឹមចុងខែកញ្ញានេះ ពលករកម្ពុជាបន្តស្នាក់នៅនិងធ្វើការនៅក្នុងប្រទេសថៃមានចំនួនប្រមាណ ១ លាន ១សែននាក់។ នេះបើតាមស្ថានទូតកម្ពុជាប្រចាំប្រទេសថៃ។ លោក ញឹប ដា អាយុ ៤៤ ឆ្នាំ ជាពលករមួយរូបដែលធ្វើការនៅប្រទេសថៃជាង ៦ ឆ្នាំមកហើយ។ ដោយសារការអូសបន្លាយនៃជំងឺកូវីដ១៩ លោក ញឹប ដា និងភរិយារួមទាំងកូនស្រី អាយុ ១៩ ឆ្នាំ បានបាត់បង់ការងារធ្វើនៅខេត្តឈុនបុរីប្រទេសថៃ។ លោកបានឲ្យដឹងថា លោកនៅបន្តចាំរកការងារធ្វើព្រោះលោកនិងគ្រួសាររបស់លោកមិនត្រឡប់មកស្រុកវិញទេ ដរាបណាលោកនៅមិនទាន់មានចំណូល ដើម្បីដោះបំណុលធនាគារជាង ៣០០០ ដុល្លារ ដែលលោកខ្ចីដើម្បីធ្វើផ្ទះឲ្យកូនស្រី នៅឯស្រុកបរសេដ្ឋខេត្តកំពង់ស្ពឺ។ លោកនិយាយថា៖ «យើងនៅខ្មែរយើងក្រលំបាក ។ យើងរកការងារអត់បានធ្វើ។យើងមានតែមកស្រុកថៃ។យើងមិនសូវចេះ។យើងមកថៃ សម្បូរការងារធ្វើ»។ ដើម្បីកាត់បន្ថយការចំណាយ លោក ញឹប ដា និងក្រុមគ្រួសារសុំស្នាក់អាស្រ័យបណ្តោះអាសន្ននៅការិយាល័យរបស់មជ្ឈមណ្ឌលសម្ព័ន្ធភាពការងារនិងសិទ្ធិមនុស្ស ហៅកាត់ថា សង់ត្រាល់។ លោកបន្តទៀតថា៖ «ចំណូលយើងអត់មានផង យើងអត់ហ៊ានហូបច្រើន ហើយរកការងារអត់ទាន់បានទៀត»។ លោក លឹង សុផុន មន្ត្រីគម្រោងពលករចំណាកស្រុកនៃអង្គការសង់ត្រាល់ប្រចាំប្រទេសថៃ ឲ្យដឹងថា ពលករភាគច្រើនមានក្តីបារម្ភខ្លាំង ដោយសារអស្ថិរភាពការងារ ជាពិសេសក្នុងអំឡុងពេលកូវីដ១៩នេះ។ លោកប្រាប់វីអូអេថា៖ «កន្លែងខ្លះ គាត់មានការងារបណ្តោះអាសន្ន។ គេហៅទៅធ្វើទៅ ក៏ទៅ អត់មាន ក៏អត់ធ្វើ។ អត់សូវមានការងារអ៊ីចឹង ពួកគាត់នៅតែព្រួយបារម្ភ»។ លោកបន្តថា៖ «គាត់លំបាករឿងជីវភាពប្រចាំថ្ងៃរបស់គាត់ រហូតសម្រេចចិត្តត្រឡប់ទៅខ្មែរវិញ…នៅក៏គ្មានការងារធ្វើ»។ លោក ហេង សួរ អ្នកនាំពាក្យក្រសួងការងារនិងបណ្តុះបណ្តាលវិជ្ជាជីវៈ មិនផ្តល់ការអត្ថាធិប្បាយមកកាន់វីអូអេទេ លើបញ្ហាទាំងនេះ។ លោក ហឿ សេធុល ប្រធានសមាគមអ្នកប្រឹក្សាយោបល់និងអប់រំផ្លូវចិត្ត ថ្លែងថា ជាទូទៅពលករចំណាកស្រុកប្រឈមនឹងការលំបាកផ្នែកផ្លូវចិត្ត ហើយស្ថានភាពកូវីដ១៩ បង្កឲ្យភាពតានតឹងអារម្មណ៍កាន់តែខ្លាំងជាងមុន។ លោកប្រាប់វីអូអេថា៖ «អ៊ីចឹងនៅពេលដែលមានស្ថានភាពកូវីដ១៩ កើតឡើង គាត់អាចប្រឈមនឹងស្ថានភាពហិរញ្ញវត្ថុរបស់គាត់។ អ៊ីចឹងធ្វើឲ្យប៉ះពាល់ដល់ជីវភាពរស់នៅប្រចាំថ្ងៃរបស់គាត់ ការហូបចុកមិនបានគ្រប់គ្រាន់សម្ពាធ ទាក់ទងនឹងការទទួលខុសត្រូវក្នុងគ្រួសារ ហើយការបាត់បង់ការងារក៏អាចធ្វើឲ្យពួកគាត់មានបញ្ហា[ផ្លូវចិត្ត]ហ្នឹងដែរ»។ លោកបន្តថា ការជួយគាំទ្រដល់ពលករចំណាកស្រុកភាគច្រើនផ្តោតសំខាន់លើផ្នែកសេដ្ឋកិច្ច និងសុខភាពផ្លូវកាយ ប៉ុន្តែមានការអន្តរាគមន៍ផ្នែកសុខភាពផ្លូវចិត្តនៅមានតិចតួចនៅឡើយ។ កាលពីខែឧសភា ឆ្នាំ ២០២០ អង្គការសិទ្ធិមនុស្សលីកាដូ បានចេញផ្សាយរបាយការណ៍សិក្សាមួយ ដោយលើកឡើងថា ការជំពាក់បំណុលមីក្រូហិរញ្ញវត្ថុជំរុញឲ្យប្រជាពលរដ្ឋក្នុងភូមិមួយ នៅខេត្តបន្ទាយមានជ័យ បង្ខំចិត្តធ្វើចំណាកស្រុកទៅប្រទេសថៃ ដើម្បីរកលុយសងគ្រឹះស្ថានហិរញ្ញវត្ថុទាំងនោះ។ ចាប់តាំងពីចុងខែមីនា នៅពេលជំងឺកូវីដ១៩ កាន់តែតានតឹងពលករខ្មែរជាង ១១ ម៉ឺននាក់ បានវិលត្រឡប់ពីក្រៅប្រទេស ជាពិសេសពីប្រទេសថៃចូលប្រទេសកម្ពុជាវិញ ហើយពួកគេប្រឈមអត់ការងារធ្វើ បាត់បង់ចំណូលនិងជំពាក់បំណុលគេថែមទៀត៕ | 2020-10-01T07:00:00+07:00 | khmer.voanews.com | https://khmer.voanews.com/a/cambodian-migrant-workers-in-thailand-has-poor-quality-life-in-association-with-mental-health-issue-research-says/5604828.html |
507d0807-eb98-463d-a351-fd4ad87515c7 | អ.ស.ប៖ ថវិកា ៣៥ ពាន់លានដុល្លារគឺត្រូវការដើម្បីពង្រីកលទ្ធភាពទទួលបានវ៉ាក់សាំងកូវីដ១៩ នៅលើពិភពលោក | អគ្គលេខាធិការអង្គការសហប្រជាជាតិលោក Antonio Guterres បានអំពាវដល់សហគមន៍អន្តរជាតិកាលពីថ្ងៃពុធម្សិលមិញ ឲ្យផ្ដល់ថវិកាចំនួន ៣៥ ពាន់លានដុល្លារ ដើម្បីជួយដោយមិនបង្អង់យូរដល់ប្រទេសនានានៅលើពិភពលោក ឲ្យមានលទ្ធភាពទទួលបានការធ្វើតេស្តរកជំងឺកូវីដ១៩ ការព្យាបាល និងវ៉ាក់សាំងនៅពេលដែលមានវ៉ាក់សាំងនេះ។ លោកថ្លែងដូច្នេះស្របពេលដែលចំនួនអ្នកស្លាប់ដោយសារជំងឺកូវីដ១៩ នៅលើពិភពលោក បានឡើងដល់ជាង ១ លាននាក់។ លោក Guterres បានបញ្ជាក់ក្នុងវេទិកាតាមអនឡាញមួយ អំពីគម្រោងបង្កើនល្បឿនការព្យាបាលជំងឺកូវីដ១៩ (ACT Accelerator) ដែលជាយន្តការដែលអង្គការសហប្រជាជាតិប្រើដើម្បីសម្របសម្រួលការឆ្លើយតបរបស់ខ្លួនចំពោះជំងឺកូវីដ១៩ ថា៖ «វាជាប្រយោជន៍ជាតិនិងសេដ្ឋកិច្ចរបស់ប្រទេសទាំងអស់ដោយផ្ទាល់ នៅក្នុងការធ្វើការជាមួយគ្នាដើម្បីពង្រីកលទ្ធភាពទទួលបានការធ្វើតេស្តនិងការព្យាបាល ក៏ដូចជាគាំទ្រឲ្យមានវ៉ាក់សាំងសម្រាប់សាធារណជនទូទៅនៅលើពិភពលោក»។ គម្រោង ACT Accelerator នេះ បានចាប់ផ្តើមកាលពីចុងខែមេសា។ វាជាកិច្ចសហការជាសាកលរវាងរដ្ឋាភិបាល អ្នកវិទ្យាសាស្ត្រ ផ្នែកឯកជន និងក្រុមអង្គការសង្គមស៊ីវិលនានា ដើម្បីបញ្ចប់ជំងឺកូវីដ១៩ ដោយធ្វើឲ្យប្រាកដថា មិនមែនតែប្រទេសអ្នកមានប៉ុណ្ណោះទេដែលអាចទទួលបានឧបករណ៍ចាំបាច់នានា ដែលរួមមានទាំងវ៉ាក់សាំងផងនោះ ក៏ប៉ុន្តែប្រទេសក្រីក្រក៏អាចទទួលបានឧបករណ៍ចាំបាច់ទាំងនោះផងដែរ។ កម្មវិធីផ្តួចផ្តើមនេះ បានទទួលថវិកាដំបូងចំនួន ៣ ពាន់លានដុល្លារ សម្រាប់ការចាប់ផ្តើមដំណាក់កាលដំបូងរបស់ខ្លួន។ លោក Guterres បាននិយាយថា កម្មវិធីនេះត្រូវការថវិកាចំនួន ៣៥ ពាន់លានដុល្លារបន្ថែមទៀត ដែលក្នុងនោះ ថវិកា ១៥ ពាន់លានដុល្លារ គឺត្រូវការបន្ទាន់ដើម្បីសម្រេចឲ្យបានតាមគោលដៅរបស់ខ្លួនក្នុងការផលិតវ៉ាក់សាំងចំនួន ២ ពាន់លានដូស ព្យាបាលមនុស្ស ១៤៥ លាននាក់ និងធ្វើតេស្តមនុស្ស ៥០០ លាននាក់។ នៅពេលបច្ចុប្បន្ននេះ មានប្រទេសជាង ១៥០ នៅលើពិភពលោក ដែលបំពេញលក្ខខណ្ឌគ្រប់គ្រាន់ក្នុងការទទួលបានវ៉ាក់សាំងការពារជំងឺកូវីដ១៩ តាមរយៈកម្មវិធី ACT Accelerator៕ | 2020-10-01T07:00:00+07:00 | khmer.voanews.com | https://khmer.voanews.com/a/un-chief-35b-needed-to-expand-global-access-to-covid-19-vaccine/5604793.html |
a525e87d-20e9-4465-bfab-329e971e4ec2 | ប្រមុខការទូតកម្ពុជា បង្ហាញនូវសេចក្តីព្រួយបារម្ភអំពីការបន្តឆ្លងរាតត្បាតនៃជំងឺកូវីដ -១៩ បង្កផល ប៉ះពាល់ដ៏ធ្ងន់ធ្ងរដល់ជីវភាពប្រជជន និងការអភិវឌ្ឍសេដ្ឋកិច្ច-សង្គម | ភ្នំពេញ៖ ឯកឧត្តមឧបនាយករដ្ឋមន្ត្រី ប្រាក់ សុខុនបានបង្ហាញ នូវសេចក្តីព្រួយបារម្ភអំពីការបន្ តឆ្លងរាតត្បាតនៃជំងឺកូវីដ -១៩ និងផល ប៉ះពាល់ដ៏ធ្ងន់ធ្ងរនៃជំងឺនេះដល់ជីវភាពប្រជាជន និងការអភិវឌ្ឍសេដ្ឋកិច្ច-សង្គម នៅទូទាំងពិភពលោក។ នៅរសៀលថ្ងៃទី៣០ ខែកញ្ញា ឆ្នាំ២០២០ ឯកឧត្តមឧបនាយករដ្ឋមន្ត្រី ប្រាក់ សុខុន រដ្ឋមន្ត្រីការបរទេស និងសហប្រតិបត្តិការអន្តរជាតិ បានអញ្ជើញចូលរួមកិច្ចប្រជុំរដ្ឋមន្ត្រីការបរទេសអាស៊ានជាមួយចក្រភពអង់គ្លេស ស្ដីពីជំងឺកូវីដ-១៩ ដែលប្រព្រឹត្តទៅតាមប្រព័ន្ធវីដេអូ។ ក្រសួងការបរទេសបានចេញសេចក្តីប្រកាសព័ត៌មានអំពីលទ្ធផលនៃកិច្ចប្រជុំរវាងរដ្ឋមន្ត្រីការបរទេសអាស៊ាន និងចក្រភពអង់គ្លេស ស្តីពីការឆ្លើយតបនឹងជំងឺកូវីដ-១៩បានឲ្យដឹងថា កិច្ចប្រជុំបានបង្ហាញ នូវសេចក្តីព្រួយបារម្ភអំពីការបន្តឆ្លងរាតត្បាតនៃជំងឺកូវីដ -១៩ និងផល ប៉ះពាល់ដ៏ធ្ងន់ធ្ងរនៃជំងឺនេះដល់ជីវភាពប្រជាជន និងការអភិវឌ្ឍសេដ្ឋកិច្ច-សង្គម នៅទូទាំង ពិភពលោក។ ក្នុងបរិការណ៍នេះ កិច្ចប្រជុំបានប្តេជ្ញាចិត្តពង្រឹងកិច្ចសហប្រតិបត្តិការជិតស្និទ្ធ ថែមទៀត រវាងបណ្តាប្រទេសសមាជិកអាស៊ាន និងចក្រភពអង់គ្លេស លើការស្រាវជ្រាវ អភិវឌ្ឍន៍ ផលិតកម្ម និងការចែកវ៉ាក់សាំង និង ផ្តល់ការព្យាបាលជំងឺកូវីដ-១៩ ដោយប្រកាន់ខ្ជាប់នូវ វត្ថុបំណងប្រសិទ្ធភាព សុវត្ថិភាព លទ្ធភាពទទួលបានវ៉ាក់សាំង និងការព្យាបាលស្មើៗគ្នា និងមាន តម្លៃសមរម្យ។ កិច្ចប្រជុំបានស្វាគមន៍សេចក្តីប្រកាសរបស់ចក្រភពអង់គ្លេស ចូលរួមចំណែកបរិច្ចាគថវិកាចំនួន ១លានផោន ដល់មូលនិធិអាស៊ាន សម្រាប់ឆ្លើយ តបនឹងជំងឺកូវីដ-១ ៩ ក៏ដូចជា ការគាំទ្រជាយុទ្ធសាស្ត្រនូវថវិកាចំនួន ០,៥ លានផោន ដល់លេខាធិការដ្ឋានអាស៊ាន ដើម្បីបង្កើត និងដាក់ចេញនូវគោលនយោបាយនានាប្រកបដោយប្រសិទ្ធភាព ដើម្បីកាត់បន្ថយផលប៉ះពាល់សេដ្ឋកិច្ច ដោយសារជំងឺកូវីដ-១៩។ ប្រជុំក៏បានស្វាគមន៍ផងដែរនូវការប្តេជ្ញាចិត្តរបស់ចក្រភពអង់គ្លេស។ គាំទ្រថវិកាចំនួន ៤,៨ លានផោន ដល់ការពង្រឹងប្រព័ន្ធសុខាភិបាលជាតិ និងការការពារជំងឺ កូវីដ-១៩ នៅក្នុងប្រទេសកម្ពុជា ឡាវ មីយ៉ាន់ម៉ា និងវៀតណាម។ ប្រទេសសមាជិកអាស៊ានបានលើកទឹកចិត្តដល់ចក្រភពអង់គ្លេសឱ្យជួយគាំទ្រ និងចូលរួមចំណែកដល់ការបម្រុងទុកការផ្គត់ផ្គង់វេជ្ជសាស្ត្រក្នុងតំបន់ ដើម្បីជួយឱ្យមានការឆ្លើយតបយ៉ាងឆាប់រហ័ស ចំពោះតម្រូវការផ្គត់ផ្គង់វេជ្ជសាស្ត្រជាបន្ទាន់។ កិច្ចប្រជុំក៏បានពិភាក្សាផងដែរអំពីអាទិភាពផ្សេងៗទៀតនៃវិស័យ កិច្ចសហប្រតិបត្តិការរវាង អាស៊ាន និងចក្រភពអង់គ្លេស ដើម្បីដោះស្រាយការបង្អាក់សង្វាក់ផ្គត់ផ្គង់ គាំទ្រសេដ្ឋកិច្ចសកល តាមរយៈពាណិជ្ជកម្មបើកចំហ សម្រួលកំណើនសេដ្ឋកិច្ចអន្តរជាតិប្រកបដោយបរិយាប័ន្ន និងចីរភាព ស្តារឡើងវិញនូវទំនុកចិត្តធុរកិច្ច នៅក្នុងតំបន់ និងដើម្បីគាំទ្រការតភ្ជាប់តំបន់។ ក្នុងអំឡុងកិច្ចប្រជុំតាមប្រព័ន្ធវីដេអូ ឯកឧត្តមឧបនាយករដ្ឋមន្ត្រី បានបញ្ជាក់សាជាថ្មីអំពីការ គាំទ្ររបស់កម្ពុជាចំពោះការស្នើសុំរបស់ចក្រភពអង់គ្លេស ក្លាយជាដៃគូសន្ទនា និងបញ្ជាក់ថា អាស៊ាន និងចក្រភពអង់គ្លេស នៅតែអាចធ្វើការជាមួយគ្នាបាន ក្នុងអំឡុងពេលកំពុងរង់ចាំការ យល់ព្រមលើសំណើ ជាពិសេសទៅលើការជំរុញកិច្ចសហប្រតិបត្តិការលើវិស័យពាណិជ្ជកម្ម និង វិនិយោគ ដែលមានសារសំខាន់ខ្លាំងសម្រាប់សេដ្ឋកិច្ចរបស់អាស៊ាន និងចក្រភពអង់គ្លេស។ ឯកឧត្តម ក៏បានលើកឡើងថា មានសេចក្តីត្រូវការចាំបាច់សម្រាប់អាស៊ាន និងចក្រភពអង់គ្លេស រួមជាមួយនឹងបណ្តាប្រទេសផ្សេងៗទៀតនៃសហគមន៍អន្តរជាតិ ដើម្បីបង្កើតជាសម្ព័ន្ធសកល ប្រយុទ្ធប្រឆាំងនឹងជំងឺរាតត្បាតនេះ។ ឯកឧត្តមឧបនាយករដ្ឋមន្ត្រី បានបង្ហាញសុទិដ្ឋិនិយមថា ចក្រភពអង់គ្លេសនឹងរួមចំណែកផ្តល់ជូនទាន់ពេលវេលា នូវវ៉ាក់សាំងប្រកបដោយគុណភាព សុវត្ថិភាព និងមានតម្លៃសមរម្យ។ ឯកឧត្តមឧបនាយករដ្ឋមន្ត្រី ក៏បានលើកឡើងអំពីលទ្ធភាពសម្រាប់ភាគីទាំងពីរ ដើម្បីរិះរកវិធីសាស្ត្រប្រកបដោយភាពច្នៃប្រឌិតនានា ក្នុងការរក្សាខ្សែសង្វាក់ផ្គត់ផ្គង់អន្តរជាតិបើកចំហ និងការបង្កើតច្រកធ្វើដំណើរសុវត្ថិភាព សម្រាប់អ្នកជំនួញ ដើម្បីធ្វើយ៉ាងណាធានាឲ្យបាននូវលំហូរពាណិជ្ជកម្ម និងវិនិយោគ រវាងចក្រភពអង់គ្លេស និងតំបន់អាស៊ាន ៕ | 2020-10-01T05:52:18+07:00 | cen.com.kh | https://cen.com.kh/archives/249535.html |
0ce2381a-8ce2-4790-98ba-24c6517dab06 | រាជរដ្ឋាភិបាលកម្ពុជា ប្រកាសបន្ដកម្មវិធីឧបត្ថម្ភប្រាក់ជូនគ្រួសារក្រីក្រ និងងាយរងគ្រោះអំឡុងពេលជំងឺកូវីដ-១៩ រយៈពេល៣ខែបន្ថែមទៀត (Video inside) | រាជរដ្ឋាភិបាលកម្ពុជា ប្រកាសបន្ដអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលជំងឺកូវីដ-១៩ សម្រាប់រយៈពេល០៣ខែបន្ថែមទៀត គឺចាប់ពីខែតុលា ដល់ខែធ្នូ ឆ្នាំ២០២០។ នេះបើតាមសេចក្ដីប្រកាសព័ត៌មាន របស់រាជរដ្ឋាភិបាល ដែលបណ្ដាញព័ត៌មាន Fresh News ទទួលបាននៅថ្ងៃទី៣០ ខែកញ្ញា ឆ្នាំ២០២០។ រាជរដ្ឋាភិបាលកម្ពុជា បានប្រកាសដាក់ឲ្យអនុវត្តជាផ្លូវការនូវ «កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩» កាលពីថ្ងៃទី២៤ ខែមិថុនា ឆ្នាំ២០២០កន្លងមក។ កម្មវិធីនេះ គឺជាការយកចិត្តទុកដាក់ចំពោះជីវភាព និងការលំបាករបស់គ្រួសារក្រីក្រ និងងាយរងគ្រោះ ដោយបានរួមចំណែកជំរុញឲ្យមានការកែសម្រួល កាន់តែប្រសើរឡើង។ កម្មវិធីឧបត្ថម្ភសាច់ប្រាក់នេះ ទទួលបានការសារទរទាំងពីថ្នាក់ជាតិ និងមជ្ឈដ្ឋានអន្តរជាតិ។ ការអនុវត្តកម្មវិធីឧបត្ថម្ភសាច់ប្រាក់សម្រាប់ខែទី១ មានអ្នកទទួលផលចំនួន ៥៣០,៨៣៨គ្រួសារ, ខែទី២ ចំនួន ៥៩៨,៥១២គ្រួសារ, ខែទី៣ ចំនួន៦៤៤,៦៥៥ គ្រួសារ។ ដោយឡែកសម្រាប់ខែទី៤ ដែលបានចាប់ផ្ដើមអនុវត្តបើកផ្ដល់កាលពីថ្ងៃទី២៥ ខែកញ្ញា ឆ្នាំ២០២០, រាជរដ្ឋាភិបាលគ្រោងនឹងចំណាយថវិកាចំនួន ១២៥,១៧២,៦៨៧,៦០០រៀល (ប្រមាណជាង៣០លានដុល្លារ) សម្រាប់បើកផ្ដល់ជូនគ្រួសារក្រីក្រ និងងាយរងគ្រោះចំនួន ៦៨៩,៩៧៣គ្រួសារ។ *ទី១៖ តំបន់ទីប្រជុំជនក្នុងរាជធានីភ្នំពេញ * «សម្រាប់បណ្ណ ក្រ-១» ៖ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៥២០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម៤ ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍។ * «សម្រាប់បណ្ណ ក្រ-២»៖ ក្នុង១គ្រួសារ ទទួលបានប្រាក់ចំនួន ១២ ម៉ឺនរៀល បូកបន្ថែម ៣៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំឡើង និងអ្នកផ្ទុកមេរោគអេដស៍។ *ទី២៖ តំបន់ទីប្រជុំជនក្រៅពីរាជធានីភ្នំពេញ * «សម្រាប់បណ្ណ ក្រ-១» ៖ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៤ម៉ឺនរៀល)សម្រាប់សមាជិកគ្រួសារម្នាក់ៗ ហើយបូកបន្ថែម ៤ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍ ។ * «សម្រាប់បណ្ណ ក្រ-២» ៖ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម២៨ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំ ឡើង និង អ្នកផ្ទុកមេរោគអេដស៍ ។ *ទី៣៖ តំបន់ជនបទ* «សម្រាប់បណ្ណ ក្រ១» ៖ ក្នុង ១គ្រួសារទទួលបានប្រាក់ចំនួន ៨ម៉ឺនរៀល បូកបន្ថែម ២៤ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៤ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និង អ្នកផ្ទុកមេរោគអេដស៍។ * «សម្រាប់បណ្ណ ក្រ-២» ៖ ក្នុង ១គ្រួសារទទួលបានប្រាក់ចំនួន ៨ ម៉ឺនរៀល បូកបន្ថែម ១៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម១៦ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និងអ្នកផ្ទុកមេរោគអេដស៍៕ | 2020-09-30T23:25:00+07:00 | freshnewsasia.com | https://m.freshnewsasia.com/index.php/en/localnews/172203-2020-09-30-09-25-42.html |
fae9e09a-e6cc-4d0b-8cc7-0a2f763c76a2 | BREAKING: រាជរដ្ឋាភិបាលដាក់ចេញវិធានការបន្ថែម ដើម្បីបន្តគ្រប់គ្រងផលប៉ះពាល់លើវិស័យសំខាន់ៗ ក្នុងការស្ដារ និងជំរុញកំណើនសេដ្ឋកិច្ចកម្ពុជា ក្រោយពីវិបត្តិនៃជំងឺកូវីដ-១៩ (ជុំទី៦) (Video inside) | រាជរដ្ឋាភិបាលកម្ពុជា នៅថ្ងៃទី៣០ ខែកញ្ញា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពីការណែនាំអំពីវិធានការបន្ថែម ដើម្បីបន្តគ្រប់គ្រងផលប៉ះពាល់ លើវិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិ និងការស្ដារ និងជំរុញកំណើន សេដ្ឋកិច្ចកម្ពុជា ក្រោយពីវិបត្តិនៃជំងឺកូវីដ-១៩ (ជុំទី៦)។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទើបទទួលបានរសៀលថ្ងៃនេះ។ សេចក្តីប្រកាសព័ត៌មានបញ្ជាក់ថា មកដល់បច្ចុប្បន្ននេះ ការខិតខំអភិវឌ្ឍវ៉ាក់សាំងបង្ការកំពុងមានវឌ្ឍនភាពល្អគួរជាទីសង្ឃឹម ប៉ុន្តែគ្មាននរណាដឹងថា ពេលណាវិបត្តិនៃជំងឺកូវីដ-១៩នេះ នឹងបញ្ចប់ហើយក៏គ្មាននរណាអាចទស្សន៍ទាយ អំពីផល ប៉ះពាល់មកលើគ្រប់ទិដ្ឋភាព នៃជីវភាពរស់នៅរបស់សង្គមជាតិនីមួយៗ បានជាក់ច្បាស់នោះដែរ ។ នៅកម្ពុជា វិបត្តិនៃជំងឺកូវីដ-១៩ នៅតែបន្តបង្កនូវផលប៉ះពាល់ អវិជ្ជមានមកលើស្ថានភាពសង្គម-សេដ្ឋកិច្ច ទោះបីជារាជរដ្ឋា-ភិបាល បាននិងកំពុងគ្រប់គ្រងការរីករាលដាលនៃជំងឺនេះ ប្រកបដោយប្រសិទ្ធភាពក៏ដោយ។ ក្រោមស្មារតីបុរេសកម្ម និងកិច្ចសហការយ៉ាងជិតស្និទ្ធពីសំណាក់ប្រជាជន, វិស័យឯកជន និងដៃគូអភិវឌ្ឍន៍នានា វិធានការចំនួន០៥ ជុំត្រូវបានដាក់ចេញ និងបានផ្តល់លទ្ធផលវិជ្ជមានដូចដែលបានព្រាងទុក។ ជាក់ស្តែង, លំនឹងជីវភាពរបស់ប្រជាជន ក៏ដូចជាសកម្មភាពផលិតកម្ម និងអាជីវកម្មក្នុងវិស័យដែលបានរងផលប៉ះពាល់ ក៏ចាប់ផ្តើមមានស្ថិរភាព និងប្រតិបត្តិការឡើងវិញ។ ទោះបីជាយ៉ាងនេះក្ដី, វិស័យសំខាន់ៗមួយចំនួនរួមមានដូចជា៖ វិស័យកាត់ដេរ-វាយនភណ្ឌ, វិស័យទេសចរណ៍ និងវិស័យអាកាសចរណ៍ជាដើមនៅតែរងផលប៉ះពាល់ ខ្លាំងជាងគេ ពីវិបត្តិនៃជំងឺកូវីដ-១៩ នេះ ។ ស្របពេលនេះដែរ, គ្រួសារក្រីក្រ និងងាយរងគ្រោះមួយចំនួនក៏នៅកំពុងបន្តប្រឈមនឹងបញ្ហាលំបាក ក្នុងជីវភាពរស់នៅប្រចាំថ្ងៃផងដែរ។ ស្ថិតក្នុងបរិការណ៍នេះ, ដោយពិនិត្យ និងថ្លឹងថ្លែងលើទិដ្ឋភាពនៃការវិវឌ្ឍនៃស្ថានភាពសេដ្ឋកិច្ច, ពាណិជ្ជកម្ម និងសង្គម, ទាំងក្នុងក្របខ័ណ្ឌសកលលោក, តំបន់ និងក្នុងប្រទេស រាជរដ្ឋាភិបាលសម្រេចដាក់ចេញនូវវិធានការបន្ថែម ជុំទី ៦ ក្នុងគោលបំណង៖ (១). បន្តទ្រទ្រង់ និងស្ដារអាជីវកម្ម និងធុរកិច្ច ឱ្យងើបឡើងវិញ ដើម្បីចូលរួមជំរុញកំណើនសេដ្ឋកិច្ច នៅក្នុងបរិការណ៍ក្រោយពីវិបត្តិ និង (២). បន្តជួយទំនុកបម្រុងដល់ជីវភាពប្រចាំថ្ងៃរបស់គ្រួសារក្រីក្រ និងងាយរងគ្រោះ តាមរយៈកម្មវិធីឧបត្ថម្ភសាច់ប្រាក់៕ | 2020-09-30T22:38:00+07:00 | freshnewsasia.com | https://m.freshnewsasia.com/index.php/en/localnews/172195-2020-09-30-08-38-16.html |
f0104719-f858-471c-a613-54cfcbbcb8c6 | TOP NEWS: ថ្ងៃនេះក្រសួងសុខាភិបាលប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី៣០ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មានដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន២នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី៣០ ខែកញ្ញា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា បានរកឃើញអ្នកមានវីរុសកូវីដ-១៩ មានចំនួនសរុប២៧៧នាក់ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេសមានចំនួន ២៧៥នាក់ និងអ្នកកំពុងសម្រាកព្យាបាលនៅមន្ទីរពេទ្យចាក់អង្រែចំនួន០១នាក់ និងមន្ទីរពេទ្យខេត្តសៀមរាប ចំនួន០១នាក់៕ | 2020-09-30T14:35:00+07:00 | freshnewsasia.com | https://m.freshnewsasia.com/index.php/en/localnews/172136-2020-09-30-00-35-20.html |
48f27323-ae1c-4dfd-a467-acf262289e84 | បញ្ជូនជនជាតិវៀតណាម៦នាក់ឆ្លងដែនចូលធ្វើការ និងស្នាក់នៅខុសច្បាប់នៅកម្ពុជា ទៅស្រុកកំណើតវិញ | អគ្គនាយកដ្ឋានអន្តោប្រវេសន៍ នៅថ្ងៃទី២៩ ខែកញ្ញា ឆ្នាំ២០២០ វេលា ម៉ោង ១១និង៥០នាទី ដោយមានការឯកភាពពី ឧត្តមសេនីយ៍ឯក ប្រធាននាយកដ្ឋាន ប៉ុស្តិ៍នគរបាលច្រកទ្វារព្រំដែនអន្តរជាតិបាវិត បានធ្វើការទទួលជនជាតិ វៀតណាមចំនួន ៦នាក់ ពីបទឆ្លងដែនចូលធ្វើការ និងស្នាក់នៅខុសច្បាប់នៅកម្ពុជា ពីនាយកដ្ឋានស៊ើបអង្កេត និងអនុវត្តនីតិវិធី។ បន្ទាប់មកកម្លាំងនគរបាលប៉ុស្តិ៍ បាន យកទៅប្រគល់ជូនប៉ុស្តិ៍កងទ័ពការពារព្រំដែនអន្តរជាតិ ម៉ុក បាយ ប្រទេសវៀតណាម រួចរាល់នៅវេលាម៉ោង ១២និង០០នាទី ថ្ងៃខែឆ្នាំដដែល៕ | 2020-09-30T10:35:06+07:00 | kbnnews.com | https://kbn.news/archives/183356 |
d01e603c-2994-4d47-9ceb-c3e1e9613a5d | កំហុសអ្នកណា ! ក្មេងប្រុសរត់ឆ្លងផ្លូវវឹង រថយន្តបុកស្លាប់មួយរំពេច | ក្មេងប្រុសម្នាក់បានរត់ឆ្លងផ្លូវវឹង ដោយមិនបានក្រឡេកមើលឆ្វេងស្តាំឲ្យបានត្រឹមត្រូវទេ គាប់ជួនមានរថយន្ត១គ្រឿងកំពុងតែបើកបរក្នុងល្បឿនលឿនមកដល់ជាន់ហ្វ្រាំងឈប់មិនទាន់ ក៏បុកយ៉ាងពេញទំហឹង បណ្តាលឲ្យស្លាប់ភ្លាមៗនៅនឹងកន្លែង។ ហេតុការណ៍គ្រោះថ្នាក់ចរាចរណ៍នេះ បានកើតឡើងនៅវេលាម៉ោង៤ និង១០នាទីល្ងាច ថ្ងៃទី២៨ ខែកញ្ញា ឆ្នាំ២០២០ នៅលើផ្លូវជាតិក្នុងភូមិសាស្ត្រក្រុងប៉ោយប៉ែត ត្រង់ចំណុចចន្លោះបង្គោលគីឡូម៉ែត្រលេខ៦និង៧ ស្ថិតក្នុងភូមិអូរឬស្សី សង្កាត់ផ្សារកណ្តាល ក្រុងប៉ោយប៉ែត ។ លោក ធិន ស៊ិនដេត អធិការនគរបាល ក្រុងប៉ោយប៉ែត បានឲ្យដឹងថា ក្មេងប្រុសរងគ្រោះឈ្មោះ ម៉ាប់ ថាន់វ៉ា ភេទប្រុស អាយុ១០ឆ្នាំ មុខរបរសិស្ស រស់នៅភូមិអូរឬស្សី សង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ ចំណែកអ្នកបើកបររថយន្តមិនត្រូវបានគេស្គាល់អត្តសញ្ញាណ រត់គេចខ្លួនបាត់ ។ ប្រភពបន្តថា នៅមុនពេលកើតហេតុក្មេងរងគ្រោះបានរត់ឆ្លងផ្លូវពីកើតទៅលិច ស្របពេលនោះ មានរថយន្ត០១គ្រឿងម៉ាកឡិចស៊ីស RX-300 ពណ៌ទឹកមាស ពាក់ស្លាកលេខ បន្ទាយមានជ័យ 2A-6865 បើកពីជើង ទៅត្បូង បានបុកក្មេងរងគ្រោះនោះតែម្តង បណ្តាលឲ្យស្លាប់នៅនឹងកន្លែង ។ ពេលនោះ អ្នកបើកបររថយន្តបានព្យាយាមបើកគេចខ្លួនចេញពីកន្លែងកើតហេតុទៅដល់ចំណុចវត្តថ្មី ក្នុងភូមិសាស្ត្រក្រុងប៉ោយប៉ែត ទើបឈប់រថយន្តចោលរត់គេចខ្លួន។ លោកអធិការបញ្ជាក់ថា ក្រោយកើតហេតុ សមត្ថកិច្ចបានចុះអន្តរាគមន៍ធ្វើការវាស់វែង និងកំណត់ហេតុ រួចរាល់បានប្រគល់សពក្មេងរងគ្រោះ ជូនក្រុមគ្រួសារចាត់ចែងធ្វើបុណ្យតាមប្រពៃណី ។ ចំណែក រថយន្តបង្ក សមត្ថកិច្ចអូសមករក្សាទុក រង់ចាំធ្វើការដោះស្រាយជាមួយក្រុមគ្រួសារក្មេងរងគ្រោះតាមផ្លូវច្បាប់៕ | 2020-09-30T08:29:27+07:00 | kbnnews.com | https://kbn.news/archives/183314 |
4a35665a-ee63-4fdc-acbb-57d12820122f | រាជរដ្ឋាភិបាលកម្ពុជា ប្តេជ្ញាចិត្តបន្តកិច្ចខិតខំប្រឹងប្រែង និងពង្រឹងកិច្ចសហការល្អជាមួយនឹងបណ្តាស្ថាប័ន ក្នុងការប្រយុទ្ធប្រឆាំងនឹងជំងឺឆ្លងកូវីដ-១៩ សំដៅលុបបំបាត់ទាំងស្រុង | មណ្ឌលគីរី៖ ឯកឧត្តមកិត្តិសេដ្ឋាបណ្ឌិត ឆាយ ថន បានថ្លែងថា រាជរដ្ឋាភិបាលកម្ពុជា ប្តេជ្ញាចិត្តបន្ តកិច្ចខិតខំប្រឹងប្រែង និងពង្រឹងកិច្ចសហការល្អជាមួយនឹងស្ថាប័នរបស់អង្គការសហប្រជាជាតិ និងប្រទេសជារដ្ឋភាគីទាំងអស់ ជាពិសេស អង្គការសុខភាពពិភពលោក ក្នុងការប្រយុទ្ធប្រឆាំងនឹងជំងឺឆ្លងកូវីដ-១៩ សំដៅលុបបំបាត់ទាំងស្រុងជំងឺកូវីដ-១៩ ។ ឯកឧត្តមកិត្តិសេដ្ឋាបណ្ឌិត ឆាយ ថន ទេសរដ្ឋមន្ត្រី រដ្ឋមន្ត្រីក្រសួងផែនការ ថ្លែងក្នុងពិធីបើកសិក្ខាសាលាផ្សព្វផ្សាយ ការជំរុញការអនុវត្តគោលនយោបាយជាតិប្រជាជន ២០១៦-២០៣០ ក្នុងក្របខ័ណ្ឌគោលដៅអភិវឌ្ឍន៍ប្រកបដោយចីរភាពកម្ពុជា ៖ បញ្ហាសុខុមាលភាពនិងសុខភាពបន្តពូជយុវវ័យ នាព្រឹកថ្ងៃទី២៩ ខែកញ្ញា ឆ្នាំ២០២០ នៅសាលាខេត្តមណ្ឌលគីរី ។ ឯកឧត្តមកិត្តិសេដ្ឋាបណ្ឌិត បានមានប្រសាសន៍ថា សិក្ខាសាលានេះ រៀបចំឡើងក្នុងគោលបំណងជំរុញការអនុវត្តគោលនយោបាយជាតិប្រជាជន ២០១៦-២០៣០ ក្នុងក្របខ័ណ្ឌគោលដៅអភិវឌ្ឍន៍ប្រកបដោយចីរភាពកម្ពុជា ឱ្យកាន់តែមានប្រសិទ្ធភាព តាមរយៈការបញ្ជ្រាបការយល់ដឹងឲ្យទូលំទូលាយដល់អ្នកមានចំណែកពាក់ព័ន្ធទាំងអស់ ពិសេស មន្រី្តមន្ទីរផែនការថ្នាក់រាជធានី-ខេត្ត មន្ទីរវិស័យ អ្នកមានចំណែកពាក់ព័ន្ធ ព្រមទាំងសង្គមស៊ីវិល អំពីទស្សនៈវិស័យ យុទ្ធសាស្ត្រ ផែនការ គោលនយោបាយជាតិ និងគោលដៅអភិវឌ្ឍន៍ប្រកបដោយចីរភាពរបស់រាជរដ្ឋាភិបាល ដោយផ្សារភ្ជាប់ជាមួយនឹងបញ្ហាប្រជាជននិងការអភិវឌ្ឍ រួមមាន បញ្ហាបម្រែបម្រួលប្រជាសាស្ត្រ បញ្ហាមនុស្សវ័យចាស់ បញ្ហាទេសន្តរប្រវេសន៍និងនគរូបនីយកម្ម បញ្ហាយុវជននិងការអប់រំ និង បញ្ហាសុខុមាលភាពនិងសុខភាពបន្តពូជយុវវ័យ។ ឯកឧត្តមកិត្តិសេដ្ឋាបណ្ឌិត បានលើកឡើងថា ជំងឺកូវីដ-១៩ បានបង្កបញ្ហាប្រឈមដល់មនុស្សគ្រប់គ្នានៅលើពិភពលោក ក្នុងនោះ ស្ត្រីជាមុខសញ្ញាចម្បងដែលអាចទទួលរងការប៉ះពាល់មុនគេ ជាពិសេសបុគ្គលិកសុខាភិបាលជួរមុខជាស្ត្រី។ ជាក់ស្ដែងថ្មីៗនេះ ការសិក្សាស្រាវជ្រាវរបស់ អង្គការមូលនិធិសហប្រជាជាតិសម្រាប់ប្រជាជន (UNFPA) បង្ហាញថាប្រសិនបើវិធានការបង្ខាំង បន្តរយៈពេល៦ខែទៀត ហើយការផ្តល់សេវាសុខាភិបាលមិនបានពេញលេញដោយសារជំងឺកូវីដ-១៩ ពេលនោះនឹងមានស្ត្រីជាង ៤៧លាននាក់នៅក្នុងបណ្តាប្រទេស ដែលមានចំណូលទាបនិងចំណូលមធ្យម នឹងមិនអាចទទួលបានសេវាពន្យារកំណើតទំនើប ដែលជាលទ្ធផល ស្ត្រីប្រហែល ៧លាននាក់នឹងអាចមានផ្ទៃពោះមិនតាមប្រាថ្នា ហើយអំពើហឹង្សាផ្អែកលើយេនឌ័រនឹងអាចកើតមានប្រហែល ៣១លានករណីបន្ថែមទៀត។ លើសពីនេះទៀត បើធៀបនឹងបុរស ស្ត្រីធ្វើការនៅក្នុងទីផ្សារពលកម្មដែលមិនសូវមានសុវត្ថិភាព ត្រូវរងផលប៉ះពាល់ផ្នែកសេដ្ឋកិច្ចធ្ងន់ធ្ងរជាង ពីវិបត្តិកូវីដ-១៩។ ស្ត្រីជិត ៦០% នៅទូទាំងពិភពលោកកំពុងធ្វើការនៅក្នុងវិស័យសេដ្ឋកិច្ចក្រៅប្រព័ន្ធ ដែលងាយរងហានិភ័យខ្ពស់ក្នុងការធ្លាក់ចូលក្នុងភាពក្រីក្រ។ ការងារថែទាំដែលមិនមានប្រាក់កម្រៃរបស់ស្ត្រីមានការកើនឡើង ដោយសារការបិទសាលារៀន និងការកើនឡើងនៃតម្រូវការរបស់មនុស្សវ័យចាស់។ ជំងឺឆ្លងកូវីដ-១៩ កំពុងវាយលុកសហគមន៍ ដែលងាយរងគ្រោះ ជាពិសេស ការកើតមានវិសមភាពកាន់តែខ្លាំង និងការរារាំងដល់កិច្ចខិតខំប្រឹងប្រែងសម្រេចគោលដៅរួមរបស់យើងគឺ “ការកសាងពិភពលោកមួយ ដែលគ្មាននរណាម្នាក់ត្រូវបានបំភ្លេចចោល”។ ឯកឧត្តមកិត្តិសេដ្ឋាបណ្ឌិត បានបញ្ជាក់បន្តថា ក្នុងស្មារតីនេះ រាជរដ្ឋាភិបាលកម្ពុជា ប្តេជ្ញាចិត្តបន្តកិច្ចខិតខំប្រឹងប្រែងនិងពង្រឹងកិច្ចសហការល្អជាមួយនឹងស្ថាប័នរបស់អង្គការសហប្រជាជាតិ និងប្រទេសជារដ្ឋភាគីទាំងអស់ ជាពិសេស អង្គការសុខភាពពិភពលោក ក្នុងការប្រយុទ្ធប្រឆាំងនឹងជំងឺឆ្លងកូវីដ-១៩ សំដៅលុបបំបាត់ទាំងស្រុងជំងឺកូវីដ-១៩ និងការពារសុខុមាលភាពរបស់ប្រជាជនកម្ពុជា ក៏ដូចជាប្រជាជនក្នុងពិភពលោក។ ឯកឧត្តមកិត្តិសេដ្ឋាបណ្ឌិត បានបន្តថា ការជំរុញការអនុវត្តគោលនយោបាយជាតិប្រជាជន ២០១៦-២០៣០ ក្នុងក្របខ័ណ្ឌគោលដៅអភិវឌ្ឍន៍ប្រកបដោយចីរភាពកម្ពុជា ៖ បញ្ហាសុខុមាលភាព និងសុខភាពបន្តពូជយុវវ័យ គឺបង្ហាញពីភាពចាំបាច់ក្នុងការធានាឱ្យមានការធ្វើផែនការអភិវឌ្ឍន៍ មានលក្ខណៈគ្របដណ្តប់និងគ្រប់ជ្រុងជ្រោយ តាមរយៈការគិតគូរនិងបញ្ចូលកត្តាឌីណាមិកប្រជាសាស្ត្រ ដែលកំពុងកើតមាននាពេលបច្ចុប្បន្ននិងដែលបន្តកើតមាននាពេលអនាគត ទៅក្នុងការធ្វើផែនការ ដោយគិតគូរដល់ទំនាក់ទំនងពហុវិស័យរវាងបញ្ហាប្រជាជននិងការអភិវឌ្ឍ ការរក្សានូវតម្លៃវប្បធម៌និងប្រពៃណីខ្មែរ និងការធានាការគោរពសិទ្ធិមនុស្សជាមូលដ្ឋាន។ | 2020-09-30T07:47:11+07:00 | cen.com.kh | https://cen.com.kh/archives/249029.html |
361ba330-d7bb-4888-b89d-73fdf6ebd685 | មន្ត្រីជាន់ខ្ពស់ក្រសួងមហាផ្ទៃ អំពាវនាវពលករវិលត្រឡប់មកពីប្រទេសថៃ ត្រូវចូលរួមប្រយុទ្ធប្រឆាំងនឹងជំងឺកូវីដ១៩ | លោកស្រី ជូ ប៊ុនអេង រដ្ឋលេខាធិការក្រសួងមហាផ្ទៃ បានថ្លែងអំពាវនាវដល់ពលករដែលវិលត្រឡប់មកពីប្រទេសថៃ ត្រូវរួមគ្នាប្រយុទ្ធនឹងជំងឺកូវីដ១៩ ទាំងអស់គ្នា ដោយផ្ដើមចេញពីការធ្វើអនាម័យជាប្រចាំ ដោយលាងដៃនិងសាប៊ូ ជែល អាល់កុល ពាក់ម៉ាសនៅទីប្រជុំជន និងនៅគម្លាតរវាងគ្នា និងគ្នា។ លោកស្រី ជូ ប៊ុនអេង បានថ្លែងបែបនេះនារសៀលថ្ងៃទី២៩ ខែកញ្ញា ឆ្នាំ២០២០នេះ ក្នុងឱកាសដែលលោកស្រី និងលោកស្រី ឯក សុវណ្ណភារៈ អភិបាលរងខេត្តស្វាយរៀង តំណាងអភិបាលខេត្តស្វាយរៀង ចូលរួមសំណេះសំណាលជាមួយពលករដែលវិលត្រឡប់មកពីប្រទេសថៃចំនួន១១៥នាក់ ស្ថិតក្នុងឃុំក្រសាំង ស្រុករមាសហែក ខេត្តស្វាយរៀង។ លោកស្រី ជូ ប៊ុនអេង បានបន្តថា ថ្ងៃនេះក្រុមការងារបានចុះសំណេះសំណាលជាមួយប្រជាពលរដ្ឋចំណាកស្រុកមកពីប្រទេសថៃ ដើម្បីឈ្វេងយល់និងការរស់នៅ របស់ពលករ អំឡុងពេលកូវីដ១៩ ហើយក៏ចង់ដឹងអំពីស្ថានភាពរបស់ស្រុករមាសហែកក្នុងការទប់ស្កាត់ និងឆ្លើយតបបញ្ហាប្រឈមរបស់ជំងឺកូវីដ១៩ ចំពោះប្រជាពលរដ្ឋ ដែលចំណាកស្រុក មកពីប្រទេសថៃផងដែរ។ លោកស្រីបានបន្តថា អាជ្ញាធរមូលដ្ឋាន និងមន្ត្រីដែលពាក់ពន្ធ័ទាំងអស់ត្រូវបន្តចូលរួមផ្សព្វផ្សាយអំពីវិធានការការពារ ទប់ស្កាត់ការរីករាលដាលនៃជំងឺកូវីដ១៩ របស់រាជរដ្ឋាភិបាល គណៈកម្មការប្រយុទ្ធប្រឆាំងនិងជំងឺកូវីដ១៩ថ្នាក់ជាតិ និងគណៈកម្មការប្រយុទ្ធប្រឆាំងនិងជំងឺកូវីដ១៩ថ្នាក់ខេត្ត ដល់ប្រជាពលរដ្ឋនៅក្នុងមូលដ្ឋាន ពិសេសការដាក់ឲ្យនៅដាច់ដោយឡែក ១៤ថ្ងៃដោយស្ម័គ្រចិត្ត សម្រាប់អ្នកដែលទើបត្រឡប់ពីធ្វើការក្រៅខេត្ត និងក្រៅប្រទេសដើម្បីសុវត្ថិភាពក្រុមគ្រួសារ និងសង្គមជាតិ ទាំងអស់គ្នា។ លោកស្រីក៏បានអំពាវនាវ និងសំណូមពរ ដល់បងប្អូនប្រជាពលរដ្ឋទាំងអស់ សូមឲ្យមានការយោគយល់លើចំណាត់ការក្នុងគ្រាដ៏លំបាកនេះ និងសូមចូលរួមអនុវត្ត ទាំងអស់គ្នាដើម្បីសេចក្តីសុខ និងសុវត្ថិភាពសុខភាពផ្ទាល់ខ្លួនផង និងដើម្បីសុវត្ថិភាពសុខភាពសម្រាប់អ្នកដទៃ និងសហគមន៍ទាំងមូលផង នៅក្នុងកាលៈទេសៈ ដែលប្រទេសជាតិកំពុងប្រយុទ្ធប្រឆាំងនឹងជំងឺកូវីដ១៩នេះ។ នៅក្នុងឱកាសនោះដែរលោកស្រី ជូ ប៊ុនអេង និងក្រុមការងារ បាននាំយកអំណោយចែកជូនដល់ពលករចំនួន១១៥នាក់ ក្នុងម្នាក់ៗទទួលបានគ្រឿងឧបភោគបរិភោគ និងឃីត ១កញ្ចប់ផងដែរ៕ | 2020-09-29T23:02:00+07:00 | freshnewsasia.com | https://m.freshnewsasia.com/index.php/en/localnews/172090-2020-09-29-09-02-03.html |
ed8b6cc4-d565-454f-85f0-3de0c912085a | កម្ពុជាប្រកាសផ្សព្វផ្សាយដាក់ឲ្យប្រើប្រាស់ជាផ្លូវការនូវ «ផែនការយុទ្ធសាស្រ្តជាតិទូលំទូលាយ និងពហុវិស័យ ឆ្លើយតបនឹងមេរោគអេដស៍ និងជំងឺអេដស៍ លើកទី៥ ឆ្នាំ២០១៩-២០២៣» | «ផែនការយុទ្ធសាស្រ្តជាតិទូលំទូលាយ និងពហុវិស័យ ឆ្លើយតបនឹងមេរោគអេដស៍ និងជំងឺអេដស៍លើកទី៥ ឆ្នាំ២០១៩-២០២៣» បានប្រកាសដាក់ឲ្យប្រើប្រាស់ជាផ្លូវការហើយ ដែលជាសមិទ្ធិផលថ្មីមួយទៀត បង្ហាញពីសុឆន្ទៈនយោបាយដ៏មោះមុតរបស់រាជរដ្ឋាភិបាលកម្ពុជាឆ្ពោះ ទៅសម្រេចបាននូវគោលដៅ ៩៥-៩៥-៩៥ និងការបញ្ចប់ការគំរាមកំហែងពីមេរោគអេដស៍ និងជំងឺអេដស៍នៅត្រឹមឆ្នាំ២០២៥ ក្រោមការដឹកនាំប្រកបដោយគតិបណ្ឌិតរបស់សម្តេចតេ ជោ ហ៊ុន សែន នាយករដ្ឋមន្រ្តីនៃកម្ពុជា ដោយមានការចូលរួមគាំទ្រយ៉ាងសកម្ម ទូលំទូលាយ និងពហុវិស័យពីគ្រប់ស្ថាប័នជាតិ អន្តរជាតិ ដៃគូអភិវឌ្ឍ សង្គមស៊ីវិល វិស័យឯកជន អ្នកផ្ទុកមេរោគអេដស៍ក្រុមប្រជាជនគន្លឹះ។ ពិធីប្រកាសផ្សព្វផ្សាយដាក់ឲ្យប្រើប្រាស់ជាផ្លូវការនូវ «ផែនការយុទ្ធសាស្រ្តជាតិទូលំទូលាយ និងពហុវិស័យ ឆ្លើយតបនឹងមេរោគអេដស៍ និងជំងឺអេដស៍លើកទី៥ ឆ្នាំ២០១៩-២០២៣» បានធ្វើឡើងនាព្រឹកថ្ងៃទី២៩ ខែកញ្ញា ឆ្នាំ២០២០នេះ នៅសណ្ឋាគារភ្នំពេញ ក្រោមអធិបតីភាពលោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍, លោកស្រីបណ្ឌិត KHIN Cho ទីប្រឹក្សាព័ត៌មានយុទ្ធសាស្ត្រ អង្គការ UNAIDS ប្រចាំប្រទេសកម្ពុជា, លោក John Eyres ប្រធានការិយាល័យសុខភាពសាធារណៈ និងអប់រំនៃអង្គការ USAID ប្រចាំប្រទេសកម្ពុជា ព្រមទាំងអស់លោក-លោកស្រីតំណាងក្រសួង-ស្ថាប័ន អង្គការជាតិ និងអន្តរជាតិជាច្រើនអ្នកទៀត។ លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងថា ផែនការយុទ្ធសាស្ត្រជាតិទូលំទូលាយ និងពហុវិស័យឆ្លើយតបទៅនឹងមេរោគអេដស៍ និងជំងឺអេដស៍លើកទី៥នេះ គឺបានរៀបចំឡើងក្រោមចក្ខុវិស័យរួមមួយ ដើម្បីបញ្ចប់មេរោគអេដស៍ និងជំងឺអេដស៍នៅឆ្នាំ២០២៥ ដោយមិនទុកឱ្យប្រជាពលរដ្ឋកម្ពុជាណាម្នាក់រងគ្រោះ ដោយសារមេរោគអេដស៍ និងជំងឺអេដស៍ ក្នុងក្តីសង្ឃឹមដ៏មុតមាំ កសាងមនុស្ស ជាតិជំនាន់ថ្មីមួយដែលគ្មានមេរោគអេដស៍ និងជំងឺអេដស៍ ដោយមានគោលបំណងជាក់លាក់ចំនួន៤គឺ៖ * ទី១៖ ធានាឱ្យមានការបញ្ចូលអន្តរាគមន៍ប្រយុទ្ធនឹងមេរោគអេដស៍ និងជំងឺអេដស៍ ដោយផ្អែកលើភស្តុតាងវិទ្យាសាស្រ្ត តាមរយៈវិធីសាស្រ្តសម្របសម្រួល និងពហុវិស័យ * ទី២៖ សមាហរណកម្មកម្មវិធីបង្ការ ថែទាំ និងការព្យាបាលអ្នកផ្ទុកមេរោគអេដស៍ និងជំងឺអេដស៍ទៅក្នុងប្រព័ន្ធសុខាភិបាល ដើម្បីទទួលបាននូវការឆ្លើយតបប្រកបដោយប្រសិទ្ធភាព និងចីរភាព * ទី៣៖ បង្កើនលទ្ធភាពទទួលបាននូវយន្តការគាំពារសង្គម និងសេវាសង្គម សម្រាប់អ្នកផ្ទុកមេរោគអេដស៍ និងអ្នកជំងឺអេដស៍ * ទី៤៖ បង្កើនថវិកាជាតិ និងអន្តរជាតិគាំទ្រដល់ការផ្តល់សេវាសំខាន់ៗដែលអនុវត្តដោយអង្គការសង្គមស៊ីវិល ដើម្បីពង្រឹងចីរភាពនៃការឆ្លើយតបទៅនឹងមេរោគអេដស៍និងជំងឺអេដស៍ជាមួយនឹងគោលបំណងនីមួយៗ គឺយុទ្ធសាស្រ្តនេះក៏បានរំលេច និងបញ្ជាក់ច្បាស់ពីសកម្មភាពគន្លឹះ ដែលត្រូវយកទៅអនុវត្តក្នុងការធានាឱ្យបាននូវអត្រា គ្របដណ្តប់ទៅលើក្រុមគោលដៅ ទៅលើភូមិសាស្រ្ត និងទៅលើសេវាបានគ្រប់ជ្រុងជ្រោយថែមទៀតផង។ លោកទេសរដ្ឋមន្រ្តីបន្តថា ឥឡូវនេះយើងទាំងអស់គ្នាមាន «ផែនការយុទ្ធសាស្រ្តជាតិទូលំទូលាយ និងពហុវិស័យ ឆ្លើយតបនឹងមេរោគអេដស៍ និងជំងឺអេដស៍លើកទី៥ ឆ្នាំ២០១៩-២០២៣» ដូច្នេះយើងត្រូវតែបន្តរួមគ្នាក្នុងការចលនាប្រើប្រាស់ផែនការ ឱ្យអស់លទ្ធភាព តាមរយៈការបំប្លែងផែនការនេះ ឱ្យចេញទៅជាសកម្មភាពស្របទៅនឹងអាណត្តិការងាររបស់ក្រសួង ស្ថាប័នជាសមាជិកទាំងនៅថ្នាក់ជាតិ និងថ្នាក់ក្រោមជាតិ អង្គការដៃគូជាតិ អន្តរជាតិ និងអង្គការសង្គមស៊ីវិល សម្រាប់យកទៅអនុវត្តនៅទូទាំងប្រទេស។ យើងបានដឹងទាំងអស់គ្នាហើយថាបច្ចុប្បន្ននេះ និងទៅអនាគតពិពភលោក រួមទាំងកម្ពុជាផងដែរ កំពុងតែប្រឈមមុខខ្ពស់ទៅនឹងបញ្ហាជំងឺកូវីដ-១៩ ដែលបាន និងកំពុងប៉ះពាល់យ៉ាងធ្ងន់ធ្ងរទៅលើសេដ្ឋកិច្ចជាតិ និងពិភពលោក និងប៉ះពាល់ផងដែរមកលើថវិកា សម្រាប់អនុវត្តផែនការយុទ្ធសាស្រ្តនេះ។ អាស្រ័យហេតុ យើងសូមអំពាវនាវឱ្យមានការចូលរួមយ៉ាងទូលំទូលាយ និងពហុវិស័យក្នុងការចលនាការគាំទ្រធនធាន និងការប្រើប្រាស់ធនធានដែលមានកម្រិតនេះឱ្យបានចំគោលដៅ និងឱ្យមានប្រសិទ្ធភាពខ្ពស់ ដែលក្នុងនោះគឺមិនអាចខ្វះបាននូវវេទិកាសម្របសម្រួល ពីអាជ្ញាធរជាតិប្រយុទ្ធនឹងជំងឺអេដស៍ និងគណៈកម្មាធិការប្រយុទ្ធនឹងជំងឺអេដស៍នៅថ្នាក់ជាតិ និងថ្នាក់ក្រោមជាតិបានឡើយ។ ។ | 2020-09-29T18:56:00+07:00 | freshnewsasia.com | https://m.freshnewsasia.com/index.php/en/localnews/172050-2020-09-29-04-56-59.html |
4ee347b5-274f-4386-bad0-928b1c4b19db | ប្រមុខការទូតកម្ពុជា នឹងចូលរួមកិច្ចប្រជុំរដ្ឋមន្ត្រីការបរទេសអាស៊ាន-អង់គ្លេស ស្ដីពីជំងឺកូវីដ១៩ នៅថ្ងៃទី៣០ ខែកញ្ញា តាមប្រព័ន្ធវីដេអូ (Video inside) | ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការអន្តរជាតិកម្ពុជា នឹងចូលរួមកិច្ចប្រជុំរដ្ឋមន្ត្រីការបរទេសអាស៊ានជាមួយចក្រភពអង់គ្លេស ស្ដីពីជំងឺកូវីដ១៩ ដែលនឹងប្រព្រឹត្តទៅ នៅថ្ងៃទី៣០ ខែកញ្ញា ឆ្នាំ២០២០ តាមប្រព័ន្ធវីដេអូ។ នេះបើតាមសេចក្តីប្រកាសព័ត៌មានក្រសួងការបរទេស នៅថ្ងៃទី២៩ ខែកញ្ញា ឆ្នាំ២០២០ ដែលបណ្តាញព័ត៌មាន Fresh News ទទួលបាន។ សេចក្តីប្រកាសព័ត៌មាននេះ បានឲ្យដឹងទៀតថា រដ្ឋមន្រ្តីការបរទេសអាស៊ាន និងអង់គ្លេស នឹងផ្លាស់ប្តូរយោបល់គ្នាអំពីបទពិសោធន៍ និងឧត្តម្មានុវត្តន៍ ក្នុងការឆ្លើយតបនឹងការរាតត្បាតជំងឺកូវីដ១៩ ក៏ដូចជា ផែនការស្តារសេដ្ឋកិច្ចឡើងវិញក្រោយពីវិបត្តិជំងឺនេះ។ ក្នុងឱកាសនេះផងដែរ រដ្ឋមន្រ្តីការបរទេសទាំងអស់ ក៏នឹងពិភាក្សាអំពីវិធីសាស្រ្តនានាដើម្បីលើកកម្ពស់ទំនាក់ទំនង និងកិច្ចសហប្រតិបត្តិការលើគ្រប់វិស័យ ដែលមានផលប្រយោជន៍រួមគ្នារវាងអង់គ្លេស និងប្រទេសសមាជិកអាស៊ាន។ បញ្ហាតំបន់ និងសកល ដែលជាកង្វល់រួម ក៏ជារបៀបវារៈនៃកិច្ចពិភាក្សាគ្នាផងដែរ។ ក្រសួងការបរទេស បានបញ្ជាក់ទៀតថា កិច្ចប្រជុំតាមប្រព័ន្ធវីដេអូនេះ នឹងក្លាយជាជំហានមួយឆ្ពោះទៅរកការរៀបចំទិសដៅអនាគត សម្រាប់ជំរុញទំនាក់ទំនង និងកិច្ចសហប្រតិបត្តិការអាស៊ាន-អង់គ្លេស ក្នុងបរិបទនៃបញ្ហាប្រឈមជាសកលនៃជំងឺឆ្លងកូវីដ១៩ ដែលពុំធ្លាប់មានពីមុន និងការចាកចេញរបស់អង់គ្លេសពីសហភាពអឺរ៉ុប៕ | 2020-09-29T17:37:00+07:00 | freshnewsasia.com | https://m.freshnewsasia.com/index.php/en/localnews/172034-2020-09-29-03-37-01.html |
9fa4bfb1-af00-41af-9a62-baffaab93fe8 | សូមប្រុងប្រយ័ត្ន ! ពលរដ្ឋខ្មែរជិត៦ពាន់នាក់ កើតជំងឺគ្រុនឈីក | គិតត្រឹមថ្ងៃទី២៧ ខែកញ្ញា ឆ្នាំ២០២០ មានប្រជាពលរដ្ឋឆ្លងជំងឺគ្រុនឈីក ចំនួន៥ ៩៩៨នាក់ ដែលអ្នកជំងឺប្រមាណជា៩៩ភាគរយ ក្នុងចំណោមអ្នកជំងឺសរុបទាំងអស់បានជាសះស្បើយ និង សល់ប្រមាណជា៤ភាគរយ ស្មើនឹង២៤០នាក់ទៀតប៉ុណ្ណោះ កំពុងបន្តការសម្រាកព្យាបាលនៅមន្ទីរពេទ្យរដ្ឋ។ នេះបើតាមសេចក្តីប្រកាសរបស់ក្រសួងសុខាភិបាល ។ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបានឲ្យដឹងនៅក្នុងសេចក្តីក្រើនរំលឹករបស់ក្រសួងសុខាភិបាល ស្ដីពីវិធានការការពារជំងឺគ្រុនឈីក ចុះថ្ងៃទី២៧កញ្ញានេះថា យោងតាមប្រព័ន្ធអង្កេតតាមដានជំងឺគ្រុនឈាមថ្នាក់ជាតិ បានបញ្ជាក់ថា ជំងឺគ្រុនឈីក គិតត្រឹមម៉ោង៩ព្រឹក ថ្ងៃទី២៧ ខែកញ្ញា ឆ្នាំ២០២០ មានករណីសង្ស័យជំងឺគ្រុនឈីកចំនួន៥ ៩៩៨ នាក់ ត្រូវបានរាយការណ៍តាមប្រព័ន្ធឃ្លាំមើលជំងឺគ្រុនឈាមពីបណ្ដារាជធានីខេត្តចំនួន២១។ ក្នុងនោះជាង៨០ភាគរយ នៃករណីឈឺនេះមាននៅខេត្តសៀមរាប តាកែវ និងព្រះវិហារ។ ការចម្លងជំងឺគ្រុនឈីកនេះ មានសមាមាត្រខុសគ្នាតាមក្រុមអាយុ ហើយក្នុងនោះមាន៥៤ភាគរយ ស្មើនឹង៣២៥៤នាក់ នៃករណីទាំងនោះជាមនុស្សពេញវ័យ៣១ភាគរយ ស្មើនឹង ១ ៨៧០ នាក់ ជាកុមារអាយុ៥ឆ្នាំឡើង និង១៥ភាគរយ ស្មើនឹង៨៧៤នាក់ ជាកុមារអាយុក្រោម៥ឆ្នាំ។ លោកស្រី បញ្ជាក់ថា ដើម្បីការពារសុខភាពចៀសផុតពីការឆ្លងជំងឺគ្រុនឈីក ប្រជាពលរដ្ឋគ្រប់រូប និងអាជ្ញាធរមូលដ្ឋានគ្រប់លំដាប់ថ្នាក់ ត្រូវបង្កើនការចូលរួម ចលនាកាត់បន្ថយ និងទប់ស្កាត់ការកកើតតាមរយៈការអនុវត្តវិធានការដូចខាងក្រោម ៖ ទី១-អាណាព្យាបាល មាតាបិតា កុមារា កុមារីគ្រប់រូប រួមទាំងអាជ្ញាធរមូលដ្ឋាន ត្រូវសកម្មចូលរួមកម្ចាត់ដង្កូវទឹកនៅតាមកន្លែងដែលមានទឹកដក់ដែលទុកចោលមិនប្រើប្រាស់ដូចជា សំបកកង់ឡានម៉ូតូ សំបកដបកំប៉ុង ត្រឡោកដូង ចានបាយ សម្លជ័រកំប៉ុង កាហ្វេជ័រ ត្រូវកប់ ដុត កម្ទេចចោល ឬទុកដាក់ឲ្យមានរបៀប ដើម្បីកុំឲ្យមានទឹកដក់។ ទី២-ត្រូវប្រកាន់ខ្ជាប់នូវទម្លាប់រស់នៅស្អាត ធ្វើអនាម័យផ្ទះសំបែង ផ្ទះមានពន្លឺចេញចូល ទុកដាក់របស់របរសំលៀកបំពាក់ក្នុងក្រៅផ្ទះឲ្យមានសណ្ដាប់ធ្នាប់ លុបបំបាត់ព្រៃស៊ុបទ្រុបជុំវិញផ្ទះ ដើម្បីកាត់បន្ថយជម្រកសត្វមូសមកតោងជ្រកទុំខ្លួនយើង ហើយដែលអាចងាយនឹងខាំយើង។ ក្នុងពេលថ្ងៃគឺចាំបាច់ត្រូវស្លៀកសំលៀកបំពាក់មានដៃវែងជើងវែង សម្រាន្តក្នុងមុងជាប្រចាំ ទាំងថ្ងៃទាំងយប់ និងមិនត្រូវអង្គុយលេងនៅទីកន្លែងងងឹតនោះទេ។ ទី៣-ករណីមានរោគសញ្ញាក្តៅខ្លួនខ្លាំងភ្លាមៗ ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលរបស់រដ្ឋដូចជាមណ្ឌលសុខភាព និងមន្ទីរពេទ្យដែលនៅជិតបំផុត ហើយសូមកុំសាកល្បងព្យាបាលជំងឺគ្រុនក្តៅខ្លាំងដោយខ្លួនឯង ឬពន្យារពេលតាមដានព្យាបាលជំងឺក្នុងសេវាឯកជនដែលគ្មានសមត្ថភាពផ្នែកជំងឺគ្រុនឈាមនេះឲ្យសោះ។ ទី៤-គ្រប់មន្ទីរសុខាភិបាលរាជធានីខេត្តទាំង២៥ ត្រូវចាត់ចែងការផ្ដល់សេវា និងកន្លែងសម្រាកព្យាបាលជំងឺគ្រុនឈាមនៅក្នុងមន្ទីរពេទ្យឲ្យបានល្អ និងត្រូវបញ្ជូនអ្នកជំងឺទៅមន្ទីរពេទ្យផ្សេងទៀត ក្នុងករណីដែលមានអ្នកជំងឺច្រើនហួសសមត្ថភាព ដោយមិនទុកឲ្យអ្នកជំងឺណាម្នាក់មានការយឺតយ៉ាវក្នុងការទទួលបាននូវសេវាពិនិត្យ និងព្យាបាលឡើយ។ ទី៥-គ្រប់មន្ទីរសុខាភិបាលរាជធានីខេត្តទាំង២៥ ត្រូវជំរុញដោយមានកិច្ចសហការជាមួយផ្នែកពាក់ព័ន្ធទាំងអស់ និងអង្គការដៃគូអភិវឌ្ឍន៍នៅក្នុងសមត្ថកិច្ចរបស់ខ្លួន ដើម្បីពិនិត្យ និងដាក់ចេញនូវវិធានការនានា ព្រមទាំងជំរុញការធ្វើការផ្សព្វផ្សាយសាអប់រំសុខភាពទប់ស្កាត់ការរាតត្បាតជំងឺគ្រុនឈាមនិងចលនាឲ្យមានការគាំទ្រចូលរួមយ៉ាងសកម្ម និងទូលំទូលាយក្នុងការប្រយុទ្ធនឹងជំងឺនេះនៅក្នុងសហគមន៍៕ | 2020-09-29T09:41:58+07:00 | kbnnews.com | https://kbn.news/archives/183098 |
678bf23c-7866-4a70-b414-219071d98531 | ដឹងថាខុសច្បាប់ហើយនៅតែទៅទៀត! អាជ្ញាធរថៃ ចាប់បញ្ជូនពលករខ្មែរឆ្លងដែនខុសច្បាប់ជាង៤០នាក់មកកម្ពុជាវិញ | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី២៨ ខែកញ្ញា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ៤៣នាក់ ស្រី ១២នាក់ និងកុមារ១នាក់។ បើយោងតាមអគ្គនាយកដ្ឋានអន្តោប្រវេសន៍បានឲ្យដឹងថា ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-09-29T09:09:28+07:00 | kbnnews.com | https://kbn.news/archives/183087 |
a90c59b5-87ff-45a7-b2dc-354b6c3a7835 | ព្រឹកនេះ ! រកឃើញអ្នកឆ្លងជំងឺកូវីដ-១៩ម្នាក់ លើជនជាតិចិន | ៖ នៅព្រឹកថ្ងៃទី២៩ ខែកញ្ញា ឆ្នាំ២០២០នេះ ក្រសួងសុខាភិបាល បានចេញសេចក្ដីប្រកាសព័ត៌មានពីការរកឃើញមានករណីវិជ្ជមានវីរុសកូវីដ-១៩ ថ្មី ចំនួន០១នាក់ លើបុរសជនជាតិចិនអាយុ២៨ឆ្នាំ ជាអ្នកធ្វើដំណើរមកពីប្រទេសហ្វីលីពីន ដោយបានបន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី២៧ ខែកញ្ញា ឆ្នាំ២០២០។ ក្រសួក្រសួងសុខាភិបាល បញ្ជាក់ថា ជើងហោះហើរនេះ មានអ្នកដំណើរសរុបចំនួន១០២នាក់ ក្នុងនោះមានជនជាតិខ្មែរ៥៥នាក់, ជនជាតិកូរ៉េ០៨នាក់, ជនជាតិមីយ៉ាន់ម៉ា០១នាក់, ជនជាតិអាមេរិកកាំង ០២នាក់, បុរសជនជាតិអឺរ៉ង់០១នាក់, ជនជាតិជប៉ុន ១១នាក់, ជនជាតិចិន ២៣នាក់, ជនជាតិអង់គ្លេស ០១នាក់ ដែលអ្នកដំណើរទាំងមានលទ្ធផលអវិជ្ជមានកូវីដ១៩ ត្រូវបានដាក់ឲ្យធ្វើចត្តាឡីស័កចំនួន១៤ថ្ងៃនៅសណ្ឋាគារមួយក្នុងរាជធានីភ្នំពេញ និងនៅអនុវិទ្យាល័យពោធិ៍ចិនតុង៕ | 2020-09-29T08:54:25+07:00 | kbnnews.com | https://kbn.news/archives/183108 |
0c757225-8d95-46d1-b5b8-f491550ed071 | រកឃើញករណីវិជ្ជមានវីរុសកូវីដ១៩ លើជនជាតិចិនម្នាក់ ធ្វើដំណើរមកពីប្រទេសហ្វីលីពីន តាមជើងហោះហើរបន្តនៅប្រទេសកូរ៉េខាងត្បូង | ភ្នំពេញ៖ ក្រសួងសុខាភិបាល នៅព្រឹកថ្ងៃទី២៩ ខែកញ្ញា ឆ្នាំ២០២០នេះ បានចេញសេចក្ដីប្រកាស ព័ត៌មាន ពីការរកឃើញមានករណីវិជ្ជមានវីរុសកូវីដ-១៩ ថ្មី ចំនួន១នាក់ លើបុរសជនជាតិចិនអាយុ២៨ឆ្នាំ ជាអ្នកធ្វើដំណើរមកពីប្រទេសហ្វីលីពីន ដោយបានបន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី២៧ ខែកញ្ញា ឆ្នាំ២០២០។ លទ្ធផលវិភាគវត្ថុសំណាករបស់បុរសជនជាតិចិនរូបនេះ ទទួលបានលទ្ធផលវិជ្ជមានវីរុសកូវីដ-១៩ បច្ចុប្បន្នអ្នកជំងឺត្រូវបានដាក់ឱ្យ សម្រាកព្យាបាលនៅមន្ទីរពេទ្យចាក់អង្រែ រាជធានីភ្នំពេញ។ ជើងហោះហើរនេះមានអ្នកដំណើរសរុបចំនួន ១០២នាក់ ក្នុងនោះមាន៖ ជនជាតិខ្មែរ៥៥នាក់, ជនជាតិកូរ៉េ៨នាក់, ជនជាតិមីយ៉ាន់ម៉ា១នាក់, ជនជាតិអាមេរិកកាំង ២នាក់, បុរសជនជាតិអឺរ៉ង់១នាក់, ជនជាតិជប៉ុន ១១នាក់, ជនជាតិចិន ២៣នាក់, ជនជាតិអង់គ្លេស ១នាក់ ដែលអ្នកដំណើរទាំងមានលទ្ធផលអវិជ្ជមានកូវីដ១៩ ត្រូវបានដាក់ឲ្យធ្វើចត្តាឡីស័កចំនួន១៤ថ្ងៃនៅសណ្ឋាគារមួយក្នុងរាជធានីភ្នំពេញ និងនៅអនុវិទ្យាល័យពោធិ៍ចិនតុង។ សូមជម្រាបថា គិតត្រឹមម៉ោង៧ព្រឹកថ្ងៃទី២៩ ខែកញ្ញា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា បានរកឃើញអ្នកមានវីរុសកូវីដ-១៩ មានចំនួនសរុប២៧៧នាក់ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៧៥នាក់ និងអ្នកកំពុងសម្រាកព្យាបាលនៅមន្ទីរពេទ្យចាក់អង្រែ ចំនួន១នាក់ និងមន្ទីរពេទ្យខេត្តសៀមរាប ចំនួន១នាក់៕ | 2020-09-29T08:33:55+07:00 | cen.com.kh | https://cen.com.kh/archives/248626.html |
0ae133c3-5414-48f4-aecc-01a5a3f70d7e | សហរដ្ឋអាមេរិក អូស្ត្រាលី ឥណ្ឌា និងជប៉ុននឹងពិភាក្សាគ្នាអំពីវិធីទប់ទល់នឹងជំងឺកូវីដ១៩នៅសប្ដាហ៍ក្រោយ | រដ្ឋាភិបាលជប៉ុនបានឲ្យដឹង នៅថ្ងៃអង្គារនេះថា រដ្ឋមន្ត្រីការបរទេសរបស់សហរដ្ឋអាមេរិក ឥណ្ឌា អូស្ត្រាលី និងជប៉ុន នឹងជួបពិភាក្សាគ្នានៅក្នុងទីក្រុងតូក្យូ ប្រទេសជប៉ុន នៅសប្ដាហ៍ក្រោយអំពីវិធីទប់ទល់នឹងជំងឺកូវីដ១៩ និងការពង្រឹងកិច្ចសហប្រតិបត្តិការ។ នេះបើយោងតាមសេចក្ដីរាយការណ៍របស់ទីភ្នាក់ងារព័ត៌មាន AFP។ ក្រុមប្រទេសទាំង ៤ នេះ បានរួមគ្នាបង្កើតក្រុមយុទ្ធសាស្ត្រមួយ ដែលគេស្គាល់ថា «Quad» ក្នុងពេលប៉ុន្មានឆ្នាំថ្មីៗនេះ ដើម្បីទប់ទល់នឹងប្រទេសចិន និងលើកកម្ពស់ទស្សនៈវិស័យរបស់ពួកគេ អំពី «តំបន់ឥណ្ឌូប៉ាស៊ីហ្វិកសេរី និងបើកចំហ»។ ការពិភាក្សានៅថ្ងៃទី ៦ ខែតុលាខាងមុខនេះ ជាមួយនឹងរដ្ឋមន្ត្រីការបរទេសជប៉ុនលោក Toshimitsu Motegi នឹងមានការចូលរួមពីរដ្ឋមន្ត្រីការបរទេសសហរដ្ឋអាមេរិកលោក Mike Pompeo រដ្ឋមន្ត្រីការបរទេសអូស្ត្រាលីអ្នកស្រី Marise Payne និងរដ្ឋមន្ត្រីការបរទេសឥណ្ឌាលោក Subrahmanyam Jaishankar។ លោក Motegi បានប្រកាសថា លោកនឹងធ្វើជាម្ចាស់ផ្ទះនៃកិច្ចប្រជុំចតុភាគីនេះ ដែលជាកិច្ចប្រជុំដូចគ្នានេះដែរលើកទីពីរ បន្ទាប់ពីកិច្ចប្រជុំលើកទីមួយបានធ្វើឡើងនៅក្នុងទីក្រុង New York សហរដ្ឋអាមេរិក កាលពីឆ្នាំមុន។ លោក Motegi បានបញ្ជាក់ក្នុងសន្និសីទកាសែតជាប្រចាំដូច្នេះថា៖ «វាជាពេលវេលាត្រឹមត្រូវសម្រាប់រដ្ឋមន្ត្រីការបរទេសដែលមានគំនិតដូចគ្នាទាំងនេះជួបប្រជុំគ្នានៅក្នុងទីក្រុងតូក្យូ ដើម្បីពិភាក្សាទល់មុខ និងផ្ដោះផ្ដូរយោបល់គ្នាអំពីវិធីទប់ទល់នឹងបញ្ហានានាដែលលេចឡើងពីការរាតត្បាតនៃជំងឺកូវីដ១៩ និងកិច្ចការក្នុងតំបន់ផ្សេងៗទៀត»៕ | 2020-09-29T07:00:00+07:00 | khmer.voanews.com | https://khmer.voanews.com/a/pompeo-to-meet-australia-india-japan-fms-in-tokyo/5601920.html |
99cbc7a3-fb8c-447d-83fc-e9452d8e9d47 | លោក Trump ប្រកាសគម្រោងចែកចាយឧបករណ៍ធ្វើតេស្តរកជំងឺកូវីដ១៩ ជាង ១៥០លានឧបករណ៍ដែលផ្តល់លទ្ធផលលឿន | ប្រធានាធិបតីសហរដ្ឋអាមេរិកលោក Donald Trump បានប្រកាសអំពីគម្រោងចែកចាយឧបករណ៍ធ្វើតេស្តរកជំងឺកូវីដ១៩ បានលទ្ធផលលឿន ចំនួន ១៥០ លានឧបករណ៍ និងបានជំរុញអភិបាលរដ្ឋនានាឲ្យប្រើឧបករណ៍ទាំងនេះ ដើម្បីបើកសាលារៀនឡើងវិញ។ លោក Trump បានប្រកាសដូច្នេះ ស្របពេលដែលមានការរាយការណ៍ថា សមាជិកម្នាក់នៅក្នុងក្រុមការងារពិសេសរបស់លោកនៅក្នុងការប្រយុទ្ធប្រឆាំងនឹងជំងឺកូវីដ១៩ សម្ដែងការព្រួយបារម្ភថា លោកកំពុងតែទទួលបានព័ត៌មានមិនត្រឹមត្រូវអំពីជំងឺរាតត្បាតនេះ។ នៅក្នុងការថ្លែងសុន្ទរកថានៅសួនកុលាបនៃសេតវិមាន លោក Trump បានហៅគម្រោងខាងលើនេះថា ជា«ការពង្រីកទ្រង់ទ្រាយធំ និងមិនធ្លាប់មាន» នៃសមត្ថភាពនៃការធ្វើតេស្ត «ច្រើនជាងទ្វេដងនៃការធ្វើតេស្តដែលបានធ្វើរួចហើយ»។ លោក Trump បាននិយាយថា «ឧបករណ៍ធ្វើតេស្តចំនួន ៥០ លាន នឹងត្រូវផ្ដល់ជូនសហគមន៍ងាយរងគ្រោះបំផុត» ហើយ «១០០ លានទៀត នឹងត្រូវផ្ដល់ជូនទៅតាមរដ្ឋ និងដែនដីនីមួយៗ ដើម្បីប្រើប្រាស់ក្នុងកិច្ចប្រឹងប្រែងបើកសេដ្ឋកិច្ចឡើងវិញ និងនៅតាមសាលារៀនឲ្យបានលឿន តាមដែលអាចធ្វើទៅបាន»។ រដ្ឋបាលរបស់លោក Trump កំពុងលើកទឹកចិត្តឲ្យសាលារៀននានាប្រើប្រាស់ឧបករណ៍ធ្វើតេស្តរបស់ក្រុមហ៊ុន Abbott Laboratories ដែលអាចផ្ដល់លទ្ធផលក្នុងរយ:ពេល ១៥ នាទីនេះ ដើម្បីចាប់ផ្ដើមការបង្រៀនផ្ទាល់ក្នុងថ្នាក់ឡើងវិញ ដែលអាចឲ្យឪពុកម្ដាយសិស្ស មានលទ្ធភាពត្រឡប់ទៅធ្វើការវិញបាន។ កាលពីសប្ដាហ៍មុន បេក្ខជនប្រធានាធិបតីខាងគណបក្សប្រជាធិបតេយ្យលោក Joe Biden បានរិះគន់លោក Trump ថា មិនមានស្ដង់ដារថ្នាក់ជាតិនៅក្នុងការបើកសាលារៀនឡើងវិញដោយសុវត្ថិភាព និងបាននិយាយថា ខ្លួនលោកផ្ទាល់បានបង្ហាញអំពីគម្រោងនៅក្នុងការធ្វើដូច្នេះកាលពីខែកក្កដា។ លោក Biden បានសង្កត់ធ្ងន់ថា ការបើកសាលារៀនឡើងវិញគួរតែធ្វើឡើងតែក្នុងករណីណាដែលមានការការពារគ្រប់គ្រាន់តែប៉ុណ្ណោះ ដូចជាម៉ាស់ និងការសម្អាតអនាម័យ ក៏ដូចជាផ្អែកលើការពិចារណាផ្នែកសុខាភិបាលនានាដូចជាអត្រាឆ្លងឡើងវិញជាដើម៕ | 2020-09-29T07:00:00+07:00 | khmer.voanews.com | https://khmer.voanews.com/a/trump-announces-plan-to-distribute-150-million-rapid-coronavirus-tests-/5601873.html |
15b2c1f5-eb0f-4aba-b584-9bf2c40eb015 | អគ្គលេខាធិការអ.ស.ប.សោកស្តាយចំពោះ «ចំណុចគោលដ៏ឈឺចាប់» ដែលកូវីដ១៩បានសម្លាប់មនុស្សសរុប១លាននាក់ | តាមតួលេខរបស់សាកលវិទ្យាល័យ ក្នុងសហរដ្ឋអាមេរិក បានឲ្យដឹងថា ចំនួនអ្នកស្លាប់ដោយសារជំងឺកូវីដ១៩ រហូតមកដល់ពេលនេះ គឺមានចំនួនលើស១លាននាក់ហើយ ហើយអ្នកឆ្លងសរុបនៅទូទាំងពិភពលោកមានចំនួនជាង៣៣លាននាក់។ ដោយគូសបញ្ជាក់នូវការសោកស្តាយចំពោះការស្លាប់១លាននាក់ដោយកូវីដ១៩នេះ ដែលលោកហៅថា«ចំណុចគោលដ៏ឈឺចាប់» អគ្គលេខាធិការអង្គការសហប្រជាជាតិ លោក Antonio Guterres បានអំពាវនាវឲ្យពិភពលោក តស៊ូជម្នះនូវការប្រឈមដោយសារជំងឺឆ្លងរាតត្បាតនេះ និងសិក្សាដកពិសោធន៍នូវកំហុសឆ្គងដែលខ្លួនបានអនុវត្តក្នុងដំណាក់កាលដំបូងនៃការឆ្លងរាតត្បាតនេះ។ លោក Guterres លើកឡើងថា៖ «ភាពជាអ្នកដឹកនាំដែលមានការទទួលខុសត្រូវ គឺចាំបាច់ណាស់។ វិទ្យាសាស្រ្តចាំបាច់ណាស់។ កិច្ចសហប្រតិបត្តិការ មានតម្លៃខ្លាំង ហើយការផ្តល់ព័ត៌មានខុសនឹងធ្វើឲ្យមានគ្រោះមហន្តរាយដល់ជីវិត»។ ជំងឺកូវីដ១៩ ដែលបង្កឡើងដោយវីរុសកូរ៉ូណាប្រភេទថ្មី ត្រូវគេជឿថា មានប្រភពចេញមកពីទីក្រុងវូហាន ប្រទេសចិនកាលពីឆ្នាំទៅ។ ខណៈដែលជំងឺរាតត្បាតនេះបានមកដល់ចំណុចដ៏អាក្រក់នេះ មន្ត្រីអង្គការសុខភាពពិភពលោកនិយាយថា តួលេខពិតប្រាកដនៃអ្នកឆ្លងនិងស្លាប់ អាចប្រហែលមានចំនួនលើសពីនេះទៅទៀត។ លោក Mike Ryan អ្នកជំនាញជាន់ខ្ពស់នៃការសង្គ្រោះបន្ទាន់របស់អង្គការសុខភាពពិភពលោក WHO បានលើកឡើងក្នុងសន្និសីទសារព័ត៌មានមួយក្នុងទីក្រុងហ្សឺណែវ ប្រទេសស្វីសក្នុងពេលថ្មីៗនេះថា តួលេខដែលបានបង្ហាញនាពេលបច្ចុប្បន្ននេះ អាចទាបជាងចំនួនពិតប្រាកដនៃអ្នកដែលឆ្លងជំងឺកូវីដ១៩ ឬអ្នកដែលបានស្លាប់ដោយសារជំងឺកូវីដ១៩នេះ។ ចំនួនអ្នកស្លាប់១លាននាក់នេះគឺស្ថិតក្នុងចំណោមអ្នកឆ្លងជាង៣៣,២លាននាក់ នៅជុំវិញពិភពលោក ដែលបានឈឺដោយសារជំងឺនេះ ហើយមានសញ្ញាកើនឡើងដែលថា ប្រទេសជាច្រើននៅលើពិភពលោក ជិតទទួលរងការផ្ទុះរាតត្បាតជំងឺកូវីដ១៩ ក្នុងរលកទី២ទៀតនៅពេលរដូវត្រជាក់ចូលមកដល់ ជាពិសេសសហរដ្ឋអាមេរិក ដែលមានអ្នកឆ្លងច្រើនជាងគេក្នុងចំណោមប្រទេសនានាលើពិភពលោក ដោយប្រទេសនេះមានអ្នកឆ្លងសរុបជាង៧,១លាននាក់ ដែលក្នុងនោះអ្នកស្លាប់មានចំនួនជាង២០៥.០០០នាក់។ ចំណែកប្រទេសឥណ្ឌាវិញ មានចំនួនអ្នកឆ្លងកូវីដ១៩បានកើនសរុបដល់៦លាននាក់ហើយ កាលពីថ្ងៃចន្ទ គឺឈរក្នុងលំដាប់ទី២ បន្ទាប់ពីសហរដ្ឋអាមេរិក៕ | 2020-09-29T07:00:00+07:00 | khmer.voanews.com | https://khmer.voanews.com/a/un-head-laments-agonizing-milestone-of-1-m-covid-death/5602098.html |
cc9d025d-c690-437f-9c4e-db44d7472c07 | រដ្ឋ Victoria របស់អូស្ត្រាលីបន្ធូរបន្ថយវិធានការរឹតត្បិតទប់ស្កាត់ជំងឺកូវីដ១៩ | មន្រ្តីក្នុងរដ្ឋ Victoria របស់អូស្រ្តាលីដែលត្រូវបានគេចាត់ទុកថាជាកន្លែង ដែលមានការឆ្លងរាត្បាតខ្លាំងបំផុតនៃជំងឺកូវីដ១៩ នៅប្រទេសនេះនិយាយថា អាជ្ញាធររកឃើញមានអ្នកឆ្លងថ្មីបន្ថែមទៀតចំនួនតែ ៥ ករណីប៉ុណ្ណោះ កាលពីថ្ងៃចន្ទ ដែលជាចំនួនធ្លាក់ចុះខ្លាំងបំផុតមិនធ្លាប់មាន ក្នុងរយៈពេលជាង ៣ ខែកន្លងទៅ។ នៅក្នុងសន្និសីទសារព័ត៌មានមួយ អភិបាលរដ្ឋ Victoria លោក Daniel Andrews បានប្រាប់ក្រុមអ្នកសារព័ត៌មានថា រដ្ឋរបស់លោកនឹងលុបចោលភ្លាមៗវិញនូវបម្រាមគោចរពេលរាត្រី ដែលត្រូវបានដាក់ឲ្យអនុវត្តក្នុងរយៈពេលមួយខែមកហើយ។ លោកនិយាយថា ចាប់ពីដើមខែតុលាតទៅសិស្សានុសិស្សភាគច្រើន នឹងវិលត្រឡប់ទៅសាលារៀនវិញ ហើយមុខជំនួញជាច្រើនកន្លែងដែលក្នុងនោះមានអាជីកម្មជាច្រើន រួមមានវិស័យរោងចក្រផលិតកម្ម សំណង់ និងកន្លែងកែច្នៃម្ហូបអាហារអាចបើកឡើងវិញ។ លោក Andrews ក៏បានកត់សម្គាល់ពីការធ្វើពលិកម្មរបស់ពលរដ្ឋ ដោយបញ្ជាក់ច្បាស់ថា យុទ្ធសាស្ត្ររបស់ពួកគេមានប្រសិទ្ធភាព។ រហូតមកដល់ពេលថ្មីៗនេះ ក្នុងដើមខែសីហា ករណីឆ្លងប្រចាំថ្ងៃក្នុងរដ្ឋ Victoria បានកើនឡើងខ្ពស់រហូតដល់ចំនួន ៧២៥ ករណី ក្នុងមួយថ្ងៃ។ ទោះជាចំនួននេះបានចុះថយខ្លាំងយ៉ាងណាក្តី លោក Andrews ក៏បានជំរុញឲ្យពលរដ្ឋចាំបាច់ត្រូវតែបន្តមានការប្រុងប្រយ័ត្នខ្ពស់។ ទីក្រុង Melbourne ដែលជាធានីនៃរដ្ឋ Victoria និងជាទីក្រុងធំបំផុតទីពីររបស់អូស្ត្រាលី និងតំបន់ជនបទនៃរដ្ឋ Victoria ជុំវិញនោះ ត្រូវបានគេដាក់ក្នុងស្ថានភាពបិទក្រុងដ៏តឹងរ៉ឹង កាលពីថ្ងៃទី២ ខែសីហាកន្លងមក ដោយបានបិទសាលារៀន និងហាងជំនួញផ្សេងៗ ដែលមិនចាំបាច់ការដាក់បម្រាមគោចរពេលរាត្រី និងហាមប្រាមការជួបជុំជាសាធារណៈជាដើម។ ការរឹតបន្តឹងនានាកំពុងស្ថិតនៅក្នុងការអនុវត្តនៅឡើយ រហូតមកដល់ពេលនេះ។ ជារួមអូស្ត្រាលីជាប្រទេសមួយដែលទទួលបានជោគជ័យបំផុតក្នុងការទប់ស្កាត់ការផ្ទុះរាលដាលនៃជំងឺកូវីដ១៩ ដោយប្រទេសអូស្រ្តាលីមានចំនួនអ្នកឆ្លងសរុបប្រមាណ ២៧.០០០ នាក់ប៉ុណ្ណោះ ក្នុងចំនួនពលរដ្ឋសរុបទាំងអស់ ២៥ លាននាក់៕ | 2020-09-29T07:00:00+07:00 | khmer.voanews.com | https://khmer.voanews.com/a/australia-covid-19-hotspot-victoria-state-reports-5-new-cases/5600760.html |
aaf249e6-36c2-4b57-9303-4a5f5fbabd4d | ចក្រភពអង់គ្លេស៖ សកលវិទ្យាល័យជាង ៣០ រាយការណ៍ពីករណីឆ្លងជំងឺកូវីដ-១៩ (Video inside) | សាកលវិទ្យាល័យជាង ៣០កន្លែងនៅទូទាំងចក្រភពអង់គ្លេស បានរាយការណ៍ពីករណីឆ្លងជំងឺ COVID-19 ចាប់តាំងពីការចាប់ផ្តើមឆមាសថ្មីនៅដើមខែនេះ ខណៈនិស្សិតរាប់ពាន់នាក់ ត្រូវបានដាក់ឲ្យស្ថិតនៅដាក់ដោយឡែកពីគេ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅថ្ងៃចន្ទ ទី២៨ ខែកញ្ញា ឆ្នាំ២០២០។ ទូរទស្សន៍ BBC បានឲ្យដឹងថា មិនមានតួលេខផ្លូវការចេញពីរដ្ឋាភិបាលអង់គ្លេសនោះទេ ប៉ុន្តែបើយោងតាមរបាយការណ៍ក្នុងស្រុក បានបង្ហាញថា មានសកលវិទ្យាល័យប្រមាណជាង ៣០កន្លែង ក្នុងចំណោមសកលវិទ្យាល័យទាំងអស់ ១៣០ នៅចក្រភពអង់គ្លេស មានករណីឆ្លង COVID-19 រហូតមកទល់ពេលនេះ។ ជុំវិញបញ្ហានេះដែរ សារព័ត៌មាន Sky News បានរាយការណ៍ថា សាកលវិទ្យាល័យ Manchester Metropolitan បានបង្គាប់ឲ្យនិស្សិតប្រមាណ ១,៧០០ នាក់ដាក់ខ្លួនឯងឲ្យស្ថិតនៅដាក់ដោយឡែកពីគេ បន្ទាប់ពីករណីឆ្លងចំនួន ១២៧ករណី ត្រូវបានបញ្ជាក់។ ចំណែកកឯសាកលវិទ្យាល័យ Glasgow មានករណីឆ្លងចំនួន ១៧២នាក់ និងនិស្សិតចំនួនជាង ៦០០នាក់ ត្រូវបានដាក់ឲ្យនៅដាច់ដោយឡែក។ ។ គួរជម្រាបថា បើតាមសកលវិទ្យាល័យ បានឲ្យដឹងថា ចង្កោមចម្លងនេះ ដំបូងឡើយត្រូវបានរកឃើញនៅក្នុងសាលស្នាក់នៅរបស់និស្សិតចំនួនពីរកន្លែងនៃសកលវិទ្យាល័យ Glasgow ។ ការផ្ទុះឡើងនេះ មានជាប់ទាក់ទងនឹងពិធីជប់លៀងរបស់ក្រុមនិស្សិតទើបចូលសកលវិទ្យាល័យថ្មីៗ នៅដើមខែកញ្ញានេះ៕ | 2020-09-29T06:13:00+07:00 | freshnewsasia.com | https://m.freshnewsasia.com/index.php/en/internationalnews/172013-2020-09-28-16-13-07.html |
c9999724-d20d-45c0-aaa7-1abe991aec61 | ភរិយាលោក សាយ សំអាល់ ជួបសំណេះសំណាល និងផ្សព្វផ្សាយវិធីបង្ការការពារ ទប់ស្កាត់ លុបបំបាត់ជំងឺគ្រុនចាញ់ និងជំងឺគ្រុនឈាមដល់មន្រ្តីឧទ្យានុរក្ស និងសហគមន៍តំបន់ការពារធម្មជាតិ នៅខេត្តកំពត | លោកស្រី ឌិត និតា ឧត្តមភរិយារបស់លោក សាយ សំអាល់ រដ្ឋមន្រ្តីក្រសួងបរិស្ថាន នាព្រឹកថ្ងៃទី២៨ ខែកញ្ញា ឆ្នាំ២០២០នេះ បានជួបសំណេះសំណាល និងផ្សព្វផ្សាយវិធីបង្ការ ការពារ ទប់ស្កាត់ លុបបំបាត់ជំងឺគ្រុនចាញ់ និងជំងឺគ្រុនចាញ់ដល់មន្រ្តីឧទ្យានុរក្ស និងសហគមន៍តំបន់ការពារធម្មជាតិមកពីខេត្តចំនួន៤ គឺខេត្តកំពត កែប ព្រះសីហនុ និងកោះកុង នៅតំតបន់ទេសចរណ៍ធម្មជាតិបឹងអន្លង់ព្រីង ខេត្តកំពត។ ពិធីនេះក៏មានការអញ្ជើញអមដំណើរពីលោកស្រី ម៉ុម ថានី រដ្ឋលេខាធិការ ក្រសួងបរិស្ថាន និងជាប្រធានសាខាសមាគមនារីកម្ពុជា ដើម្បីសន្តិភាព និងអភិវឌ្ឍន៍ក្រសួងបរិស្ថានរួមជាមួយថ្នាក់ដឹកនាំ និងមន្រ្តីរាជការក្រសួងបរិស្ថាន តំណាងមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ក្រសួងសុខាភិបាល និងគណៈអភិបាលខេត្តកំពត ព្រមទាំងអ្នកពាក់ព័ន្ធមួយចំនួនផងដែរ។ លោកស្រី យូ សុគន្ធ អភិបាលរងខេត្តកំពត បានលើកឡើងពីការយកចិត្តទុកដាក់ពីរាជរដ្ឋាភិបាលលើការអភិវឌ្ឍន៍ប្រទេស ជាពិសេសការគាំពារ និងថែទាំសុខភាពរបស់ប្រជាពលរដ្ឋ ដើម្បីការរស់នៅដោយចីរភាព។ ជាមួយគ្នានេះដែរ ខេត្តកំពតក៏នៅតែប្រឈមនឹងការកើតជំងឺគ្រុនចាញ់ ដែលតម្រូវលប់បំបាត់ឱ្យអស់នៅឆ្នាំ២០២៥ ស្របតាមគោលនយោបាយរបស់រាជរដ្ឋាភិបាល។ លោកវេជ្ជបណ្ឌិត ថូ សុចាន់ថា នាយករងមជ្ឍមណ្ឌលជាតិប្រយុទ្ធនឹងជំងឺគ្រុនចាញ់ ក្រសួងសុខភិបាល បានលើកឡើងថា ជំងឺគ្រុនចាញ់ និងជំងឺគ្រុនឈាមអាចការពារ និងបង្ការបាន ហើយចាំបាច់ត្រូវការចូលរួមពីមន្រ្តីឧទ្យានុរក្ស និងប្រជាពលរដ្ឋចេះធ្វើអនាម័យ និងការយល់ដឹងពីវិធីការពារកុំឱ្យមានមូសខាំ។ ជាមួយគ្នានេះ លោកជំស្រី ម៉ុម ថានី បានលើកឡើងថា ពិធីនៅពេលនេះរៀបចំឡើងបង្ហាញពីការយកចិត្ដទុកដាក់ខ្ពស់របស់ថ្នាក់ដឹកនាំក្រសួងបរិស្ថាន ចំពោះសុខភាព និងសុខុមាលភាពរបស់មន្រ្តីរាជការ និងប្រជាសហគមន៍ ក្នុងតំបន់ការពារធម្មជាតិ ហើយនេះក៏ជាការប្តេជ្ញាចិត្ដខ្ពស់របស់ក្រសួងបរិស្ថាន ក្នុងការចូលរួមជាមួយរាជរដ្ឋាភិបាល ជាពិសេសក្រសួងសុខាភិបាល ដើម្បីលុបបំបាត់ជំងឺគ្រុនចាញ់ទាំងស្រុងពីប្រទេសកម្ពុជានៅឆ្នាំ២០២៥ ស្របតាមផែនការយុទ្ធសាស្ដ្រជាតិលុបបំបាត់ជំងឺគ្រុនចាញ់ឆ្នាំ២០១១-២០២៥។ លោកស្រីបានបន្ថែមថា ការថែទាំសុខភាពឱ្យល្អជារឿងសំខាន់សម្រាប់មន្រ្តីឧទ្យានុរក្ស ជាពិសេសប្រជាសហគមន៍នៅតាមតំបន់ការពារធម្មជាតិ ដើម្បីបុព្វហេតុការពារធនធានធម្មជាតិ សម្រាប់កូនចៅតជំនាន់។ ក្នុងឱកាសនោះ លោកស្រី ឌិត និតា បានវាយតម្លៃខ្ពស់ចំពោះការងាររបស់មន្រ្តីឧទ្យានុរក្ស និងសហគមន៍នៅតាមតំបន់ការពារធម្មជាតិដែលបានចូលរួមការពារ និងអភិរក្សធនធានធម្មជាតិ សម្រាប់កូនចៅជំនាន់ក្រោយ។ លោកស្រីបានបញ្ជាក់ពីការបង្កើនយកចិត្តទុកដាក់ពីក្រសួងបរិស្ថាន ចំពោះទុក្ខលំបាករបស់មន្ត្រីរាជការក៏ដូចជា៖ ការលើកកម្ពស់ស្ថានភាពជីវភាព សមត្ថភាព លទ្ធភាព និងប្រសិទ្ធភាពការងារ តាមរយៈ «គោលនយោបាយស្ដីពីកិច្ចគាំពារមន្ត្រីរាជការក្រសួងបរិស្ថាន»។ ជាមួយគ្នានេះ លោកស្រី ឌិត និតា ក៏បានជំរុញការលើកកម្ពស់ការយល់ដឹងអំពីរបៀបទប់ស្កាត់ ការពារ និងបង្ការជំងឺគ្រុនចាញ់ និងជំងឺគ្រុនឈាមផងដែរ។ សូមបញ្ជាក់ថា លោកស្រី ឌិត និតា និងប្រតិភូក្រសួងបរិស្ថាន ក្រសួងសុខាភិបាល សាខាសមាគមនារី ដើម្បីសន្តិភាព និងអភិវឌ្ឍន៍ក្រសួងបរិស្ថាន និងគណៈអភិបាលខេត្តកំពង់ស្ពឺ បានប្រគល់សម្ភារការពារ និងបង្ការជំងឺគ្រុនចាញ់ គ្រុនឈាម និងដង្កូវព្រូន ដល់មន្រ្តីឧទ្យានុរក្ស និងគណៈកម្មការសហគមន៍តំបន់ការពារធម្មជាតិរួមមាន៖ មុងជ្រលក់ថ្នាំចំនួន ៤៥០មុង ថ្នាំ Paracetamol និងថ្នាំបង្ការជំងឺព្រូន រួមជាមួយអង្ករ ទឹកត្រី ទឹកស៊ីអ៊ីវ គ្រឿងឧបភោគបរិភោគ និងសម្ភារប្រើប្រាស់ជាច្រើនផ្សេងទៀត។ បន្ទាប់ មកលោកស្រី ឌិត និតា និង ប្រតិភូបានចុះពិនិត្យមើលសក្តានុពលទេសចរណ៍ធម្មជាតិ នៃសហគមន៍តំបន់ទេសចរណ៍ធម្មជាតិបឹងអន្លង់ព្រីង នៃស្រុកកំពង់ត្រាច ខេត្តកំពត ផងដែរ៕ | 2020-09-28T21:15:00+07:00 | freshnewsasia.com | https://m.freshnewsasia.com/index.php/en/localnews/171966-2020-09-28-07-15-18.html |
6ce9a03d-6697-4a0b-8731-04251151012d | នាយកដ្ឋានគ្រប់គ្រងសន្ដិសុខឯកជន បើកវគ្គបំប៉នជំនាញភ្នាក់ងារសន្ដិសុខឯកជនឡើងវិញ ក្រោយផ្អាកមួយរយៈដោយសារជំងឺកូវីដ-១៩ | នាយកដ្ឋានគ្រប់គ្រងសន្ដិសុខឯកជន នៃអគ្គស្នងការដ្ឋាននគរបាលជាតិ នៅព្រឹកថ្ងៃទី២៨ ខែកញ្ញា ឆ្នាំ២០២០នេះ បើកវគ្គបំប៉នជំនាញភ្នាក់ងារសន្ដិសុខឯកជន លើកទី២៨ ក្រោយផ្អាកមួយរយៈធំ ដោយសារជំងឺកូវីដ-១៩។ វគ្គបំប៉នជំនាញនេះ ធ្វើឡើងក្រោមអធិបតីភាព លោកឧត្តមសេនីយ៍ឯក លឹម សុខារស្មី ប្រធាននាយកដ្ឋានគ្រប់គ្រងសន្ដិសុខឯកជន។ ជាកិច្ចចាប់ផ្ដើម លោកឧត្តមសេនីយ៍ឯក លឹម សុខារស្មី បានថ្លែងអរគុណដល់សន្ដិភាព ព្រោះថាមានសន្ដិភាពទើបមានអ្វីៗដូចសព្វថ្ងៃនេះ ហើយលោកក៏បានថ្លែងអំណរគុណ និងកោតសរសើរផងដែរ ដល់ភ្នាក់ងារសន្ដិសុខឯកជនទាំងអស់នៅទូទាំងប្រទេស ដែលបានចូលរួមទប់ស្កាត់ និងបង្ការជំងឺកូវីដ-១៩ តាមរយៈការបាញ់អាល់កុលលាងសម្អាតដៃ និងវាស់កម្ដៅមុនចូលធ្វើការ ឬទីកន្លែងផ្សេងៗជាដើម។ ក្នុងឱកាសនោះ លោកឧត្តមសេនីយ៍ឯក លឹម សុខារស្មី បានលើកឡើងថា វគ្គបណ្ដុះបណ្ដាលនេះ ជាឱកាសមួយដ៏សំខាន់ ក្នុងការបំពាក់បំប៉នភ្នាក់ងារ សន្ដិសុខឯកជន ឲ្យមានសមត្ថភាពពេញលេញ ដើម្បីចូលរួមកិច្ចការងារសន្ដិសុខ សណ្ដាប់ធ្នាប់ សុវត្ថិភាព តាមបណ្ដាគោលដៅ និងសង្គមជាតិ ទាំងមូល។ លោកថា វិស័យសន្ដិសុខឯកជន មានការរីកចម្រើនយ៉ាងខ្លាំងស្របតាមប្រទេសជាតិ មានការអភិវឌ្ឍលើគ្រប់វិស័យ ហើយវិស័យនេះ បានចូលរួមថែរក្សា សន្ដិសុខ សណ្ដាប់ធ្នាប់ សុវត្ថិភាព សង្គមជាតិយ៉ាងផុលផុស។ ឧត្តមសេនីយ៍ឯក លឹម សុខារស្មី បានគូសបញ្ជាក់ថា វិស័យសន្តិសុខឯកជន ត្រូវមានគុណភាព និងគុណប្រយោជន៍ខ្ពស់ សម្រាប់កិច្ចការពារថែរក្សាសន្តិសុខ សុវត្ថិភាព និងសណ្តាប់ធ្នាប់សាធារណៈ ដូច្នេះភ្នាក់ងារសន្តិសុខឯកជនទាំងអស់ ត្រូវតែមានសមត្ថភាព ការយល់ដឹង និងមានវិជ្ជាជីវៈច្បាស់លាស់ ដែលជាភ្នាក់ងារសន្តិសុខឯកជន ពោពេញទៅដោយសមត្ថភាពពេញលេញ ទើបអគ្គស្នងការដ្ឋាននគរបាលជាតិ ដែលមាន នាយកដ្ឋានគ្រប់គ្រប់គ្រងសន្តិសុខឯកជន ជាសេនាធិការ ធ្វើការរៀបចំវគ្គបំប៉នជំនាញនេះឡើង ក្នុងគោលបំណងសំខាន់ គឺស្វែងយល់អំពីភារកិច្ច និងកាតព្វកិច្ចរបស់វិស័យសន្តិសុខឯកជន លើការងារថែរក្សាសន្តិសុខ សណ្តាប់ធ្នាប់ និងពង្រឹងសមត្ថភាពភ្នាក់ងារសន្តិសុខឯកជន ឲ្យកាន់តែល្អប្រសើរឡើង សំដៅធ្វើឲ្យមានប្រសិទ្ធិភាពខ្ពស់ក្នុងកិច្ចការពារសន្តិសុខសង្គម។ លោកឧត្តមសេនីយ៍ឯក លឹម សុខារស្មី បានបន្ថែមថា នេះជាលើកទី២៨ ដែលនាយកដ្ឋានគ្រប់គ្រងសន្តិសុខឯកជន រៀបចំបើកវគ្គបំប៉នជំនាញ ភ្នាក់ងារសន្តិសុខឯកជន ដល់ភ្នាក់ងារសន្តិសុខឯកជនបម្រើសេវាកម្ម និងមិនបម្រើសេវាកម្ម។ ដោយយោងតាមស្មារតីសេចក្តីណែនាំរបស់ក្រសួងមហាផ្ទៃ ក៏ដូចជាអនុក្រឹត្យស្តីពីការគ្រប់គ្រងសន្តិសុខឯកជន ក្នុងការគ្រប់គ្រង និងកសាងសមត្ថភាព បង្កើនចំណេះដឹង ផ្តល់បទពិសោធន៍បច្ចេកទេស ដែនកំណត់ភារកិច្ច ទទួលខុសត្រូវ កិច្ចសហការផ្តល់កម្លាំងជំនួយរវាងសន្តិសុខឯកជន និងអាជ្ញាធរមានសមត្ថកិច្ច ក្នុងការចូលរួមថែរក្សាសន្តិសុខសណ្តាប់ធ្នាប់សង្គម។ នៅក្នុងវគ្គបំប៉នជំនាញនេះ សិក្ខាកាមទាំងអស់នឹងទទួលបានចំណេះដឹងលើប្រធានបទសំខាន់ៗ ដែលយើងទាំងអស់គ្នាកំពុងតែជួបប្រទះ និងប្រឈមជាប្រចាំថ្ងៃ ក្នុងការអនុវត្តការងារដូចជា៖ តួនាទី និងការទទួលខុសត្រូវរបស់ភ្នាក់ងារសន្តិសុខឯកជន វិធីសាស្រ្តការពារគោលដៅ ច្បាប់ចរាចរណ៍ផ្លូវគោក របៀបផ្តល់ជំនួយ និងសហការជាមួយសមត្ថកិច្ច ការស្វែងយល់អំពីក្រមព្រហ្មទណ្ឌ និងក្រមនីតិវិធីព្រហ្មទណ្ឌ វិធានការបង្ការពន្លត់អគ្គីភ័យ និងការជម្លៀសខ្លួនចេញពីអគ្គីភ័យ និងកិច្ចសហការការពារកន្លែងកើតហេតុ ជាដើម។ លោកឧត្តមសេនីយ៍ឯក លឹម សុខារស្មី សង្ឃឹមយ៉ាងមុតមាំថា សិក្ខាកាមទាំងអស់នឹងខិតខំប្រឹងប្រែង យកចិត្តទុកដាក់ ត្រង់ត្រាប់ស្តាប់វាលឃ្មិនពន្យល់ ហើយក្រេបយកចំណេះដឹងទាំងនេះ ទៅបំពេញតួនាទីរបស់ខ្លួន ក្នុងផ្លូវវិជ្ជ មានប្រកបដោយប្រសិទ្ធិភាពខ្ពស់ ដើម្បីការពារផលប្រយោជន៍ឯកជន សារធារណៈ និងសង្គមជាតិយើងទាំងមូល៕ | 2020-09-28T19:11:00+07:00 | freshnewsasia.com | https://m.freshnewsasia.com/index.php/en/localnews/171943-2020-09-28-05-11-09.html |
5d32465a-f111-4a75-860a-87f64682c856 | BREAKING: ចំនួនករណីឆ្លងជំងឺកូវីដ-១៩ នៅទូទាំងប្រទេសឥណ្ឌា លោតដល់ជាង៦លាននាក់ហើយ! (Video inside) | តាមទិន្នន័យចុងក្រោយដែលត្រូវបានចេញផ្សាយ ដោយក្រសួងសុខាភិបាលឥណ្ឌា នៅថ្ងៃចន្ទនេះបានឲ្យដឹងថា ករណីឆ្លង COVID-19 នៅទូទាំងប្រទេសបានកើនដល់ ៦,០៧៤,៧០២ករណីហើយ ក្នុងនោះមនុស្ស ៩៥,៥៤២នាក់បានស្លាប់។ នេះបើតាមការដកស្រង់ដោយសារព័ត៌មានចិនស៊ីនហួរ នាព្រឹកថ្ងៃចន្ទ ទី២៨ ខែកញ្ញា ឆ្នាំ២០២០។ អាជ្ញាធរសុខាភិបាលឥណ្ឌាបានឲ្យដឹងថា ក្នុងរយៈពេល ២៤ម៉ោងប៉ុណ្ណោះ ខ្លួនបានរកឃើញករណីឆ្លងថ្មីៗចំនួន ៨២,១៧០ករណីបន្ថែមទៀត និងមនុស្ស ១,០៣៩នាក់បន្ថែមបានស្លាប់។ ដោយឡែកមនុស្សច្រើនជាង ៥លាននាក់បានជាសះស្បើយឡើងវិញ ខណៈដែលអ្នកជំងឺដែលកំពុងតែសម្រាកព្យាបាល នៅក្នុងមន្ទីរពេទ្យនាពេលបច្ចុប្បន្ននៅសល់ ៩៦២,៦៤០នាក់។ គួរជម្រាបថា យោងតាមតួលេខរបស់ក្រុមប្រឹក្សាស្រាវជ្រាវវេជ្ជសាស្ត្រឥណ្ឌា (ICMR) បានឲ្យដឹងថា ប្រទេសឥណ្ឌាបានធ្វើតេស្តរកជំងឺ COVID-19 លើមនុស្សជិត ៧២លាននាក់ ក្នុងនោះសំណាកពីមនុស្សច្រើនជាង ៧០ម៉ឺននាក់ត្រូវបានពិនិត្យ កាលពីថ្ងៃអាទិត្យម្សិលមិញ។ បើពិនិត្យទៅលើតួលេខនៃករណីឆ្លងសរុបខាងលើនេះ ឥណ្ឌាស្ថិតនៅក្រោមអាមេរិកតែជាង ១លាននាក់ប៉ុណ្ណោះ ប៉ុន្តែចំនួនអ្នកស្លាប់នៅអាមេរិកមានលើសឥណ្ឌារហូតដល់ជាង ២ដង៕ | 2020-09-28T18:49:00+07:00 | freshnewsasia.com | https://m.freshnewsasia.com/index.php/en/internationalnews/171938-2020-09-28-04-49-52.html |
670a50b0-597b-4a65-b4d9-56c6247175b4 | TOP NEWS: ថ្ងៃនេះក្រសួងសុខាភិបាលប្រកាសពីការជាសះស្បើយ អ្នកជំងឺកូវីដ១៩ម្នាក់ និងមិនមានរកឃើញករណីឆ្លងថ្មីនោះទេ ! (Video inside) | ក្រសួងសុខាភិបាល នៅព្រឹកថ្ងៃទី២៨ ខែកញ្ញា ឆ្នាំ២០២០នេះ បានចេញសេចក្ដីប្រកាសព័ត៌មាន បញ្ជាក់ពីការព្យាបាល ជាសះស្បើយអ្នកជំងឺកូវីដ១៩ម្នាក់ និងមិនមានរកឃើញករណីឆ្លងថ្មីនោះឡើយ។ សេចក្តីប្រកាសព័ត៌មាន ដែលអង្គភាពព័ត៌មាន Fresh News ទទួលបានមុននេះបន្តិចបានបញ្ជាក់ថា អ្នកជាសះស្បើយជា បុរសជនជាតិអង់គ្លេសអាយុ ៥៤ឆ្នាំ មានអាសយដ្ឋានស្នាក់នៅ Apartment មួយកន្លែង ក្នុងសង្កាត់បឹងកក់២ រាជធានីភ្នំពេញ ជាអ្នកធ្វើដំណើរមកពីប្រទេសអង់គ្លេស ដោយឆ្លងកាត់ប្រទេសហូឡង់ ហើយបានបន្តជើងហោះហើរនៅ ប្រទេសកូរ៉េខាងត្បូង មកដល់កម្ពុជានៅថ្ងៃទី១១ ខែកញ្ញា ឆ្នាំ២០២០ ត្រូវបានព្យាបាលជាសះស្បើយ ដោយទទួលបាន លទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង ០៧:០០ព្រឹក ថ្ងៃទី២៨ ខែកញ្ញា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា មានរកឃើញ អ្នកមានវីរុសកូវីដ-១៩ មានចំនួនសរុប ២៧៦នាក់ ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន២៧៥នាក់ និងអ្នកកំពុងសម្រាកព្យាបាល នៅមន្ទីរពេទ្យខេត្តសៀមរាបចំនួន០១នាក់៕ | 2020-09-28T15:35:00+07:00 | freshnewsasia.com | https://m.freshnewsasia.com/index.php/en/localnews/171921-2020-09-28-01-35-27.html |
73581b99-37a3-45cb-b194-a4f23cf3cfcb | ដឹងខុសច្បាប់ដែរ! តែដើម្បីជីវភាព នៅតែប្រថុយឆ្លងដែន ទៅរកការងារធ្វើ | ប្រជាពលរដ្ឋខ្មែរចំនួន៧នាក់ ក្នុងនោះប្រុស២ស្រី៤ និងកុមារាម្នាក់ ប្រថុយឆ្លងដែនចូលក្នុងទឹដីថៃ ត្រូវបានទាហានឈុតខ្មៅថៃ កងរយ១២០៥ សហការជាមួយកម្លាំងជំនាញស្រុកអារញ្ញ ចាប់ខ្លួននៅបន្ទាត់ព្រំដែនក្នុងស្រុកអារញ្ញ កាលពីថ្ងៃទី២៧ ខែកញ្ញា ឆ្នាំ២០២០។ នេះបើយោងតាមកាចុះផ្សាយលើគេហទំព័រនិងកាសែតក្នុងស្រុកថៃ បានចុះផ្សាយនៅថ្ងៃទី២៨ ខែកញ្ញា ឆ្នាំ២០២០នេះ ។ ពលរដ្ឋខ្មែរចំនួន៧នាក់ខាងលើ បានប្រាប់សមត្ថកិច្ចថៃ ថា ដោយសារបញ្ហាកូវីដ ពួកគាត់គ្មានការងារធ្វើ ហើយគ្រួសារជួបប្រទះការខ្វះខាត ទើបបបួលគ្នាបង្ខំចិត្តលួចឆ្លងដែនខុសច្បាប់ ដើម្បីទៅរកការងារធ្វើនៅចំណុចផ្សាររុងក្លឿ ក្នុងទឹកដីថៃ។ ក្រោយឃាត់ខ្លួន ប្រជាពលរដ្ឋទាំងនេះត្រូវសមត្ថកិច្ចថៃ នាំយកទៅបន្ទាយទាហានកងរយ១២០៥ ដើម្បីសាកសួរបន្ត មុនបញ្ជូនទៅឲ្យអាជ្ញាធរ និងសមត្ថកិច្ចកម្ពុជា តាមច្រកកិច្ចព្រមព្រៀងMOU ច្រករបៀងអូរបីជាន់ ក្នុងស្រុកអូរជ្រៅ ខេត្តបន្ទាយមានជ័យ៕ | 2020-09-28T15:00:30+07:00 | kbnnews.com | https://kbn.news/archives/183019 |
5b579b1d-4aac-4940-8f84-ceca22615e98 | ក្រសួងសុខាភិបាលអំពាវនាវជាថ្មីទៀតមាតាបិតា និងអាជ្ញាធរចូលរួមទប់ស្កាត់ការរីករាលដាលជំងឺគ្រុនឈីក | ក្រសួងសុខាភិបាលអំពាវនាវជាថ្មីទៀតដល់មាតាបិតា និងអាជ្ញាធរពាក់ព័ន្ធចូលរួមទប់ស្កាត់ការរីករាលដាលនៃជំងឺគ្រុនឈីក (CHIK= Chikungunya) ដែលកំពុងរីករាលដាលនៅកម្ពុជា ជាពិសេស នៅតំបន់ជនបទ។ ជាមួយគ្នានេះក្រសួងបានដាក់ចេញវិធានការសំខាន់មួយចំនួន ដែលត្រូវការពារចាំបាច់ និង បច្ចុប្បន្នភាព នៃជំងឺគ្រុនឈីកនេះ។ ក្នុងនោះរួមមាន បង្ការកុំឲ្យមូសខ្លាញីខាំ ហើយចូលរួមកម្ចាត់ជម្រកសត្វមូស។ អាណាព្យាបាល កុមារគ្រប់រូប រួមទាំងអាជ្ញាធរមូលដ្ឋានផង ត្រូវសកម្មកម្ចាត់ដង្កូវទឹក នៅតាមទីកន្លែងដែលមានទឹកដក់។ សេចក្ដីប្រកាសដដែល ក៏ តម្រូវឲ្យគ្រប់គ្នាប្រកាន់ខ្ជាប់នូវទម្លាប់រស់នៅស្អាត ធ្វើអនាម័យផ្ទះសម្បែង ផ្ទះមានពន្លឺចេញចូល ទុកដាក់របស់របរ សំលៀកបំពាក់ក្នុងក្រៅផ្ទះ ឱ្យមានសណ្ដាប់ធ្នាប់ លុបបំបាត់ព្រៃស៊ុបទ្រុបជុំវិញផ្ទះ ដើម្បីកាត់បន្ថយជម្រកសត្វមូស។ នៅពេលថ្ងៃ ត្រូវស្លៀកសំលៀកបំពាក់មានដៃវែងជើងវែង គេងក្នុងមុងជាប្រចាំ ទាំងថ្ងៃទាំងយប់ និងមិនត្រូវអង្គុយលេងនៅជិតទីកន្លែង ងងឹតៗ នោះឡើយ។ បើសិនមាន ករណីមានរោគសញ្ញាក្ដៅខ្លួនខ្លាំងភ្លាមៗ ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលជាមួយគ្រូពេទ្យជំនាញជាបន្ទាន់។ ក្រសួងសុខាភិបាលក៏ជំរុញឲ្យគ្រប់មន្ទីរសុខាភិបាលរាជធានីខេត្តទាំង ២៥ ត្រូវមានកិច្ចសហការជាមួយផ្នែកពាក់ព័ន្ធទាំងអស់ និងអង្គការដៃគូអភិវឌ្ឍន៍ នៅក្នុងសមត្ថកិច្ចរបស់ខ្លួន ដើម្បីពិនិត្យ និងដាក់ចេញនូវវិធានការនានា ព្រមទាំងជំរុញការផ្សព្វផ្សាយសារអប់រំសុខភាពទប់ស្កាត់ការរាតត្បាតជំងឺគ្រុនឈីក និងគ្រុនឈាម និងចលនាឱ្យមានការគាំទ្រ ចូលរួមយ៉ាងសកម្ម និងទូលំទូលាយក្នុងការប្រយុទ្ធនឹងជំងឺគ្រុនឈីក និងគ្រុនឈាមនេះ។ ការចេញវិធានការនេះ ស្របពេលដែល ប្រជាពលរដ្ឋប្រមាណជិត ១រយនាក់ រស់នៅភូមិពាមស្តី ឃុំព្រែកឫស្សី ស្រុកល្វាឯម ខេត្តកណ្ដាល កំពុងមានបញ្ហាឆ្លងជំងឺគ្រុនឈីក។ ក្រសួងសុខាភិបាល បានធ្វើបច្ចុប្បន្នព័ត៌មានអំពីការរីករាលដាលនៃជំងឺគ្រុនឈីកនេះ កាលពីថ្ងៃទី២៧ កញ្ញាម្សិលមិញ បានឲ្យដឹងថា ក្រសួងរកឃើញថា គិតត្រឹមថ្ងៃទី២៧កញ្ញា មានមនុស្សសរុបចំនួនជិត ៦ពាន់នាក់ (៥.៩៩៨) កំពុងសង្ស័យមានជំងឺគ្រុនឈីកនេះ ហើយភាគច្រើនបានកើតនៅខេត្តសៀមរាប តាកែវ និងព្រះវិហារ។ ក្រសួងសុខាភិបាលឲ្យដឹងទៀតថា ការចម្លងជំងឺគ្រុនឈីកនេះ មានសមាមាត្រខុសគ្នា តាមក្រុមអាយុ ហើយបើយោងតាមរបាយការណ៍តាមប្រព័ន្ធឃ្លាំមើលជំងឺគ្រុនឈាម បង្ហាញថា ៥៤ភាគរយ នៃករណីទាំងនោះជាមនុស្សពេញវ័យ ៣១ភាគរយ ជាកុមារអាយុ ៥ឆ្នាំឡើង និង ១៥ភាគរយ ជាកុមារអាយុក្រោម ៥ឆ្នាំ៕ | 2020-09-28T12:33:00+07:00 | rfa.org | https://www.rfa.org/khmer/news/health/chick-fever-cases-increase-in-cambodia-09282020004640.html |
7dd2f97d-3c4b-4268-8994-115dd7818b42 | ដំណឹងរីករាយ! ក្រសួងសុខាភិបាលប្រកាសថា មិនមានអ្នកវិជ្ជមានជំងឺកូវីដ-១៩ថ្មីទេ មានតែជនជាតិអង់គ្លេសម្នាក់ ជាសះស្បើយ | ក្រសួងសុខាភិបាល បានប្រកាសព័ត៌មានថា៖ គិតត្រឹមម៉ោង០៧:០០ព្រឹក ថ្ងៃទី២៨ ខែកញ្ញា ឆ្នាំ២០២០នេះ មិនមានអ្នកវិជ្ជមានជំងឺកូវីដ-១៩ថ្មីទេ គឺមានករណីជនជាតិអង់គ្លេសម្នាក់ ជាសះស្បើយ នៅថ្ងៃទី២៧ ខែកញ្ញា ឆ្នាំ២០២០។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបពីស្ថានភាពជំងឺកូវីដ-១៩ នៅកម្ពុជា ដូចខាងក្រោមនេះ ៖ ១. ស្ថានភាពជំងឺកូវីដ-១៩ នៅទូទាំងប្រទេស ៖ គិតត្រឹមម៉ោង ០៧:០០ព្រឹក ថ្ងៃទី ២៨ ខែកញ្ញា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាមាន៖ – ចំនួនអ្នកព្យាបាល ជាសះស្បើយសរុបទូទាំងប្រទេស មានចំនួន ២៧៥នាក់ (ស្មើនឹង ៩៩,៦៤% ធៀបនឹងចំនួន – អ្នកមានវីរុសកូវីដ-១៩ មានចំនួនសរុប ២៧៦នាក់ (ស្រី្ត ៥៤នាក់ និងបុរស ២២២នាក់) -អ្នកមានវីរុសកូវីដ-១៩ទាំងអស់ នៅក្នុងចំនួននេះមានស្រី ៥៤នាក់ និងបុរស ២២១នាក់ – អ្នកកំពុងសម្រាកព្យាបាលនៅមន្ទីរពេទ្យខេត្តសៀមរាប ចំនួន០១នាក់។ ២. ករណីជាសះស្បើយ ៖ ចំនួន០១នាក់ គឺបុរសជនជាតិអង់គ្លេសអាយុ ៥៤ឆ្នាំ មានអាសយដ្ឋានស្នាក់នៅ Apartment មួយកន្លែង ក្នុងសង្កាត់បឹងកក់២ រាជធានី ភ្នំពេញ ជាអ្នកធ្វើដំណើរមកពីប្រទេសអង់គ្លេស ដោយឆ្លងកាត់ប្រទេសហូឡង់ ហើយបានបន្តជើងហោះហើរនៅ ប្រទេសកូរ៉េខាងត្បូង មកដល់កម្ពុជានៅថ្ងៃទី១១ ខែកញ្ញា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកកូវីដ-១៩ចំនួន ០២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ -សូវៀត៕ | 2020-09-28T11:11:35+07:00 | kbnnews.com | https://kbn.news/archives/182956 |
a55f8f91-8ee7-4cc6-b60f-8350f2990cf7 | ប៉ូលិសថៃ ឃាត់ខ្លួនពលករខ្មែរ២៣នាក់ ឆ្លងដែនខុសច្បាប់ | រាជធានីបាងកក៖ ប្រជាពលរដ្ឋខ្មែរឆ្លងដែន ដោយខុសច្បាប់ ចូលទៅទឹកដីថៃ ក៏ត្រូវប៉ូលិសខេត្តស្រះកែវ បានឃាត់ខ្លួនពួកគេ ចំនួន១៣នាក់ នៅតាមព្រំដែន នៃខេត្ដនេះ តែបើគិតក្នុងរយ:ពេល២សប្ដាហ៍កន្លងមកនេះ អាជ្ញាធរថៃ បាន ឃាត់ខ្លួនពលរដ្ឋខ្មែរចំនួន២៣នាក់។ បើតាមសារព័ត៌មានថៃ Phuket Gazette បានផ្សាយ កាលពីថ្ងៃទី២៧ ខែ កញ្ញា ឆ្នាំ២០២០ ថា ប៉ូលិសថៃ បានចាប់ខ្លួន ជនអន្ដោប្រវេសន៍ជាជនជាតិខ្មែរ ចំនួន១៣នាក់ ឆ្លងដែនដោយខុសច្បាប់ ចូលមកក្នុងប្រទេសថៃ នៅតាម ព្រំដែន ខេត្ដស្រះកែវ ( Sa Kaeo) ។ ការឃាត់ខ្លួនពួកគេនេះ បានធ្វើឡើង នៅវេលាម៉ោង២រំលងអធ្រាត្រ នៅភូមិ Ban Nong Phai ឃុំ Ta Phraya ខេត្តស្រះកែវ។ ប៉ូលិស បានឲ្យដឹងថា ជនអន្ដោប្រវេសន៍ទាំងនេះ បានឆ្លងដែន ដោយខុស ច្បាប់ ចូលមកក្នុងប្រទេសថៃ តាមរយ:មេខ្យល់ ហើយមានជនជាតិថៃ ជាអ្នកបើករថយន្ដទៅចាំទទួល។ រីឯជនជាតិខ្មែរទាំងនេះ នឹងត្រូវគេដឹកទៅកាន់ Nonthaburi ក្រុងបាងកក និង Nakhon Nayok ហើយខេត្តដទៃទៀត។ បើតាមសម្ដីពលករទាំងនោះ បានប្រាប់ប៉ូលិសថៃថា ពួកគេត្រូវបង់លុយចំនួន៣០០០បាត (លុយថៃ) ទៅឲ្យមេខ្យល់ សម្រាប់ការនាំឆ្លងដែនចូលមកក្នុងប្រទេសថៃ។ ប៉ូលិសថៃ បានបញ្ជាក់ថា ជនអន្ដោប្រវេសន៍ ជាជនជាតិខ្មែរទាំងនេះ នឹងត្រូវបញ្ជូនទៅកាន់ស្ថានីយប៉ូលិសTa Phraya ដើម្បីចោទប្រកាន់តាមផ្លូវច្បាប់។ ប៉ុន្ដែទោះជាយ៉ាងណាក៏ដោយ គេនៅមិនទាន់ដឹងថា អ្នកបើកបរជាជនជាតិថៃ ដែលដឹកជញ្ជូនជនអន្ដោប្រវេសន៍ខុសច្បាប់នោះ នឹងត្រូវប្រឈមមុខនឹងការចោទប្រកាន់ដែរ ឬយ៉ាងណានោះទេ។ ប៉ុន្ដែបើគិតក្នុងរយ:ពេល២សប្ដាហ៍កន្លងមកនេះ អាជ្ញាធរថៃបានចាប់ខ្លួនជនអន្ដោប្រវេសន៍ខ្មែរចំនួន២៣នាក់រួចមកហើយ។ រហូតមកដល់ពេលនេះ អាជ្ញាធរថៃបានបង្កើនការត្រួតពិនិត្យ នៅតាមព្រំដែនជាមួយនឹងប្រទេសជិតខាងយ៉ាងខ្លាំង ក្រោយផ្ទុះការរាតត្បាត នៃវីរុសកូរ៉ូណាកាន់តែច្រើនឡើង នៅក្នុងប្រទេសមីយ៉ាន់ម៉ា។ សកម្មភាពរបស់អាជ្ញាធរថៃបែបនេះ ក៏ដោយសារតែថៃមានការភ័យខ្លាច អំពីរលកទី២ នៃកូវីដ១៩នេះ៕ | 2020-09-28T10:15:52+07:00 | kbnnews.com | https://kbn.news/archives/182927 |
71f82fc7-9c4d-4507-adaa-756ab62c6c92 | មនុស្សប្រមាណ ៩០នាក់ ត្រូវបានរកឃើញថា ប៉ះពាល់ជាមួយបុរសជនជាតិហុងគ្រីដែលផ្ទុកជំងឺកូវីដ-១៩ | ក្រសួងសុខាភិបាល នៅថ្ងៃទី២៧ កញ្ញា នេះ ប្រកាសថា រកឃើញមនុស្សប្រមាណ ៩០នាក់ដែលបានពាក់ព័ន្ធជាមួយបុរសជនជាតិហុងគ្រី អាយុ ៧០ឆ្នាំ មានផ្ទុកជំងឺកូវីដ-១៩ ក្រោយបុរសរូបនេះ បានបាត់ខ្លួន និងរកឃើញវិញ នៅក្នុងផ្ទះវីឡាមួយកន្លែងក្នុងក្រុងសៀមរាបដែលជាកន្លែងធ្វើចត្តាឡីស័ក។ មន្ត្រីសង្គមស៊ីវិលស្នើឲ្យរដ្ឋាភិបាលរឹតបន្តឹងវិធានការបន្ថែមទៀតចំពោះការខ្វះចន្លោះប្រហោងក្នុងការគ្រប់គ្រងនៅមណ្ឌលចត្តាឡីស័ក។ ក្រសួងសុខាភិបាលឱ្យដឹងតាមសេចក្ដីប្រកាសព័ត៌មានថា អ្នកដែលបានប៉ះពាល់ផ្ទាល់ជាមួយបុរសជនជាតិហុងគ្រី មានផ្ទុកជំងឺកូវីដ-១៩ នេះ រួមមាន ភរិយារបស់លោកជាជនជាតិខ្មែរ និងអ្នករត់កង់បីនៅខេត្តសៀមរាប ត្រូវបានដាក់ឲ្យធ្វើចត្តាឡីស័កនៅមន្ទីរពេទ្យខេត្តសៀមរាប ដោយលទ្ធផលធ្វើតេស្តលើកទី១ អវិជ្ជមានជំងឺកូវីដ-១៩ កាលពីថ្ងៃទី២៦ កញ្ញា។ រីឯ ភរិយា និងកូន ២នាក់ របស់អ្នករត់កង់បីរូបនេះ ត្រូវបានដាក់ឲ្យធ្វើចត្តាឡឺស័កនៅផ្ទះ ១៤ថ្ងៃ ដើម្បីតាមដានសុខភាពបន្ត។ ចំពោះអ្នកបម្រើការនៅគ្រឹះស្ថានអង្គរខេត្តសៀមរាប ដែលជាកន្លែងអ្នកជំងឺចូលទៅទិញផ្ទាំងគំនូរនោះ ក្រសួងបញ្ជាក់ថា មិនមានការប៉ះពាល់ច្រើនទេ ដោយសារអ្នកជំងឺបានពាក់ម៉ាស់ ហើយក្រុមគ្រូពេទ្យកំពុងតាមដានបន្ត។ ចំណែកអ្នកបើកតាក់ស៊ីនៅរាជធានីភ្នំពេញ ដែលបានដឹកបុរសជនជាតិហុងគ្រីកាលពីថ្ងៃទី១៦ កញ្ញា ត្រូវបានគ្រូពេទ្យយកសំណាកទៅវិភាគ ដោយរង់ចាំលទ្ធផលតេស្តនៅល្ងាចនេះ និងណែនាំឲ្យធ្វើចត្តាឡីស័កនៅផ្ទះរបស់គាត់ហើយ។ អ្នកដំណើរចំនួន ៨៤នាក់ផ្សេងទៀត ដែលធ្វើដំណើរតាមជើងហោះហើរជាមួយបុរសជនជាតិហុងគ្រីរូបនេះ ក្រុមការងាររបស់ក្រសួងសុខាភិបាល កំពុងទំនាក់ទំនងពួកគេ ដើម្បីធ្វើតេស្តជាលើកទី២ បណ្តើរៗ។ អ្នករត់រ៉ឺម៉កកង់បីនៅខេត្តសៀមរាបមួយរូប លោក រ៊ុំ សុធា បារម្ភថា ជំងឺកូវីដ-១៩ អាចនឹងផ្ទុះឡើងជាថ្មីម្តងទៀត នៅខេត្តសៀមរាប បន្ទាប់ពីរកឃើញករណីទី២ លើជនបរទេសរូបនេះ ដែលបានបាត់ខ្លួនពីមណ្ឌលចត្តាឡីស័ក។ លោកបារម្ភពីសុវត្ថិភាពផ្ទាល់ខ្លួនរបស់លោកផងដែរ ក្នុងការដឹកភ្ញៀវទេសចរ និងទំនាក់ទំនងជាមួយពលរដ្ឋដទៃ ដោយសារលោកមើលឃើញថា ការគ្រប់គ្រងនៅមណ្ឌលចត្តាឡីស័ក ហាក់នៅមានការធ្វេសប្រហែសខ្លាំងដែលបណ្ដោយឲ្យអ្នកដែលកំពុងធ្វើចត្តាឡីស័កអាចរត់គេចខ្លួន និងដើរហើរនៅខាងក្រៅដោយសេរីបាន។ លោកសង្កត់ធ្ងន់ថា ការផ្សព្វផ្សាយរបស់ក្រសួងសុខាភិបាលទូលំទូលាយ ប៉ុន្តែការអនុវត្តពុំមានប្រសិទ្ធភាពនោះទេ។ លោកបន្តថា ពលរដ្ឋនៅក្នុងខេត្តសៀមរាបហាក់មិនសូវយកចិត្តទុកដាក់ក្នុងអនុវត្តវិធានការរបស់រដ្ឋាភិបាលក្នុងការការពារខ្លួនពីជំងឺនេះផងដែរ៖ អាស៊ីសេរីបានព្យាយាមទាក់ទងទៅ ស្នងការខេត្តសៀមរាប លោក ទិត្យ ណារ៉ុង ដើម្បីសុំការបញ្ជាក់បន្ថែមរឿងនេះ ប៉ុន្តែមិនមានអ្នកទទួលនោះទេ។ ប្រធានមជ្ឈមណ្ឌលប្រជាពលរដ្ឋ ដើម្បីការអភិវឌ្ឍន៍ និងសន្តិភាព លោក យង់ គឹមអេង មានប្រសាសន៍ថា រដ្ឋាភិបាលត្រូវមានវិធានការត្រួតពិនិត្យ និងរឹតបន្តឹងបន្ថែមទៀត នៅតាមមណ្ឌលចត្តាឡីស័ក ដើម្បីបង្ការការឆ្លងរីករាលដាលទៅក្នុងសហគមន៍ ដោយធ្វើការផាកពិន័យលើបុគ្គលដែលលួចរត់ចេញអំឡុងពេលធ្វើចត្តាឡីស័ក បង្កើនការធ្វើចត្តាឡីស័ក ១៤ថ្ងៃបន្តទៀតលើបុគ្គលដែលលួចរត់ និងពិនិត្យមើលលើការគ្រប់គ្រងរបស់មន្ត្រីនៅតាមមណ្ឌលចត្តាឡីស័ក។ លោកបន្តថា រដ្ឋាភិបាលគួរលើកទឹកចិត្តបុរសជនជាតិហុងគ្រីរូបនោះឲ្យឆ្លើយនូវការពិតថា លោកបានធ្វើដំណើរទៅកន្លែងណាខ្លះ ឬប៉ះពាល់ជាមួយនរណាខ្លះ ដើម្បីចាត់វិធានការណ៍បន្ថែម៖ គិតត្រឹមថ្ងៃទី២៧ កញ្ញា ចំនួនអ្នកផ្ទុកជំងឺកូវីដ-១៩ សរុបទូទាំងប្រទេសកើនដល់ចំនួន ២៧៦នាក់ ក្នុងនោះអ្នកជាសះស្បើយ ២៧៤នាក់ និងអ្នកកំពុងសម្រាកព្យាបាលនៅក្នុងមន្ទីរពេទ្យមានចំនួន ២នាក់៕ | 2020-09-28T09:10:00+07:00 | rfa.org | https://www.rfa.org/khmer/news/health/siem-reap-authorities-found-people-contracted-with-positive-covid-19-hungarian-man-09272020213553.html |
a66b0d50-fb0a-43aa-8bd2-cab224dff46c | ប៉ូលិសឃាត់ខ្លួនពលករខ្មែរ២៣នាក់ ឆ្លងដែនចូលទឹកដីថៃ | រាជធានីបាងកក៖ ប្រជាពលរដ្ឋខ្មែរឆ្លងដែន ដោយខុសច្បាប់ ចូលទៅទឹកដីថៃ ក៏ត្រូវប៉ូលិសខេត្តស្រះកែវ បានឃាត់ខ្លួនពួកគេ ចំនួន១៣នាក់ នៅតាមព្រំដែន នៃខេត្ដនេះ តែបើគិតក្នុងរយ:ពេល២សប្ដាហ៍កន្លងមកនេះ អាជ្ញាធរថៃ បាន ឃាត់ខ្លួនពលរដ្ឋខ្មែរចំនួន២៣នាក់។ បើតាមសារព័ត៌មានថៃ Phuket Gazette បានផ្សាយ កាលពីថ្ងៃទី២៧ ខែ កញ្ញា ឆ្នាំ២០២០ ថា ប៉ូលិសថៃ បានចាប់ខ្លួន ជនអន្ដោប្រវេសន៍ជាជនជាតិខ្មែរ ចំនួន១៣នាក់ ឆ្លងដែនដោយខុសច្បាប់ ចូលមកក្នុងប្រទេសថៃ នៅតាម ព្រំដែន ខេត្ដស្រះកែវ ( Sa Kaeo) ។ ការឃាត់ខ្លួនពួកគេនេះ បានធ្វើឡើង នៅវេលាម៉ោង២រំលងអធ្រាត្រ នៅភូមិ Ban Nong Phai ឃុំ Ta Phraya ខេត្តស្រះកែវ។ ប៉ូលិស បានឲ្យដឹងថា ជនអន្ដោប្រវេសន៍ទាំងនេះ បានឆ្លងដែន ដោយខុស ច្បាប់ ចូលមកក្នុងប្រទេសថៃ តាមរយ:មេខ្យល់ ហើយមានជនជាតិថៃ ជាអ្នកបើករថយន្ដទៅចាំទទួល។ រីឯជនជាតិខ្មែរទាំងនេះ នឹងត្រូវគេដឹកទៅកាន់ Nonthaburi ក្រុងបាងកក និង Nakhon Nayok ហើយខេត្តដទៃទៀត។ បើតាមសម្ដីពលករទាំងនោះ បានប្រាប់ប៉ូលិសថៃថា ពួកគេត្រូវបង់លុយចំនួន៣០០០បាត (លុយថៃ) ទៅឲ្យមេខ្យល់ សម្រាប់ការនាំឆ្លងដែនចូលមកក្នុងប្រទេសថៃ។ ប៉ូលិសថៃ បានបញ្ជាក់ថា ជនអន្ដោប្រវេសន៍ ជាជនជាតិខ្មែរទាំងនេះ នឹងត្រូវបញ្ជូនទៅកាន់ស្ថានីយប៉ូលិសTa Phraya ដើម្បីចោទប្រកាន់តាមផ្លូវច្បាប់។ ប៉ុន្ដែទោះជាយ៉ាងណាក៏ដោយ គេនៅមិនទាន់ដឹងថា អ្នកបើកបរជាជនជាតិថៃ ដែលដឹកជញ្ជូនជនអន្ដោប្រវេសន៍ខុសច្បាប់នោះ នឹងត្រូវប្រឈមមុខនឹងការចោទប្រកាន់ដែរ ឬយ៉ាងណានោះទេ។ ប៉ុន្ដែបើគិតក្នុងរយ:ពេល២សប្ដាហ៍កន្លងមកនេះ អាជ្ញាធរថៃបានចាប់ខ្លួនជនអន្ដោប្រវេសន៍ខ្មែរចំនួន២៣នាក់រួចមកហើយ។ រហូតមកដល់ពេលនេះ អាជ្ញាធរថៃបានបង្កើនការត្រួតពិនិត្យ នៅតាមព្រំដែនជាមួយនឹងប្រទេសជិតខាងយ៉ាងខ្លាំង ក្រោយផ្ទុះការរាតត្បាត នៃវីរុសកូរ៉ូណាកាន់តែច្រើនឡើង នៅក្នុងប្រទេសមីយ៉ាន់ម៉ា។ សកម្មភាពរបស់អាជ្ញាធរថៃបែបនេះ ក៏ដោយសារតែថៃមានការភ័យខ្លាច អំពីរលកទី២ នៃកូវីដ១៩នេះ៕ | 2020-09-28T09:01:07+07:00 | kbnnews.com | https://kbn.news/archives/182886 |
95472fb8-4df6-43d5-85f5-bd21411eb125 | ទៀតហើយ! អាជ្ញាធរថៃបញ្ជូនពលករខ្មែរ៤នាក់ មកកម្ពុជាវិញបន្ទាប់ពីឆ្លងដែនខុសច្បាប់ចូលទឹកដីថៃ | អគ្គនាយកដ្ឋានអន្តោប្រវេសន៍ តាមរយ:ហ្វេសប៊ុកបានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី២៧ ខែកញ្ញា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ៤នាក់ ស្រី ១នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-09-28T08:44:52+07:00 | kbnnews.com | https://kbn.news/archives/182896 |
cf1614cc-e6f3-4029-945e-16be2a5d7975 | ក្រសួងសុខាភិបាលកម្ពុជាអំពាវនាវឲ្យប្រយ័ត្ននឹងគ្រុនឈីក ខណៈមនុស្ស៦ពាន់នាក់ឈឺ | ក្រសួងសុខាភិបាលកម្ពុជាអំពាវនាវឲ្យប្រជាពលរដ្ឋប្រុងប្រយ័ត្ននឹងជំងឺគ្រុនឈីក(Chikungunya) ដែលមានអាការៈស្រដៀងនឹងគ្រុនឈាមដែរ ខណៈករណីជំងឺនេះបានកើនឡើងដល់ទៅប្រមាណ៦ពាន់ករណីនៅទូទាំងប្រទេស។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាលចុះថ្ងៃទី២៧ខែកញ្ញាឆ្នាំ២០២០។ ក្រសួងសុខាភិបាលបញ្ជាក់ថា យោងតាមប្រព័ន្ធតាមដានជំងឺគ្រុនឈាមថ្នាក់ជាតិជំងឺគ្រុនឈីក មានករណីសង្ស័យចំនួន៥៩៩៨គិតត្រឹមថ្ងៃទី២៧ ខែកញ្ញាឆ្នាំ២០២០ ដែលកើតឡើងនៅក្នុង២១រាជធានីខេត្ត ហើយក្នុងនោះជាង៨០ភាគរយកើតនៅខេត្តសៀមរាប តាកែវ និងព្រះវិហារ។ ក្រសួងឲ្យដឹងទៀតថា ក្នុងចំណោមអ្នកឈឺគ្រុនឈីកនេះ មាន៥៤ភាគរយជាមនុស្សពេញវ័យ ៣១ភាគរយជាកុមារអាយុ៥ឆ្នាំឡើង និង១៥ភាគរយជាកុមារអាយុក្រោម៥ឆ្នាំ។ ក្រសួងសុខាភិបាលឲ្យដឹងថារោគសញ្ញានៃជំងឺគ្រុនឈីកនេះកើតមានឡើងក្នុងរង្វង់២ទៅ៣ថ្ងៃ ក្រោយមូលខ្លាញីខាំ ដោយមានអាការៈក្តៅខ្លួនលើសពី៣៨អង្សារសេ ឈឺក្បាល ឈឺខ្លួនប្រាណ សន្លាក់ដៃជើង និងមានចេញកន្ទួលក្រហមនៅលើដងខ្លួន ជាពិសេសនៅតាមចំហៀងខ្លួន។ ក្រសួងសុខាភិបាលបញ្ជាក់ថា៖ «អាការៈបែបនេះអាចនឹងមានស្រដៀងគ្នាទៅនឹងរោគសញ្ញាគ្រុនឈាមដែរ ។ សូមបងប្អូនដែលមានបញ្ហាសុខភាព ត្រូវប្រញាប់ទៅស្វែងរកការព្យាបាលនៅតាមមន្ទីរពេទ្យរដ្ឋ ដែលនៅជិតលោកអ្នក ហើយចៀសវាងការប្រើប្រាស់ថ្នាំដោយខ្លួនឯង ដែលអាចធ្វើឲ្យស្ថានភាពជំងឺកាន់តែធ្ងន់ធ្ងរ ពិបាកព្យាបាល ឈានទៅរកការស្លាប់»។ ប្រធានកម្មវិធីជាតិប្រយុទ្ធនឹងជំងឺគ្រុនឈាមនៃមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ លោក លាង ឬទ្ធា ប្រាប់វីអូអេនៅថ្ងៃច័ន្ទនេះថា ៖«អ្នកណាដែលសង្ស័យ (ថាមានជំងឺនេះ) ត្រូវមកមន្ទីរពេទ្យរដ្ឋជាបន្ទាន់ កុំឲ្យនៅផ្ទះមូសខាំហើយទៅចម្លងគេទៀត»។ កាលពីឆ្នាំមុន មិនមានករណីជំងឺឈីកនេះទេ ដោយសារជំងឺនេះវាកើតឡើងរៀងរាល់១០ឆ្នាំម្តង។ លោកបន្តថាមិនមានករណីស្លាប់ទេរហូតមកដល់ពេលនេះ ហើយក្នុងចំណោមករណីសរុប៦ពាន់ ប្រមាណ៩៦ភាគរយបានព្យាបាលជាហើយ។ លោក លាង ឬទ្ធា បន្តថា គ្រុនឈីកនេះជាជំងឺឆ្លងដែលចម្លងពីមូសដែកគោលញី ដូច្នេះលោកថា ប្រជាពលរដ្ឋត្រូវប្រុងប្រយ័ត្នកុំឲ្យមូសខាំ ហើយប្រសិនបើមានមានជំងឺនេះ ត្រូវទៅព្យាបាលនៅមន្ទីរពេទ្យ។ គ្រុនឈីកកើតឡើងដំបូងបំផុតនៅឆ្នាំ១៩៥២ នៅប្រទេសតង់ហ្សានីនៃទ្វីបអាហ្វ្រិក។ជំងឺនេះធ្លាប់ត្រូវបានរកឃើញជាដំបូងនៅកម្ពុជា ដោយវិទ្យាស្ថានប៉ាស្ទ័រកម្ពុជានៅឆ្នាំ១៩៦១ និងនៅឆ្នាំ២០១១។នេះបើតាមក្រសួងសុខាភិបាលកម្ពុជា៕ | 2020-09-28T07:00:00+07:00 | khmer.voanews.com | https://khmer.voanews.com/a/chikungunya-outbreak-sicken-6000-people/5600370.html |
2291a7bc-637a-4e71-af14-140f7e434882 | ជំងឺកូវីដ-១៩ មិនបានរារាំងដល់វិស័យទេសចរណ៍និងការអភិវឌ្ឍន៍ជនបទនៅក្នុងប្រទេសកម្ពុជាឡើយ | ភ្នំពេញ៖សម្តេចតេជោ បានថ្លែងថា ជំងឺកូវីដ-១៩ មិនបានរារាំងដល់វិស័យទេសចរណ៍និង ការអភិវឌ្ឍន៍ជនបទនៅក្នុងប្រទេសយើងឡើយ។ ប៉ុន្តែទោះបីយ៉ាងណាក៏ដោយ សូមបងប្អូនប្រជាពលរដ្ឋបន្តថែរក្សាការពារសុខភាពកុំអោយឆ្លងជំងឺកូវីដ-១៩ នៅទូទាំងប្រទេស។ ក្នុងឆ្នាំ ២០២០ នេះដែរ អង្គការទេសចរណ៍ពិភពលោក (UNWTO) បានស្វាគមន៍និងអបអរសាទរថ្ងៃទិវាទេសចរណ៍ពិភពលោកក្រោមប្រធានបទទេសចរណ៍និងការអភិវឌ្ឍជនបទ (Tourism and Rural Development) យ៉ាងណាមិញក្រសួងទេសចរណ៍ក៏គ្រោងយនិងប្រារព្ធអបអរសាទរព្រឹត្តិការណ៍នេះនៅទូទាំងប្រទេសនាថ្ងៃទី ៣ ខែតុលា ឆ្នាំ២០២០ ខាងមុខនេះផងដែរ។ សារលិខិតសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជាថ្លែងក្នុងឱកាសអបអរសាទរទិវាទេសចរណ៍ពិភពលោកក្រោមប្រធានបទ“ទេសចរណ៍ និងការអភិវឌ្ឍជនបទ។ “Tourism and Rural Development។ រយៈពេលជាងពីរទសវត្សរ៍ចុងក្រោយនេះ ពោល គឺបន្ទាប់ពីកម្ពុជាបានទទួលសុខសន្តិភាព ស្ថិរភាព នយោបាយ សុវត្ថិភាពពេញផ្ទៃប្រទេស និងការរួបរួមជាតិពីគ្រប់ភាគី ក្រោមនយោបាយ ឈ្នះ-ឈ្នះ ដោយការធ្វើ សមាហរណកម្មអតីតកងកម្លាំងខ្មែរក្រហមក្នុងមហាគ្រួសារខ្មែរ នាឆ្នាំ១៩៩៨ វិស័យទេសចរណ៍កម្ពុជាមានកំណើនគួរ ជាទីមោទនៈ ដោយកើនពីការទទួលទេសចរអន្តរជាតិចំនួនតែជាង ២៨ម៉ឺននាក់ ឆ្នាំ១៩៩៨ រហូតដល់ ៦,៦លាននាក់ នៅឆ្នាំ២០១៩ និងបានបង្កើតការងារផ្ទាល់ជូនប្រជាពលរដ្ឋជាង ៦៣ម៉ឺននាក់ និងការងារមិនផ្ទាល់រាប់សិបម៉ឺននាក់ ថែមទៀត។ ចាប់ពីដើមឆ្នាំ២០២០ រហូតដល់ពេលបច្ចុប្បន្ន កម្ពុជា ក៏ដូចជាប្រទេសនានាក្នុងពិភពលោក បានរងផលប៉ះពាល់ ពីជំងឺកូវីដ-១៩ផងដែរ។ ស្ថិតនៅក្នុងកាលៈទេសៈដ៏លំបាកនេះ រាជរដ្ឋាភិបាលកម្ពុជាតាមរយៈគណៈកម្មការជាតិ ប្រយុទ្ធប្រឆាំងនឹងជំងឺកូវីដ-១៩ បានសហការជាមួយអង្គការសុខភាពពិភពលោក និងភាគីពាក់ព័ន្ធផ្សេងៗ ទប់ស្កាត់ការរីករាលដាលនៃជំងឺកូវីដ-១៩ ប្រកបដោយប្រសិទ្ធភាពខ្ពស់ គ្មានការឆ្លងរីករាលដាលនៅក្នុងសហគមន៍ គ្មានករណីស្លាប់ មានតែករណីវិជ្ជមាននាំចូលតិចតួចដែលបានទទួលការត្រួតពិនិត្យ ព្យាបាល ថែទាំដោយគ្រូពេទ្យ ជំនាញកម្ពុជា គ្រូពេទ្យស្ម័គ្រចិត្ត ក៏ដូចជាអាជ្ញាធរពាក់ព័ន្ធប្រកបដោយភាពហ្មត់ចត់។ លើសពីនេះទៀត រាជរដ្ឋាភិបាលកម្ពុជា ក៏បានដាក់ចេញនូវវិធាននានា ដើម្បីជួយសង្គ្រោះអាជីវកម្ម បុគ្គលិកបម្រើការងារ ព្រមទាំងប្រជាពលរដ្ឋក្រីក្រ រងផលប៉ះពាល់ដោយជំងឺកូវីដ-១៩ ផងដែរ។ ក្នុងករណីនេះ ខ្ញុំព្រះករុណា ខ្ញុំពិតជាមានសោកស្តាយក្រៃលែងចំពោះ ការខាតបង់នានារបស់ប្រជាពលរដ្ឋទូទាំងពិភពលោក ដែលបង្កឡើងដោយសារការរីករាលដាលនៃជំងឺកូវីដ-១៩។ ខ្ញុំព្រះករុណាក៏សូមថ្លែងអំណរគុណយ៉ាងជ្រាលជ្រៅ កោតសរសើរ និងសូមសម្តែងការគាំទ្រដល់អ្នកជំនាញវេជ្ជសាស្ត្រ បុគ្គលិកសុខាភិបាល ក៏ដូចជាបុគ្គលិកជួរមុខដទៃទៀត រួមទាំងបណ្ដាអ្នកស្ម័គ្រចិត្តទាំងអស់ សហគមន៍ជាតិ អន្តរជាតិ និងភាគីពាក់ព័ន្ធនានាសម្រាប់ការចូលរួមប្រយុទ្ធប្រឆាំងនឹងជំងឺនេះ។ ឆ្លៀតក្នុងឱកាសនេះ ខ្ញុំព្រះករុណាខ្ញុំសូមអរគុណ និងកោតសរសើរដល់ប្រជាពលរដ្ឋទាំងអស់ដែលបាន សហការចូលរួមអនុវត្តដោយយកចិត្តទុកដាក់អនុវត្តតាម វិធានសុវត្ថិភាព និងសុខភាពដែលបានដាក់ចេញដោយ ក្រសួងសុខាភិបាល និងក្រសួងទេសចរណ៍ នាអំឡុងថ្ងៃឈប់សម្រាកសងចូលឆ្នាំខ្មែរកន្លងទៅ ហើយដែលប្រជា ពលរដ្ឋក្នុងប្រទេសប្រមាណ ១,៥លាននាក់ បានដើរកំសាន្តនៅតាមគោលដៅទេសចរណ៍នានា និងចូលរួមបង្កើត ចំណូលដល់មូលដ្ឋានយ៉ាងតិច ១០០លានដុល្លាអាមេរិក។ ការបើកទេសចរណ៍ក្នុងស្រុកប្រកបដោយការទទួល ខុសត្រូវនេះ ទទួលបានការកោតសរសើរពីអង្គការទេសចរណ៍ពិភពលោក (UNWTO)ផងដែរ។ ដោយឡែក នាថ្ងៃ ឈប់សម្រាកបុណ្យ ភ្ជុំបិណ្ឌកន្លងទៅ ប្រជាពលរដ្ឋកម្ពុជាក៏បានធ្វើដំណើរកម្សាន្តដោយប្រកាន់ភ្ជាប់នូវវិធានអនាម័យ និងសុខភាពគួរជាទីពេញចិត្ត។ យើងសង្កេតឃើញថា វិបត្តិកូវីដ-១៩ ធ្វើឱ្យមានការផ្លាស់ប្តូរចំណង់ចំណូលចិត្តរបស់ទេសចរឱ្យងាកទៅរកការ ដើរកម្សាន្តតាមតំបន់ជនបទ សហគមន៍ទេសចរណ៍ តំបន់អេកូទេសចរណ៍ និងតំបន់ធម្មជាតិនានា កាន់តែខ្លាំងឡើង។ ខណៈពេលដែលពិភពលោកកំពុងជួបបញ្ហាប្រឈមនៃការចាកចេញពីតំបន់ជនបទមករស់នៅទីប្រជុំជន និងទីក្រុង ដែលធ្វើឱ្យមូលដ្ឋានទ្រទ្រង់នៃវិស័យកសិកម្ម និងវិស័យសេដ្ឋកិច្ចមូលដ្ឋានផ្សេងៗទៀត ជួបកង្វះខាតកម្លាំងពលកម្ម និងជំនាញ វិស័យទេសចរណ៍ជនបទ បានចូលរួមទប់ស្កាត់ចំណាកស្រុក តាមរយៈការបង្កើតការងារ ការអភិរក្ស និងលើកកម្ពស់វប្បធម៌ បេតិកភណ្ឌ និងទំនៀមទម្លាប់ប្រពៃណី ការពារនិងថែរក្សាធនធានធម្មជាតិ ព្រមទាំងនាំមក នូវនវានុវត្តន៍ និងគំនិតច្នៃប្រឌិតដល់ប្រជាពលរដ្ឋមូលដ្ឋាន។ រាជរដ្ឋាភិបាលកម្ពុជា សូមអរគុណដល់គ្រប់ភាគី ពាក់ព័ន្ធទាំងអស់ដែលសហការគាំទ្រដល់ក្រសួងទេសចរណ៍ ក្នុងការធ្វើយុទ្ធនាការជំរុញចលនាទេសចរណ៍ក្នុង ស្រុកកន្លងមក៕ | 2020-09-28T06:14:44+07:00 | cen.com.kh | https://cen.com.kh/archives/248079.html |
f4df0358-e550-4352-8ccd-bf89e7263bdb | ប្រជាពលរដ្ឋសង្ស័យ បានឆ្លងជំងឺគ្រុនឈីក និងកំពុងសម្រាកព្យាបាល ចំនួន១៩នាក់ ស្ថិតនៅវត្តជ្រោយស្ដី | ខេត្តកណ្ដាល៖អភិបាលខេត្តកណ្ដាល ឯកឧត្តម គង់ សោភ័ណ្ឌ និង លោកឧត្តមសេនីយ៍ទោ ឈឿន សុចិត្ត ស្នងការនគរបាលខេត្តកណ្ដាលអញ្ជើញចុះសួរសុខទុក្ខ ប្រជាពលរដ្ឋដែលមានការសង្ស័យ បានឆ្លងជំងឺគ្រុនឈីក នៅឃុំព្រែកឫស្សី ស្រុកល្វាឯម ខេត្តកណ្ដាល។ ប្រជាពលរដ្ឋដែលមានការសង្ស័យ បានឆ្លងជំងឺគ្រុនឈីក និងកំពុងសម្រាកព្យាបាល ចំនួន១៩នាក់ ស្ថិតនៅវត្តជ្រោយស្ដី ក្នុងភូមិពាមស្ដី ឃុំព្រែកឬស្សី ស្រុកល្វាឯម ខេត្តកណ្តាល ត្រូវបានឯកឧត្តម គង់ សោភ័ណ្ឌ អភិបាលខេត្តកណ្ដាល និងជាប្រធានគណៈកម្មាធិការកាកបាទក្រហមកម្ពុជាខេត្តកណ្ដាល អញ្ជើញចុះសួរសុខទុក្ខ និងនាំយកអំណោយមនុស្សធម៌របស់កាកបាទក្រហមកម្ពុជាខេត្ត ជាថវិកាមួយចំនួន ផ្ដល់ជូនប្រជាពលរដ្ឋដែលមានការសង្ស័យបានឆ្លងជំងឺគ្រុនឈិក នៅយប់ថ្ងៃទី២៧ ខែកញ្ញា ឆ្នាំ២០២០នេះ។ ជាក់ស្តែងទិន្នន័យចុងក្រោយគិតមកដល់ល្ងាចថ្ងៃទី២៧ ខែកញ្ញា ឆ្នាំ២០២០នេះ នៅស្រុកល្វាឯម ខេត្តកណ្តាល មន្ទីរសុខាភិបាលខេត្ត ក៏បានរកឃើញអ្នកជំងឺគ្រុនឈីក១៩រូប។ ពលរដ្ឋដែលកើតជំងឺគ្រុន ឈីកនេះ រស់នៅភូមិពាមស្ដី ឃុំព្រែកឮស្សី ស្រុកល្វាឯម ដែលត្រូវបានរកឃើញនៅក្នុងចំណោមពលរដ្ឋដែលទទួលសេវាពិនិត្យរកជំងឺគ្រុន ឈីកសរុបចំនួន៣២០នាក់ រយៈពេល២ថ្ងៃនេះ ។ នៅយប់ថ្ងៃទី២៧ ខែកញ្ញា ជុំវិញស្ថានភាពសង្ស័យជំងឺគ្រុនឈីកនេះ បើតាមលោក គួយ ប៊ុនធឿន ប្រធានមន្ទីរសុខាភិបាលខេត្ត បានបញ្ជាក់ថា គិតមកត្រឹមម៉ោង៥ល្ងាចថ្ងៃទី២៧ ខែកញ្ញានេះ ពុកម៉ែបងប្អូនប្រជាពលរដ្ឋ បានមកទទួលសេវាពិនិត្យ និងពិគ្រោះជំងឺចំនួន៣២០នាក់ ក្នុងនោះចំនួន១៥៦ ចូលក្នុងនិយមន័យគ្រុនឈីក និងចំនួន ១៩នាក់ស្ថិតក្នុងករណីសង្ស័យថាមានជំងឺគ្រុនឈីក។ ទាំងពុកម៉ែបងប្អូន ដែលសង្ស័យ និងចូលនិយមន័យសុទ្ធតែទទួលបានការយកចិត្តទុកដាក់ និងព្យាបាលពីសំណាក់ក្រុមគ្រូពេទ្យ មកពីការិយាល័យសុខាភិបាលស្រុកប្រតិបត្តិល្វាឯម និងកៀនស្វាយ។ អ្នកសង្ស័យទាំង១៩នាក់ កំពុងទទួលបានការយកចិត្តទុកដាក់យ៉ាងកក់ក្ដៅពីសំណាក់មន្ត្រីសុខាភិបាលខេត្ត និងមន្ត្រីសុខាភិបាលស្រុកប្រតិបត្តិល្វាឯម ខណៈអ្នកទាំងត្រូវយកឈាមទៅតេស្តនៅវិទ្យាស្ថានស្រាវជ្រាវសាធារណៈរួចហើយ រង់ចាំលទ្ធផល៕ | 2020-09-28T06:05:29+07:00 | cen.com.kh | https://cen.com.kh/archives/248062.html |
0b996484-844e-4e8c-b65f-bd9642beae73 | UPDATE: រកឃេីញអ្នកសង្ស័យមានជំងឺគ្រុនឈីក១៩នាក់ នៅស្រុកល្វាឯម | ជំងឺគ្រុងឈីក កំពុងរាតត្បាតយ៉ាងសាហាវ នៅតាមបណ្តាខេត្តមួយចំនួនធំនៅកម្ពុជា។ ជាក់ស្តែងទិន្នន័យចុងក្រោយគិតមកដល់ល្ងាចថ្ងៃទី២៧ ខែកញ្ញា ឆ្នាំ២០២០នេះ នៅស្រុកល្វាឯម ខេត្តកណ្តាល មន្ទីរសុខាភិបាលខេត្តនេះ ក៏បានរកឃេីញអ្នកជំងឺគ្រុនឈីក១៩រូបថែមទៀត។ ពលរដ្ឋដែលកើតជំងឺឈីកនេះ រស់នៅភូមិពាមស្ដី ឃុំព្រែកឮស្សី ស្រុកល្វាឯម ដែលត្រូវបានរកឃេីញនៅក្នុងចំណោមពលរដ្ឋដែលទទួលសេវាពិនិត្យរកជំងឺឈីកសរុបចំនួន៣២០នាក់ រយៈពេល២ថ្ងៃនេះ ។ នេះបើយោងតាមមន្ត្រីនៃមន្ទីរសុខាភិបាលម្នាក់សុំមិនបញ្ចេញឈ្មោះបានប្រាប់ដោយផ្ទាល់មកកាន់ភ្នាក់ងារព័ត៌មាន Fresh News ប្រចាំខេត្តកណ្ដាល ។ មន្ត្រីដដែលបន្តថា អ្នកសង្ស័យទាំង១៩នាក់ កំពុងទទួលបានការយកចិត្តទុកដាក់យ៉ាងកក់ក្ដៅពីសំណាក់មន្ត្រីសុខាភិបាលខេត្ត និងមន្ត្រីសុខាភិបាលស្រុកប្រតិបត្តិល្វាឯម ខណៈអ្នកទាំងត្រូវយកឈាមទៅតេស្តនៅវិទ្យាស្ថានស្រាវជ្រាវសាធារណៈរួចហើយ រង់ចាំលទ្ធផលរយៈពេល២ ទៅ៣ថ្ងៃទើបដឹងលទ្ធផលថា មានជំងឺឈីកពិតមែន ឬ មិនមែន។ គួរជម្រាបថា កាលពីល្ងាចម្សិលមិញ មានករណីផ្អើលថា ពលរដ្ឋជិត១០០នាក់មានការសង្ស័យកើតជំងឺឈីក ហើយអាជ្ញាធរស្រុក មន្ទីរសុខាភិបាលខេត្ត រួមទាំងស្នងការខេត្តកណ្ដាល លោកឧត្តមសេនីយ៍ទោឈឿន សុចិត្ត បានចុះមកដល់ទីតាំងផ្ទាល់ទាំងយប់ ដើម្បីជួយសង្រ្គោះផងដែរ។ ជាលទ្ធផលពលរដ្ឋទាំងអស់ពុំមានអ្វីគួរឱ្យព្រួយបារម្ភនោះឡើយ ៕ | 2020-09-28T01:30:00+07:00 | freshnewsasia.com | https://m.freshnewsasia.com/index.php/en/localnews/171910-2020-09-27-11-30-02.html |
5722d48f-1703-4628-853c-d24374e42117 | ក្រសួងសុខាភិបាល ព្រមានពីការផ្ទុះជំងឺគ្រុនឈីក និងប្រាប់ពីវិធានការការពារជំងឺនេះ, រហូតមកដល់ពេលនេះ នៅកម្ពុជាមនុស្សជិត៦ពាន់នាក់ សង្ស័យកើតជំងឺគ្រុនឈីក | ក្រសួងសុខាភិបាលកម្ពុជា នៅថ្ងៃទី២៧ ខែកញ្ញា ឆ្នាំ២០២០នេះ បានព្រមានពីការផ្ទុះជំងឺគ្រុនឈីក (ឈីកគន់ហ្គន់យ៉ា) ក្រោយរកឃើញថា រហូតមកដល់ពេលនេះ មានមនុស្សសរុបចំនួន៥,៩៩៨នាក់ កំពុងសង្ស័យមានជំងឺនេះ ភាគច្រើននៅខេត្តសៀមរាប តាកែវ និងព្រះវិហារ។ តាមរយៈសេចក្ដីក្រើនរំលឹក ដែលបណ្ដាញព័ត៌មាន Fresh News ទទួលបាន ក្រសួងសុខាភិបាល បញ្ជាក់ថា ការចម្លងជំងឺគ្រុនឈីកនេះ មានសមាមាត្រខុសគ្នា តាមក្រុមអាយុ ហើយបើយោងតាមរបាយការណ៍តាមប្រព័ន្ធឃ្លាំមើលជំងឺគ្រុនឈាម បង្ហាញថា ៥៤ភាគរយ នៃករណីទាំងនោះជាមនុស្សពេញវ័យ ៣១ភាគរយ, ជាកុមារអាយុ៥ឆ្នាំឡើង និង១៥ភាគរយ ជាកុមារអាយុក្រោម៥ឆ្នាំ។ អាណាព្យាបាល មាតាបិតា កុមារាកុមារី គ្រប់រូបរួមទាំងអាជ្ញាធរមូលដ្ឋាន ត្រូវសកម្ម ចូលរួមកម្ចាត់ ដង្កូវទឹកនៅតាមទីកន្លែងដែលមានទឹកដក់ ដែលទុកចោលមិនប្រើប្រាស់ ដូចជាសំបកកង់ឡាន ម៉ូតូ សំបកដប កំប៉ុង ត្រឡោក ដូង ចានបាយសម្លជ័រ កំប៉ុងកាហ្វេជ្រ ត្រូវកប់ ឬ ដុត ឬ កម្ទេចចោល ឬ ទុកដាក់ឱ្យមានរបៀប ដើម្បីកុំឱ្យមានទឹកដក់។ ត្រូវប្រកាន់ខ្ជាប់នូវទម្លាប់រស់នៅស្អាត ធ្វើអនាម័យផ្ទះសម្បែង ផ្ទះមានពន្លឺចេញចូល ទុកដាក់ របស់របរ សំលៀកបំពាក់ក្នុងក្រៅផ្ទះ ឱ្យមានសណ្ដាប់ធ្នាប់ លុបបំបាត់ព្រៃស៊ុបទ្រុបជុំវិញផ្ទះ ដើម្បីកាត់បន្ថយជម្រកសត្វមូស មកតោងជ្រកទុំជិតខ្លួនយើង ហើយដែលអាចងាយនឹងខាំយើង។ អំឡុងពេលថ្ងៃ គឺចាំបាច់ត្រូវស្លៀកសំលៀកបំពាក់មានដៃ វែងជើងវែង សម្រាន្តក្នុងមុងជាប្រចាំ ទាំងថ្ងៃទាំងយប់ និងមិនត្រូវអង្គុយលេងនៅជិតទីកន្លែង ងងឹតៗនោះទេ និងអាចប្រើថ្នាំ លាបការពារមូសខាំ (Repellent) បានដែរ។ ករណីមានរោគសញ្ញាក្ដៅខ្លួនខ្លាំងភ្លាមៗ ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាល របស់រដ្ឋ (សេវាសាធារណៈ) ដូចជាមណ្ឌលសុខភាព និងមន្ទីរពេទ្យរដ្ឋ ដែលនៅជិតលោកអ្នកបំផុត ហើយសូមកុំសាកល្បង ព្យាបាលអ្នកជំងឺគ្រុនក្តៅខ្លាំងភ្លាមៗនេះដោយខ្លួនឯង ឬពន្យារពេលតាមដានព្យាបាលជំងឺ ក្នុងសេវាឯកជនដែលគ្មានសមត្ថភាពផ្នែកជំងឺគ្រុនឈឺក ឬគ្រុនឈាមនេះឱ្យសោះ។ គ្រប់អាជ្ញាធរថ្នាក់ក្រោមជាតិ និងមន្ទីរសុខាភិបាលរាជធានី-ខេត្តទាំង ២៥ ត្រូវយកចិត្តទុកដាក់ ចាត់ចែងការត្រួតពិនិត្យការអនុវត្តវិធានការ ខាងលើនេះ ឱ្យបានហ្មត់ចត់ និងត្រូវផ្តល់សេវា និងកន្លែងសម្រាកព្យាបាលជំងឺ គ្រុនឈីក និងគ្រុនឈាម នៅក្នុងមន្ទីរពេទ្យឱ្យបានល្អ ហើយត្រូវបញ្ជូនអ្នកជំងឺ ទៅមន្ទីរពេទ្យផ្សេងទៀត ក្នុងករណីដែលមាន អ្នកជំងឺគ្រុនឈើក ឬគ្រុនឈាមច្រើនហួសសមត្ថភាព នៅក្នុងមន្ទីរពេទ្យណាមួយ ដោយមិនទុកឱ្យមានការយឺតយ៉ាវ ក្នុងការទទួលបាននូវសេវាពិនិត្យ និងព្យាបាលឡើយ។ គ្រប់មន្ទីរសុខាភិបាលរាធានី-ខេត្តទាំង២៥ ត្រូវជំរុញដោយមានកិច្ចសហការជាមួយផ្នែកពាក់ព័ន្ធទាំងអស់ និងអង្គការដៃគូអភិវឌ្ឍន៍ នៅក្នុងសមត្ថកិច្ចរបស់ខ្លួន ដើម្បីពិនិត្យ និងដាក់ចេញនូវវិធានការនានា ព្រមទាំងជំរុញ ការផ្សព្វផ្សាយសារអប់រំសុខភាពទប់ស្កាត់ការរាតត្បាតជំងឺគ្រុនឈីក និងគ្រុនឈាម និងចលនាឱ្យមានការគាំទ្រ ចូលរួម យ៉ាងសកម្ម និងទូលំទូលាយក្នុងការប្រយុទ្ធនឹងជំងឺគ្រុនឈីក និងគ្រុនឈាមនេះ៕ | 2020-09-27T19:46:00+07:00 | freshnewsasia.com | https://m.freshnewsasia.com/index.php/en/localnews/171886-2020-09-27-05-46-07.html |
83062faf-cbd8-41f0-88ac-c3a2edf71455 | ប្រមុខរាជរដ្ឋាភិបាលថ្លែងប្រាប់មហាសន្និបាតUNថា សហភាពអឺរ៉ុបដកហូត EBA មួយផ្នែកពីកម្ពុជា ខណៈកម្ពុជាកំពុងប្រឹងប្រែងតស៊ូជម្នះជំងឺរាតត្បាតកូវីដ-១៩ គឺជារឿងច្រំដែលនៃប្រវត្តិសាស្ត្រ(វីដែអូ) | ភ្នំពេញ៖ប្រសាសន៍របស់សម្តេចតេជោហ៊ុនសែននាយករដ្ឋមន្ត្រីធ្វើឡើង ក្នុងឱកាសអញ្ជើញចូល រួមកិច្ចពិភាក្សាទូទៅនៃមហាសន្និបាតអង្គការសហប្រជាជាតិលើកទី៧៥កាលពីពេលថ្មីៗនេះតាមប្រព័ន្ធវីដេអូ,ដោយបញ្ជាក់ថាទោះបីជាយ៉ាងណា, កម្ពុជានៅតែប្តេជ្ញាចិត្តយ៉ាងពេញទំហឹង, ដូចដែលខ្លួនធ្លាប់បានធ្វើអស់រយៈពេល ៤០ឆ្នាំកន្លងមកនេះ ,ក្នុងការការពារនូវអ្វីដែលខ្លួនជឿជាក់ថាជាមាគ៌ាដ៏ត្រឹមត្រូវ នោះគឺការការពារអធិបតេយ្យភាពនិង ថែរក្សាសន្តិភាព ដែលកសាងបានយ៉ាងលំបាកលំបិន និង ទទួលបាននូវការសាទរពេញទំហឹងដោយប្រជាជាតិកម្ពុជាទាំងមូល ដែលបានឆ្លងកាត់សោកនាដកម្មដ៏ខ្លោចផ្សាបំផុតនិង កំពុងតែងើបឈរឡើងជាប្រជាជាតិមួយស្មើមុខមាត់,ស្មើភាព និង ស្មើសិទ្ធ ជាមួយបណ្តាប្រជាជាតិដទៃនៅក្នុងតំបន់ និង សកលលោក ។ យោងតាមសេចក្តីប្រកាសព័ត៌មានរបស់ក្រសួងការបរទេសនៅព្រឹកថ្ងៃទី២៧ខែកញ្ញាបញ្ជាក់ថាសម្តេចតេជោបានលើកថា ជាការពិត,ពិភពលោកកំពុងប្រឈមនឹងការគំរាមកំហែងខ្ពស់មិនធ្លាប់ជួបប្រទះ ក្នុងរយៈពេល៣០ ឆ្នាំចុងក្រោយនេះ, បង្កឡើងដោយឥទ្ធិពលរួមបញ្ចូលគ្នានៃបញ្ហាជាច្រើន រួមមាន លទ្ធភាពឈានទៅរកសង្គ្រាមត្រជាក់បែបថ្មីដែលអាចនាំឱ្យមានការផ្លាស់ប្តូរយ៉ាងស៊ីជម្រៅក្នុងទិដ្ឋភាពភូមិសាស្ត្រនយោបាយជាសកល;ការបន្តរីករាលដាលនៃជំងឺកូវីដ-១៩; ការប្រែប្រួលអាកាសធាតុនិងបរិស្ថាន;បញ្ហាភេរវកម្មមិនមែនរដ្ឋ;និង ភាពអត់ឃ្លាន, ទុក្ខវេទនា និង ការកេងប្រវ័ញ្ច ដែលធ្វើឱ្យមនុស្សរាប់លាននាក់រងគ្រោះ ផងដែរ។ សម្តេចតេជោបន្តថា ជំងឺរាតត្បាតកូវីដ-១៩,ការស្ដាសេដ្ឋកិច្ចនិងសង្គមឡើងវិញក្នុងប្រវត្តិសាស្ត្រ, យើងពុំធ្លាប់ជួបវិបត្តិសុខាភិបាលណាដែលបង្កផលប៉ះពាល់ និង ផ្ដល់ផលវិបាក ក្នុងកម្រិតធ្ងន់ធ្ងរបែបនេះ ទេ។ទោះបីជាយើងពុំទាន់អាចវាយតម្លៃបានពេញលេញនៅឡើយ អំពីផលប៉ះពាល់នៃជំងឺកូវីដ-១៩ ទៅលើសេដ្ឋកិច្ចពិភពលោក,យើងអាចប្រមើលឃើញបានអំពីយថាភាពដ៏អាក្រក់នៃការក្ស័យ-ធន ផ្នែកធុរកិច្ច និង ការបាត់បង់ការងារដែលបានកំពុងបង្កផលប៉ះពាល់ដល់ជីវភាពមនុស្សរាប់លាននាក់ ។ សម្តេចតេជោក៏បានលើកពីបញ្ហា និងការប្រឈមជាសកល ពិនិត្យលើស្ថានភាពសេដ្ឋកិច្ចសកលលោក ដែលកំពុងតែទទួលរងផលប៉ះពាល់ដ៏ធ្ងន់ធ្ងរដោយសារជំងឺកូវីដ-១៩,សម្តេចមានការព្រួយបារម្ភជាពិសេសអំពីផលប៉ះពាល់ចំពោះធនធានសម្រាប់យកទៅអនុវត្តលើការ-ងារជាអាទិភាព ដើម្បីសម្រេចបាននូវរបៀបវារៈនៃការអភិវឌ្ឍប្រកបដោយចីរភាពឆ្នាំ ២០៣០ តាមពេលវេលាកំណត់ ដែលប្រការនេះអាចទាមទារឲ្យយើងធ្វើការវាយតម្លៃឡើងវិញអំពីលទ្ធភាពនៃការសម្រេចបាននូវបណ្តា គោលដៅដែលត្រូវបានដាក់ចេញកន្លងមក ។ សម្តេចលើកឡើងថាបញ្ហាភេរវកម្ម ដោយសម្តេចយល់ឃើញថា ការមិនអើពើចំពោះការគំរាមកំហែងពីភេរវកម្មមិនមែនរដ្ឋ ដោយគ្រាន់តែសង្ឃឹមថាវានឹងរលត់ទៅវិញដោយឯកឯង គឺជាកំហុសដ៏ធ្ងន់ធ្ងរមួយ។ជាមួយនេះ, យើងក៏ត្រូវទទួលស្គាល់ដែរថា ឫសគល់នៃជម្លោះសាសនាជ្រុលនិយមនេះ មិនទាន់ត្រូវបានដោះស្រាយនៅឡើយទេ។ជាការពិត,ភាពជ្រុល-និយមគ្រប់ទម្រង់មានប្រភពចេញមកពីអយុត្តិធម៌សង្គម ដែលកើតឡើងដោយសារការរើសអើងយេនឌ័រ,ភាសា,ពណ៌សម្បុរ, ជំនឿ ឬ ដើមកំណើតជាតិសាសន៍ ។ សម្តេចតជោបន្តថា៖កម្ពុជាមានមោទនភាពចំពោះការរួមចំណែករក្សាសន្តិភាពពិភពលោក ក្នុងអំឡុងពេលជាច្រើនឆ្នាំមកនេះ ក្រោមឆ័ត្រអង្គការសហប្រជាជាតិ ។ បច្ចុប្បន្ន, កម្ពុជាមានកងកម្លាំងមួកខៀវ ជិត ៨០០ នាក់ ដែលក្នុងនោះមាន ១០% គឺជាស្ត្រី កំពុងបំពេញបេសកកម្មនៅស៊ូដង់, ស៊ូដង់ខាងត្បូង, លីបង់, ម៉ាលី និងសាធារណរដ្ឋអាហ្វ្រិកកណ្តាល ។ ក្នុងឱកាសប្រារព្ធខួបលើកទី ៧៥ នៃការបង្កើតអង្គការសហប្រជាជាតិ យើងត្រូវផ្តល់កិត្តិយសដល់ ជនក្លាហានទាំងអស់ដែលបានលះបង់ជីវិត រួមទាំងកងកម្លាំងរក្សាសន្តិភាពកម្ពុជាដែលបានបូជាជីវិត ដើម្បីបុព្វហេតុដ៏ឧត្តុង្គឧត្តមនៃការចូលរួមចំណែកកសាងពិភពលោកមួយ កាន់តែល្អប្រសើរ និង ប្រកបដោយសុខ-សន្តិភាព។កម្ពុជាបន្តប្តេជ្ញាចិត្តជានិច្ចក្នុងការបន្តកិច្ចខិតខំប្រឹងប្រែងថែរក្សាសន្តិភាព ក្នុងគោលដៅលើក-កម្ពស់សន្តិភាព និង ការអភិវឌ្ឍសម្រាប់គ្រប់ៗគ្នា ។ សម្តេចលើកឡើងថា៖ក្នុងនាមជាប្រទេសតូចមួយកម្ពុជាស្រលាញ់សន្តិភាព និង ប្រកាន់ខ្ជាប់នូវគោលការណ៍ប្រជាធិបតេយ្យ,កម្ពុជាអាចដើរតួនាទីចូលរួមចំណែករបស់ខ្លួននៅក្នុងសហគមន៍អន្តរជាតិបាន លុះត្រាតែមានការធានាថា វិធានច្បាប់នានាដែលគ្រប់គ្រងប្រព័ន្ធអន្តរជាតិ ត្រូវបានអនុវត្តប្រកបដោយសមភាព ។ គួរឱ្យសោកស្ដាយ,ដែលជារឿយៗ អាស្រ័យទៅនឹងមហិច្ឆតានយោបាយ និង របៀបវារៈឱកាសនិយមលាក់ពុតរបស់ប្រទេសមួយចំនួន, កម្ពុជាត្រូវប្រឈមមុខនឹងស្តង់ដារទ្វេដែលប្រកបដោយល្បិចកល និង ការសម្រេចចិត្តដែលមានភាព-លម្អៀង និង មានចេតនានយោបាយ ពោលគឺ ភាពអយុត្តិធម៌ ។ សម្តេចបានរំលឹកUNថាប្រមាណជាង ៤០ ឆ្នាំមុន, កម្ពុជាត្រូវបានរំដោះចេញពីរបបប្រល័យពូជសាសន៍ខ្មែរក្រហមដែលប្រជាជនកម្ពុជាជាង ២ លាននាក់ បានបាត់បង់ជីវិតនៅក្នុងដៃរបបដ៏ព្រៃផ្សៃនេះ ។ អ្នករស់រានមានជីវិតទាំងបាក់ស្បាត និង សល់តែបាតដៃទទេ គឺជាអ្នកដែលស្ដារប្រទេសជាតិពីគំនរផេះផង់។អ្វីដែលគួរឱ្យហួសចិត្ត គឺអ្នកដែលរស់រានមានជីវិតទាំងអស់នោះ បែរជាទទួលរងទណ្ឌកម្មពីសមាជិកភាគច្រើននៃអង្គការសហប្រជាជាតិដែលថែមទាំងបានអនុញ្ញាតឱ្យមេពិឃាតខ្មែរក្រហម កាន់កាប់អាសនៈរបស់កម្ពុជានៅអង្គការសហប្រជាជាតិទៅវិញ។រដ្ឋាភិបាលដដែលទាំងនោះ, ដែលបានផ្សព្វផ្សាយឥតឈប់ឈរអំពីលទ្ធិប្រជាធិបតេយ្យនិងសិទ្ធិមនុស្ស, គឺជាអ្នកដែលបានរារាំងប្រជាជនយើងពីការទទួលបានចំណីអាហារ,សុខុមាលភាព,ការអប់រំ,ផ្ទះសម្បែង, ការអភិវឌ្ឍ និងជាពិសេស សុខ-សន្តិភាព, អស់រយៈពេលជាង ១២ ឆ្នាំ ។ សម្តេចតេជោក៍បានលើកឡើងថា៖ លើសពីនេះទៀត, ការជ្រៀតជ្រែកកិច្ចការផ្ទៃក្នុង ត្រូវបានគេប្រើប្រាស់ដោយឥតញញើតនិងធ្វើឡើងក្នុងកម្រិតមួយដែលបំផ្លិចបំផ្លាញគោលការណ៍មូលដ្ឋាននៃធម្មនុញ្ញអង្គការសហប្រជាជាតិជាអាទិ៍ សិទ្ធិស្វ័យ-សម្រេចនិង អធិបតេយ្យជាតិ ។ ក្នុងបរិបទនេះ, ការបំផ្លាញសណ្តាប់ធ្នាប់អន្តរជាតិ គឺជាមូលហេតុនៃក្ដីបារម្ភដ៏ធំធេងរបស់យើង។ទន្ទឹមនេះ, លទ្ធភាពនៃការកើតឡើងនូវ“សង្គ្រាមត្រជាក់បែបថ្មី” ក៏បានក្លាយជាកង្វល់ដ៏ចម្បងមួយទៀតព្រោះថា ប្រទេសកម្ពុជាដ៏តូចមួយនេះធ្លាប់បានបង់ថ្លៃយ៉ាងដំណំដោយសារជម្លោះសង្គ្រាមត្រជាក់, ការខ្វែងគំនិតគ្នាផ្នែកមនោគមវិជ្ជា និង ការប្រកាន់ ឥរិយាបថជាតិនិយមជ្រុល៕ | 2020-09-27T12:48:14+07:00 | cen.com.kh | https://cen.com.kh/archives/247969.html |
135ed9c0-8145-4e34-a055-19625a6bebea | ប្រជាពលរដ្ឋនៅស្រុកល្វាឯម ជិត១០០នាក់ផ្ទុះជំងឺគ្រុនឈីក ស្នងការនគរបាលខេត្តចុះទៅពិនិត្យផ្ទាល់ទាំងយប់ | កណ្ដាល៖ ក្រុមប្រជាពលរដ្ឋប្រមាណជាង៩០នាក់រស់នៅភូមិពាមស្តី ឃុំព្រែកឫស្សី ស្រុកល្វាឯម ខេត្តកណ្តាល កំពុងមានបញ្ហាឆ្លងជំងឹគ្រុនឈីក ក្នុងនោះមានអ្នកធ្ងន់ធ្ងរចំនួន១២នាក់ ដោយទទួលបានការពិនិត្យព្យាបាលពីគ្រូពេទ្យនិង ក្រុមអាជ្ញាធរពាក់ព័ន្ធក្នុងខេត្ត។ នៅយប់ថ្ងៃទី២៦ ខែកញ្ញា ឆ្នាំ២០២០ នេះ លោកឧត្ដមសេនីយ៍ទោ ឈឿន សុចិត្ត ស្នងការនគរបាលខេត្តកណ្ដាល ដឹកនាំលោកស្នងការរង លោកអធិការនគរបាលស្រុក និងមន្ត្រីពាក់ព័ន្ធ ចុះសួរសុខទុក្ខ និងពិនិត្យស្ថានការណ៍ជាក់ស្តែងទាំងយប់ បន្ទាប់ពីមានសេចក្ដីរាយការណ៍ថាមានការសង្ស័យប្រជាពលរដ្ឋក្នុងភូមិពាមស្តី ឃុំព្រែកឫស្សី ស្រុកល្វាឯម ខេត្តកណ្តាល ជាច្រើននាក់មានរោគសញ្ញាជម្ងឺគ្រុនឈីក។ លោក កន សុកកាយ អភិបាលស្រុកល្វាឯម បានថ្លែងប្រាប់អង្គភាពព័ត៌មាន ឲ្យដឹងនៅយប់ថ្ងៃទី២៦ ខែកញ្ញា នេះថា បន្ទាប់ពីទទួលបានដំណឹងថា ពលរដ្ឋយើងចាប់ផ្ដើមមានអាការមិនស្រួលកាន់តែច្រើនឡើងៗ ខាងអាជ្ញាធរស្រុក និងខាងសុខាភិបាលខេត្ត បានចុះមកដល់ទីតាំងផ្ទាល់ ខណៈភូមិនេះជាតំបន់ដាច់ស្រយាល ជាប់ព្រុំប្រទល់ខេត្តព្រៃវែង ទើបអាជ្ញាធរសម្រេចរៀបចំពួកគាត់ក្នុងសាលាឆាន់សិន ហើយយើងអាចគ្រប់គ្រងស្ថានការណ៍បានល្អ១០០ ខណៈអ្នកជំងឺធ្ងន់ធ្ងរទាំង១២នាក់ ទទួលបានការយកចិត្តទុកដាក់ជាពិសេស។ លោកអភិបាលស្រុកបានបន្តថា ដោយសារពលរដ្ឋពុំបានមកមណ្ឌលសុខភាពនៅស្រុកល្វាឯមនោះទេ ពោលពេលកំពុងមិនស្រួលខ្លួនពួកគាត់នាំគ្នាទៅមណ្ឌលសុខភាព នៅព្រៃវែង ឯណោះព្រោះនៅជិតជាងដែលកត្តានេះជាហេតុនាំឱ្យខាងអាជ្ញាធរ ពុំទទួលបានព័ត៌មានទាន់ពេលវេលា ប៉ុន្តែបន្ទាប់ពីមានការពិនិត្យរកឃើញថាពលរដ្ឋឆ្លងគ្រុនឈីក ខាងអាជ្ញាធរ និងសុខាភិបាល បានដុតដៃដុតជើងមកសង្គ្រោះភ្លាមៗទាន់ពេលវេលា។ លោកបញ្ជាក់ទៀតថា ដោយសារតែកលតឡើងភ្លាមៗពេក ខាងអាជ្ញាធរក្ដាប់ដំណឹងបានប៉ុណ្ណឹងសិនរង់ចាំការ Update នាពេលក្រោយបន្តទៀត។ ស្ថិតក្នុងចំណោមអាជ្ញាធរពាក់ព័ន្ធ យប់នេះក៏ឃើញលោកឧត្តមសេនីយ៍ទោ ឈឿន សុចិត្ត ស្នងការនគរបាលខេត្តកណ្ដាល ក៏បានដឹកនាំកម្លាំងចុះទៅជួយអ្នកជម្ងឺទាំងអស់ តាមសមត្ថភាពផងដែរ ដែលកាយវិការនេះ ទទួលបានការសាទរនិងកក់ក្ដៅយ៉ាងខ្លាំងពីពលរដ្ឋ។ គួរជម្រាបថា ជំងឺគ្រុនឈីកកើតនៅស្រុកពញញាឮមួយចំនួន ហើយអាជ្ញាធរបានព្យាបាលពួកគាត់បានជាសះស្បើយ១០០%ហើយ ៕ | 2020-09-27T10:58:26+07:00 | cen.com.kh | https://cen.com.kh/archives/247903.html |
bc73618c-f990-49e8-b21d-c1dc17fbc778 | ក្រសួងសុខាភិបាលប្រកាសពីករណីវិជ្ជមានវីរុសកូវីដ១៩ថ្មី លើបុរសជនជាតិហុកគ្រីអាយុ៧០ឆ្នាំ ដែលរត់គេចខ្លួនកាលពីម្សិលមិញ | ភ្នំពេញ៖ ក្រសួងសុខាភិបាល នៅព្រឹកថ្ងៃទី២៧ ខែកញ្ញា ឆ្នាំ២០២០នេះ បានចេញ សេចក្ដីប្រកាសព័ត៌មាន ស្តីពីករណីវិជ្ជមានវីរុសកូវីដ-១៩ ថ្មី ១នាក់ លើបុរសជនជាតិហុងគ្រី អាយុ៧០ឆ្នាំ ដែលរត់គេចខ្លួនកាលពីម្សិលមិញ ហើយត្រូវបានរកឃើញវិញ និងបញ្ជូនទៅព្យាបាល នៅមន្ទីរពេទ្យបង្អែកខេត្តសៀមរាប។ សេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា បុរសជនជាតិហុងគ្រីអាយុ៧០ឆ្នាំ រស់នៅក្នុងបុរីអាថែន ភូមិគ្រួស សង្កាត់ស្វាយដង្គុំ ក្រុងសៀមរាប ខេត្ត សៀមរាប លទ្ធផលធ្វើតេស្ត គឺ វិជ្ជមានវីរុសកូវីដ-១៩ ដែលបានបញ្ជាក់ដោយវិទ្យាស្ថានប៉ាស្ទ័រកម្ពុជា ហើយដែល ក្រសួងបានចេញសេចក្ដីជូនព័ត៌មាន រួមទាំងប្រវត្តិធ្វើដំណើររបស់គាត់ ជម្រាបជូនសាធារណជន នារសៀលថ្ងៃទី២៦ ខែកញ្ញា ឆ្នាំ២០២០ រួចហើយដែរ។ ដោយឡែកសម្រាប់ការស្រាវជ្រាវរកអ្នកប៉ះពាល់ជាមួយអ្នកជំងឺវិញ ក្រសួងសុខាភិបាលបញ្ជាក់ថា ក្រុមការងារឆ្លើយតបបន្ទាន់នៃមន្ទីរសុខាភិបាលខេត្តសៀមរាប និងនាយកដ្ឋានប្រយុទ្ធនឹងជំងឺឆ្លង របស់ក្រសួងសុខាភិបាល ដោយសហការជាមួយអង្គការសុខភាពពិភពលោក និងមជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក បាននិងកំពុងធ្វើការស្រាវជ្រាវរកអ្នកប៉ះពាល់ជាមួយអ្នកជំងឺខាងលើ ហើយក្រសួងសូមជម្រាបជូនដូចតទៅ ភរិយាបុរសជនជាតិហុងគ្រីនេះ ជាស្ត្រីជនជាតិខ្មែរ កំពុងធ្វើចត្តាឡីស័កចំនួន ១៤ថ្ងៃ និងធ្វើការតាមដានសុខ ភាព នៅក្នុងមន្ទីរពេទ្យខេត្តសៀមរាប។ លទ្ធផលតេស្តលើកទី១របស់គាត់ គឺ អវិជ្ជមានវីរុសកូវីដ-១៩ នៅថ្ងៃទី ២៦ ខែកញ្ញា ឆ្នាំ២០២០ នេះ។ អ្នកបើកម៉ូតូកង់បី (តុតុ) នៅខេត្តសៀមរាប ត្រូវបានក្រុមការងាររកគាត់ឃើញហើយ នៅរសៀលថ្ងៃទី២៦ ខែ កញ្ញា ឆ្នាំ២០២០ និងបានមកពិនិត្យតាមដានសុខភាព ព្រមទាំងធ្វើចត្តាឡីស័កចំនួន១៤ថ្ងៃ នៅក្នុងមន្ទីរពេទ្យ ខេត្តសៀមរាប។ ភរិយា និងកូន២នាក់ ត្រូវបានណែនាំឲ្យធ្វើចត្តាឡីស័កចំនួន១៤ថ្ងៃនៅផ្ទះរបស់គាត់ ដើម្បីគាត់ដានសុខភាពដែរ៕ | 2020-09-27T08:57:06+07:00 | cen.com.kh | https://cen.com.kh/archives/247883.html |
ac3fce39-d336-479c-8651-2658eae9b40e | ផ្អើលទាំងយប់ ! ពលរដ្ឋស្រុកល្វាឯម ខេត្តកណ្ដាល ជិត១០០នាក់ឆ្លងជម្ងឺគ្រុនឈីក ខណៈមានអ្នកធ្ងន់ធ្ងរចំនួន១២នាក់ | ក្រុមប្រជាពលរដ្ឋប្រមាណជាង៩០នាក់រស់នៅភូមិពាមស្តី ឃុំព្រែកឫស្សី ស្រុកល្វាឯម ខេត្តកណ្តាល កំពុងមានបញ្ហាឆ្លងជម្ងឺគ្រុនឈីក ខណៈមានអ្នកធ្ងន់ធ្ងរចំនួន១២នាក់, ពួកគាត់កំពុងទទួលបានការគ្រប់គ្រង និងពិនិត្យដោយក្រុមអាជ្ញាធរពាក់ព័ន្ធក្នុងខេត្ត។ បើតាមលោក កន សុកកាយ អភិបាលស្រុកល្វាឯម បានថ្លែងប្រាប់ឲ្យដឹងនៅយប់ថ្ងៃទី២៦ ខែកញ្ញា នេះថា «បន្ទាប់ពីទទួលបានដំណឹងថា ពលរដ្ឋយើងចាប់ផ្ដើមមានអាការៈមិនស្រួលកាន់តែច្រើនឡើងៗ ខាងអាជ្ញាធរស្រុក និងខាងសុខាភិបាលខេត្ត បានចុះមកដល់ទីតាំងផ្ទាល់ ខណៈភូមិនេះជាតំបន់ដាច់ស្រយាល ជាប់ព្រុំប្រទល់ខេត្តព្រៃវែង ទើបអាជ្ញាធរសម្រេចរៀបចំពួកគាត់ក្នុងសាលាឆាន់សិន ហើយយើងអាចគ្រប់គ្រងស្ថានការណ៍បានល្អ១០០ ខណៈអ្នកជម្ងឺធ្ងន់ធ្ងរទាំង១២នាក់ ទទួលបានការយកចិត្តទុកដាក់ជាពិសេស»។ លោកអភិបាលស្រុកបានបន្តថា ដោយសារពលរដ្ឋពុំបានមកមណ្ឌលសុខភាពនៅស្រុកល្វាឯមនោះទេ ពោលពេលកំពុងមិនស្រួលខ្លួនពួកគាត់នាំគ្នាទៅមណ្ឌលសុខភាព នៅព្រៃវែង ឯណោះព្រោះនៅជិតជាងដែលកត្តានេះជាហេតុនាំឱ្យខាងអាជ្ញាធរ ពុំទទួលបានព័ត៌មានទាន់ពេលវេលា ប៉ុន្តែបន្ទាប់ពីមានការពិនិត្យរកឃើញថាពលរដ្ឋឆ្លងគ្រុនឈីក ខាងអាជ្ញាធរ និងសុខាភិបាល បានដុតដៃដុតជើងមកសង្រ្គោះភ្លាមៗទាន់ពេលវេលា។ លោកបញ្ជាក់ទៀតថា ដោយសារតែកលតឡើងភ្លាមៗពេក ខាងអាជ្ញាធរក្ដាប់ដំណឹងបានប៉ុណ្ណឹងសិនរង់ចាំការ Update នាពេលក្រោយបន្តទៀត។ ស្ថិតក្នុងចំណោមអាជ្ញាធរពាក់ព័ន្ធ យប់នេះក៏ឃើញលោកឧត្តមសេនីយ៍ទោ ឈឿន សុចិត្ត ស្នងការនគរបាលខេត្តកណ្ដាល ក៏បានដឹកនាំកម្លាំងចុះទៅជួយអ្នកជម្ងឺទាំងអស់ តាមសមត្ថភាពផងដែរ ដែលកាយវិការនេះ ទទួលបានការសាទរនិងកក់ក្ដៅយ៉ាងខ្លាំងពីពលរដ្ឋ។ គួរជម្រាបថា ជម្ងឺគ្រុនឈីកកើតនៅស្រុកពញញាឮមួយចំនួន ហើយអាជ្ញាធរបានព្យាបាលពួកគាត់បានជាសះស្បើយ១០០%ហើយ៕ | 2020-09-27T07:15:10+07:00 | kbnnews.com | https://kbn.news/archives/182853 |
ff208c67-8689-4b85-a62c-b94dc1e7973e | សហរដ្ឋអាមេរិក និងឥណ្ឌារាយការណ៍ពីករណីឆ្លងថ្មីច្រើននៃជំងឺកូវីដ១៩ | មជ្ឈមណ្ឌលផ្ដល់ទិន្នន័យអំពីជំងឺកូវីដ១៩ របស់សាកលវិទ្យាល័យ Johns Hopkins នៅក្នុងសហរដ្ឋអាមេរិក បានរាយការណ៍ពីករណីឆ្លងថ្មីនៃជំងឺកូវីដ១៩ ក្នុងចំនួនដ៏ច្រើននៅក្នុងប្រទេសឥណ្ឌា និងសហរដ្ឋអាមេរិក។ សាកលវិទ្យាល័យនេះបានឲ្យដឹងកាលពីល្ងាចថ្ងៃសៅរ៍ថា ឥណ្ឌាមានករណីឆ្លងថ្មីចំនួន ៨៦.០៥៤ ករណីក្នុងរយៈពេល ២៤ ម៉ោង ខណៈដែលសហរដ្ឋអាមេរិកមានករណីឆ្លងថ្មីចំនួន ៥៥.០៥៤ ករណី។ នៅក្នុងសហរដ្ឋអាមេរិក ជំងឺកូវីដ១៩ បានឆ្លងរាលដាលដល់ «តំបន់ភាគកណ្ដាល» នៅក្នុងប្រទេស ដែលតំបន់នេះហាក់ដូចជាមិនងាយឆ្លងជំងឺកូវីដ១៩ នៅពេលដែលតំបន់ភាគឦសាន ភាគខាងត្បូង និងភាគខាងលិចមានការឆ្លងរាតត្បាតខ្លាំងកាលពីដើមឆ្នាំនេះ។ ឥឡូវនេះ រដ្ឋ North Dakota រដ្ឋ South Dakota រដ្ឋ Iowa និងរដ្ឋ Wisconsin បានរងគ្រោះខ្លាំងពីជំងឺកូវីដ១៩ នេះ។ ចំណែកឯសហភាពអឺរ៉ុបឯណោះវិញ កំពុងជួបប្រទះនូវរលកថ្មីនៃការឆ្លងជំងឺកូវីដ១៩ ដែលបណ្ដាលឲ្យរដ្ឋាភិបាលមួយចំនួននៅទូទាំងទ្វីបនេះ ដាក់ការរឹតត្បិតជាថ្មីទៅលើពលរដ្ឋ និងអាជីវកម្មនានា។ នៅទូទាំងពិភពលោក មានករណីឆ្លងជំងឺកូវីដ១៩ សរុបជិត ៣៣ លានករណី។ សហរដ្ឋអាមេរិកមានករណីឆ្លងចំនួនជាង ៧ លានករណី ហើយឥណ្ឌាមានករណីឆ្លងជិត ៦ លានករណី។ ចំណែកឯប្រេស៊ីលវិញ មានករណីឆ្លងជិត ៥ លានករណី៕ | 2020-09-27T07:00:00+07:00 | khmer.voanews.com | https://khmer.voanews.com/a/us-india-report-high-number-of-new-covid19-cases/5599511.html |
ffec251a-98d1-4a1b-b4b5-c86f43688922 | លោក ស រដ្ឋា នាំអំណោយសម្ដេចក្រឡាហោម ស ខេង ចែកពលរដ្ឋក្រីក្ររងផលប៉ះពាល់ដោយសារជំងឺកូវីដ-១៩ នៅស្រុកភ្នំព្រឹក ខេត្តបាត់ដំបង | លោក ស រដ្ឋា ប្រធានសហភាពសហព័ន្ធយុវជនកម្ពុជាខេត្ដបាត់ដំបង នៅរសៀលថ្ងៃទី២៦ ខែកញ្ញា ឆ្នាំ២០២០នេះ នាំអំណោយរបស់សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីមហាផ្ទៃ ជូនគ្រួសារក្រីក្រដែលរងផលប៉ះពាល់ដោយសារជំងឺកូវីដ-១៩ ចំនួន៥០គ្រួសារ និងក្រុងពាលីសាងសងស្នាក់ការ ស.ស.យ.ក ដែលជាអំណោយរបស់លោកផ្ទាល់ នៅស្រុកភ្នំព្រឹក។ អំណោយដែលត្រូវបានប្រគល់ជូនគ្រួសារក្រីក្រ ទាំង៥០គ្រួសារនោះ ក្នុងមួយគ្រួសារទទួលបាន អង្ករ៥០គីឡូក្រាម, ទឹកត្រី១ដប, ស្ករស១គីឡូក្រាម, អំបិល១គីឡូក្រាម និងថវិកាចំនួន៥ម៉ឺនរៀល។ ថ្លែងក្នុងឱកាសនោះ លោក ស រដ្ឋា ក៏បានផ្ដាំផ្ញើនូវការសាកសួរសុខទុក្ខពីសំណាក់ថ្នាក់ដឹកនាំទាំងអស់ ជូនប្រជាពលរដ្ឋ និងក្រើនរំលឹកប្រជាពលរដ្ឋត្រូវខិតខំប្រកបរបរទទួលទានប្រចាំថ្ងៃ ដើម្បីជួយដល់ជីវភាពគ្រួសារឡើងវិញ ខណៈរាជរដ្ឋាភិបាលបាននិងកំពុងត្រៀម និងជួយសង្គ្រោះប្រជាពលរដ្ឋជានិច្ច មិនបណ្ដោយឲ្យប្រជាពលរដ្ឋណាម្នាក់លំបាកនោះទេ។ លោក ស រដ្ឋា ក៏បានផ្ដាំផ្ញើឲ្យប្រជាពលរដ្ឋក្រៅពីការប្រកបរបរផ្សេងៗហើយនោះ ត្រូវបន្ដខិតខំថែរក្សាសុខភាព ធ្វើអនាម័យជាប្រចាំ ដើម្បីមានសុខភាពល្អ និងជៀសផុតពីជំងឺកូវីដ-១៩៕ | 2020-09-27T02:05:00+07:00 | freshnewsasia.com | https://m.freshnewsasia.com/index.php/en/localnews/171847-2020-09-26-12-05-42.html |
93988ec1-7f00-417c-a1ad-99f1c4d4d05f | មន្ទីរសុខាភិបាលខេត្តកោះកុង បើកយុទ្ធនាការបាញ់ថ្នាំដាក់អាប៊ែត កំចាត់ជម្រកមូស ដើម្បីបង្ការការពារឆ្លងជំងឺគ្រុនឈាម ជំងឺគ្រុនឈីក និងជំងឺឆ្លងផ្សេងៗ | មន្ទីរសុខាភិបាលខេត្តកោះកុង បានបើកយុទ្ធនាការ បាញ់ថ្នាំនិងដាក់អាប៊ែត ដើម្បីកំចាត់ជម្រកសត្វម៉ូស ដើម្បីបង្ការការពារជំងឺគ្រុនឈាម ជំងឺគ្រុនឈីក និងជំងឺឆ្លងផ្សេងៗ ដើម្បីសុខភាពប្រជាពលរដ្ឋ។ ការចុះប្រតិបត្តិការបាញ់ថ្នាំ និងអាប៊ែត បានធ្វើឡើងនាថ្ងៃទី២៦ ខែកញ្ញា ឆ្នាំ២០២០ ស្ថិតនៅជុំវិញបរិវេនផ្សារដងទង់ ភូមិ៤សង្កាត់ដងទង់ ក្រុងខេមរភូមិន្ទ និងឃុំប៉ាក់ខ្លង ស្រុកមណ្ឌលសីមា ខេត្តកោះកុង។ ប្រតិបត្ដិការនេះ ដោយមានការចូលរួមក្រោមវត្តមាន លោក ទូ សាវុធ អភិបាលរងខេត្តកោះកុង, លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាល ខេត្តកោះកុង, លោក ឈួន សុវណ្ណដា នាយកប្រតិបត្តិសាខាកាកបាទក្រហមកម្ពុជាខេត្ត និងមានការចូលរួមពីសិស្សានុសិស្សយុវជនកាកបាទក្រហមផងដែរ។ លោកវេជ្ជបណ្ឌិត ទៅ ម៉ឹង បានឲ្យដឹងថា ដោយអនុវត្តន៍តាមការណែនាំ របស់រាជរដ្ឋាភិបាល និងក្រសួងសុខាភិបាល ដើម្បីការពារសុខភាពប្រជាពលរដ្ឋជំងឺគ្រុនឈាម និងជំងឺឈីក ដែលបង្កឡើងដោយសារម៉ូសខ្លា មន្ទីរសុខាភិបាល ក្រុមការងារជំនាញ បានចុះប្រតិបត្តិការ បាញ់ថ្នាំនិងដាក់អាប៊ែត ដើម្បីកំចាត់ជម្រកសត្វម៉ូស ដើម្បីការពារសុខភាពប្រជាពលរដ្ឋ ឲ្យមានជំងឺគ្រុនឈីក និងជំងឺគ្រុនឈាម និងជំងឺឆ្លងផ្សេងៗទៀត។ លោកវេជ្ជបណ្ឌិត ទៅ ម៉ឹង បានបន្ថែមថា ក្នុងការចុះប្រតិបត្តិការ បាញ់ថ្នាំ និងដាក់អាប៊ែត ដើម្បីកម្ចាត់ជម្រកសត្វម៉ូស លោកបានធ្វើការផ្សព្វផ្សាយ និងអប់រំ ឲ្យប្រជាពលរដ្ឋគ្រប់មូលដ្ឋាន ត្រូវបោសសំអាតទីធ្លា ជុំវិញបរិវេណលំនៅឋាន ថែរក្សាអនាម័យបរិស្ថាន សម្រាមត្រូវដុតកំទេចចោល និងកប់លុបបំបាត់ត្លុកទឹកដក់ កុំឲ្យមាន ហើយត្រូវគេងក្នុងមុង និងពាក់ខោអាវដៃវែង ជាពិសេសក្មេងៗត្រូវបង្ហាត់បង្រៀន ដល់ពួកគាត់ឲ្យចេះការពារ និងមានការប្រុងប្រយ័ត្នឲ្យបានខ្ពស់បំផុត ដើម្បីការពារអាយុជីវិតរបស់យើង។ លោកបានបញ្ជាក់បន្ថែមថា អ្វីដែលសំខាន់បំផុត ដែលគួរឲ្យមានហានិភ័យខ្ពស់ជាងគេបំផុតនោះ គឺសូមឲ្យបងប្អូនពុកម៉ែ កូនក្មួយមានការការពារ និងប្រុងប្រយ័ត្ន ឲ្យបានខ្ពស់នោះ គឺបញ្ហាជំងឺដែលមានការរីករាលដាល នៅលើពិភពលោកក្នុងពេលបច្ចុប្បន្ននេះ ដែលធ្វើឲ្យពិភពលោកមានការព្រួយបារម្ភជាងគេ។ ដូច្នេះសូមបងប្អូន អនុវត្ត ទៅតាមការផ្សព្វផ្សាយអប់រំ របស់រាជរដ្ឋាភិបាល និងក្រសួងសុខាភិបាលមន្ទីរពេទ្យបង្អែក នៅតាមបណ្ដាស្រុកភូមិឃុំ រាល់ថ្ងៃតែងតែចាក់អ្នកគ្រូ ផ្សព្វផ្សាយគ្រប់វិនាទីនិងម៉ោងរាល់ថ្ងៃ។ លោកវេជ្ជបណ្ឌិត បានបញ្ជាក់ថា ក្នុងខេត្តកោះកុង អត្រាជំងឺគ្រុនឈាម និងជំងឺគ្រុនឈីក មានអត្រាទាបមានតែ៣៨ករណីទេ ក្នុងរយៈពេល៩ខែនេះ ហើយករណីដែលកើតឡើងនេះ មានតែបរិវេនផ្សារដងទង់ ភូមិ៤សង្កាត់ដងទង់ ភូមិ២សង្កាត់ស្មាច់មានជ័យ ក្រុងខេមរភូមិន្ទ ខេត្តកោះកុង៕ | 2020-09-26T21:35:00+07:00 | freshnewsasia.com | https://m.freshnewsasia.com/index.php/en/localnews/171824-2020-09-26-07-35-26.html |
03932f9e-5b99-4ded-980f-5734d58d06f0 | TOP NEWS: ក្រសួងសុខាភិបាលរកឃើញករណីសង្ស័យឆ្លងជំងឺកូវីដ១៩ លើបុរសជនជាតិហុងគ្រីម្នាក់ ដែលកំពុងរត់គេចខ្លួន (Video inside) | ក្រសួងសុខាភិបាល នៅព្រឹកថ្ងៃទី២៦ ខែកញ្ញា ឆ្នាំ២០២០នេះ បានចេញសេចក្ដីជូនព័ត៌មានដោយបញ្ជាក់ពីករណីសង្ស័យវិជ្ជមានវីរុសកូវីដ-១៩ ថ្មី លើបុរសជនជាតិហុងគ្រីម្នាក់ នៅខេត្តសៀមរាប ដែលកំពុងរត់គេចខ្លួនបាត់ពីកន្លែងស្នាក់នៅ។ បើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបានមុននេះបន្តិចបានបញ្ជាក់ថា ជាបុរសដែលសង្ស័យឆ្លងជំងឺកូវីដ១៩នេះ ជាជនជាតិហុងគ្រី អាយុ៧០ឆ្នាំ មានអាសយដ្ឋានស្នាក់នៅភូមិគ្រួស ឃុំស្វាយដង្គំ ក្រុងសៀមរាប ខេត្តសៀមរាប។ បុរសរូបនេះ ជាអ្នកធ្វើដំណើរពីប្រទេសបារាំង បន្តជើងហោះហើរតាមប្រទេសកូរ៉េខាងត្បូង បានមកដល់កម្ពុជានៅថ្ងៃទី១៣ ខែកញ្ញា ឆ្នាំ២០២០ ហើយ លទ្ធផលតេស្តរបស់គាត់នៅពេលនោះ គឺអវិជ្ជមានវីរុសកូវីដ-១៩។ បន្ទាប់មកគាត់ត្រូវបានបន្តធ្វើចត្តាឡីស័កនៅ កន្លែងស្នាក់នៅរបស់តាមអាសយដ្ឋានខាងលើនេះ នៅខេត្តសៀមរាប រហូតដល់ថ្ងៃទី១៣នៃការធ្វើចត្តាឡីស័ក របស់គាត់ត្រូវនឹងថ្ងៃទី២៥ ខែកញ្ញា ឆ្នាំ២០២០ ការធ្វើតេស្តឡើងវិញក៏បានបង្ហាញលទ្ធផលសង្ស័យថា វិជ្ជមានវីរុសកូវីដ-១៩ ហើយវត្ថុសំណាករបស់គាត់ត្រូវបានបញ្ជូន (មកដល់នៅវេលាយប់ម៉ោងប្រហែលជា១១៖០០យប់ នៃថ្ងៃទី២៥ ខែកញ្ញា ឆ្នាំ២០២០) ធ្វើការវិភាគបញ្ជាក់នៅវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយការវិភាគរបស់វិទ្យាស្ថាននេះ នឹងធ្វើនៅវេលាព្រឹកនៃថ្ងៃទី២៦ ខែកញ្ញា ឆ្នាំ២០២០ រីឯលទ្ធផលរំពឹងថានឹងអាចទទួលបាននៅល្ងាចនៃថ្ងៃដដែល។ ទន្ទឹមនឹងពេលនៃការបញ្ជូនវត្ថុសំណាក និងរង់ចាំការវិភាគបញ្ជាក់លើភាពវិជ្ជមានវីរុសកូវីដ-១៩ ពីវិទ្យាស្ថានប៉ាស្ទ័រកម្ពុជា រាជធានីភ្នំពេញ ស្រាប់តែក្រុមការងារនៃមន្ទីរសុខាភិបាលខេត្តសៀមរាប មិនអាចទាក់ទងជាមួយបុរសរូបនេះបានឡើយ ដោយបុរសខាងលើនេះ បានរត់គេចចេញពីកន្លែងស្នាក់នៅខាង លើរបស់គាត់បាត់តែម្ដង។ បច្ចុប្បន្នអាជ្ញាធរមានសមត្ថកិច្ចខេត្តសៀមរាប កំពុងព្យាយាមរុករកបុរសជនជាតិ ហុងគ្រីរូបនេះ តែមិនទាន់រកឃើញនៅឡើយទេ។ ប្រសិនបើនៅល្ងាចនៃថ្ងៃទី២៦ ខែកញ្ញា ឆ្នាំ២០២០នេះ លទ្ធផលវិភាគវត្ថុសំណាករបស់គាត់ ពិតជាឃើញ វិជ្ជមានវីរុសកូវីដ-១៩ មែននោះ ស្ថានភាពគេចវេសរបស់គាត់បែបនេះ (តាំងពីម៉ោងប្រហែលជា៩យប់នៃថ្ងៃទី ២៥ ខែកញ្ញា ឆ្នាំ២០២០ រហូតមកទល់ពេលនេះ) នឹងអាចមានហានិភ័យឆ្លងដល់សហគមន៍ បើគាត់ធ្វើដំណើរច្រើន និងជួបមនុស្សច្រើន។ ក្រុមឆ្លើយតបបន្ទាន់ និងធ្វើការស្រាវជ្រាវភ្លាមៗ នៅពេលរកឃើញបុរសនេះ។ ជាមួយគ្នានេះ ក្រសួងសុខាភិបាលបានអំពាវនាវដល់សាធារណជនមេត្តា ប្រសិនបើបានឃើញ ឬដឹងព័ត៌មានអំពីបុរសជនជាតិហុងគ្រីអាយុ ៧០ឆ្នាំនេះ សូមលោកអ្នក មេត្តាជួយផ្តល់ព័ត៌មានឱ្យបាន ឆាប់ជាទីបំផុតមកអាជ្ញាធរមានសមត្ថកិច្ច (មានការអំពាវនាវស្រាវជ្រាវរករបស់អធិការដ្ឋានស្នងការនគរបាលក្រុង សៀមរាបតាំងពីយប់ម៉ិញ) ឬតាមលេខ ១១៥ ដើម្បីក្រសួង អាចចាត់វិធានការសុ ខាភិបាល បានទាន់ពេលវេលា ហើយបងប្អូនដែលបានប៉ះពាល់ជាមួយបុរសខាងលើនេះ សូមចូលរួមមកបង្ហាញខ្លួន នៅមន្ទីរសុខាភិបាលខេត្តសៀមរាប ដើម្បីធ្វើតេស្តរកវីរុសកូវីដ-១៩ ដើម្បីរួមគ្នាអាចនឹងបញ្ចៀសបាននូវការចម្លង ចូលសហគមន៍។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២៦ ខែកញ្ញា ឆ្នាំ២០២០នេះ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប ២៧៥នាក់ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៧៤នាក់ និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០១នាក់៕ | 2020-09-26T14:22:00+07:00 | freshnewsasia.com | https://m.freshnewsasia.com/index.php/en/localnews/171779-2020-09-26-00-22-59.html |
f09256e6-e586-4655-9c0f-6c8fa0f63fa3 | រកឃើញបុរសជនជាតិហុងគ្រីអាយុ ៧០ឆ្នាំ ហើយគាត់មានផ្ទុកវីរុសកូវីដ-១៩ ឯប្រពន្ធគាត់កំពុងពិនិត្យសុខភាព | ភ្នំពេញ៖ បើតាមសេចក្តីជូនព័ត៌មានរបស់ក្រសួងសុខាភិបាល ករណីបុរសជនជាតិហុងគ្រីអាយុ ៧០ឆ្នាំ មានផ្ទុកវីរុសកូវីដ-១៩ បន្ទាប់ពីរកឃើញកាលពីម៉ោងជាង ៥ព្រឹក នៅថ្ងៃទី២៦ ខែកញ្ញា ឆ្នាំ២០២០ ។ ក្រសួងសុខាភិបាល សូមគោរពជម្រាបជូនសាធារណជនថា ករណីបុរសជនជាតិហុងគ្រី អាយុ ៧០ឆ្នាំ៖ នៅព្រឹកវេលាម៉ោង១០និង៣០ព្រឹក ថ្ងៃទី ២៦ ខែកញ្ញា ឆ្នាំ២០២០ ក្រសួងបានទទួលលទ្ធផលវិភាគពីវិទ្យាស្ថាន ប៉ាស្ទ័រកម្ពុជាដោយបង្ហាញថា លទ្ធផលធ្វើតេស្តវត្ថុសំណាកបុរសជនជាតិហុងគ្រីអាយុ ៧០ឆ្នាំ មានអាសយដ្ឋានស្នាក់នៅភូមិគ្រួស ឃុំស្វាយដង្គំ ក្រុងសៀមរាប ខេត្តសៀមរាប នោះ គឺបញ្ជាក់ថា វិជ្ជមានវីរុសកូវី-១៩ ។ ក្រោយពីកិច្ចសហការខិតខំស្វែងរកដោយអាជ្ញាធរ និងមន្ទីរសុខាភិបាលខេត្តសៀមរាប បុរសរូបនេះ ត្រូវបានរកឃើញនៅវេលាម៉ោងប្រហែលជាង ៥ព្រឹក នៃថ្ងៃទី២៦ ខែកញ្ញា ឆ្នាំ២០២០ ដោយគាត់បានសម្ងំនៅក្នុងផ្ទះវីឡាមួយក្នុងបុរីអាថែន ភូមិគ្រួស ឃុំស្វាយដង្គំ ក្រុងសៀមរាប ហើយក្រុមគ្រូពេទ្យបានទៅដឹកយកគាត់ និងភរិយា (ខ្មែរ)(មិនមានកូន និងមិនមានអ្នកផ្សេងនៅជាមួយឡើយ ) មកដាក់ព្យាបាលនៅមន្ទីរពេទ្យខេត្តសៀមរាបរួចរាល់ហើយដែរ។ ក្រុមការងារ កំពុងតែបន្តធ្វើការស្រាវជ្រាវរកអ្នកដែលប៉ះពាល់ជាបន្តទៀត។ ព័ត៌មានដែលក្រសួងទទួលបាននៅព្រឹកនេះ គឺក្រោយពីបុរសជនជាតិហុងគ្រីខាងលើនេះ ចាកចេញពីទីក្រុងភ្នំពេញនៅថ្ងៃទី១៦ ខែកញ្ញា ឆ្នាំ២០២០ ឆ្ពោះទៅខេត្តសៀមរាបនោះ គាត់បានម៉ៅតាក់ស៊ីមួយជិះម្នាក់ឯង (ឈប់ចាក់ប្រេងតែម្តងគត់នៅតាមផ្លូវ) ដោយមិនបានជួប ឬប៉ះពាល់អ្នកណាទាំងអស់ ក្រៅតែពីជិះតាក់ស៊ីនេះទេ។ ពេលមកដល់ខេត្តសៀមរាប គាត់នៅសម្ងំធ្វើការក្នុងផ្ទះ ដោយគាត់ជាបណ្ឌិតវិទ្យាសាស្ត្រសេដ្ឋកិច្ច (សរសេរសៀវភៅ) មានតែថ្ងៃទី១៧ ខែកញ្ញា ឆ្នាំ២០២០ មួយថ្ងៃគត់ ដែលគាត់ចេញទៅទិញផ្ទាំងគំនូរដោយជិះម៉ូតូកង់បី (តុតុ) នៅគ្រឹះស្ថានអង្គរក្រុងសៀមរាប រួចក៏ត្រឡប់មកផ្ទះគាត់វិញ។ រីឯភរិយាគាត់ ដោយសារមានម្ហូបអាហារជាច្រើនក្នុងផ្ទះស្រាប់ ស្ត្រីរូបនេះ ក៏មិនបានចេញទៅណាដែរ គឺបានចេញទៅផ្សារតែម្តងគត់ប៉ុណ្ណោះ តែពួកគាត់មានការអនុវត្តនូវវិធានការការពារដោយបានពាក់ម៉ាសពេលទៅកាន់ទីកន្លែងដូចបានជម្រាបជូនខាងលើ។ ចំណែកឯការរស់នៅរបស់គាត់ គឺមិនមានអ្នកផ្សេងមកប៉ះពាល់នោះឡើយ។ បច្ចុប្បន្ន ក្រុមការងារឆ្លើយតបបន្ទាន់នៃមន្ទីរសុខាភិបាលខេត្តសៀមរាប និងនៃនាយកដ្ឋានប្រយុទ្ធនឹងជំងឺឆ្លងរបស់ក្រសួងសុខាភិបាលដោយសហការជាមួយអង្គការសុខភាពពិភពលោក និងមជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក កំពុងបន្តធ្វើកិច្ចការចាំបាច់ៗ សម្រាប់ការស្រាវជ្រាវរកអ្នកប៉ះពាល់ជាបន្តទៀត ហើយក្រសួង នឹងបន្តជូនព័ត៌មានដល់សាធារណជននូវការវិវត្ត ឬហេតុការណ៍មិនប្រក្រតីណាមួយ ប្រសិនបើមានពាក់ព័ន្ធទៅនឹងករណីខាងលើនេះ៕ | 2020-09-26T14:18:56+07:00 | cen.com.kh | https://cen.com.kh/archives/247757.html |
e0d7bfc0-f170-4d66-9bb5-581d670d49f3 | ទាហានថៃឃាត់ខ្លួនពលរដ្ឋខ្មែរ៧នាក់ លួចឆ្លងដែនខុសច្បាប់ទៅធ្វើការ នៅផ្សាររោងក្លឿរ | ទាហានថៃបានធ្វើការឃាត់ខ្លួន ពលរដ្ឋខ្មែរ ប្រុសស្រី៧នាក់ ដែលលួចឆ្លងដែនចូលធ្វើការក្នុងផ្សាររោងក្លឿរ។ ការឃាត់ខ្លួននេះបានធ្វើឡើងនៅថ្ងៃទី២៥ ខែកញ្ញា ឆ្នាំ២០២០ វេលាម៉ោង៨ព្រឹកខណ: ពួកគេបានចូលតាមច្រករបៀងខុសច្បាប់ស្ថិតភូមិប៉ារ៉ៃ ស្រុកអារ័ញ្ញ ខេត្តស្រះកែវ។ មន្ត្រីយោធាព្រំដែនបានឲ្យដឹងថា ទាហានថៃបានឃាត់ខ្លួនប្រជាពលរដ្ឋខ្មែរ៧នាក់ (ក្មេងម្នាក់) ក្រោយលួចចូលឆ្លងដែនដោយខុស ច្បាប់តាមច្រករបៀង រួចត្រូវទាហានថៃបញ្ជូនមកកាន់ស្នាក់ការប៉ុស្តិ៍អនុវត្តន៍តាមច្បាប់។ តាមចម្លើយសារភាពរបស់ប្រជាពលរដ្ឋបានឲ្យដឹងថា ពួកគាត់បានលួចឆ្លងដែនខុសច្បាប់ គោលបំណងទៅធ្វើជាកម្មករស៊ីឈ្នួលធ្វើទ្រនាប់ជើងជជុះឲ្យអាជីវករខ្មែរ លក់នៅផ្សាររោងក្លឿរប្រទេសថៃ ហើយពួកគាត់រស់នៅក្រុងប៉ោយប៉ែត។ គួររំលឹកថា នៅពេលថៃ បិតច្រកព្រំដែនកម្ពុជា-ថៃ ដើម្បីបង្ការទប់កូវីដ១៩ ហើយឃើញប្រជាពលរដ្ឋខ្មែរ ត្រូវភាគីថៃចាប់រាល់ថ្ងៃតាមបន្ទាត់ព្រំដែនដែល ត្រូវបានលួចឆ្លងដែនទៅរកការងារ ធ្វើនៅប្រទេសថៃដោយខុសច្បាប់៕ | 2020-09-26T10:41:50+07:00 | kbnnews.com | https://kbn.news/archives/182752 |
37f5f649-8e40-4083-93a3-bbcf0b53afcc | ព័ត៌មានបឋម៖ ពេលនេះអាជ្ញាធរខេត្តសៀមរាប បានរកឃើញបុរសជនជាតិហុងគ្រី ដែលសង្ស័យឆ្លងជំងឺកូវីដ១៩ ហើយ | ខេត្តសៀមរាប៖ យោងតាមព័ត៌មានបឋមរបស់អាជ្ញាធរខេត្តសៀមរាប បានឲ្យដឹងថា នៅក្នុងខណៈពេលនេះអាជ្ញាធរបានរកឃើញបុរសជនជាតិហុងគ្រី អាយុ៧០ឆ្នាំ ដែលសង្ស័យឆ្លងជំងឺកូវីដ១៩ ហើយ គឺបានរកឃើញនៅផ្ទះរបស់គាត់ ដែលមានអាសយដ្ឋានស្នាក់នៅភូមិគ្រួស ឃុំស្វាយដង្គំ ក្រុងសៀមរាប ខេត្តសៀមរាប។ គួរជម្រាបថា បុរសរូបនេះ ជាអ្នកធ្វើដំណើរពីប្រទេសបារាំង បន្តជើងហោះហើរតាមប្រទេសកូរ៉េខាងត្បូង បានមកដល់កម្ពុជានៅថ្ងៃទី១៣ ខែកញ្ញា ឆ្នាំ២០២០ ហើយ លទ្ធផលតេស្តរបស់គាត់នៅពេលនោះ គឺអវិជ្ជមានវីរុសកូវីដ-១៩។ បន្ទាប់មកគាត់ត្រូវបានបន្តធ្វើចត្តាឡីស័កនៅ កន្លែងស្នាក់នៅរបស់តាមអាសយដ្ឋានខាងលើនេះ នៅខេត្តសៀមរាប រហូតដល់ថ្ងៃទី១៣នៃការធ្វើចត្តាឡីស័ក របស់គាត់ត្រូវនឹងថ្ងៃទី២៥ ខែកញ្ញា ឆ្នាំ២០២០ ការធ្វើតេស្តឡើងវិញក៏បានបង្ហាញលទ្ធផលសង្ស័យថា វិជ្ជមានវីរុសកូវីដ-១៩ ហើយវត្ថុសំណាករបស់គាត់ត្រូវបានបញ្ជូន (មកដល់នៅវេលាយប់ម៉ោងប្រហែលជា១១៖០០យប់ នៃថ្ងៃទី២៥ ខែកញ្ញា ឆ្នាំ២០២០) ធ្វើការវិភាគបញ្ជាក់នៅវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយការវិភាគរបស់វិទ្យាស្ថាននេះ នឹងធ្វើនៅវេលាព្រឹកនៃថ្ងៃទី២៦ ខែកញ្ញា ឆ្នាំ២០២០ រីឯលទ្ធផលរំពឹងថានឹងអាចទទួលបាននៅល្ងាចនៃថ្ងៃដដែល។ ទន្ទឹមនឹងពេលនៃការបញ្ជូនវត្ថុសំណាក និងរង់ចាំការវិភាគបញ្ជាក់លើភាពវិជ្ជមានវីរុសកូវីដ-១៩ ពីវិទ្យាស្ថានប៉ាស្ទ័រកម្ពុជា រាជធានីភ្នំពេញ ស្រាប់តែក្រុមការងារនៃមន្ទីរសុខាភិបាលខេត្តសៀមរាប មិនអាចទាក់ទងជាមួយបុរសរូបនេះបានឡើយ ដោយបុរសខាងលើនេះ បានរត់គេចចេញពីកន្លែងស្នាក់នៅខាង លើរបស់គាត់បាត់តែម្ដង ៕ | 2020-09-26T10:04:55+07:00 | kbnnews.com | https://kbn.news/archives/182730 |
0efe0a7d-5c50-4801-bfa5-448083e70016 | ប្រុងខ្លួនបងប្អូនករណីអាចឆ្លងក្នុងសហគមន៌ ! ក្រសួង រកឃើញករណីសង្ស័យលើបុរសជនជាតិហុងគ្រីម្នាក់ ឆ្លងកូវីដ-១៩ ដែលបានរត់គេចខ្លួនកាលពីយប់មិញ | ក្រសួងសុខាភិបាល នៅព្រឹកថ្ងៃទី២៦ ខែកញ្ញា ឆ្នាំ២០២០នេះ បានចេញសេចក្ដីជូនព័ត៌មានដោយបញ្ជាក់ពីករណីសង្ស័យវិជ្ជមានវីរុសកូវីដ-១៩ ថ្មី លើបុរសជនជាតិហុងគ្រីម្នាក់ នៅខេត្តសៀមរាប ដែលកំពុងរត់គេចខ្លួនបាត់ពីកន្លែងស្នាក់នៅ។ បើតាមសេចក្តីប្រកាសព័ត៌មានមុននេះបន្តិចបានបញ្ជាក់ថា ជាបុរសដែលសង្ស័យឆ្លងជំងឺកូវីដ១៩នេះ ជាជនជាតិហុងគ្រី អាយុ៧០ឆ្នាំ មានអាសយដ្ឋានស្នាក់នៅភូមិគ្រួស ឃុំស្វាយដង្គំ ក្រុងសៀមរាប ខេត្តសៀមរាប។ បុរសរូបនេះ ជាអ្នកធ្វើដំណើរពីប្រទេសបារាំង បន្តជើងហោះហើរតាមប្រទេសកូរ៉េខាងត្បូង បានមកដល់កម្ពុជានៅថ្ងៃទី១៣ ខែកញ្ញា ឆ្នាំ២០២០ ហើយ លទ្ធផលតេស្តរបស់គាត់នៅពេលនោះ គឺអវិជ្ជមានវីរុសកូវីដ-១៩។ បន្ទាប់មកគាត់ត្រូវបានបន្តធ្វើចត្តាឡីស័កនៅ កន្លែងស្នាក់នៅរបស់តាមអាសយដ្ឋានខាងលើនេះ នៅខេត្តសៀមរាប រហូតដល់ថ្ងៃទី១៣នៃការធ្វើចត្តាឡីស័ក របស់គាត់ត្រូវនឹងថ្ងៃទី២៥ ខែកញ្ញា ឆ្នាំ២០២០ ការធ្វើតេស្តឡើងវិញក៏បានបង្ហាញលទ្ធផលសង្ស័យថា វិជ្ជមានវីរុសកូវីដ-១៩ ហើយវត្ថុសំណាករបស់គាត់ត្រូវបានបញ្ជូន (មកដល់នៅវេលាយប់ម៉ោងប្រហែលជា១១៖០០យប់ នៃថ្ងៃទី២៥ ខែកញ្ញា ឆ្នាំ២០២០) ធ្វើការវិភាគបញ្ជាក់នៅវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយការវិភាគរបស់វិទ្យាស្ថាននេះ នឹងធ្វើនៅវេលាព្រឹកនៃថ្ងៃទី២៦ ខែកញ្ញា ឆ្នាំ២០២០ រីឯលទ្ធផលរំពឹងថានឹងអាចទទួលបាននៅល្ងាចនៃថ្ងៃដដែល។ ទន្ទឹមនឹងពេលនៃការបញ្ជូនវត្ថុសំណាក និងរង់ចាំការវិភាគបញ្ជាក់លើភាពវិជ្ជមានវីរុសកូវីដ-១៩ ពីវិទ្យាស្ថានប៉ាស្ទ័រកម្ពុជា រាជធានីភ្នំពេញ ស្រាប់តែក្រុមការងារនៃមន្ទីរសុខាភិបាលខេត្តសៀមរាប មិនអាចទាក់ទងជាមួយបុរសរូបនេះបានឡើយ ដោយបុរសខាងលើនេះ បានរត់គេចចេញពីកន្លែងស្នាក់នៅខាង លើរបស់គាត់បាត់តែម្ដង។ បច្ចុប្បន្នអាជ្ញាធរមានសមត្ថកិច្ចខេត្តសៀមរាប កំពុងព្យាយាមរុករកបុរសជនជាតិ ហុងគ្រីរូបនេះ តែមិនទាន់រកឃើញនៅឡើយទេ។ ប្រសិនបើនៅល្ងាចនៃថ្ងៃទី២៦ ខែកញ្ញា ឆ្នាំ២០២០នេះ លទ្ធផលវិភាគវត្ថុសំណាករបស់គាត់ ពិតជាឃើញ វិជ្ជមានវីរុសកូវីដ-១៩ មែននោះ ស្ថានភាពគេចវេសរបស់គាត់បែបនេះ (តាំងពីម៉ោងប្រហែលជា៩យប់នៃថ្ងៃទី ២៥ ខែកញ្ញា ឆ្នាំ២០២០ រហូតមកទល់ពេលនេះ) នឹងអាចមានហានិភ័យឆ្លងដល់សហគមន៍ បើគាត់ធ្វើដំណើរច្រើន និងជួបមនុស្សច្រើន។ ក្រុមឆ្លើយតបបន្ទាន់ និងធ្វើការស្រាវជ្រាវភ្លាមៗ នៅពេលរកឃើញបុរសនេះ។ ជាមួយគ្នានេះ ក្រសួងសុខាភិបាលបានអំពាវនាវដល់សាធារណជនមេត្តា ប្រសិនបើបានឃើញ ឬដឹងព័ត៌មានអំពីបុរសជនជាតិហុងគ្រីអាយុ ៧០ឆ្នាំនេះ សូមលោកអ្នក មេត្តាជួយផ្តល់ព័ត៌មានឱ្យបាន ឆាប់ជាទីបំផុតមកអាជ្ញាធរមានសមត្ថកិច្ច (មានការអំពាវនាវស្រាវជ្រាវរករបស់អធិការដ្ឋានស្នងការនគរបាលក្រុង សៀមរាបតាំងពីយប់ម៉ិញ) ឬតាមលេខ ១១៥ ដើម្បីក្រសួង អាចចាត់វិធានការសុ ខាភិបាល បានទាន់ពេលវេលា ហើយបងប្អូនដែលបានប៉ះពាល់ជាមួយបុរសខាងលើនេះ សូមចូលរួមមកបង្ហាញខ្លួន នៅមន្ទីរសុខាភិបាលខេត្តសៀមរាប ដើម្បីធ្វើតេស្តរកវីរុសកូវីដ-១៩ ដើម្បីរួមគ្នាអាចនឹងបញ្ចៀសបាននូវការចម្លង ចូលសហគមន៍ ៕ | 2020-09-26T08:25:47+07:00 | kbnnews.com | https://kbn.news/archives/182699 |
6d8f0b05-7c18-4f51-b7e4-7855c273f09b | មានករណីសង្ស័យវិជ្ជមានវីរុសកូវីដ-១៩ លើ បុរសជនជាតិហុងគ្រីម្នាក់អាយុ៧០ឆ្នាំ ដែលបានរត់គេចចេញពីកន្លែងស្នាក់នៅ | ភ្នំពេញ៖ ក្រសួងសុខាភិបាលបានប្រកាសព័ត៌មានថា ថ្ងៃទី២៥ ខែកញ្ញា ឆ្នាំ២០២០ មិនមានករណីជាសះស្បើយ និងមានករណីសង្ស័យវិជ្ជមានកូវីដ-១៩ ចំនួន ០១នាក់ ដែលបានរាយការណ៍ដោយមន្ទីរសុខាភិបាលខេត្តសៀមរាប (បច្ចុប្បន្ន កំពុងរងចាំការបញ្ជាក់បន្ថែមពីមន្ទីរពិសោធន៌វិទ្យាស្ថានប៉ាស្ទ័រកម្ពុជា រាជធានីភ្នំពេញ) បានរត់គេចចេញពីកន្លែងស្នាក់នៅក្នុងភូមិគ្រួស ឃុំស្វាយដង្គុំ ក្រុងសៀមរាប ខេត្តសៀមរាប មកទល់ពេលនេះ អាជ្ញាធររកមិនទាន់ឃើញទេ។ សូមបងប្អូនប្រជាពលរដ្ឋ មេត្តាផ្តល់ព័ត៌មានមកអាជ្ញាធរមានសមត្ថកិច្ច មន្ទីរសុខាភិបាលខេត្ត ឫទាក់ទងលេខ ១១៥ ឫតាមលេខទូរស័ព្ទដែលមានផ្តល់ជូននៅក្នុងសេចក្តីជូនព័ត៌មានខាងក្រោមនេះ។ ប្រសិនបើលោកអ្នកបានឃើញបុរសជនជាតិហុងគ្រីអាយុ ៧០ឆ្នាំ នេះ ដែលអធិការដ្ឋាននគរបាលក្រុងសៀមរាប បានប្រកាសផ្សាយរកតាំងពីយប់ម៉ោងប្រហែលជា ២១និង១៥នាទីនៃថ្ងៃទី២៥ ខែកញ្ញា ឆ្នាំ២០២០ នេះរួចហើយ។ ក្រសួងសុខាភិបាលបានឲ្យដឹងថា មានករណីសង្ស័យវិជ្ជមានវីរុសកូវីដ-១៥ ថ្មី នៅថ្ងៃទី២៥ ខែកញ្ញា ឆ្នាំ២០២០ ចំនួន ១នាក់ (គឺជាបុរសជនជាតិហុងគ្រី អាយុ ៧០ឆ្នាំ មានអាសយដ្ឋានស្នាក់នៅភូមិគ្រួស ឃុំស្វាយដង្គំ ក្រុងសៀមរាប ខេត្តសៀមរាប)ដែលបានរាយការណ៍ដោយមន្ទីរពិសោធន៍នៃមន្ទីរពេទ្យខេត្តសៀមរាប។ បុរសរូបនេះ ជាអ្នកធ្វើដំណើរពីប្រទេសបារាំង បន្តជើងហោះហើរតាមប្រទេសកូរ៉េខាងត្បូង បានមកដល់កម្ពុជានៅថ្ងៃទី១៣ ខែកញ្ញា ឆ្នាំ២០២០ ហើយលទ្ធផលតេស្តរបស់គាត់នៅពេលនោះ គឺអវិជ្ជមានវីរុសកូវីដ-១៩។ បន្ទាប់មកគាត់ត្រូវបានបន្តធ្វើចត្តាឡីស័កនៅ កន្លែងស្នាក់នៅរបស់តាមអាសយដ្ឋានខាងលើនេះ នៅខេត្តសៀមរាប រហូតដល់ថ្ងៃទី១៣នៃការធ្វើចត្តាឡីស័ក របស់គាត់ត្រូវនឹងថ្ងៃទី២៥ ខែកញ្ញា ឆ្នាំ២០២០ ការធ្វើតេស្តឡើងវិញក៏បានបង្ហាញលទ្ធផលសង្ស័យថា វិជ្ជមានវីរុសកូវីដ-១៩ ហើយហើយវត្ថុសំណាករបស់គាត់ត្រូវបានបញ្ជូន (មកដល់នៅវេលាយប់ម៉ោងប្រហែលជា ១១និង០០ យប់ នៃថ្ងៃទី២៥ ខែកញ្ញា ឆ្នាំ២០២០) ធ្វើការវិភាគបញ្ជាក់នៅវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយការ វិភាគរបស់វិទ្យាស្ថាននេះ នឹងធ្វើនៅវេលាព្រឹកនៃថ្ងៃទី២៦ ខែកញ្ញា ឆ្នាំ២០២០ រីឯលទ្ធផលរំពឹងថានឹងអាចទទួលបាននៅល្ងាចនៃថ្ងៃដដែល។ សូមជម្រាបជូនផងដែរថាទន្ទឹមនឹងពេលវេលាបញ្ជូនសំណាកនិងទន្ទឹងរង់ចាំការវិភាគបញ្ជាក់ពីភាពវិជ្ជមានវីរុសកូវីដ-១៩ ពីវិទ្យាស្ថានប៉ាស្ទ័រកម្ពុជា រាជធានីភ្នំពេញ ស្រាប់តែក្រុមការងារនៃមន្ទីរសុខាភិបាលខេត្តសៀមរាប មិនអាចទាក់ទងជាមួយបុរសរូបនេះបានឡើយ ដោយបុរសខាងលើនេះ បានរត់គេចចេញពីកន្លែងស្នាក់នៅខាងលើរបស់គាត់បាត់តែម្តង។ បច្ចុប្បន្ន អាជ្ញាធរមានសមត្ថកិច្ចខេត្តសៀមរាប កំពុងព្យាយាមរុករកបុរសជនជាតិហុងគ្រីរូបនេះ តែមិនទាន់រកឃើញនៅឡើយទេ។ប្រសិនបើនៅល្ងាចនៃថ្ងៃទី២៦ ខែកញ្ញា ឆ្នាំ២០២០នេះ លទ្ធផលវិភាគវត្ថុសំណាករបស់គាត់ ពិតជាឃើញ វិជ្ជមានវីរុសកូវីដ-១៩ មែននោះ ស្ថានភាពគេចវេសរបស់គាត់បែបនេះ (តាំងពីម៉ោងប្រហែលជា ៩យប់នៃថ្ងៃទី ២៥ ខែកញ្ញា ឆ្នាំ២០២០ រហូតមកទល់ពេលនេះ) នឹងអាចមានហានិភ័យឆ្លងដល់សហគមន៍ បើគាត់ធ្វើដំណើរ ច្រើន និងជួបមនុស្សច្រើន។ ក្រុមឆ្លើយតបបន្ទាន់ និងធ្វើការស្រាវជ្រាវភ្លាមៗ នៅពេលរកឃើញបុរសនេះ។ អាស្រ័យដូចបានជម្រាបជូនខាងលើ សូមសាធារណជនមេត្តាជ្រាប ហើយប្រសិនបើមានលោកអ្នកណា បានឃើញ ឬដឹងព័ត៌មានអំពីបុរសជនជាតិហុងគ្រីអាយុ ៧០ឆ្នាំនេះ សូមលោកអ្នក មេត្តាជួយផ្តល់ព័ត៌មានឲ្យបានឆាប់ជាទីបំផុតមកអាជ្ញាធរមានសមត្ថកិច្ច (មានការអំពាវនាវស្រាវជ្រាវរករបស់អធិការដ្ឋានស្នងការនគរបាលក្រុង សៀមរាបតាំងពីយប់ម៉ិញ) ឬតាមលេខ ១១៥ ឬតាមលេខទូរស័ព្ទខាងក្រោមនេះ ដើម្បីក្រសួង អាចចាត់វិធានការសុខាភិបាល បានទាន់ពេលវេលា ហើយបងប្អូនដែលបានប៉ះពាល់ជាមួយបុរសខាងលើនេះ សូមចូលរួមមកបង្ហាញខ្លួន នៅមន្ទីរសុខាភិបាលខេត្តសៀមរាប ដើម្បីធ្វើតេស្តរកវីរុសកូវីដ-១៩ ដើម្បីរួមគ្នាអាចនឹងបញ្ចៀសបាននូវការចម្លង ចូលសហគមន៍៕ ដោយ៖កូឡាប | 2020-09-26T08:04:11+07:00 | cen.com.kh | https://cen.com.kh/archives/247560.html |
f8354713-8ede-4c31-a2ac-6b9c41014b38 | ខ្មែរ-អាមេរិកាំងមើលឃើញកូវីដ១៩ជាគ្រោះភ័យ និងឱកាសក្នុងការបោះឆ្នោតប្រធានាធិបតី | ក្នុងពេលដែលពលរដ្ឋអាមេរិកាំងជាង៧លាននាក់ បានឆ្លងវីរុសកូរ៉ូណា និងមានអ្នកស្លាប់ជាង២សែននាក់ ដោយសារតែជំងឺរាតត្បាតដ៏កាចសាហាវនេះ មានអ្នកបោះឆ្នោតខ្មែរ-អាមេរិកាំងខ្លះយល់ថា នេះ គឺជាកត្តាសំខាន់មួយសម្រាប់ពួកគេសម្រេចចិត្តបោះឆ្នោតប្រធានាធិបតីនៅថ្ងៃទី៣ ខែវិច្ឆិកា ខាងមុខ។ ប៉ុន្តែអ្នកដែលគាំទ្រលោកប្រធានាធិបតី ដូណាល់ ត្រាំ ចាត់ទុកថា អ្នកដែលប្រឆាំង ហាក់ផ្តោតលើបញ្ហានេះជ្រុលហួសដោយមិនមើលគ្រប់ជ្រុងជ្រោយ ហើយវា នឹងមិនផ្លាស់ប្តូរការគាំទ្ររបស់ពួកគេចំពោះលោក ត្រាំ ទេ។ លោក គុជ ច័ន្ទលី ពលរដ្ឋខ្មែរអាមេរិកាំងដែលរស់នៅរដ្ឋម៉ារីឡែនបានបញ្ជាក់ថាលោក នឹងបោះឆ្នោតគាំទ្រលោក ចូ បៃដឹន បេក្ខជនប្រធានាធិបតីដែលមកពីគណបក្សប្រជាធិបតេយ្យ៖ «គោលការណ៍នយោបាយរបស់លោក ចូ បៃដឹន ទាក់ទឹននឹងជំងឺកូវីដ១៩នេះ គឺថាជាគោលការណ៍ប្រសើរជាងលោក ដូណាល់ ត្រាំ ពីព្រោះ លោក ចូ បៃដឹន បានបង្ហាញជំហរថា លោកជឿលើវិទ្យាសាស្ត្រ គាត់ជឿលើវេជ្ជបណ្ឌិត គាត់ជឿលើការស្រាវជ្រាវហើយគាត់ជឿលើដំបូន្មានសម្រាប់ដំណោះស្រាយទាំងឡាយរបស់អ្នកឯកទេសក្នុងការការពារជំងឺឆ្លងកូវីដ១៩ នេះ។ ហើយគាត់ នឹងបង្កើតទៅជាច្បាប់ចាំបាច់ត្រូវតែការពារ ត្រូវតែពាក់ម៉ាស់ទាំងអស់គ្នា ត្រូវតែឈរ អង្គុយឲ្យមានចម្ងាយពីគ្នានៅក្នុងសង្គមអាមេរិកាំង»។ លោក ច័ន្ទលី បានរិះគន់លោកប្រធានាធិបតី ដូណាល់ ត្រាំ ដែលបានរៀបចំពិធីឃោសនានយោបាយនាពេលកន្លងមកដោយមិនតម្រូវឲ្យអ្នកចូលរួមត្រូវតែពាក់ម៉ាស់ និងការណ៍ដែលលោកបានរិះគន់ និងចំអកអ្នកដែលពាក់ម៉ាស់ជាដើម។ លោកបានបន្ថែមថា៖ «ខ្ញុំសង្កេតឃើញថា ការបណ្តោយឲ្យប្រជាពលរដ្ឋ ឲ្យសាធារណជនប្រឈមមុខរាលដាលនឹងជំងឺកូវីដនេះ គឺជាឧក្រិដ្ឋកម្មមួយនៃបេក្ខជនណាមួយក៏ដោយ ដែលបណ្តោយឲ្យសាធារណជន ឲ្យប្រជាពលរដ្ឋរបស់ខ្លួនប្រឈមមុខផ្ទាល់នឹងការឆ្លងរោគកូវីដ១៩នេះ»។ កាលពីចុងខែមេសា ចំនួនអ្នកស្លាប់នៅសហរដ្ឋអាមេរិកមានចំនួនជាង២.០០០នាក់ក្នុងមួយថ្ងៃ ប៉ុន្តែតួលេខនេះ បានធ្លាក់មកនៅក្នុងរង្វង់៨០០ នាក់ក្នុងមួយថ្ងៃ នាចុងខែកញ្ញានេះ។ កាលពីខែមេសា លោកវេជ្ជបណ្ឌិត អាន់តូនី ហ្វៅជី (Anthony Fauci) អ្នកជំនាញជំងឺឆ្លងកំពូលរបស់សហរដ្ឋអាមេរិកបានថ្លែងថា ចំនួនពលរដ្ឋអាមេរិកាំងអាចស្លាប់ដល់ប្រហែល៦ម៉ឺននាក់ ក្នុងខណៈពេលដែលលោកប្រធានាធិបតី ដូណាល់ ត្រាំ ដែលកាលពីដើមទីចាត់ទុកថា វីរុសនោះ គឺដូចទៅនឹងជំងឺផ្តាសាយធំតាមរដូវនោះ បានថ្លែងនៅខែឧសភាថា ពលរដ្ឋអាមេរិកាំងអាចស្លាប់តែត្រឹមចន្លោះពី៧៥.០០០ នាក់ ទៅ ១០០.០០០នាក់ប៉ុណ្ណោះ។ លោក សែម មាស ដែលរស់នៅក្នុងទីក្រុងឡូវែល រដ្ឋម៉ាស្សាឈូសិត និងជាអ្នកគាំទ្រលោកប្រធានាធិបតី ដូណាល់ ត្រាំ បានបញ្ជាក់ថា អ្នកបោះឆ្នោតមិនត្រូវផ្តោតតែលើការដោះស្រាយរបស់លោកប្រធានាធិបតី ដូណាល់ ត្រាំ លើបញ្ហាកូវីដ១៩ នេះទេ។ «ខ្ញុំជឿថា ប្រជាពលរដ្ឋភាគច្រើនគាត់នឹងយល់ថា ជំងឺកូវីដ ដោយសារប៉ះពាល់នយោបាយផ្ទៃក្នុងសហរដ្ឋអាមេរិកខ្លះ បានជាវាមានបញ្ហាច្រើនអ៊ីចឹង។ ជាទូទៅអ្នកដែលខ្ញុំស្គាល់ អ្នកដែលខ្ញុំនិយាយជាមួយគេជឿថា បញ្ហាកូវីដបើទោះបីជាវាជាបញ្ហាមែន ប៉ុន្តែមិនគួរណាជាបញ្ហាធំដុំដូចជាព័ត៌មាននៅក្នុងសហរដ្ឋអាមេរិក ឬ ជាព័ត៌មានខាងគណបក្សប្រឆាំង គឺគណបក្សប្រជាធិបតេយ្យយកមកធ្វើជានយោបាយ»។ លោក សែម មាស បាននិយាយតាមអ្វីដែលលោកប្រធានាធិបតី ត្រាំ ធ្លាប់លើកឡើងដោយបន្ទោសអភិបាលរដ្ឋដែលមកពីគណបក្សប្រជាធិបតេយ្យថា ជារដ្ឋដែលមានចំនួនអ្នកឆ្លង និងស្លាប់ច្រើនដូចជារដ្ឋញូវយ៉ក កាលីហ្វញ៉ា ម៉ាស្សាឈូសិត និងវ៉ាស៊ីនតោនជាដើម។ ទន្ទឹមនឹងនោះ លោកយល់ថា ស្ថានភាពជំងឺដែលមានស្រាប់និងវ័យរបស់អ្នកដែលបានស្លាប់ ដែលធ្វើឲ្យចំនួនកើនឡើង។ លោក ជា មាស ពលរដ្ឋខ្មែរអាមេរិកាំងនៅទីក្រុងហ្វីឡាដែលហ្វៀ រដ្ឋផិនស៊ីលវេនៀ បានសរសើរលោកប្រធានាធិបតីក្នុងការដោះស្រាយបញ្ហាកូវីដ១៩ ដោយសារលោកមានទីប្រឹក្សាច្រើនដែលសុទ្ធតែជាអ្នកមានទ្រព្យធន៖ «ខ្ញុំគិតថា ជំងឺកូវីដនេះ ជាជំងឺថ្មី ហើយខ្ញុំកោតសរសើរលោកប្រធានាធិបតីដែរចំពោះការដោះស្រាយរបស់លោកនៅពេលដែលវាកើតនៅសហរដ្ឋអាមេរិក។ ខ្ញុំសូមជម្រាបថា សហរដ្ឋអាមេរិកខុសពីប្រទេសដទៃ។ សហរដ្ឋអាមេរិកមានចម្រុះជាតិសាសន៍ពិភពលោក ហើយច្រកចេញចូលវាមិនមែនតែ១ តែ២ ដូចប្រទេសដទៃទេ។ វាមានច្រកចេញចូលស្ទើរគ្រប់ជ្រុងជ្រោយនៃប្រទេសអាមេរិក។ អ៊ីចឹងចំណាត់ការទប់ស្កាត់របស់គាត់ ខ្ញុំគិតថា សមរម្យ មិនល្អអត់ខ្ចោះទេ ប៉ុន្តែសមរម្យ»។ ជំងឺកូវីដ១៩ដែលមានប្រភពមកពីទីក្រុងវូហាន ប្រទេសចិន បានចម្លងដល់មនុស្សជាង៣២លាននាក់ និងបានសម្លាប់អស់ជាង៩៨ម៉ឺននាក់ នៅទូទាំងពិភពលោកគិតត្រឹមចុងខែកញ្ញានេះ។ លោក ជា មាស បន្ទោសរដ្ឋាភិបាលចិន ដែលមិនបានសហការផ្តល់ព័ត៌មានឲ្យបានច្បាស់លាស់ បើទោះបីជាពីដំបូងលោកប្រធានាធិបតី ត្រាំ ធ្លាប់បានសរសើរចិនដោះស្រាយបានល្អ និងធ្វើការប្រកបដោយតម្លាភាព។ លោកប្រធានាធិបតី ដូណាល់ ត្រាំ បានថ្លែងថា ចំណាត់ការរបស់លោក គឺមានកម្រិតA+ ដោយសារតែរដ្ឋបាលរបស់លោក បានធ្វើការងារ«ល្អអស្ចារ្យខ្លាំង»។ លោក ជា មាស បានបោះឆ្នោតជូនលោកប្រធានាធិបតី ដូណាល់ ត្រាំ ក្នុងឆ្នាំ២០១៦និងធ្លាប់បានរារែកចិត្តក្នុងពេលកន្លងមកដោយសារលោកចង់មើលគោលនយោបាយការបរទេសរបស់លោកប្រធានាធិបតី ប៉ុន្តែការវិវត្តន៍ចុងក្រោយដែលរួមមានការដាក់ទណ្ឌកម្ម និងការប្រើប្រាស់វោហាសាស្ត្រធ្ងន់ៗដាក់ប្រទេសចិន ការធ្វើឃាតឧត្តមសេនីយ៍កំពូលរបស់អ៊ីរ៉ង់ និងការដោះស្រាយជាមួយនឹងកូរ៉េខាងជើងធ្វើឲ្យលោកសម្រេចបោះឆ្នោតជូនលោក ត្រាំ បន្តទៀត។ បើទោះបីជាអ្នកគាំទ្រខ្លះ មិនចង់ឲ្យផ្តោតខ្លាំងលើបញ្ហាកូវីដ១៩ ប៉ុន្តែលោកស្រី ធិត គឹមហ៊ុន អ្នកគាំទ្រនៅរដ្ឋ North Carolina យល់ថា ជំងឺរាតត្បាតនេះ គឺជាឱកាសរបស់លោកប្រធានាធិបតីត្រាំក្នុងការជាប់ឆ្នោតបានមួយអាណត្តិថែមទៀត។ លោកស្រី ធិត គឹមហ៊ុន បានបន្ថែមថា៖ «សម្រាប់រូបខ្ញុំ គឺខ្ញុំសង្ឃឹមថា ខាងគណបក្សសាធារណរដ្ឋដោយសារឥឡូវនេះ វាមានព្រឹត្តិការណ៍ធំៗនៅក្នុងសហរដ្ឋអាមេរិកផងហើយអីចឹងទៅ ហើយកន្លងមកមានទាក់ទងនឹងរឿងកូវីដទៀត ហើយប្រធានាធិបតី ត្រាំ ក៏បានជួយសហរដ្ឋអាមេរិកដែរ ដូច្នេះបើសិនជាយើងក្រឡេកមើលតាមភូមិ តំបន់នៃស្រុកដែលយើងរស់នៅ គឺ ភាគច្រើន គឺថាមានលើកប៉ាយ លើកទង់របស់ប្រធានាធិបតី ត្រាំ បោះឆ្នោតដើម្បីឲ្យជាប់អណត្តិថ្មី។ អ៊ីចឹងទៅយើងឃើញថា នេះគឺជាការដែលគេដុះចេញពីក្នុងចិត្តរបស់គេដើម្បីឲ្យបន្ត៤ឆ្នាំទៀត ហើយកន្លងមកបើមានបញ្ហាអ្វីកើតឡើង គឺអ្នកដែលកាន់អំណាចបន្តដើម្បីដោះស្រាយបន្តទៀត»។ បើទោះបីជាសហរដ្ឋអាមេរិកមានចំនួនអ្នកស្លាប់ច្រើនជាងគេបំផុតនៅលើពិភពលោក ប៉ុន្តែបណ្តាប្រទេសខ្លះនៅអឺរ៉ុបនិងអាមេរិកឡាទីនមានមធ្យមភាគអ្នកស្លាប់ច្រើនជាង បើធៀបនឹងចំនួនពលរដ្ឋសរុប។ លោក យន យាន់ ប្រធានសមាគមខ្មែររដ្ឋមីនីសូតា ដែលមានស្នាក់ការនៅទីក្រុងTwin Cities គឺជាអ្នកបោះឆ្នោតឯករាជ្យ ហើយលោកផ្តោតខ្លាំងលើគ្រោះថ្នាក់នៃជំងឺកូវីដ១៩ ដែលកំពុងកើតមាននៅសហរដ្ឋអាមេរិក។ បើទោះបីជាមិនទាន់សម្រេចចិត្តបោះឆ្នោតឲ្យបេក្ខជនណាក៏ដោយ ក៏លោក យន យាន់ យល់ថា ដំណោះស្រាយបញ្ហាជំងឺរាតត្បាតនាពេលបច្ចុប្បន្ននេះ មិនអាចទទួលយកបានទេ។ លោក យន់ យាន់ បន្ថែមថា៖ «ខ្ញុំបានយល់ច្រើនអំពីលោកប្រធានាធិបតី ពីទស្សនៈរបស់គាត់ និងពីអ្វីដែលគាត់ធ្វើ។ រឿងជំងឺកូវីដនេះ ខ្ញុំជឿថា ហាក់ដូចជាមិនបានជោគជ័យទេ ពីព្រោះដោយសារអី គឺយើងជាអ្នកទទួលខុសត្រូវ ហើយយើងដឹងតាំងពីថ្ងៃទី៧ ខែកុម្ភៈមកថា ជំងឺហ្នឹងធ្ងន់ធ្ងរ រាតត្បាត ប៉ុន្តែអត់បានធ្វើអ្វីធំដុំ គឺមានន័យថា អត់បានធ្វើអ្វីទប់ស្កាត់ធំដុំទេ។ ដល់គាត់គិតថាមិនឲ្យមនុស្សស្លន់ស្លោរ ប៉ុន្តែ២សែននាក់ និងឆ្លងជិត៨លាននាក់ជារឿងធ្ងន់ធ្ងរ»។ យ៉ាងណាក៏ដោយលោក យន យាន់ ហាក់មានទំនោរទៅរកលោក ចូ បៃដឹននៃគណបក្សប្រជាធិបតេយ្យ៖ «លោក បៃដឹន និងដៃគូរបស់គាត់មិនទាន់កាន់កិច្ចការ យើងមិនអាចសន្និដ្ឋានបានទេ ប៉ុន្តែបើសិនជាមើលគោលនយោបាយរបស់លោក បៃដឹន យើងអាចទុកចិត្តបានថា យើងជាជនជាតិភាគតិច អ្នកដែលរកបានចំណូលតិច គឺយើងគួរមានសង្ឃឹមតិចៗ ដោយសារតែអ្នកកំពុងកាន់កិច្ចការនេះធ្វើមិនបានប្រសើរ ជាពិសេសលើកូវីដនេះ ប៉ុន្តែចំពោះសេដ្ឋកិច្ចគាត់ធ្វើបានគួរសម ដែលយើងគួរកត់សម្គាល់»។ ជំងឺកូវីដ១៩ បានបណ្តាលឲ្យពលរដ្ឋអាមេរិកាំងរាប់សិបលាននាក់បាត់បង់ការងារធ្វើ។ តួលេខរបស់ក្រសួងការងារបានបង្ហាញថា ចំនួនអ្នកអត់ការងារធ្វើបានធ្លាក់មកនៅត្រឹម៨,៤ ភាគរយនៅខែសីហា គឺត្រូវជា ១៣,៦ លាននាក់ដោយធ្លាក់ចុះពីចំនួន១៦,៤ ភាគរយក្នុងអំឡុងខែមិថុនា។ លោក យ័ប គឹមទឹង ប្រធានសមាគមខ្មែរ-អាមេរិកាំងដើម្បីសិទ្ធិមនុស្ស និងប្រជាធិបតេយ្យដែលមានមូលដ្ឋាននៅតំបន់រដ្ឋធានីវ៉ាស៊ីនតោន មើលឃើញថា ជំងឺកូវីដ១៩ ហាក់ទំនងជាផ្តល់ឱកាសដល់លោក ចូ បៃដឹន ច្រើនជាងលោកប្រធានាធិបតីដូណាល់ ត្រាំ ជាពិសេសពាក់ព័ន្ធនឹងពលរដ្ឋដែលបានបាត់បង់ការងារធ្វើជាច្រើនលាននាក់ដោយសារតែជំងឺនេះ៖ «ដូចយើងដឹងស្រាប់ហើយថា អ្នកដែលមានការងារធ្វើ គេនៅតែគាំទ្រលោក ដូណាល់ត្រាំ ប៉ុន្តែអ្នកអត់ការងារធ្វើ គឺអត់មានលុយចាយ អត់មានលុយបង់ថ្លៃផ្ទះ គឺគេនឹងបន្ទោសអ្នកដែលកំពុងកាន់អំណាច»។ ក្រុមអ្នកស្រាវជ្រាវវេជ្ជសាស្ត្រ កំពុងព្យាយាមបង្កើតវ៉ាក់សាំងកូវីដ១៩ ដែលអាចទទួលបានការអនុញ្ញាតឲ្យប្រើប្រាស់ក្នុងរយៈពេលប៉ុន្មានខែទៀតនេះ។ ក្នុងពេលដែលអត់មានវ៉ាក់សាំងនៅឡើយ ក្រុមអ្នកជំនាញថ្លែងថា នៅពេលរដូវរងាចូលមកដល់ចំនួនអ្នកស្លាប់ អាចនឹងកើនឡើង។ លោកប្រធានាធិបតី ដូណាល់ ត្រាំ បានសម្តែងចេតនាចង់ឲ្យវ៉ាក់សាំងនេះរួចរាល់នៅមុនការបោះឆ្នោតប្រធានាធិបតី និងឲ្យពលរដ្ឋចេញទៅធ្វើការងារវិញ។ លោកប្រធានាធិបតី ដូណាល់ ត្រាំ បានប្រកាសជាញឹកញយថា នឹងមានវ៉ាក់សាំងនៅពេលឆាប់ៗខាងមុខ គឺអាចនៅចុងខែតុលា ឬដើមខែវិច្ឆិកា គឺនៅមុនការបោះឆ្នោតប្រធានាធិបតី។ ការណ៍នេះ នាំឲ្យមានការព្រួយបារម្ភពីសុវត្ថិភាពនិងប្រសិទ្ធភាព ប៉ុន្តែក្រុមហ៊ុនឱសថធំៗ បានចេញសេចក្តីថ្លែងការណ៍រួមគ្នានៅដើមខែកញ្ញានេះថា ពួកគេនឹងគោរពតាមវិទ្យាសាស្ត្រ ហើយនឹងមិនប្រើវិធីផ្លូវកាត់ណាមួយឡើយ។ មជ្ឈមណ្ឌលប្រយុទ្ធនឹងជំងឺឆ្លងរបស់សហរដ្ឋអាមេរិកក៏បានថ្លែងថា បើទោះបីជាវ៉ាក់សាំងផលិតបានក្នុងពេលឆាប់ៗខាងមុខនេះ ក៏វាត្រូវចំណាយពេលរហូតដល់ដើមខែកក្កដាឆ្នាំ២០២១ ទើបអាចចាក់ជូនដល់ពលរដ្ឋអាមេរិកាំងគ្រប់ៗគ្នាបាន។ ក្នុងពេលជាមួយគ្នានេះដែរ ក្រុមអ្នកវិភាគផ្នែកសុខាភិបាលនៃសាកលវិទ្យាល័យវ៉ាស៊ីនតោនបានព្យាករណ៍ថា ចំនួនអ្នកស្លាប់នៅសហរដ្ឋអាមេរិក អាចនឹងឡើងដល់៤១ ម៉ឺននាក់ នៅដំណាច់ឆ្នាំ២០២០ នេះ៕ | 2020-09-26T07:00:00+07:00 | khmer.voanews.com | https://khmer.voanews.com/a/cambodian-american-voters-see-covid-19-as-opportunity-crisis-for-presidential-elections/5598025.html |
0abeac0f-e01f-4c17-9cee-dbbf6285b0f7 | អាមេរិកមានអ្នកឆ្លងជំងឺកូវីដ១៩ជិត៧លាននាក់ ខណៈប្រទេសមួយចំនួនមានការផ្ទុះរាតត្បាតជាថ្មី | សាកលវិទ្យាល័យ Johns Hopkins បានឲ្យដឹងនៅថ្ងៃសុក្រថា សហរដ្ឋអាមេរិកមានចំនួនអ្នកឆ្លងវីរុសកូរ៉ូណាកើនឡើងជិតដល់ ៧ លាននាក់ហើយ។ ប្រទេសឥណ្ឌាឈរក្នុងលំបាប់ទីពីរ បន្ទាប់ពីអាមេរិក ដោយមានអ្នកឆ្លងជំងឺកូវីដ១៩ ចំនួន ៥,៨ លាននាក់ ហើយប្រទេសប្រេស៊ីលស្ថិតក្នុងលំដាប់លេខ ៣ ដែលមានអ្នកឆ្លងដោយសារជំងឺនេះប្រមាណ ៤,៦ លាននាក់ ខណៈដែលប្រទេសមួយចំនួនផ្សេងទៀត កំពុងទទួលរងការផ្ទុះឆ្លងរាលដាលសារជាថ្មី ដោយសារជំងឺនេះ។ នៅប្រទេសប្រេស៊ីល ការបន្តកើនឡើងខ្លាំងនៃករណីឆ្លងនេះ បាននាំឲ្យអាជ្ញាធរប្រកាសផ្អាកពិធីបុណ្យដើរក្បួន Carnival ដ៏ធំនៅទីក្រុង Rio de Janeiro ដែលតែងប្រារព្ធធ្វើឡើងជារៀងរាល់ឆ្នាំក្នុងខែកុម្ភៈ ក្នុងពេលរដូវក្តៅនៅក្នុងប្រទេសនេះ។ ពិធីនេះជាទូទៅមានប្រជាជនរាប់លាននាក់ចូលរួមដើររាំនៅតាមដងផ្លូវ។ នេះជាលើកទីមួយដែលពិធីបុណ្យដ៏ល្បីរបស់ប្រេស៊ីលនេះ ត្រូវបានផ្អាក។ ដោយឡែក ប្រទេសអង់គ្លេសវិញ បានរកឃើញអ្នកឆ្លងកូវីដ១៩ ថ្មី ចំនួន ៦.៦៣៤ នាក់នៅថ្ងៃព្រហស្បតិ៍ តែមួយថ្ងៃប៉ុណ្ណោះ ដែលនេះជាចំនួនឆ្លងដ៏ច្រើនបំផុត ដែលកើតឡើងប្រចាំថ្ងៃចាប់តាំងពីជំងឺនេះរាតត្បាតពីដំបូងនៅទីនោះ។ អាជ្ញាធរអង់គ្លេសកាលពីថ្ងៃព្រហស្បតិ៍ ក៏ចាប់តម្រូវឲ្យហាង និងបារលក់ស្រាបៀរ ត្រូវបិទត្រឹមម៉ោង ១០ យប់។ ចំណែកនៅប្រទេសឥណ្ឌូណេស៊ីវិញ ក្រុមការងារប្រយុទ្ធជំងឺកូវីដ១៩ កាលពីថ្ងៃព្រហស្បតិ៍ បានអំពាវនាវឲ្យសាធារណជនបន្តប្រយ័ត្នប្រយែង និងគោរពតាមការណែនាំសុខាភិបាល ខណៈមានការកើនករណីឆ្លងថ្មីនៅទីនោះ។ អភិបាលក្រុងហ្សការតាក៏បានពន្យារវិធានការរឹតត្បិតសង្គមនៅទីនោះរហូតដល់ថ្ងៃទី១១ ខែតុលា ដើម្បីជួយសម្រួលដល់មន្ទីរពេទ្យ មានលទ្ធភាពព្យាបាលអ្នកជំងឺ។ ចំណែកប្រទេសអ៊ីស្រាអែលវិញ នៅក្នុងថ្ងៃសុក្ របានចាប់ផ្តើមវិធានការបិទប្រទេសទាំងស្រុងជាថ្មីវិញរយៈពេល ២ សប្តាហ៍ ក្រោយពីករណីឆ្លងកូវីដ១៩ នៅទីនោះ បានកើនឡើងយ៉ាងគំហុកវិញ៕ | 2020-09-26T07:00:00+07:00 | khmer.voanews.com | https://khmer.voanews.com/a/us-on-brink-of-7-million-covid-19-cases/5597881.html |
fa04cb39-3346-40b0-bb8c-ab879ad7826f | ស្នងការខេត្តឧត្តរមានជ័យ ចុះសួរសុខទុក្ខ និងផ្តល់អំណោយជូនស្នងការរងម្នាក់ ដែលភរិយាកំពុងមានជំងឺធ្ងន់ | នៅរសៀលថ្ងៃទី២៥ ខែកញ្ញា ឆ្នាំ២០២០ លោកឧត្តមសេនីយ៍ត្រី ហួត សុធី ស្នងការនគរបាខេត្ត រួមជាមួយលោក ស្នងការរង នាយការិយាល័យ បានអញ្ជើញចុះសួរ សុខទុក្ខដល់គ្រួសារលោកឧត្តមសេនីយ៍ត្រី ឡឹក សុខា ដែលមានភរិយាឈ្មោះ តាន់ យ៉ាដា អាយុ៥៧ឆ្នាំ មានជំងឺទឹកនោមផ្អែម លើសឈាម និងស្រុញឆ្អឹងខ្នង។ ក្នុងឱកាសនោះផងដែរ លោកឧត្តមសេនីយ៍ស្នងការ បាននាំនូវផ្លែឈើ, ទឹកដោះគោឆៅ, ទឹកត្រចៀកកាំ និងថវិការចំនួន១០០ដុល្លារផងដែរ ប្រគល់ជូនក្រុមគ្រួសាររបស់លោកឧត្តមសេនីយ៍ត្រី ស្នងការរង។ លោកឧត្តមសេនីយ៍ស្នងការ បានផ្តាំសួរសុខទុក្ខពីអគ្គស្នងការនគរបាលជាតិ នាយឧត្តមសេនីយ៍សន្តិបណ្ឌិត នេត សាវឿន ដែលតែងតែគិតគូពីមន្រ្តីនគរបាលក្រោមឱវាទទូទាំងប្រទេស។ លោកឧត្តមសេនីយ៍ត្រី ឡឹក សុខា បានថ្លែងថា កាយវិការប្រកបដោយព្រហ្មវិហាធម៌ របស់ថ្នាក់នាំចំពោះកូនចៅ បានធ្វើឲ្យក្រុមគ្រួសារលោកមានសេក្តីរីករាយក្រៃលែង និងសូមថ្លែងអំណរគុណលោក ស្នងការ និងសូមគោរពជូនពរសូមលោកមានសុខភាពល្អកំលាំងមាំមួនជោគជយ័ក្នុងការងារដឹកនាំ៕ | 2020-09-26T01:15:00+07:00 | freshnewsasia.com | https://m.freshnewsasia.com/index.php/en/localnews/171747-2020-09-25-11-15-30.html |
554d4e6f-3930-4143-8aad-e7e07f0256f9 | ក្រសួងកំពុងធ្វើសេចក្តីព្រាងផែនទីចង្អុលផ្លូវស្តីពីផែនការស្តារ និងលើកស្ទួយវិស័យទេសចរណ៍កម្ពុជាក្នុងដំណាក់កាល និងក្រោយវិបត្តិជំងឺឆ្លងសាកលកូវីដ ២០២០-២០២៥ | ក្រសួងទេសចរណ៍ នាព្រឹកថ្ងៃទី២៥ ខែកញ្ញា ឆ្នាំ២០២០នេះ បានរៀបចំកិច្ចប្រជុំពិភាក្សាលើសេចក្តីព្រាងផែនទីចង្អុលផ្លូវ (Roadmap) ស្តីពីផែនការស្តារ និងលើកស្ទួយវិស័យទេស ចរណ៍កម្ពុជា ក្រោយវិបត្តិជំងឺឆ្លងសកលកូវីដ-១៩ ចាប់ពីឆ្នាំ២០២០-២០២៥ ក្រោមអធិបតីភាពលោក ថោង ខុន រដ្ឋមន្ត្រីក្រសួងទេសចរណ៍។ អង្គប្រជុំបានឱ្យដឹងថា ផែនការស្តារ និងលើកស្ទួយវិស័យទេសចរណ៍នេះផ្តោតលើការរៀបចំស្តារ និងលើកស្ទួយវិស័យទេសចរណ៍កម្ពុជាឡើងវិញក្នុងអំឡុងពេល និងក្រោយវិបត្តិជំងឺឆ្លងកូវីដ១៩ ដោយក្នុងរយៈពេល៥ឆ្នាំខាងមុខ នឹងចាប់យកមកវិញនូវចំនួនភ្ញៀវទេសចរអន្តរជាតិ ៧លាននាក់មកវិញ និងធ្វើឱ្យប្រសើរឡើងវិញពីការចូលរួមរបស់វិស័យទេសចរណ៍ក្នុងសេដ្ឋកិច្ច និងសង្គម។ ក្នុងន័យនេះ ផែនទីចង្អុលផ្លូវនេះនឹងចង្អុលបង្ហាញនូវផែនការស្តារ និងលើកស្ទួយវិស័យទេសចរណ៍កម្ពុជាដែលជាការងារអាទិភាព ហើយដែលគួរតែត្រូវបានចាប់ផ្តើមអនុវត្តពីឥឡូវនេះ សម្រាប់ទីផ្សារទេសចរណ៍ដែលមានសក្តានុពល និងទីផ្សារទេសចរណ៍សមស្របណាមួយក្នុងដំណាក់កាលនៃការរីករាលដាលជំងឺឆ្លងកូវីដ-១៩នេះ។ ដើម្បីសម្រេចបាននូវចក្ខុវិស័យនេះ ផែនការស្តារ និងលើកស្ទួយវិស័យទេសចរណ៍ដាក់ចេញវិធានគោលនយោបាយអន្តរាគមន៍ ក្នុងរយៈពេលខ្លី មធ្យម និងវែង ជា៣ដំណាក់កាលសំខាន់ៗ៖ * ទី១៖ ដំណាក់កាលទី១ (Resilient & Restart)៖ ការគ្រប់គ្រងវិបត្តិក្នុងដំណាក់កាលប្រក្រតីភាពតាមទម្លាប់ថ្មី (New Normal) និងរៀបចំផែនការសម្រាប់ការស្តារឡើងវិញ (ឆមាសទី២ ឆ្នាំ២០២០ ដល់ឆមាសទី១ ឆ្នាំ២០២១)។ * ទី២៖ ដំណាក់កាលទី២ (Recovery)៖ ការជំរុញ និងការស្តារឡើងវិញនៃវិស័យទេសចរណ៍ (ឆមាសទី២ ឆ្នាំ២០២១-២០២២)។ * ទី៣៖ ដំណាក់កាលទី៣ (Relaunch)៖ ការរៀបចំឆ្ពោះទៅកាន់អនាគតថ្មីនៃវិស័យទេសចរណ៍កម្ពុជា (២០២៣-២០២៥)។ ក្រសួងទេសចរណ៍បានបន្តទៀតថា ក្នុងដំណាក់កាលនីមួយៗមានការដាក់ចេញនូវយុទ្ធសាស្ត្រ និងផែនការសកម្មភាពអនុវត្តត្រូវអនុលោមទៅតាមសសរស្តម្ភ ៤៖ បេតិកភណ្ឌវប្បធម៌ ទេសចរណ៍តំបន់ឆ្នេរ អេកូទេសចរណ៍ និងភាពជាប្រជាជនខ្មែរ រួមទាំងគោលដៅយុទ្ធសាស្ត្រចំនួន ៣៖ សេដ្ឋកិច្ច និងការងារក្នុងវិស័យទេសចរណ៍ ការផ្សព្វផ្សាយ និងជំរុញទេសចរណ៍ក្នុងស្រុកនិងអន្តរជាតិ និងអភិបាលកិច្ចក្នុងវិស័យទេសចរណ៍។ បើតាមកិច្ចប្រជុំខាងលើ សេចក្ដីព្រាងផែនទីចង្អុលផ្លូវនេះនឹងបញ្ចូលនូវសកម្មភាពយុទ្ធសាស្ត្រចំនួន ៤៨ និងគម្រោងអភិវឌ្ឍគំរូធំៗសរុបចំនួន ១៦ ដែលសេចក្តីព្រាងនេះគ្រោងនឹងដាក់ឆ្លងគណកម្មាធិការជាតិអភិវឌ្ឍន៍ទេសចរណ៍នាពេលខាងមុខ៕ | 2020-09-25T22:22:00+07:00 | freshnewsasia.com | https://m.freshnewsasia.com/index.php/en/localnews/171723-2020-09-25-08-22-06.html |
23068b20-8871-4565-b18f-7693e930a321 | សម្ដេចតេជោ ហ៊ុន សែន សម្រេចលើកពេលរៀបចំបុណ្យសមុទ្រនៅខេត្តព្រះសីហនុ ដើម្បីបង្ការការរីករាលដាលជំងឺកូវីដ (Video inside) | សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានសម្រេចលើកពេលរៀបចំបុណ្យសមុទ្រលើកទី៩ ជុំទី៣ នៅខេត្តព្រះសីហនុ ដើម្បីបង្ការការពារសុវត្ថិភាព ប្រជាពលរដ្ឋ និងភ្ញៀវទេសចរពីជំងឺកូវីដ-១៩។ នេះបើតាមក្រសួងទេសចរណ៍ដែលបានបញ្ជាក់ប្រាប់ Fresh News នាថ្ងៃទី២៥ ខែកញ្ញា ឆ្នាំ២០២០នេះ។ ក្រសួងទេសចរណ៍ បានឱ្យដឹងថា ដោយទទួលបានការអនុញ្ញាតជាគោលការណ៍ពីរាជរដ្ឋាភិបាល ក្រសួងគ្រោងនឹងរៀបចំពិធីបុណ្យសមុទ្រលើកទី៩ ជុំទី៣ នៅតំបន់ឆ្នេរអូរត្រេះ ខេត្តព្រះសីហនុ ក្នុងអំលុងខែធ្នូ ឆ្នាំ២០២០។ ដោយពិនិត្យឃើញថា សភាពការណ៍វិវត្តនៃជំងឺកូវីដ-១៩ នៅប្រទេសខ្លះក្នុងតំបន់ និងពិភពលោកនៅពុំទាន់បង្ហាញភាពធូរស្រាលនៅឡើយ និងតាមការស្ទាបស្ទង់ បណ្តាប្រទេសជាមិត្តដែលធ្លាប់បានចូលរួមពិធីបុណ្យសមុទ្រនៅកម្ពុជាកន្លងមក គឺពុំទាន់មានភាពច្បាស់លាស់ប្រាកដថា នឹងអាចមកចូលរួមបានផងដែរនោះ សម្ដេចតេជោ ហ៊ុន សែន ក៏បានសម្រេចលើកពេលរៀបចំបុណ្យសមុទ្រនេះទៅឆ្នាំក្រោយវិញ។ ម្យ៉ាងទៀតពិធីបុណ្យសមុទ្រ ដែលកន្លងមកកម្ពុជាតែងបានរៀបចំឡើងជារៀងរាល់ឆ្នាំ ដោយផ្លាស់ប្តូរវេនគ្នានៅតាមបណ្តាខេត្តទាំងបួនជាប់ឆ្នេរសមុទ្រ គឺជាព្រឹត្តិការណ៍ មានលក្ខណៈជាអន្តរជាតិ មានការចូលរួមពីអង្គការឆ្នេរសមុទ្រអន្តរជាតិ និងប្រទេសមួយចំនួនពីតំបន់អាស៊ាន និងអាស៊ីផងដែរ៕ | 2020-09-25T19:26:00+07:00 | freshnewsasia.com | https://m.freshnewsasia.com/index.php/en/localnews/171696-2020-09-25-05-26-46.html |
39e0b973-5ebe-46d1-8e2b-6b5bfb83f38e | ក្រសួងសុខាភិបាលអំពាវនាវឲ្យលើកស្ទួយការបំបៅកូនដោយទឹកដោះម្តាយ ក្រោយផ្ទុះករណីម្សៅទឹកដោះគោគ្មានគុណភាព | ក្រសួងសុខាភិបាលអំពាវនាវដល់អាណាព្យាបាល និងស្ថាប័នពាក់ព័ន្ធឲ្យលើកកម្ពស់ការបំបៅដោះទារកដោយទឹកដោះម្ដាយ។ ក្រសួងអះអាងក្នុងសេចក្ដីប្រកាសព័ត៌មានកាលពីថ្ងៃទី២៣ កញ្ញាថា គ្មានផលិតផលអ្វី ប្រសើរជាងទឹកដោះម្ដាយ ដែលជាអាហារសម្រាប់ទារក និងកុមារនៅគ្រប់កាលៈទេសៈទាំងអស់។ ក្រសួងបញ្ជាក់ថា ទឹកដោះម្ដាយមានសារធាតុចិញ្ចឹមជួយដល់ការលូតលាស់រាងកាយរបស់កុមារ និងប្រឆាំងទៅនឹងជំងឺផ្សេងៗ។ សេចក្ដីអំពាវនាវរបស់ក្រសួងសុខាភិបាលនេះ ធ្វើឡើងបន្ទាប់ពីក្រសួងពាណិជ្ជកម្ម កាលពីពេលថ្មីៗនេះ បានរកឃើញថា ម្សៅទឹកដោះគោ ម៉ាក នូទ្រីលេត ចំនួន ៦លេខកូដ ខ្វះសារធាតុចិញ្ចឹម និងជាតិដែក ដែលនាំឲ្យប៉ះពាល់ដល់សុខភាពទារក និងកុមារ។ មជ្ឈមណ្ឌលជាតិគាំពារមាតានិងទារក ថ្មីៗនេះ បានប្រកាសថា កង្វះអាហារូបត្ថម្ភ ជាពិសេស ជាតិដែក និងស័ង្កសី នឹងធ្វើឲ្យរួបរាងកាយរបស់ទារកនិងកុមារ ស្គមស្គាំង ក្រិន ធ្វើឲ្យមានជំងឺញឹកញាប់ សតិបញ្ញាស្មារតីចុះខ្សោយ និងឈានដល់បាត់បង់ជីវិត ក្នុងករណីធ្ងន់ធ្ងរ។ ក្រសួងសុខាភិបាល បញ្ជាក់ថា ការបំបៅទឹកដោះម្ដាយតែមួយមុខគត់ចំពោះទារកដែលមានអាយុ ៦ខែដំបូង គឺជួយទប់ស្កាត់មរណភាពទារកបាន ២០% ហើយអាចជួយកាត់បន្ថយជំងឺរាករូសចំពោះទារកដល់ទៅ ១១ដង និងជំងឺរលាកសួតបានដល់ទៅ ១៥ដង បើប្រៀបធៀបទៅនឹងកុមារដែលមិនបានបំបៅដោយទឹកដោះម្ដាយ។ ក្រសួងសុខាភិបាលក៏អំពាវនាវដល់ភាគីពាក់ព័ន្ធ ពង្រឹងឲ្យបានម៉ត់ចត់ ចំពោះវិធានការទាំងឡាយអំពីការផ្សព្វផ្សាយផលិតផលសម្រាប់ទារកនិងកុមារផងដែរ៕ | 2020-09-25T19:05:00+07:00 | rfa.org | https://www.rfa.org/khmer/news/health/health-ministry-calls-on-mothers-to-breastfeed-infants-after-finding-deficient-nutrients-in-milk-powder-09252020080032.html |
52e6ed74-4581-4e25-af70-b6b331657cba | ក្រសួងសុខាភិបាល និង KOICA ចុះហត្ថលេខាលើគម្រោងពង្រឹងប្រព័ន្ធសុខាភិបាល ដើម្បីការពារ និងឆ្លើយតបចំពោះជំងឺឆ្លង ក្នុងគម្រោងទឹកប្រាក់៨.៥លានដុល្លារ | ក្រសួងសុខាភិបាល និង KOICA ចុះហត្ថលេខាលើកកំណត់ត្រាពិភាក្សាគ្នា ស្តីពីគម្រោងពង្រឹងប្រព័ន្ធសុខាភិបាល ដើម្បីការពារការ ការរកឃើញ និងឆ្លើយតបចំពោះជំងឺឆ្លងនៅកម្ពុជា ក្នុងគម្រោងទឹកប្រាក់ប្រមាណ៨.៥លានដុល្លារ សម្រាប់រយៈពេល៥ឆ្នាំ ដោយគ្រោងនឹងចាប់ផ្តើមពីឆ្នាំ២០២១នេះតទៅ។ សម្រាប់ថវិកាមួយចំនួនធំ នឹងផ្តល់ដោយ KOICA ជូនទៅមជ្ឈមណ្ឌលត្រួតពិនិត្យ និងបង្ការជំងឺឆ្លងសហរដ្ឋអាមេរិក (USCDC) ដោយផ្ទាល់។ ក្រោមជំនួយ USCDC នេះ ត្រូវបានជ្រើសរើសដោយឯកតោភាគី KOICA ឲ្យធ្វើជាអ្នកផ្តល់ការជួយគាំទ្រដល់ក្រសួងសុខាភិបាល។ ពិធីនេះចុះហត្ថលេខានេះ បានប្រព្រឹត្តទៅនៅព្រឹកថ្ងៃទី២៥ ខែកញ្ញា ឆ្នាំ២០២០នេះ នាទីស្តីការក្រសួងសុខាភិបាល ក្រោមអធិបតីភាព លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល ជាមួយលោក RHO Hyunjun នាយកទីភ្នាក់ងារសហប្រតិបត្តិការអន្តរជាតិកូរ៉េ (KOICA) ប្រចាំនៅកម្ពុជា។ លោកស្រីវេជ្ជបណ្ឌិត ឱ វណ្ណឌីន បានថ្លែងថា គម្រោងនេះត្រូវបានរៀបចំឡើងក្នុងគោលបំណង ដើម្បីធ្វើឱ្យប្រសើរឡើង នូវគុណភាពនៃប្រព័ន្ធតាមដានជំងឺឆ្លង មន្ទីរពិសោធន៍ ធនធានមនុស្ស និងប្រព័ន្ធឆ្លើយតបបន្ទាន់ ដែលគ្រប់គ្រងដោយក្រសួងសុខាភិបាលកម្ពុជា ដើម្បីសម្រេចបាននូវការប្តេជ្ញាចិត្តរបស់ខ្លួន ចំពោះបទប្បញ្ញត្តិសុខភាពអន្តរជាតិ ឆ្នាំ២០០៥។ លោកស្រីវេជ្ជបណ្ឌិត ក៏បានថ្លែងអំណរគុណដល់រដ្ឋាភិបាលសាធារណៈរដ្ឋកូរ៉េ តាមរយៈទីភ្នាក់ងារសហប្រតិបត្តិការអន្តរជាតិកូរ៉េ (KOICA) ប្រចាំនៅកម្ពុជា ដែលមានកិច្ចសហប្រតិបតិ្តការជាមួយក្រសួងសុខាភិបាលបានយ៉ាងល្អប្រសើរ។ លោកស្រីបន្តថា ។ លោកស្រីថ្លែងបញ្ជាក់ទៀតថា គិតត្រឹមថ្ងៃទី២៣ ខែកញ្ញា ឆ្នាំ២០២០នេះ កម្ពុជាមានអ្នកឆ្លងមេរោគកូវីដ-១៩ ចំនួន២៧៥ករណី ហើយមានតែ០១ករណីប៉ុណ្ណោះ ដែលកំពុងសម្រាកព្យាបាលនៅមនី្ទរពេទ្យមិត្តភាពខ្មែរ-សូវៀត និងមិនមានករណីស្លាប់ដោយសារជំងឹកូវីដ១៩នោះទេ។ ដោយឡែកក្រសួងសុខាភិបាល ក៏មិនទាន់ឃើញមានការចម្លងនៃវីរុស ដ៏កាចសាហាវនេះចូលក្នុងសហគមន៍នៅឡើយដែរ។ លោកស្រីបន្តថា ការគ្រប់គ្រង និងការឆ្លើយតបទៅនឹងជំងឺកូវីដ-១៩ ប្រកបដោយប្រសិទ្ធភាពគួរជាទីមោទនៈនេះ គឺបានមកដោយសារការដឹកនាំដ៏ឈ្លាសវៃប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានដឹកនាំ និងដាក់ចេញនូវវិធានការណ៍នានា បានទាន់ពេលវេលា និងការចូលរួមយ៉ាងសស្រាក់សស្រាំ របស់អាជ្ញាធរថ្នាក់ក្រោមជាតិ និងបងប្អូនប្រជាពលរដ្ឋនៅទូទាំងប្រទេស។ ជាមួយគ្នានោះ លោកស្រីរដ្ឋលេខាធិការ ក៏បានថ្លែងអំណរគុណដល់ រដ្ឋាភិបាលនៃសាធារណៈរដ្ឋកូរ៉េ ជាពិសេសទីភ្នាក់ងារសហប្រតិបត្តិការអន្តរជាតិ កូរ៉េប្រចាំនៅកម្ពុជា ដែលជានិច្ចកាលតែងបានជួយអភិវឌ្ឍ វិស័យសុខាភិបាលនៅកម្ពុជា ជាពិសេសលើការកសាងហេដ្ឋារចនាសម្ព័ន្ធសុខាភិបាល ការបណ្តុះបណ្តាលបង្កើនសមត្ថភាពរបស់មន្រ្តី និងបច្ចេកវិទ្យាសុខាភិបាល ឌីជីថល។ លោកស្រីរដ្ឋលេខាធិការ បានថ្លែងបន្តថា ។ លើសពីនោះ ក្រសួងសុខាភិបាល ក៏សំណូមពរឲ្យ KOICA ពិនិត្យលទ្ធភាពបន្ថែមទៀត ក្នុងការធ្វើកិច្ចសហប្រតិបត្តិការទ្វេភាគីលើគម្រោងផ្សេងៗ ជាពិសេសលើផ្នែក ពង្រឹងហេដ្ឋារចនាសម្ព័ន្ធ ដោយការធ្វើទំនើបកម្មមន្ទីរពេទ្យរដ្ឋ ការពង្រឹង និងការអភិវឌ្ឍសេវាតាមបែបឌីជីថល នៅក្នុងវិស័យសុខាភិបាល នៅថ្នាក់ជាតិ ឬថ្នាក់ខេត្តជាដើម៕ | 2020-09-25T18:26:00+07:00 | freshnewsasia.com | https://m.freshnewsasia.com/index.php/en/localnews/171682-2020-09-25-04-26-46.html |
29b61ea7-01cc-4217-bbe4-13b6d73a2c11 | បើកដំណើរការគម្រោងថ្មីរបស់កយកាចំនួន ៨,៥ លានដុល្លារ សម្រាប់ពង្រឹងប្រព័ន្ធសុខាភិបាល ដើម្បីការពារ ស្រាវជ្រាវ និង ការឆ្លើយតបចំពោះជំងឺឆ្លង | ក្រសួងសុខាភិបាលកម្ពុជា និងទីភ្នាក់ងារសហប្រតិបត្តិការកូរ៉េ (KOICA) បានចុះហត្ថលេខា លើកំណត់ត្រាពិភាក្សាគ្នា ស្តីពីគម្រោងពង្រឹងប្រព័ន្ធសុខាភិបាលផ្នែកជំងឺឆ្លងនៅកម្ពុជា ក្នុងគម្រោងទឹកប្រាក់ចំនួន៨,៥លានដុល្លារ។ ពិធីចុះហត្ថលេខានេះ បានធ្វើឡើងនៅទីស្តីការក្រសួងសុខាភិបាល នៅថ្ងៃទី២៥ ខែកញ្ញានេះ ដោយមានការចូលរួមពីលោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការនិងជាអ្នកនាំពាក្យក្រសួងសុខាភិបាល ជាមួយលោក RHO Hyunjun នាយកទីភ្នាក់ងារKOICA នៅកម្ពុជា។ សេចក្តីប្រកាសព័ត៌មានរបស់ KOICA នៅថ្ងៃសុក្រទី២៥ខែកញ្ញានេះ បានលើកឡើងថា គម្រោងថ្មីដែលមានថវិកាចំនួន៨,៥លានដុល្លារ សម្រាប់ពង្រឹងប្រព័ន្ធសុខាភិបាល ដើម្បីការពារ ស្រាវជ្រាវ និងឆ្លើយតបចំពោះជំងឺឆ្លងនៅកម្ពុជានេះ។ ទីភ្នាក់ងារសហប្រតិបត្តិការអន្តរជាតិកូរ៉េ(កយកា-KOICA)បានចាប់ផ្តើមគម្រោងថ្មីមួយដែលមានថវិកាចំនួន ៨,៥ លានដុល្លារសម្រាប់ពង្រឹងប្រព័ន្ធសុខាភិបាលដើម្បីការពារ ស្រាវជ្រាវ និងឆ្លើយតប ចំពោះជំងឺ ឆ្លងនានានៅកម្ពុជា។ តាមរយៈគម្រោងរយៈពេល ៦ឆ្នាំនេះ ការិយាល័យមជ្ឈមណ្ឌលគ្រប់គ្រង និងបង្ការ ជំងឺសហរដ្ឋអាមេរិកប្រចាំប្រទេសកម្ពុជា (យូអេសស៊ីឌីស៊ី-USCDC) នឹងធ្វើការជាមួយក្រសួងសុខាភិបាល ដើម្បីពង្រឹងប្រព័ន្ធមន្ទីរ ពិសោធន៍ជាតិ កសាងសមត្ថភាពបុគ្គលិកសុខាភិបាលសាធារណៈ រួមទាំងអ្នក ជំនាញផ្នែករោគរាតត្បាត ព្រមទាំងបង្កើតកម្មវិធីឆ្លើយតបបន្ទាន់ នៅថ្នាក់ជាតិ និង ថ្នាក់ក្រោមជាតិ។ ជាមួយគ្នានេះ ផងដែរ ក៏មានការចុះហត្ថលេខាលើអនុស្សរណៈនៃការយោគយល់ (MOU) រវាងប្រធានតំណាងប្រចាំ ប្រទេសរបស់កយកា-KOICA និងប្រធានតំណាងប្រចាំប្រចាំប្រទេសរបស់យូអេសស៊ីឌីស៊ី-USCDC ក្រោមអធិបតីលោកស្រីវេជ្ជបណ្ឌិត Rachel Albalak ។ នៅដំណាក់កាលទីមួយនៃគម្រោងរបស់កយកា-KOICAនេះ ត្រូវបានអនុវត្តចាប់តាំងពីឆ្នាំ ២០១៧ ដោយមានថវិកាចំនួន ៣ លានដុល្លារតាមរយៈកិច្ចសហប្រតិបត្តិការជាមួយយូអេសស៊ីឌីស៊ី-USCDC និងទីភ្នាក់ងារសហរដ្ឋអាមេរិកសម្រាប់ការអភិវឌ្ឍន៍អន្តរជាតិ (យូអេសអេអាយឌី-USAID) នៅកម្ពុជា។ ក្នុងរយៈពេល ៣ ឆ្នាំចុងក្រោយនេះ កយកា-KOICA បានអនុវត្តគម្រោងពង្រីកការចាក់ថ្នាំបង្ការ និងពង្រឹង ប្រព័ន្ធនេះយ៉ាងខ្ជាប់ខ្ជួន នៅក្នុងខេត្តចំនួន ៦ រួមមានខេត្តរតនគិរី មណ្ឌលគិរី ស្ទឹងត្រែង ព្រះវិហារ និង ខេត្តក្រចេះ ជាមួយ យូអេសអេអាយឌី-USAID។ លើសពីនេះទៀតកិច្ចសហការរបស់ កយកា-KOICA ជាមួយ យូអេសស៊ីឌីស៊ី-USCDC ក្នុងការគាំទ្រដល់ការកសាងប្រព័ន្ធមន្ទីរពិសោធន៍ជាតិ និងការកសាង សមត្ថភាពធនធានមនុស្សលើផ្នែកសុខភាពសាធារណៈ។ សមិទ្ធផលមួយក្នុងចំណោមសមិទ្ធផលសំខាន់ៗនៃគម្រោងក្នុងដំណាក់កាលទីមួយ មានដូចជា វគ្គបណ្តុះ បណ្តាលការស្រាវជ្រាវរកករណីជំងឺឆ្លងទៅដល់បុគ្គលិកសុខាភិបាលសាធារណៈ៦៩នាក់ ដែលបានទទួល ការបណ្តុះបណ្តាលតាមរយៈកម្មវិធីស្រាវជ្រាវរោគរាតត្បាត (FETP) ដើម្បីកំណត់ និងឆ្លើយតបទៅនឹងការ រីករាលដាលនៃជំងឺឆ្លងដូចជា ជំងឺកូវីដ-១៩ នៅទីកន្លែងណាមួយ ឬ អំឡុងពេលណាមួយ ដែលអាចកើតឡើង។ កម្មវិធីនេះត្រូវបានបង្កើតឡើងក្នុងឆ្នាំ ២០១១ សម្រាប់បណ្តុះបណ្តាលអ្នកជំនាញសុខភាព សាធារណៈ នៅទូទាំងប្រទេសកម្ពុជាដោយផ្អែកលើមូលដ្ឋានគ្រឹះនៃរោគរាតត្បាត រួមមានការឃ្លាំមើល ជំងឺឆ្លង ការតាមដានលើឬសគល់នៃជំងឺឆ្លង កត្តាប្រឈមមុខ និងការគ្រប់គ្រងការឆ្លងរាលដាល។ កម្មវិធី នេះត្រូវបានអនុវត្តដោយសហការជាមួយគ្នា រវាងនាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល និងអង្គការ សុខាភាពពិភពលោក។ បច្ចុប្បន្ននេះសិក្ខាកាមរបស់កម្មវិធីFETP គឺមាននៅគ្រប់ ២៥ ខេត្តក្រុងនៃប្រទេស កម្ពុជាដែលបានរួមចំណែកយ៉ាងសកម្មនៅក្នុងការឆ្លើយតបទៅនឹងជំងឺកូវីដ-១៩ នាពេលកន្លងមក។ គម្រោងថ្មីនេះនឹងបន្តគាំទ្រដល់ការបណ្តុះបណ្តាលអ្នកជំនាញផ្នែករោគរាតត្បាត ដូច្នេះនៅចុងបញ្ចប់នៃ គម្រោង ស្រុកនីមួយៗនឹងមានអ្នកជំនាញខាងរោគរាតត្បាត ដែលមានសម្ថភាពពេញលេញក្នុងការត្រួត ពិនិត្យលើករណីផ្ទុះជំងឺឆ្លងណាមួយនៅក្នុងតំបន់ និងអាចតាមដានករណីដែលបានរកឃើញ។ លើសពីនេះ ទៀតកយកា-KOICA នឹងបន្តកសាងប្រព័ន្ធគ្រប់គ្រងគុណភាពមន្ទីរពិសោធន៍ (LQMS) និងប្រព័ន្ធព័ត៌មាន មន្ទីរពិសោធន៍ (LIS) នៅក្នុងមន្ទីរពិសោធន៍សាធារណៈចំនួន ៤៩ នៅក្នុងប្រទេស និងពង្រឹងសមត្ថភាពដឹក ជញ្ជូនសំណាកវត្ថុវិភាគ។ លទ្ធផលនៃគម្រោងនេះត្រូវបានរំពឹងថា មន្ទីរពិសោធន៍សាធារណៈទាំងអស់ នឹងមានបំពាក់នូវឧបករណ៍សម្រាប់ការធ្វើរោគវិនិច្ឆ័យបានត្រឹមត្រូវ និងអាចជឿជាក់បានជាងមុនក្នុងការ ពិនិត្យរកមើលជំងឺឆ្លងនានា ។ មជ្ឈមណ្ឌលប្រតិបត្តិការសង្គ្រោះបន្ទាន់ (EOC) ដែលបានដើរតួនាទីយ៉ាង សំខាន់ក្នុងការឆ្លើយតបទៅនឹងជំងឺរាតត្បាតកូវីដ-១៩ ក៏នឹងទទួលបានការគាំទ្រផ្នែកហិរញ្ញវត្ថុ និងបច្ចេក ទេសតាមរយៈគម្រោងនេះ ដែលនឹងជួយដំណើរការពិសោធន៍ ការវាយតម្លៃពេញលេញលើហានិភ័យ ថ្នាក់ជាតិ នីតិវិធីប្រតិបត្តិស្តង់ដារមជ្ឈមណ្ឌលប្រតិបត្តិការសង្គ្រោះបន្ទាន់ ( SOPs) និងធ្វើការបណ្តុះបណ្តាល ដល់បុគ្គលិក EOC និងមន្ត្រីគោលដៅនៅតាមបណ្តាខេត្ត។ សូមរំលឹកផងដែរថា កយកា-KOICA គឺជាទីភ្នាក់ងារផ្តល់ជំនួយដ៏ធំមួយដែលបានគាំទ្រដល់ផ្នែកសុខសុវត្តិ ភាពវេជ្ជសាស្ត្រប និងប្រព័ន្ធគ្រប់គ្រងជំងឺឆ្លងរបស់រាជរដ្ឋាភិបាលកម្ពុជា ក្នុងរយៈពេលប៉ុន្មានឆ្នាំចុងក្រោយ នេះ។ នៅឆ្នាំ ២០១៧ កយកា-KOICA បានចាប់ផ្តើមគម្រោងរយៈពេល ៣ ឆ្នាំដោយសហការជាមួយ យូអេសស៊ីឌីស៊ី-USCDC លើការពង្រឹងមន្ទីរពិសោធន៍សាធារណៈថ្នាក់ជាតិ និងខេត្តក្នុងប្រទេស ហើយនិងបណ្តុះបណ្តាលអ្នកជំនាញផ្នែករោគរាតត្បាត។ កយកា-KOICA បានបរិច្ចាគឧបករណ៍ តេស្ត Real Time PCR ចំនួន ៨,៦៤០តេស្ត និងបានផ្តល់ថវិកាចំនួន ២០០,០០០ ដុល្លារដល់រដ្ឋាភិបាលកម្ពុជាដើម្បីឆ្លើយតបទៅនឹងការរីករាលដាលនៃការរាតត្បាតជំងឺកូវីដ-១៩ នៅក្នុងប្រទេស។ កាលពីខែឧសភាកន្លងទៅ ម៉ាស់ពេទ្យជាង ១៣០,០០០ ម៉ាស់ (ម៉ាស់N95 និងម៉ាស់ ពេទ្យ) និងហ្សែលលាងដៃសម្លាប់មេរោគត្រូវបានបរិច្ចាគបន្ថែមជូនទៅមន្ទីរពេទ្យ មិត្តភាពខ្មែរ-សូវៀត និង មន្ទីរពេទ្យកុមារជាតិដែលជាមន្ទីរពេទ្យថ្នាក់ជាតិសម្រាប់ព្យាបាលជំងឺកូវីដ-១៩នៅរាជថានីភ្នំពេញ។ នៅក្នុងឆ្នាំនេះផងដែរការិយាល័យកយកា-KOICAកម្ពុជានឹងចំណាយប្រាក់ ១ លានដុល្លារបន្ថែមទៀតដើម្បី គាំទ្រដល់កម្មវិធីការឆ្លើយតបទៅនឹងជំងឺកូវីដ-១៩ របស់ប្រទេសកម្ពុជា ដែលបានរួមបញ្ចូលនូវការផ្តល់៖ -ទូចល័តសុវត្តិភាពសម្រាប់យកសំណាកវត្ថុវិភាគចំនួន២០គ្រឿង (Walk-Through Booth) -Negative Pressure Carriers ចំនួន១២គ្រឿង -PPE ដែលមានតម្លៃ ៣៥០,០០០ ដុល្លារ -ថវិកាចំនួន ៣០០,០០០ ដុល្លារក្នុងអនុវត្តគម្រោងដែលសហការជាមួយអង្គការអន្តរជាតិ ទេសន្តប្រវេសន៍ (អាយអូអឹម- IOM) ដើម្បីធ្វើឱ្យប្រសើរឡើងនូវដំណើរការផ្តល់ចំណេះដឹង ពាក់ព័ន្ធទៅនឹងជំងឺកូវីដ-១៩ ការត្រួតពិនិត្យសុខភាពនិងការធ្វើតេស្ត៍ ជំនួយមនុស្សធម៌នៅច្រក ចេញចូល និងនៅមណ្ឌលចត្តាឡី-ស័កតាមព្រំដែន និងសម្ភារប្រើប្រាស់មួយចំនួនរួមជាមួយ ស្បៀង ដល់ជនចំណាកស្រុក -ការជួយទ្រទ្រង់ជីវភាពរស់នៅរបស់ប្រជាជនងាយរងគ្រោះ និងជនដែលរងផលប៉ះពាល់ខ្លាំងដោយសារជំងឺកូវីដ-១៩តាមរយៈការផ្តល់នូវគ្រឿងបរិភោគមួយចំនួន និងបរិក្ខាទ្រទ្រង់សុខាភាពដែលមាន តំលៃ ១៥០,០០០ ដុល្លារ៕ដោយ៖កូឡាប | 2020-09-25T17:54:18+07:00 | cen.com.kh | https://cen.com.kh/archives/247414.html |
e4ed1a49-9a72-4f8e-a3f4-62914f7a5d96 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ, ១២ថ្ងៃជាប់គ្នាហើយដែលកម្ពុជាគ្មានករណីឆ្លងថ្មី (Video inside) | ក្រសួងសុខាភិបាល នៅព្រឹកថ្ងៃទី២៥ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ គិតចាប់ពីថ្ងៃទី១៤ ដល់ ថ្ងៃទី២៥ ខែកញ្ញា ឆ្នាំ២០២០នេះ មានរយៈពេល១២ថ្ងៃហើយ ដែលក្រសួងសុខាភិបាលប្រកាសថា គ្មានករណីឆ្លងជំងឺកូវីដ១៩ថ្មី នៅកម្ពុជា។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២៥ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-25T15:02:00+07:00 | freshnewsasia.com | https://m.freshnewsasia.com/index.php/en/localnews/171667-2020-09-25-01-02-17.html |
812ae5ab-39f0-4c7e-8d48-4597bbc58ed9 | សម្ដេចតេជោ ហ៊ុន សែន សម្រេចលើកពេលរៀបចំបុណ្យសមុទ្រនៅខេត្តព្រះសីហនុ ដើម្បីបង្ការការរីករាលដាលជំងឺកូវីដ | ភ្នំពេញ៖ សម្ដេចតេជោ ហ៊ុន សែន នាយករដ្ឋមន្ត្រី បានសម្រេចលើកពេលរៀបចំបុណ្យសមុទ្រ លើកទី៩ ជុំទី៣ នៅខេត្តព្រះសីហនុ ទៅរៀបចំនាខែធ្នូឆ្នាំ២០២០ ដើម្បីបង្ការការពារសុវត្ថិភាព ប្រជាពលរដ្ឋ និងភ្ញៀវទេសចរពីជំងឺកូវីដ-១៩។ ក្រសួងទេសចរណ៍ បានឱ្យដឹងថា ដោយទទួលបានការអនុញ្ញាតជាគោលការណ៍ពីរាជរដ្ឋាភិបាល ក្រសួងគ្រោងនឹងរៀបចំពិធីបុណ្យសមុទ្រលើកទី៩ ជុំទី៣ នៅតំបន់ឆ្នេរអូរត្រេះ ខេត្តព្រះសីហនុ ក្នុងអំឡុងខែធ្នូ ឆ្នាំ២០២០។ ដោយពិនិត្យឃើញថា សភាពការណ៍វិវត្តនៃជំងឺកូវីដ-១៩ នៅប្រទេសខ្លះក្នុងតំបន់ និងពិភពលោកនៅពុំទាន់បង្ហាញភាពធូរស្រាលនៅឡើយ និងតាមការស្ទាបស្ទង់ បណ្តាប្រទេសជាមិត្តដែលធ្លាប់បានចូលរួមពិធីបុណ្យសមុទ្រ នៅកម្ពុជាកន្លងមក គឺពុំទាន់មានភាពច្បាស់លាស់ប្រាកដថា នឹងអាចមកចូលរួមបានផងដែរនោះ សម្ដេចតេជោ ហ៊ុន សែន ក៏បានសម្រេចលើកពេលរៀបចំបុណ្យសមុទ្រនេះទៅឆ្នាំក្រោយវិញ។ ម្យ៉ាងទៀតពិធីបុណ្យសមុទ្រ ដែលកន្លងមកកម្ពុជាតែងបានរៀបចំឡើងជារៀងរាល់ឆ្នាំ ដោយផ្លាស់ប្តូរវេនគ្នានៅតាមបណ្តាខេត្តទាំងបួនជាប់ឆ្នេរសមុទ្រ គឺជាព្រឹត្តិការណ៍ មានលក្ខណៈជាអន្តរជាតិ មានការចូលរួមពីអង្គការឆ្នេរសមុទ្រអន្តរជាតិ និងប្រទេសមួយចំនួនពីតំបន់អាស៊ាន និងអាស៊ីផងដែរ៕ | 2020-09-25T14:37:03+07:00 | cen.com.kh | https://cen.com.kh/archives/247321.html |
deaa4151-1662-460d-a0c1-cbedc2368136 | ព្រោះតែជីវភាពទើបឆ្លងដែន! អាជ្ញាធរថៃ ចាប់បញ្ជូនពលករខ្មែរឆ្លងដែនខុសច្បាប់ជាង ៣០នាក់ មកកម្ពុជាតាមច្រកប៉ោយប៉ែត | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី២៤ ខែកញ្ញា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ៣១នាក់ ស្រី ៩នាក់ និងកុមារ៣នាក់។ យោងតាមអគ្គនាយកដ្ឋានអន្តោប្រវេសន៍បានឲ្យដឹងថា ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-09-25T08:39:59+07:00 | kbnnews.com | https://kbn.news/archives/182200 |
7987d366-4cc1-4f2c-aadc-186dc837920a | អឺរ៉ុប៖ រដូវរងាជិតចូលមកដល់ មន្ត្រីជំនាញព្រមានពីគ្រោះថា្នក់ទ្វេដងនៃជំងឺកូវីដ-១៩ ខណៈសន្ទុះនៃករណីឆ្លង មានការកើនឡើងយ៉ាងគំហុក (Video inside) | មន្ត្រីសុខាភិបាលសហភាពអឺរ៉ុប នៅថ្ងៃព្រហស្បតិ៍នេះបានព្រមានថា ការកើនឡើងនៃករណីឆ្លងជំងឺ COVID-19 នៅអឺរ៉ុប វាកំពុងបង្កជាហានិភ័យ នៃការប្រែក្លាយទៅជាជំងឺឆ្លងរាតត្បាតភ្លោះកាន់កាចសាហាវមួយទៀត ដែលផ្គុំឡើងដោយជំងឺផ្តាសាយធំ និងជំងឺ COVID-19 នៅពេលរដូវរងាឈានមកដល់ឆាប់ៗនេះ។ នេះបើយោងតាមការចេញផ្សាយដោយ សារព័ត៌មាន CNA នៅថ្ងៃព្រហស្បតិ៍ ទី២៤ ខែកញ្ញា ឆ្នាំ២០២០។ ស្នងការទទួលបន្ទុកផ្នែកសុខាភិបាលរបស់សហភាពអឺរ៉ុប លោកស្រី ស្តេលឡា ឃីរីអាឃីឌីស (Stella Kyriakides) បានប្រាប់សន្និសីទសារព័ត៌មានមួយ នៅថ្ងៃព្រហស្បតិ៍នេះដូច្នេះថា ។ ជាមួយនឹងការខិតជិតចូលមកដល់នៃរដូវរងា ស្នងការទទួលបន្ទុកផ្នែកសុខាភិបាលរបស់សហភាពអឺរ៉ុបរូបនេះ បានព្រមានពីហានិភ័យ នៃការឆ្លងរាតត្បាតព្រមគ្នានូវជំងឺ COVID-19 និងជំងឺផ្តាសាយធំ ខណៈលោកស្រីបានជំរុញឲ្យរដ្ឋាភិបាលនៃប្រទេសនានានៅទ្វីបអឺរ៉ុប លើកទឹកចិត្តដល់ប្រជាជនឲ្យទៅចាក់វ៉ាក់សាំងការពារជំងឺផ្តាសាយធំ និងប្រកាន់ខ្ជាប់នូវវិធានការគម្លាតសុវត្ថិភាពសង្គម ដើម្បីកាត់បន្ថយការឆ្លងរាតត្បាតនៃជំងឺ COVID-19។ ការស្រាវជ្រាវមួយ ដែលបានធ្វើឡើងដោយក្រុមអ្នកវិទ្យាសាស្ត្រអង់គ្លេស ដែលបានចុះផ្សាយនៅសប្តាហ៍នេះបានបង្ហាញថា ហានិភ័យនៃការស្លាប់សម្រាប់អ្នកជំងឺ COVID-19 ដែលបានឆ្លងជំងឺផ្តាសាយធំក្នុងពេលតែមួយ គឺច្រើនទ្វេដង បើប្រៀបធៀបនឹងអ្នកជំងឺ COVID-19 ដែលមិនបានឆ្លងផ្តាសាយធំ។ គួរជម្រាបថា ក្នុងមួយឆ្នាំៗនៅទូទាំងទ្វីបអឺរ៉ុប មានមនុស្សយ៉ាងហោចណាស់ ១៥,០០០នាក់ ទៅ ៧០,០០០នាក់ស្លាប់ដោយសារជំងឺផ្តាសាយធំ ក្នុងចំណោមដែលឆ្លងប្រមាណ៤ទៅ៥លាននាក់។ នាប៉ុន្មានសប្តាហ៍ចុងក្រោយនេះ ទ្វីអឺរ៉ុបមើលឃើញការកើនឡើងយ៉ាងគំហុកនៃករណីឆ្លង COVID-19 ដែលបានធ្វើឲ្យចំនួនអ្នកឆ្លងនៅទូទាំងទ្វីបមួយនេះ បានកើនលើស ៥លានករណី៕ | 2020-09-25T04:19:00+07:00 | freshnewsasia.com | https://m.freshnewsasia.com/index.php/en/internationalnews/171657-2020-09-24-14-19-51.html |
65bec01b-8f8c-41c0-9c1d-097402b2e4d7 | កុំជោរ! គោមួយហ្វូងបោលឆ្លងផ្លូវ ត្រូវរថយន្តក្រុមហ៊ុនសូរិយា បុកងាប់មួយក្បាលទាំងព្រឹក | សត្វគោមួយហ្វូងប្រហែល១០ក្បាល បានរត់ឆ្លងផ្លូវពីកើតទៅលិច បណ្តាលឲ្យរថយន្តក្រុងក្រុមហ៊ុនសូរិយា ជាន់ហ្វ្រាំងមិនទាន់ ក៏បុកចំគោញីមួយក្បាល បណ្តាលឲ្យខ្ទាតងាប់ភ្លាមៗ ។ ហេតុការណ៍នេះបានកើតឡើងកាលពីវេលាម៉ោង៨និង៥០នាទីព្រឹក ថ្ងៃទី២៤ ខែកញ្ញា ឆ្នាំ២០២០ ស្ថិតនៅតាមបណ្តោយផ្លូវជាតិលេខ៣ ក្បែរខ្លោងទ្វារវត្តអង្គត្រគៀត ក្នុងសង្កាត់កន្ទោក ខណ្ឌកំបូល ។ មុនពេលកើតហេតុ រថយន្តក្រុងរបស់ក្រុមហ៊ុនភ្នំពេញ សូរិយា ដឹកជញ្ជូនអ្នកដំណើរ 168 ពណ៌ក្រហមលាយស ពាក់ផ្លាកលេខ ភ្នំពេញ 3E-9601 កំពុងដឹកអ្នកដំណើរក្នុងទិសដៅពីជើងទៅត្បូង ។ លុះមកដល់ចំណុចកើតហេតុ ស្រាប់តែមានសត្វគោមួយហ្វូងប្រហែលជា១០ក្បាល បានរត់ឆ្លងផ្លូវពីកើតទៅលិច បណ្តាលឲ្យរថយន្តជាន់ហ្វ្រាំងមិនទាន់ ក៏ជ្រុលចង្កូតទៅបុកគោញីមួយក្បាលពណ៌ស បណ្តាលឲ្យខ្ទាតងាប់ភ្លាមៗ ។ ក្រោយពេលកើតហេតុ សមត្ថកិច្ចមូលដ្ឋានបានចុះដល់ទីតាំងកន្លែងកើតហេតុ និងទាក់ទងតាមបណ្តាភូមិក្បែរៗនោះ ដើម្បីស្វែងរកម្ចាស់គោឲ្យមកដោះស្រាយជាមួយខាងរថយន្តដែរ តែមិនដឹងថារកឃើញឬអត់នោះទេ ៕ | 2020-09-24T15:02:49+07:00 | kbnnews.com | https://kbn.news/archives/182134 |
7a33d30c-228a-4094-8e8f-2652b364a6be | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី២៤ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ គិតចាប់ពីថ្ងៃទី១៤ ដល់ ថ្ងៃទី២៤ ខែកញ្ញា ឆ្នាំ២០២០នេះ មានរយៈពេល១១ថ្ងៃហើយ ដែលក្រសួងសុខាភិបាលប្រកាសថា គ្មានករណីឆ្លងជំងឺកូវីដ១៩ថ្មី នៅកម្ពុជា។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២៤ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-24T14:09:00+07:00 | freshnewsasia.com | https://m.freshnewsasia.com/index.php/en/localnews/171582-2020-09-24-00-09-22.html |
92e32aa0-d090-45dd-b4dd-620c98e9b449 | សម្ដេចនាយករដ្ឋមន្ត្រីកម្ពុជា សាទរចំពោះរុស្ស៊ី ដែលបានរកឃើញ វ៉ាក់សាំងប្រឆាំងនឹងជំងឺកូវីដ-១៩ | ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ត្រីកម្ពុជា បានសម្ដែងសាទរចំពោះសហព័ន្ធរុស្ស៊ី ដែលបានរកឃើញវ៉ាក់សាំងប្រឆាំងនឹងជំងឺកូវីដ-១៩ ។ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានថ្លែងបែបនេះ ក្នុងជំនួបសម្ដែងការគួរសមជាមួយ ឯកឧត្ដម Anatoly BOROVIK ឯកអគ្គរដ្ឋទូតនៃសហព័ន្ធរុស្ស៊ីប្រចាំនៅកម្ពុជា នាព្រឹក ថ្ងៃទី២៤ ខែកញ្ញា ឆ្នាំ២០២០ នៅវិមានសន្តិភាព។ សម្ដេចបានមានប្រសាសន៍ថា ការរកឃើញវ៉ាក់សាំងប្រឆាំងជំងឺកូវីដ-១៩នេះ នឹងអាចជួយដល់ពិភពលោកក្នុងការប្រយុទ្ធប្រឆាំងជំងឺកូវីដ-១៩ ដែលកំពុងតែធ្វើឱ្យសេដ្ឋកិច្ចពិភពលោក ក៏ដូចជាទំនាក់ទំនងពិភពលោកមានការយឺតយ៉ាវ។ លើសពីនេះទៅទៀត សម្តេចតេជោនាយករដ្ឋមន្រ្តីក៏បានសំដែងនូវការអបអរសាទរចំពោះរុស្ស៊ីផងដែរ ដែលបានរកឃើញវ៉ាក់សាំងប្រឆាំងនឹងជំងឺ Covid-19 ។ សម្ដេចបានមានប្រសាសន៍ថា ការរកឃើញវ៉ាក់សាំងប្រឆាំងនឹងជំងឺ Covid 19 នេះ អាចជួយដល់ពិភពលោកយើង ក្នុងការប្រយុទ្ធប្រឆាំងជំងឺដែល កំពុងធ្វើឲ្យមានបញ្ហាប្រឈមជាច្រើន រួមទាំងញ្ហាសេដ្ឋកិច្ច សង្គមនិងការទំនាក់ទំនង រវាងប្រទេសជាច្រើននៅក្នុងពិភពលោក។ ទន្ទឹមនឹងនោះដែរ សម្តេចតេជោក៏បានស្នើសុំដល់រុស្ស៊ី ផ្តល់នូវជំនួយថ្នាំវ៉ាក់សាំងកូវីដ១៩ ដល់កម្ពុជា ក្នុងការទប់ស្កាត់ការឆ្លងរាលដាលជំងឺកូវីដ១៩នៅក្នុងប្រទេស៕ | 2020-09-24T12:11:08+07:00 | cen.com.kh | https://cen.com.kh/archives/246855.html |
cbb5af0e-6806-4b8f-b01d-73c7c4181cd8 | គណៈកម្មាធិការទី៧ នៃរដ្ឋសភា ស្វែងយល់អំពីស្ថានភាពវិស័យអប់រំក្នុងបរិបទការរីករាលដាលជំងឺកូវីដ-១៩នៅ ខេត្តបាត់ដំបង | បាត់ដំបង៖ ឯកឧត្តម ហ៊ុន ម៉ានី ប្រធាន គណៈកម្មាធិការទី៧ នៃរដ្ឋសភា គណៈកម្មការអប់រំ យុវជន កីឡា ធម្មការ កិច្ចសាសនា វប្បធម៌ និងទេសចរណ៍ បានធ្វើទស្សនកិច្ច និងការជួបសំណេះសំណាលជាមួយឯកឧត្តម ងួន រតនៈ អភិបាល នៃគណៈអភិបាលខេត្តបាត់ដំបងជាមួយរដ្ឋបាលខេត្តបាត់ដំបង ដើម្បីស្វែងយល់អំពីស្ថានភាពវិស័យអប់រំ ក្នុងបរិបទការរីករាលដាលជំងឺកូវីដ-១៩ នៅសាលប្រជុំសាលាខេត្តបាត់ដំបង រសៀលថ្ងៃពុធ ទី២៣ ខែកញ្ញា ឆ្នាំ២០២០។ ក្នុងដំណើរទស្សនកិច្ច និងការជួបសំណេះសំណាលរបស់គណៈកម្មការទី៧នេះ ប្រព្រឹត្តទៅក្នុងគោលបំណង ដើម្បីស្វែងយល់បន្ថែមពីផលលំបាកបង្កដោយវិបត្តិកូវីដ១៩ លើគ្រឹះស្ថានសិក្សានៅតាមមូលដ្ឋានផ្ទាល់ និងពិនិត្យស្ថានភាពជាក់ស្តែងរបស់វិទ្យាល័យ ក្នុងការអនុវត្តដំណើរការបើកឡើងវិញក្នុងដំណាក់កាលទី២ ក៏ដូចជាស្តាប់នូវបញ្ហាប្រឈម និងសំណូមពរនានារបស់ថ្នាក់ដឹកនាំសាលា លោកគ្រូ អ្នកគ្រូ មុនឈានដល់ការជួបប្រជុំជាមួយគណៈអភិបាលខេត្ត និងមន្ទីរអប់រំ នារសៀលនេះ ដើម្បីពិភាក្សាលើទិដ្ឋភាពជារួមនៃស្ថានភាពវិស័យអប់រំក្នុងក្របខណ្ឌខេត្តបាត់ដំបងផ្ទាល់ ។ យោងទៅតាមរបាយការណ៍របស់លោក យី សុងគី ប្រធានមន្ទីរអប់រំ យុវជន និងកីឡាខេត្តបាត់ដំបង បានមានប្រសាសន៍ថា ចាប់តាំងពីការផ្ទុះនូវជម្ងឺកូវីដ-១៩នេះមក ក្រសួងអប់រំ យុវជន និងកីឡា ក៏បានចេញគោលការណ៍ដល់មន្ទីរអប់រំទូទាំងប្រទេស អនុវត្តការបង្រៀន និងការសិក្សាពីចម្ងាយ តាមរយៈប្រព័ន្ធអេឡិចត្រូនិក សម្រាប់សិស្សានុសិស្សកម្រិតមត្តេយ្យសិក្សា បឋមសិក្សា និងមធ្យមសិក្សាផងដែរ ។ ជាលទ្ធផលមន្ទីរអប់រំយុវជន និងកីឡាខេត្តបាត់ដំបង ក៏ចាប់ផ្ដើមអនុវត្តចាប់តាំងពីថ្ងៃប្រកាសរបស់ក្រសួងអប់រំ រហូតមកដល់បច្ចុប្បន្ន នូវការបង្រៀន និងសិក្សាពីចម្ងាយនេះ ព្រមទាំងអនុវត្តការសិក្សាបែបប្រពៃណី ដោយការផ្ដល់ជាឯកសារជំនួយដល់សិស្សានុសិស្ស និងការបង្រៀនផ្ទាល់លក្ខណៈសហគមន៍ខ្នាតតូច សម្រាប់សិស្សានុសិស្សណាដែលគ្មានលទ្ធភាព គ្មានប្រព័ន្ធអេឡិចត្រូនិកសម្រាប់ធ្វើការសិក្សាពីចម្ងាយនេះ ។ បច្ចុប្បន្នខេត្តបាត់ដំបង បានធ្វើការបើកឲ្យសាលារៀនថ្នាក់បឋមសិក្សា ថ្នាក់វិទ្យាល័យទី៩ និង១២ដំណាក់កាលទី២ ស្របទៅតាមគោលការណ៍របស់ក្រសួងអប់រំ យុវជន និងកីឡា ទាំងសាលារដ្ឋ និងសាលាឯកជន ដោយគោរពតាមគោលការណ៍ប្រតិបត្តិស្ដង់ដារSOP ដោយរៀបចំបរិស្ថានសិក្សាប្រកបដោយសុវត្ថិភាព បរិយាប័ន្ន ផាសុកភាព សន្ដិសុខ សណ្ដាប់ធ្នាប់ និងការរក្សាគម្លាតសុវត្ថិភាពក្នុងគ្រឹះស្ថានសិក្សា ដើម្បីធានាឲ្យបានសុវត្ថិភាពសុខភាពសិស្សានុសិស្សអំឡុងពេលនៃការរីករាលដាលនូវជម្ងឺកូវីដ-១៩ ចំណែកឯការសិក្សាពីចម្ងាយក៏នៅតែបន្តអនុវត្តដដែល។ ក្នុងឱកាសនេះ ឯកឧត្តម ហ៊ុន ម៉ានី ប្រធានគណៈកម្មការអប់រំ យុវជន កីឡា ធម្មការ កិច្ចសាសនា វប្បធម៌ និងទេសចរណ៍ បានកត់សម្គាល់ចំពោះការគិតគូរខ្ពស់របស់ថ្នាក់ដឹកនាំសាលា ក្នុងការដាក់ចេញវិធានការជាដំណោះស្រាយរួមគ្នា តាមរយៈការរៀបចំជាផែនការសកម្មភាព និងបទបញ្ជាផ្ទៃក្នុងរបស់សាលាផ្ទាល់ សម្រាប់ការអនុវត្តគោលការណ៍ណែនាំនានា ស្របតាមការណែនាំរបស់ក្រសួងអប់រំ យុវជន និងកីឡា។ ប្រតិភូគណៈកម្មការ បានវាយតម្លៃខ្ពស់ចំពោះសមិទ្ធផលនានាដែលសម្រេចបានក្នុងខេត្តបាត់ដំបង ក្រោមការដឹកនាំរបស់ឯកឧត្តមអភិបាលខេត្ត ជាពិសេសលើវិស័យអប់រំផ្ទាល់ តាមរយៈការផ្តោតការយកចិត្តទុកដាក់ខ្ពស់ចំពោះការសហការ និងគាំទ្រដល់មន្ទីរអប់រំ យុវជន និងកីឡា លើកិច្ចការជំរុញការផ្សព្វផ្សាយណែនាំ អំពីគោលការណ៍ប្រតិបត្តិស្តង់ដាររបស់ក្រសួងអប់រំ និងការណែនាំរបស់ក្រសួងសុខភិបាល ដើម្បីធ្វើយ៉ាងណាចូលរួមធានាឱ្យបាននូវសុខសុវត្ថិភាពទាំងសិស្សានុសិស្ស និងលោកគ្រូ អ្នកគ្រូ ក្នុងដំណាក់កាលទី២ នៃដំណើរការបើកសាលាឡើងវិញ។ ក្រោយស្តាប់របាយការណ៍ស្តីអំពីស្ថានភាពអប់រំទាំងក្នុងមូលដ្ឋានផ្ទាល់ និងក្នុងក្របខ័ណ្ឌខេត្តបាត់ដំបង ពីលោកប្រធានមន្ទីរអប់រំ យុវជន នងកីឡាខេត្ត និងប្រធានការិយាល័យអប់រំស្រុក ក្រុង ប្រតិភូគណៈកម្មការទី៧ នៃរដ្ឋសភា បានកត់សម្គាល់ឃើញថាបទពិសោធន៍ និងបញ្ហាប្រឈមដែលខេត្តនីមួយៗ បាន និងកំពុងជួបប្រទះក្នុងការឆ្លើយតបទៅនឹងផលលំបាកបង្កដោយវិបត្តិកូវីដ១៩ ហាក់មិនមានភាពខុសប្លែកពីគ្នាខ្លាំងនោះទេ។ បញ្ហាដែលបានលើកឡើងរួមមាន កត្តាកម្រិតចំណេះដឹងផ្នែកបច្ចេកទេសព័ត៌មានវិទ្យារបស់លោកគ្រូអ្នកគ្រូ កត្តាមធ្យោបាយ និងឧបករណ៍បង្រៀនពីចម្ងាយមិនគ្រប់គ្រាន់ កត្តានៃការបង្រៀនតាមអនឡាញមិនដូចការបង្រៀនដោយផ្ទាល់ក្នុងសាលា ហើយនិងកត្តាការសហការរបស់អាណាព្យាបាល និងសិស្សានុសិស្សផ្ទាល់។ ពាក់ព័ន្ធនឹងការលើកឡើងអំពីកត្តាប្រឈមនានា ឯកឧត្តម ហ៊ុន ម៉ានី ប្រធានគណៈកម្មការទី៧ បានមានប្រសាសន៍ថា៖ «ថ្វីបើបញ្ហាប្រឈមស្រដៀងគ្នា ប៉ុន្តែវិធានជាដំណោះស្រាយ គឺទាមទារឱ្យមានការគិតគូរ រៀបចំដោយឡែកៗពីគ្នា ប្រកបដោយភាពបត់បែនទៅតាមស្ថានភាព និងស្ថានការណ៍ជាក់លាក់ក្នុងមូលដ្ឋាននីមួយៗ។ រីឯការអនុវត្តវិញ គឺត្រូវការធ្វើជាជំហានៗ ដោយមានការថ្លឹងថ្លែងច្បាស់លាស់ពីភាពចាំបាច់ និងមានការចូលរួមសហការពីគ្រប់ភាគីពាក់ព័ន្ធ»។ ជាមួយគ្នានេះដែរ ឯកឧត្តម ក៏បានវាយតម្លៃខ្ពស់ចំពោះសមូហភាព និងភាពច្នៃប្រឌិតខ្ពស់រ បស់លោកនាយកសាលា លោកប្រធានការិយាល័យ និងលោកប្រធានមន្ទីរ ក្នុងការដាក់ចេញជាយន្តការផ្សេងៗ ជាដំណោះស្រាយបន្តបន្ទាប់ ដើម្បីសម្រេចគោលដៅរួមមួយក្នុងការបង្កើនប្រសិទ្ធភាព ការផ្តល់ការអប់រំក្នុងបរិបទកូវីដ១៩៕ | 2020-09-24T08:54:43+07:00 | cen.com.kh | https://cen.com.kh/archives/246705.html |
b1af1847-1b3b-423f-807c-fde730c6f3f3 | បណ្តាប្រទេសអឺរ៉ុបខាងលិចខិតខំបញ្ចៀសកុំឱ្យមានការបិទសកម្មភាពទូទាំងប្រទេស | បណ្តាប្រទេសអឺរ៉ុបខាងលិចកំពុងព្យាយាមទប់ទល់នឹងការរាតត្បាតជាសាកលនៃជំងឺកូវីដ១៩ ជាលើកទី២ ដោយដាក់ឱ្យមានជាថ្មីវិញនូវការរឹតត្បិតសកម្មភាព ដែលបានត្រូវលប់ចោល កាលពីប៉ុន្មានខែមុននេះ។ ក៏ប៉ុន្តែ រដ្ឋាភិបាលប្រទេទាំងនេះនិយាយថា ពួកគេប្តេជ្ញាថានឹងបញ្ចៀសមិនឱ្យមានការខូចខាតសេដ្ឋកិច្ច ដោយមិនដាក់ឱ្យមានការបិទទូទាំងប្រទេសជាថ្មីទេ។ សំណួរសំខាន់គឺថា តើការណ៍នេះអាចធ្វើបានឬទេ។ ចក្រភពអង់គ្លេសបានហាមប្រាមមិនឱ្យមនុស្សជួបជុំគ្នាលើសពី ៦ នាក់ ហើយគំរាមកំហែងពិន័យអ្នកបំពានបម្រាមនេះ។ នៅប្រទេសអេស្ប៉ាញ ដែលបច្ចុប្បន្នបានបិទសកម្មភាពនៅក្នុងក្រុង Madrid រួចស្រេចហើយនោះ ឥឡូវនេះអាជ្ញាធរកំពុងខិតខំទប់ទល់នឹងការរាតត្បាតលើកទីពីរនៃជំងឺកូវីដ១៩ នៅពេលបើកសាលារៀននិងបន្តលើកទឹកចិត្តប្រជារាស្ត្រឱ្យទៅធ្វើការ។ ក្រុមមន្ត្រីក្នុងរដ្ឋធានីអឺរ៉ុបទាំងឡាយ និយាយថា សាធារណជនជាអ្នកសម្រេចថា តើការបិទប្រទេសជាការចាំបាច់ ឬយ៉ាងណា។ ពួកមន្ត្រីទាំងនោះសង្ឃឹមថា ការរក្សាគម្លាតពីគ្នា និងការពាក់ម៉ាស់ឱ្យបានខ្ជាប់ខ្ជួន នឹងជួយបន្ថយការរាតត្បាតជាថ្មីនៃជំងឺនេះ ឬមួយយ៉ាងហោចណាស់ ក៏អាចបន្ថយល្បឿននៃការរាលដាលជំងឺនេះបានដែរ។ លោក Matt Hancock រដ្ឋមន្ត្រីសុខាភិបាលអង់គ្លេសបាននិយាយថា៖ «ប្រសិនបើយើងចង់បញ្ចៀសវិធានការនៅទូទាំងប្រទេសជាតិ និងការចាត់វិធានការថែមទៀត យើងអាចបញ្ចៀសបានតែយើងអាចធ្វើបាន បើមនុស្សគ្រប់គ្នាធ្វើតាមបទបញ្ញត្តិ»។ ការបិទប្រទេសជាតិអាចត្រូវបញ្ចៀសបាន ប្រសិនបើអ្នកមិនធ្វើតាមបទបញ្ញត្តិ ដែលជា «ក្រុមមនុស្សភាគតិច» កែប្រែអាកប្បកិរិយារបស់ខ្លួន។ លោក Matt Hancock បានសុំឱ្យប្រជារាស្ត្ររាយការណ៍ប្រាប់ប៉ូលិសអំពីអ្នកបំពានបទបញ្ជាឱ្យនៅដាច់ពីគេ ឬបំពានលើបទបញ្ញត្តិនៃការជួបជុំគ្នាមិនឲ្យលើសពី ៦ នាក់ ដោយព្រមានថា ប៉ូលិសនឹង« ពិន័យធ្ងន់ធ្ងរលើជនទាំងឡាយណាដែលមិនគោរពវិន័យ»។ ការអំពាវនាវឲ្យរាយការណ៍ប្រាប់ប៉ូលិសបែបនេះបាននាំឱ្យមានការប្រឆាំងជំទាស់ពីមជ្ឈដ្ឋានខ្លះដោយមានការរិះគន់ថា ការធ្វើដូច្នេះនឹងធ្វើឱ្យចក្រភពអង់គ្លេសក្លាយទៅជាប្រទេសជាតិមួយនៃក្រុមមនុស្សមានការចងគំនុំសងសឹកគ្នា។ នៅក្នុងប្រទេស Scotland លោកស្រី Nicola Sturgeon រដ្ឋមន្ត្រីទីមួយ បាននិយាយកាលពីសប្តាហ៍មុនថា៖ «គ្មាននរណាចង់ឱ្យមានការបិទប្រទេសពេញទំហឹងមួយលើកទៀតទេ។ ហើយលើសពីអ្វីទាំងអស់ យើងចង់បើកសាលារៀននិងកន្លែងថែទាំកុមារ ពីព្រោះយើងដឹងថា ការសិក្សាអប់រំសុខុមាលភាពរបស់ក្រុមកុមារ និងយុវជន មានសារៈសំខាន់បែបណា»។ ក៏ប៉ុន្តែ លោកស្រីបានមានប្រសាសន៍បន្ថែមថា៖ «សារៈសំខាន់គឺថា វីរុសនេះកំពុងកើនឡើងទៀត។ ករណីមនុស្សមានផ្ទុកវីរុសនេះ កំពុងកើនឡើងច្រើនយ៉ាងលឿន»។ លោក Patrick Vallance ប្រធានទីប្រឹក្សាវិទ្យាសាស្ត្ររបស់រដ្ឋាភិបាលចក្រភពអង់គ្លេស បានមានប្រសាសន៍ នៅក្នុងសន្និសីទកាសែតមួយ នៅឯការិយាល័យនាយករដ្ឋមន្ត្រី កាលពីថ្ងៃចន្ទ ទី២១ ខែកញ្ញាថា ច្រភពអង់គ្លេសបានទៅដល់ចំណុចធ្ងន់ធ្ងរយ៉ាងលឿន ដោយលោកបានព្រមានថា បើគ្មានវិធានការតឹងរ៉ឹងទេ ប្រទេសនេះអាចមានករណីអ្នកជំងឺថ្មី ចំនួន ៥ ម៉ឺននាក់ ក្នុងមួយថ្ងៃ។ | 2020-09-24T07:00:00+07:00 | khmer.voanews.com | https://khmer.voanews.com/a/western-europe-scrambling-to-avoid-national-lockdowns/5595128.html |
5c4bc78b-dcb6-4f2b-a6f9-4b27c4c58a95 | វិទ្យាស្ថានសុវត្ថិភាពដងផ្លូវនៅម៉ាឡេស៊ីជំរុញអ្នកបើកម៉ូតូដឹកជញ្ជូនអាហារជូនអតិថិជនឲ្យផ្ដោតលើសុវត្ថិភាពជាធំ | ការដឹកជញ្ជូនម្ហូបអាហារដល់ផ្ទះអតិថិជនបានធ្វើឱ្យជីវិតរស់នៅមានភាពងាយស្រួលជាងមុន សម្រាប់មនុស្សជាច្រើន។ ដូចនៅក្នុងប្រទេសជាច្រើនទៀតដែរ ប្រទេសម៉ាឡេស៊ីមានកំណើននៃសេចក្តីត្រូវការរបស់អតិថិជនឲ្យមានការដឹកជញ្ជូនម្ហូបអាហារដល់ផ្ទះ ចាប់តាំងពីមានការរាតត្បាតនៃជំងឺកូវីដ១៩ មក។ ភាគច្រើននៃការដឹកជញ្ជូនម្ហូបអាហារដល់ផ្ទះនៅម៉ាឡេស៊ីធ្វើឡើង តាមរយៈមធ្យោបាយម៉ូតូ។ ក៏ប៉ុន្តែក្នុងអំឡុងពេលជាង ៦ ខែកន្លងមកនេះ គេឃើញមានគ្រោះថ្នាក់ចរាចរណ៍ច្រើនកើតឡើងទាក់ទិននឹងអ្នកបើកម៉ូតូដឹកជញ្ជូនអាហារសម្រាប់អតិថិជន។ កាលពីពេលថ្មីៗនេះ វិទ្យាស្ថានស្រាវជ្រាវសុវត្ថិភាពដងផ្លូវនៃប្រទេសម៉ាឡេស៊ី (Malaysian Institute of Road Safety Research) បានធ្វើការសិក្សាស្រាវជ្រាវរយៈពេល ៤ ថ្ងៃ នៅផ្លូវកែងចំនួន ១១ កន្លែង។ វិទ្យាស្ថាននេះបានសង្កេតមើលអ្នកបើកម៉ូតូដឹកជញ្ជូនអាហារជិត ៣.៥០០ នាក់ និងបានរកឃើញថា ប្រមាណ ពីរភាគបីនៃអ្នកទាំងនេះមិនបានគោរពច្បាប់ចរាចរណ៍ ហើយប្រមាណមួយភាគបី បានរំលោភធ្ងន់ធ្ងរលើសុវត្ថិភាពចរាចរណ៍ ដែលមានដូចជាការកាន់ទូរសព្ទនៅនឹងដៃពេលបើកម៉ូតូ ការជិះហួសភ្លើងក្រហម ការបត់ត្រឡប់ក្រោយដោយខុសច្បាប់ និងការបើកបញ្ច្រាស់ទិសជាដើម។ លោក Khairil Anwar ដែលជាអគ្គនាយកនៃវិទ្យាស្ថានសុវត្ថិភាពដងផ្លូវនេះ បាននិយាយថា ទង្វើបើកបរនាំឱ្យមានគ្រោះថ្នាក់ទាំងនេះកើតមានជាញឹកញយណាស់។ លោក Khairil Anwar និយាយដូច្នេះថា៖ «វាហាក់ដូចជារឿងសាមញ្ញទៅហើយ សម្រាប់អ្នកដឹកជញ្ជូនម្ហូបអាហារឲ្យអតិថិជននៅក្នុងប្រទេសម៉ាឡេស៊ីដែលប្រព្រឹត្តបែបនេះ ដោយសារតែការតម្រូវនៃការងាររបស់ពួកគេ និងការតាំងចិត្តរបស់ពួកគេ ដើម្បីសម្រេចគោលដៅដឹកជញ្ជូនអាហារក្នុងមួយថ្ងៃៗ»។ ជាទូទៅ អ្នកបើកម៉ូតូដឹកជញ្ជូនម្ហូបអាហារទាំងនេះ គឺជាអ្នកធ្វើការដោយខ្លួនឯង ដែលមានម៉ូតូផ្ទាល់ខ្លួន។ ប្រសិនបើពួកគេអាចដឹកជញ្ជូនបានច្រើនជើងដល់អតិថិជន នោះពួកគេក៏អាចរកចំណូលបានច្រើនតាមហ្នឹងដែរ។ លោក Khairil Anwar យល់ស្របថា ប្រព័ន្ធដឹកជញ្ជូនម្ហូបអាហារនេះជាអ្វីដែលជំរុញឲ្យអ្នកបើកម៉ូតូទាំងនោះបង្កើនល្បឿន ឬមិនឈប់ពេលមានភ្លើងក្រហម។ លោក Amiral Rashid បានបើកម៉ូតូដឹកជញ្ជូនអាហារដល់អតិថិជនប្រមាណមួយឆ្នាំមកហើយ។ លោកទទួលស្គាល់ថា អ្នកបើកម៉ូតូជាច្រើនមិនបានប្រុងប្រយ័ត្នឲ្យបានគ្រប់គ្រាន់នោះទេ។ ប៉ុន្តែលោកក៏បានបញ្ជាក់ផងដែរថា ជារឿយៗ អ្នកបើកម៉ូតូទាំងនេះរងសម្ពាធធ្វើយ៉ាងណាដឹកជញ្ជូនម្ហូបអាហារឲ្យបានដល់អតិថិជនឲ្យបានលឿន។ លោក Amiral Rashid បាននិយាយថា ជាធម្មតាសម្ពាធគឺចេញមកពីអតិថិជន ដោយសារតែពួកគេចង់បានម្ហូបអាហារឱ្យបានឆាប់។ ក្រុមហ៊ុន Grab និងក្រុមហ៊ុន Foodpanda ដែលជាក្រុមហ៊ុនដឹកជញ្ជូនម្ហូបអាហារធំជាងគេពីរ បានច្រានចោលសំណើសុំសម្ភាសន៍របស់ VOA។ ក៏ប៉ុន្តែ លោក Khairil Anwar បានបញ្ជាក់ថា ការបណ្ដុះបណ្ដាលខាងសុវត្ថិភាពនៅពេលបច្ចុប្បន្នរបស់ក្រុមហ៊ុនទាំងនោះ មិនទាន់គ្រប់គ្រាន់ទេ ហើយក្រុមហ៊ុនទាំងនោះគួរធ្វើបន្ថែមទៀត ដើម្បីលើកកម្ពស់វប្បធម៌ការងារមួយដែលផ្ដោតលើសុវត្ថិភាព។ លោក Khairil Anwar និយាយថា៖ «យើងត្រូវបញ្ចូលវិធានការសុវត្ថិភាពទាំងនេះទៅក្នុងចិត្តអ្នកបើកម៉ូតូទាំងនោះ។ អ្វីដែលសំខាន់នោះ គឺឥរិយាបថមានសុវត្ថិភាព មិនមែនគ្រាន់តែផ្ដោតលើការដឹកជញ្ជូនម្ហូបអាហារតែមួយមុខប៉ុណ្ណោះទេ»។ វិទ្យាស្ថានសុវត្ថិភាពដងផ្លូវនេះ បានបញ្ជាក់ថា ខ្លួននឹងបង្កើតកម្មវិធីបណ្ដុះបណ្ដាលសុវត្ថិភាពតាមដងផ្លូវ និងគ្រោងនឹងពិភាក្សាជាមួយក្រុមហ៊ុនទាំងពីរខាងលើអំពីកម្មវិធីនេះ។ លោក Amiral Rashid និងអ្នកបើកម៉ូតូដឹកជញ្ជូនម្ហូបអាហារដទៃទៀត បានប្រាប់ VOA ថា ពួកគេគាំទ្រគម្រោងនេះ។ ក៏ប៉ុន្តែ អ្នកបើកម៉ូតូទាំងនេះបានទទួលស្គាល់ថា ទោះបីជាមានការបណ្ដុះបណ្ដាលច្រើនបែបណាក៏ដោយ ក៏អ្វីដែលសំខាន់ គឺអាស្រ័យលើអ្នកបើកម៉ូតូផ្ទាល់ដែលត្រូវផ្ដោតលើសុវត្ថិភាពជាជាងល្បឿន៕ | 2020-09-24T07:00:00+07:00 | khmer.voanews.com | https://khmer.voanews.com/a/malaysian-road-safety-institute-pushes-for-better-training-of-food-delivery-riders/5596307.html |
8facd01b-5a2f-4d34-8d4d-4e8163f92201 | ភាពញៀនគ្រឿងញៀន ជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី២៣ ខែកញ្ញា៖ បង្ក្រាប២៤ករណី ឃាត់ខ្លួន៦៣នាក់ | យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី២៣ ខែកញ្ញា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប២៤ករណី ក្នុងនោះករណីប្រើប្រាស់១១ករណី, ជួញដូរ១៣ករណី និងឃាត់ខ្លួនជនសង្ស័យ៦៣នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី២៣ ខែកញ្ញា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៧,៥៩០ករណី ឃាត់មនុស្ស១៥,២៩៩នាក់ (ស្រី៩៤៦នាក់)៕ | 2020-09-24T00:09:00+07:00 | freshnewsasia.com | https://m.freshnewsasia.com/index.php/en/localnews/171550-2020-09-23-10-09-26.html |
Subsets and Splits
No community queries yet
The top public SQL queries from the community will appear here once available.